
Προλετάριοι όλων των χωρών, 
καταπιεζόμενα έθνη και λαοί ενωθείτε! 

ΤΟ ΒΙΟΜΗΧΑΝΙΚΟ ΣΑΜΠΟΤΑΖ ΞΕΣΠΑΕΙ ΚΑΙ ΣΤΟΥΣ ΑΡΙΘΜΟΥΣ 

ΑΥΞΗΘΗΚΕ ΤΟ ΕΜΠΟΡΙΚΟ ΕΛΛΕΙΜΜΑ! 


ΝΕΑ ΧΕΙΡΟΤΕΡΗ ΤΡΑΓΩΑΙΑ ΠΕΡΙΜΕΝΕΙ ΤΗ ΧΩΡΑ ΑΝ 
ΑΕΝ ΑΝΤΙ ΣΤΑΘΕΙ ΜΑΖΙΚΑ ΕΤΟΥΣ ΕΑΜΠΟΤΑΡΙΕΤΕΕ 


Τ ην ώρα που η κυβέρνηση Εαμαρά-Βενιζέηου εξαπατά αι 
σχρά τη χώρα ηέγοντας ότι βγαίνουμε από τη διεθνή επι¬ 
τήρηση των δανειστών γιατί πάμε καηύτερα και η αντιπολί¬ 
τευση την εξαπατά ακόμα αισχρότερα λέγοντας ότι δεν υπήρ¬ 
ξε ποτέ ανάγκη των πιστωτών γιατί "λεφτά υπάρχουν" αρκεί 
να τρομοκρατήσει κανείς τους δανειστές για να μειώσουν το 
χρέος και να αδειάσει κανείς τα σεντούκια των πλούσιων, με¬ 
ταφράζονται πια σε αριθμούς τα σημάδια της νέας μεγαλύτε¬ 
ρης τραγωδίας, που είναι η αύξηση του εμπορικού ελλείμμα¬ 
τος της χώρας. 


Σύμφωνα με τα στοιχεία που ανακοίνω¬ 
σε η Ελληνική Στατιστική Αρχή (ΕΛ- 
ΣΤΑΤ), το εμπορικό έλλειμμα του πρώτου 
εξαμήνου του 2014 σε σχέση με το ίδιο διά¬ 
στημα του 2013 αυξήθηκε κατά 9,6% και 
έφτασε στα 10,6 δις Ευρώ από 0,6 δις Ευρώ 
πέρυσι! 

Στην εξέλιξη αυτή οδήγησε σύμφωνα με 
την ΕΛΣΤΑΤ: “Ιον. Η αύξηση κατά 1,2% 
των εισαγωγών στα 23,7 δισ., έναντι 23,4 
δισ. (περίπου 300 εκατ.). Χωρίς τα πε¬ 
τρελαιοειδή παρουσίασε αύξηση κατά 1,3 
δισ. ευρώ, δηλαδή 8,9%. Και 2ον. Η μείω¬ 
ση των εξαγωγών κατά περίπου 600 εκατ., 
στα 13,1 δισ.. όταν στο πρώτο εξάμηνο του 
2013 ήταν 13,7δισ. (πτώση 4,6%). Εξαιρου- 
μένων των πετρελαιοειδών, η μείωση πε¬ 
ριορίστηκε στα 336,6εκατ. ευρώ ή στο 4%”. 


Το ποσοστό 9,6% κατά το οποίο αυξήθη¬ 
κε το εμπορικό έλλειμμα το 2014 είναι ένα 
καταπληκτικό νούμερο που θυμίζει την πε¬ 
ρίοδο πριν από την εκδήλωση της κρίσης 
όπου συσσωρευόταν επίσης ορμητικά ο βα¬ 
σικός παράγοντας της καταστροφικής κρί¬ 
σης χρέους, που ήταν και πάλι ο αυξητι¬ 
κός ρυθμός του εμπορικού ελλείμματος. 

Το εμπορικό έλλειμμα ήταν το 2009 η 
βαθύτερη, η γενεσιουργός αιτία της πελώ¬ 
ριας συσσώρευσης του εξωτερικού χρέους 
της χώρας μας, που τελικά μεταφράστηκε 
και σε ένα πελώριο δημόσιο χρέος. Το ε¬ 
μπορικό έλλειμμα οφειλόταν στο ότι οι ει¬ 
σαγωγές μεγαλώνανε πολύ γρήγορα και 
οι εξαγωγές πολύ αργά ή ακόμα και μειώ¬ 
νονταν. Εφόσον το εμπορικό έλλειμμα με¬ 


γάλωνε αλματώδικα. το έλλειμμα τρεχου- 
σών συναλλαγών μεγάλωνε επίσης γιατί 
ο τουρισμός, οι επιδοτήσεις της ΕΕ και τα 
ναυτιλιακά εμβάσματα δεν μπορούσαν να 
αντισταθμίσουν την πελώρια αύξηση του 
εμπορικού ελλείμματος, οπότε το εξωτερι¬ 
κό χρέος της χώρας, και εξ αιτίας αυτού 
και το χρέος του κράτους, έγινε πελώριο. 
Μετά, με λίγη διαφήμιση του χρέους αυ¬ 
τού και λίγο φούσκωμα του από τον προ¬ 
βοκάτορα, και δεύτερης γενιάς πράκτορα 
της Ρωσίας Γ. Παπανδρέου, αυτό το συσ- 
σωρευμένο χρέος οδήγησε στην άρνηση 
των πιστωτών να συνεχίσουν το δανεισμό 
της χώρας μας κι ουσιαστικά στη χρεω- 
κοπία. 

Οι απατεώνες πολιτικοί της χώρας μας, 
κυρίως οι ρωσόδουλοι που ελέγχουν εδώ 
και 20 περίπου χρόνια την κρατική εξου¬ 
σία στο ιδεολογικό επίπεδο και οι εξαγο¬ 
ρασμένοι από αυτούς ή και ανίκανοι κρα¬ 
τικοί “οικονομολόγοι” καθηγητές, πέρα¬ 
σαν στον πληθυσμό της χώρας την αντί¬ 
ληψη ότι το χρέος δεν ήταν αποτέλεσμα 
ενός πελώριου κενού στην παραγωγική ι¬ 
κανότητα της χώρας, αλλά αποτέλεσμα του 
ότι κάποιοι, βασικά οι πολιτικοί, έκλεβαν 


τα κρατικά ταμεία, καθώς και του ότι οι 
πλούσιοι έβγαζαν τα λεφτά τους έξω. Από 
την άλλη σύμφωνα με τους φιλελεύθερους 
επίσης κρατικούς αλλά πιο δυτικούς οικο¬ 
νομολόγους ήταν και τα κρατικά υπαλλη¬ 
λικά λαμόγια και η τεμπέλικη γραφειο¬ 
κρατία και οι διάφοροι κομπιναδόροι που 
κλέβανε το κράτος, οπότε αυτό χρεοκόπη¬ 
σε. 

Το βασικό που κρύψανε εδώ όλοι οι πα¬ 
ραπάνω, ιδίως οι ψευτοαριστεροί, ήταν ότι 
στην πραγματικότητα δεν χρεοκόπησε το 
κράτος, αλλά η χώρα. Η Ιαπωνία είχε δι¬ 
πλάσιο κρατικό χρέος από την Ελλάδα αλ¬ 
λά αυτό δεν την οδήγησε ποτέ σε χρεοκο¬ 
πία, δηλαδή στο να μην τη δανείζει κανείς 
από το εξωτερικό. Κι αυτό γιατί το ιαπω¬ 
νικό κράτος χρωστούσε -και ακόμα χρω¬ 
στάει- όλα αυτά τα λεφτά στους υπηκόους 
του, βασικά στις ιαπωνικές τράπεζες που 
έχουν μια πελώρια εξαγωγική βιομηχανία 
πίσω τους, γι αυτό προς τα έξω η χώρα 
έχει ένα μεγάλο εμπορικό πλεόνασμα και 
ένα σχετικά μικρό εξωτερικό χρέος. 

Η ΟΑΚΚΕ δεν κουράζεται εδώ και πέ- 

συνέχεια στη σελ. 18 


Κοινή ανακοίνωση της Αντιναζιστικής Πρωτοβουλίας και της ΟΑΚΚΕ 


ΣΤΙΣ 18/9 ΣΤΟ ΚΕΡΑΤΣΙΝΙ ΠΡΟΒΟΚΑΤΟΡΕΣ ΑΠΟ ΤΟ ΑΝΑΡΧΙΚΟ ΜΠΛΟΚ ΜΕ ΤΗΝ ΕΜΜΕΣΗ ΣΤΗΡΙΞΗ ΤΩΝ 
ΣΥΡΙΖΑ - ΑΝΤΑΡΣΥΑ ΚΑΙ ΤΟΥ ΠΑΜΕ ΧΤΥΠΗΣΑΝ ΤΗΝ ΠΟΛΗ ΣΤΟ ΟΝΟΜΑ ΤΟΥ ΑΓΑΠΗΜΕΝΟΥ ΤΗΣ ΠΑΙΔΙΟΥ 


ΘΕΛΟΥΝ ΝΑ ΣΚΟΤΩΣΟΥΝ 
ΓΙΑ ΔΕΥΤΕΡΗ ΦΟΡΑ ΤΟΝ ΠΑΥΛΟ ΦΥΣΣΑ! 


Τον Π. Φύσσα θέλουν να τον σκοτώσουν για μια ακόμα φορά. Την πρώτη 
φορά τον σκοτώσανε σαν φυσική ύπαρξη με το κρύο δειλό μαχαίρι τους οι 
ναζιστές. Από τότε θέλουν να τον σκοτώσουν ηθικά και πολιτικά -για λογαρια¬ 
σμό πάλι των ναζιστών- οι ψεύτικοι φίλοι του. 


Οι τρεις μεγάλες μαχαιριές των 
ψεύτικων φίλων 

“Φίλοι” του υποτίθεται ότι ήταν αυτοί 
που του δώσανε την πρώτη μεγάλη μα¬ 


χαιριά πέρσι όταν προκάλεσαν τη διάλυ¬ 
ση της πελώριας διαδήλωσης διαμαρτυ¬ 
ρίας για τη δολοφονία του καίγοντας μα¬ 
γαζιά και εξαπολύοντας επίθεση στο α¬ 
στυνομικό τμήμα του Κερατσινιού, δίνο¬ 


ντας την ευκαιρία στην αστυνομία να δια- 
κόψει την ατέλειωτη διαδήλωση. Τη δεύ¬ 
τερη μαχαιριά την έδωσαν δυο άλλοι υ¬ 
ποτιθέμενοι “φίλοι” του πιστολάδες που 
σκότωσαν δυο χρυσαυγίτες εν ψυχρώ και 
εξαφανίστηκαν στο σκοτάδι προσφέρο- 
ντας στους ναζί τους νεκρούς που τους 
έλειπαν για να εμφανιστούν σαν θύματα 
πολιτικής δίωξης και εκστρατείας φυσι¬ 


κής εξόντωσης την ώρα που ήταν στο ε¬ 
δώλιο για τους φόνους τους. Επίσης έ¬ 
δωσαν στο πολιτικό καθεστώς τη δυνα¬ 
τότητα να ζητήσει “ειρήνη” και παύση του 
εμφύλιου των δήθεν δύο άκρων, ενώ 
πρόκειται για το ίδιο άκρο με άλλη μορ¬ 
φή . Η τρίτη, και πιστεύουμε η ως τώρα 

συνέχεια ση σελ. 2 


ΟΥΚΡΑΝΙΑ-ΙΡΑΚ-ΓΑΖΑ: Τρεις ταυτόχρονοι πόλεμοι, οι δύο από 

αυτούς στην υπηρεσία του πρώτου, σελ 5 









Σελίδα 2 


ΝΕΑ ΑΝΑΤΟΛΗ 


ΑΥΓΟΥΣΤΟΣ 2014 


ΘΕΛΟΥΝ ΝΑ ΣΚΟΤΩΣΟΥΝ 
ΓΙΑ ΔΕΥΤΕΡΗ ΦΟΡΑ ΤΟΝ ΠΑΥΛΟ ΦΥΣΣΑ! 


συνέχεια από τη σελ. 1 

μεγαλύτερη μαχαιριά, δόθηκε χθες στο 
Κερατσίνι όπως και την πρώτη φορά πάλι 
από “φίλους” και μάλιστα “λυσσασμένους 
από οργή”. Ήταν η επίθεση 200 μασκο- 
φόρων - ροπαλοφόρων που μέσα από 
τους κόλπους του αντιεξουσιαστικού 
μπλοκ βγήκαν και έσπασαν μαγαζιά, 
τράπεζες, ΚΕΠ, έσπασαν αυτοκίνητα, 
πετροβόλησαν το Δημαρχείο του Κερα- 
τσινιού και προκάλεσαν την κατάλληλη 
σύγκρουση με την αστυνομία. 

Ειδικά η νέα σειρά καταστροφών στο 
Κερατσίνι, σ’ αυτή τη μεγάλη εργατού- 
πολη έχει δυναμώσει ένα ρεύμα που λέ¬ 
ει: “τι τις θέλουμε πια τις διαδηλώσεις υ¬ 
πέρ του Φύσσα την ώρα που προκαλούν 
τέτοιες καταστροφές;”. Αν αυτό συνδυα¬ 
στεί με ανάλογες ζημιές σε άλλες πόλεις 
αρχίζει σιγά σιγά να χτίζεται στη χώρα 
μια εικόνα ότι οι φίλοι του Π. Φύσσα δεν 
αποτελούν ταυτόχρονα και φίλους του λα¬ 
ού. Δηλαδή χτίζεται η εικόνα που βοηθά¬ 
ει στο πολιτικό δυνάμωμα των δολοφό¬ 
νων του Π. Φύσσα. Αυτό το φαινόμενο, αυ¬ 
τή την αργή υπόκωφη μετακίνηση τμημά¬ 
των του λαού και της κοινής γνώμης προς 
την πλευρά του φασισμού την έχουμε πα¬ 
ρατηρήσει τις τελευταίες δεκαετίες και την 
έχουμε δει μάλιστα να φουντώνει στα χρό¬ 
νια της κρίσης επειδή ο ναζισμός, ανάμε¬ 
σα στα άλλα, πόνταρε ανοιχτά και δημα¬ 
γώγησε ασύστολα πάνω στις καταστρο¬ 
φές των περιουσιών, τις πυρκαγιές, τις λε¬ 
ηλασίες, τις συνήθως στημένες από το κα¬ 
θεστώς συγκρούσεις με την αστυνομία, το 
αναίτιο κάψιμο των εθνικών συμβόλων που 
προκάλεσε συστηματικά ένα είδους τρα- 
μπούκικου, λούμπεν ή και μικροαστικού 
αναρχισμού. 

Πέρασε πια η εποχή που η 
άγνοια συγχωρούσε τα 
εγκλήματα. Ο ναζισμός είναι 
εδώ 

Σε όλο αυτό το διάστημα αυτό το ρεύ¬ 
μα μπορούσε για μια μεγάλη περίοδο να 
μην καταλάβαινε που οδηγεί η πολιτική 
του, ή να υποτιμούσε τον κίνδυνο του να¬ 
ζισμού, ή να πίστευε ελιτίστικα και ιστο¬ 
ρικά ανερμάτιστα ότι κάποιοι άλλοι πρέ¬ 
πει να κάνουν την επανάσταση εφόσον οι 
ίδιες οι καταπιεσμένες μάζες κοιμούνται 
ή είναι “αλλοτριωμένες” και δεν ξέρουν τα 
συμφέροντά τους. Επίσης θα μπορούσε 
κάποιος καλόπιστος άνθρωπος να υπο¬ 
θέσει ότι αυτοί οι διάφοροι “αριστεροί” τύ¬ 
που ΣΥΡΙΖΑ, που προστάτευαν αυτά τα 
αποσπάσματα βίας στις διαδηλώσεις, 
που πήγαιναν στα δικαστήρια να υπε¬ 
ρασπίσουν τους συλληφθέντες τους ή που 
τα διαφύλασσαν μέσα στα μπλοκ τους 
στις διαδηλώσεις όταν κατάφευγαν εκεί 
για προστασία, απλά νόμιζαν ότι όλα αυ¬ 
τά τα αποσπάσματα είναι παρασυρμένη 
νεολαία και πάντως όχι μέρος του εχθρού. 

Όμως τώρα πια δεν είναι κανένας αφε¬ 
λής, αθώος και ανεύθυνος. Τώρα το ναζι- 
στικό λεπίδι κρέμεται πάνω απ τη χώρα 
όχι μόνο γιατί το 10% περίπου του πλη¬ 
θυσμού στέλνει τους ναζιστές στη Βουλή 
και το ποσοστό αυτό τείνει να μεγαλώνει 
ακόμα και όταν αυτοί δικάζονται για κα¬ 
τά συρροή κτηνώδη εγκλήματα, αλλά για¬ 
τί η μισή αστυνομία είναι με τους ναζιστές, 
γιατί οι ναζί είναι το μόνο κόμμα που έχει 
στείλει στο ευρωκοινοβούλιο δύο ανώτα¬ 
τους ως χτες αξιωματικούς του ελληνικού 
στρατού, γιατί ατιμώρητα παρελαύνουν 


στις εθνικές επετείους στρατιωτικά τμή¬ 
ματα που ζητούν να γδαρθούν οι Αλβανοί 
και ατιμώρητα οι ευέλπιδες τραγουδούν 
ύμνους υπέρ της χούντας. Τώρα επίσης 
όλοι ξέρουν, πως ο ίδιος ο ήρωας Π. Φύσ- 
σας έχει διακηρύξει τον φιλειρηνισμό του 
και την αντιπάθειά του στα ψεύτικα παι¬ 
χνίδια της βίας στους δρόμους, πως οι φί¬ 
λοι του και οι δικοί του άνθρωποι γι αυτό 
το λόγο κάλεσαν επίσημα σε ειρηνική δια¬ 
δήλωση για τη μνήμη του, επίσημα κατα¬ 
δίκασαν εκ των προτέρων και έκαναν έκ¬ 
κληση να μην ξαναγίνουνε τέτοια γεγονό¬ 
τα σαν τα περσινά στο Κερατσίνι. Τώρα 
λοιπόν εκείνοι που τα ποδοπάτησαν όλα 
αυτά και χτύπησαν πισώπλατα αυτήν την 
πορεία και τη χρησιμοποίησαν κάνοντας 
καταστροφές, που εξοργίζουν την τερά¬ 
στια πλειοψηφία του πληθυσμού είναι 
ωμοί προβοκάτορες, είναι εχθροί του λα¬ 
ού, σιχαμεροί υποκριτές εχθροί του Π. 
Φύσσα και τουλάχιστον αδιάφοροι για το 
γεγονός ότι είναι αντικειμενικοί σύμμαχοι 
των φυσικών δολοφόνων του, των ναζιστών 
της “Χρυσής Αυγής”. 

Πίσω από τους προβοκάτορες αρχίζουν 
να φαίνονται πια οι “καθώς πρέπει” προ¬ 
στάτες τους. 

Η 18 του Σεπτέμβρη στο 
Κερατσίνι μιλάει. 

Αλλά αν η οποιαδήποτε καταγγελία ε¬ 
ναντίον τους μείνει μόνο στην καταγγελία 
των 200 προβοκατόρων αυτουργών της βί¬ 
ας τότε είναι κούφια, χωρίς νόημα και ε- 
σκεμμένα συγκαλυπτική τους. Γιατί κρύ¬ 
βει τη βασική αλήθεια ότι αυτοί οι προ¬ 
βοκάτορες είναι μέρος ενός πολύ ευ¬ 
ρύτερου ψευτοαναρχικού υπεραντι- 
δραστικού ρεύματος που μισεί τα δη¬ 
μοκρατικά και αντιφασιστικά αισθή¬ 
ματα του λαού, και ότι αυτό το ρεύμα 
συγκεκριμένα και συνειδητά το συ¬ 
ντηρεί, το αναπτύσσει και το προστα¬ 
τεύει πολιτικά και ιδεολογικά εδώ και 
πολλά χρόνια, παρά κάποιες αψιμα¬ 
χίες επίδειξης αστυνομικής ισχύος α¬ 
πό το ψευτοΚΚΕ, το πολιτικό ψευτο- 
αριστερό μπλοκ ΣΥΡΙΖΑ - ΑΝΤΑΡΣΥΑ- 
ψευτοΚΚΕ, γιατί ιδεολογικά και πο¬ 
λιτικά είναι σάρκα από τη σάρκα του. 
Όταν ο ψευτοαναρχικός σπάει, καίει, και 
λεηλατεί την καπιταλιστική επιχείρηση ή 
το κρατικό κτίριο πραγματοποιεί στην 
πράξη και με την ωμή βία αυτό που δια¬ 
κηρύσσει στα λόγια ή πραγματοποιεί με 
την “εργατική βία” το ψευτοαριστερό 
μπλοκ: τον αντικαπιταλισμό και τον αντι- 
κρατισμό της καταστροφής και του ιμπε¬ 
ριαλισμού κόντρα στη συνείδηση αλλά και 
την ίδια την ύπαρξη των άμεσων παρα¬ 
γωγών και του λαού. Αυτό το μπλοκ μι¬ 
σεί θανάσιμα τον επαναστατικό σοσιαλι¬ 
στικό αντικαπιταλισμό που είναι το μαζι¬ 
κό και συνειδητό πέρασμα της παραγω¬ 
γής και της κρατικής εξουσίας στα χέρια 
των οργανωμένων παραγωγών και του λα¬ 
ού. Ο λαός νιώθει αυθόρμητα πόσο τε¬ 
ρατώδες είναι και για αυτό μισεί τόσο πο¬ 
λύ τη βία των σπασιματιών και καταλα¬ 
βαίνει στο βάθος το φασιστικό της χαρα¬ 
κτήρα. Εκείνο που δεν καταλαβαίνει τόσο 
είναι η ύπουλη συμμετοχή της “πολιτικής” 
ψευτοαριστεράς στη βία των σπασιματιών. 
Αυτή η υπουλία ποτέ δεν ήταν τόσο ευά¬ 
λωτη όσο στις 18 του Σεπτέμβρη του 2014 
στο Κερατσίνι. 

Καταγγέλλουμε λοιπόν τις ηγεσίες των 
ΣΥΡΙΖΑ-ΑΝΤΑΡΣΥΑκαι του κοινού θεω¬ 
ρούμενου αντιφασιστικού τους οργάνου 
που λέγεται ΚΕΕΡΦΑ, καθώς και του ΠΑ¬ 
ΜΕ ότι στις 18 του Σεπτέμβρη στο Κερα¬ 


τσίνι ενώ ήξεραν ότι πολλά μπλογκ αυ¬ 
τού του χώρου καλούσαν στην πορεία με 
γραμμή βίας και σύνθημα “οργή και λύσ¬ 
σα για τον Π. Φύσσα”, δεν έκαναν απο¬ 
λύτως τίποτα για να εμποδίσουν αυ¬ 
τή τη βία ούτε πριν ούτε κατά τη διάρ¬ 
κεια της πορείας. Και δε μιλάμε εδώ καν 
για μίνιμουμ μέτρα μαχητικής περιφρού¬ 
ρησης της πορείας από προαναγγελμέ¬ 
νες προβοκάτσιες, που είναι απαραίτητα 
αλλά και αρκετά εύκολα για τόσο μαζι¬ 
κές πορείες. Μιλάμε τουλάχιστον για μέ¬ 
τρα πολιτικής περιφρούρησης, για μέτρα 
δηλαδή καταδίκης των προβοκατόρων με 
μαζικά συνθήματα φωναγμένα με δύνα¬ 
μη, και στην πορεία, αλλά και στη φάση 
της προετοιμασίας της πορείας με αφί- 
σες, με προκηρύξεις, με ομιλίες εναντίον 
όσων ετοιμάζονται να λερώσουν τη σπου¬ 
δαία αυτή μέρα της μνήμης και της δια¬ 
μαρτυρίας. Αλλά και τίποτα να μην έκα¬ 
ναν πριν από τη διαδήλωση, οι επικεφα¬ 
λής διοργανωτές της θα όφειλαν οπωσ¬ 
δήποτε στη διάρκεια της από την ώρα που 
οι προβοκάτορες χτύπησαν, να ρίξουν έ¬ 
να σύνθημα υπέρ του ειρηνικού χαρακτή¬ 
ρα της και που θα έπρεπε να γίνει κεντρι¬ 
κό όσο θα συνεχιζόταν η προβοκάτσια και 
να φτάσει ως την ανοιχτή καταγγελία των 
προβοκατόρων σαν τέτοιων. Και τότε είτε 
το χέρι τους θα έπεφτε ξερό από την ξε¬ 
φτίλα είτε θα τολμούσαν να χτυπήσουν 
και να ματώσουν μια διαδήλωση χιλιάδων 
ανθρώπων για να το εμποδίσουν να λέγε¬ 
ται. Αλλά αν το κάνανε θα είχαν σβήσει 
πολιτικά για πάντα. Και το κυριότερο, ό,τι 
και να κάνανε οι προβοκάτορες, ο λαός 
του Κερατσινιού, όλος ο ελληνικός λαός 
θα ήξερε ότι αυτή η διαδήλωση στα αλή¬ 
θεια δεν ήθελε μαζί της τους προβοκάτο¬ 
ρες, ότι ήταν το απόλυτο αντίθετό τους 
και ότι τους ξέρασε. 

Λοιπόν, δεν έγινε τίποτε απολύτως α¬ 
πό όλα τα παραπάνω που θα ήταν αυτο¬ 
νόητα για μια μη συνένοχη, για μια δημο¬ 
κρατική πορεία. Αντίδραση οργανωμένη 
υπήρξε μόνο από το μικρό μπλοκ της Α- 
ντιναζιστικής Πρωτοβουλίας και της ΟΑΚ- 
ΚΕ που φώναξε κατ επανάληψη το σύν¬ 
θημα “πορεία ειρηνική - αντιναζιστική” ό¬ 
ταν οι προβοκάτορες χτύπησαν για πρώ¬ 
τη φορά και έσπασαν -νομίζουμε όχι τυ¬ 
χαία- ακριβώς δίπλα στο μπλοκ αυτό. Ε¬ 
πίσης αυθόρμητα αντέδρασαν στους 
σπασιματίες αρκετοί μεμονωμένοι άνθρω¬ 
ποι ή μέλη της βάσης των κομμάτων, κά¬ 
ποιους από τους οποίους οι τραμπούκοι 
τραυμάτισαν. Τότε η κεφαλή της πορείας 
στο μεγαλύτερο κομμάτι της, αντί να προ¬ 
χωρήσει προς τον Κορυδαλλό - όπως ή¬ 
ταν προγραμματισμένο και όπως άλλω¬ 
στε κινήθηκε απομονωμένο το επικεφα¬ 
λής μπλοκ των συγγενών και φίλων του 
Φύσσα - κινήθηκε μέσα στο Κερατσίνι 
σέρνοντας πίσω του απτόητους και δίνο¬ 
ντας κάλυψη ουσιαστικά στους σπασιμα- 
τίες να προβοκάρουν όλο το Κερατσίνι 
σπάζοντας “ότι εξείχε”, δηλαδή μεγάλα 
μαγαζιά, τράπεζες, ακριβά αυτοκίνητα και 
να πετροβολήσουν τελικά και το Δημαρ¬ 
χείο, και σπάζοντας έτσι να προκαλούν 
διαρκώς αστυνομικές επεμβάσεις, δακρυ- 
γόνα κ.λπ που αποδιαλύσαν τη συγκέ¬ 
ντρωση. Βλέποντας αυτή την κατάσταση 
και αρνούμενη να γίνει μέρος μιας διαδή¬ 
λωσης που ουσιαστικά έδινε πρακτική και 
πολιτική κάλυψη στους προβοκάτορες η 
ΟΑΚΚΕ και η Α.Π αποχώρησαν από αυ¬ 
τήν. (Δες αλλού ρεπορτάζ για την παρου¬ 
σία και την απήχηση των συνθημάτων του 
μπλοκ μας). 


Πολύ χαρακτηριστικά “πονηρή” ήταν η 
στάση του ΠΑΜΕ-ψευτοΚΚΕ. Αυτό κρά¬ 
τησε για τον εαυτό του μια θέση στο τέ¬ 
λος της πορείας και λίγο πριν εκδηλωθεί 
το πρώτο χτύπημα μέσα από το αναρχι¬ 
κό μπλοκ έστριψε μέσα απ τα στενά του 
Κερατσινιού για να πραγματοποιήσει μια 
δίκιά του “καθωσπρέπει” πορεία μη προσ¬ 
διορισμένη από τα πριν κάνοντας πως τί¬ 
ποτα απ όλα αυτά δεν το αφορούσαν. 

Το προβοκάρισμα της 18 του 
Σεπτέμβρη, πολιτικός σταθμός 
για την αποκάλυψη του φαιο- 
"κόκκινου” κινδύνου 

Αυτοί ήταν οι τρόποι με τους οποίους 
τα δύο μπλοκ ΣΥΡΙΖΑ- ΑΝΤΑΡΣΥΑ και 
ΠΑΜΕ έντεχνα συγκάλυψαν το μεγάλο 
πολιτικό έγκλημα της 18 του Σεπτέμβρη, 
καταγγέλοντας ως συνήθως εκ των υστέ¬ 
ρων τους “προβοκάτορες της ασφάλειας” 
ή τους “κρυφοναζιστές” που “χάλασαν μια 
ακόμα πορεία” με το να προκαλέσουν την 
επέμβαση της αστυνομίας που ήταν τά¬ 
χα ο ύψιστος τελικός εχθρός. Αυτό πιο 
ωμά το είπε ο συριζαίος δήμαρχος του 
Κερατσινιού μετά την πορεία. Έτσι έκρυ¬ 
ψε αυτός, και οι άλλοι διοργανωτές, ότι 
το πιο μεγάλο ζήτημα δεν ήταν η αστυνο¬ 
μική επέμβαση, ούτε καν ακόμα και η διά¬ 
λυση της πορείας, αλλά οι προβοκατόρι- 
κες καταστροφές στο μεγαλύτερο Δήμο¬ 
κλειδί του εργατικού Πειραιά στο όνομα 
του ηρωικού νεκρού. Αυτές οι καταστρο¬ 
φές, ειδικά σε συνθήκες οικονομικής κα¬ 
ταστροφής, είναι εκείνες που κύρια 
στρέφουν την πόλη ενάντια στους διαδη¬ 
λωτές, ενάντια στον Π. Φύσσα και τελικά 
υπέρ των ναζί που εμφανίζονται σαν οπα¬ 
δοί της τάξης, της ασφάλειας, και κυρίως 
των περιουσιών και των δουλειών για τις 
οποίες τόσο διψάνε οι άνεργοι που αργο- 
σβήνουν στην πόλη. Η αστυνομία απλά 

συνέχεια δίπλα 


Παρακαλούμε τους 
αναγνώστες μας να 
στέλνουν τα γράμματα 
ή τις επιταγές τους στη δ/νση 
Χαλκοκονδύλη 35, Αθήνα, 
ΤΚ 10432, ή στο όνομα 
Κώστας Κούτελος, ΤΘ 3408 
Τ.Κ. 10210, Αθήνα 

Για τις οικονομικές σας 
ενισχύσεις μπορείτε να 
χρησιμοποιείτε 
το λογαριασμό μας 
στην Εθνική Τράπεζα: 
160/764962-29 


ΝΕΑ ΑΝΑΤΟΛΗ 

Μηνιαία εφημερίδα 
Ιδιοκτήτης: 

Κεντρική Επιτροπή της ΟΑΚΚΕ 

(Κωδικός 2998) 

Χαλκοκονδύλη 35,5ος όροφος 

Τηλ.-Φαξ: 210-5232553 

Εξαμηνιαία: 10 Ευρώ 

Το κοινό μπλοκ της Αντιναζιστικής Πρωτοβουλίας 
και της ΟΑΚΚΕ στην πορεία της 18/9 στο Κερατσίνι. 

τΛΊΙ 



Το κοινό μπλοκ της Αντιναζιστικής Πρωτοβουλίας και της ΟΑΚΚΕ στην 
πορεία της 18/9 στο Κερατσίνι 


Το μπλοκ της Αντιναζιστικής 
Πρωτοβουλίας και της ΟΑΚΚΕ 
συμμετείχε στη διαδήλωση της 18 
Σεπτέμβρη για την επέτειο της δο¬ 
λοφονίας του Π. Φύσσα στο Κερα¬ 
τσίνι κάτω από κοινό πανό με το 
σύνθημα: “ΕΚΤΟΣ ΝΟΜΟΥ ΤΟ 
ΚΟΜΜΑ ΤΩΝ ΝΑΖΙ-ΜΟΝΟ ΕΤΣΙ 
Η ΑΙΚΗ ΘΑ ΕΙΝΑΙ ΠΡΑΓΜΑΤΙ¬ 
ΚΗ”. 

Αποδείχτηκε αυτό που είχαμε εκτιμή¬ 
σει από την αρχή, δηλαδή ότι στην πο¬ 
ρεία αυτή θα υπήρχε αρκετά μαζική συμ¬ 
μετοχή δημοκρατών και αντιφασιστών 
που ανησυχούν για την άνοδο του ναζι¬ 
σμού ένα χρόνο μετά τη δολοφονία και 
παρά τις συλλήψεις των χρυσαυγιτών. 
Κοντά στο σημείο της δολοφονίας είχε 
την κεντρική του εκδήλωση το “Δεν ξε¬ 
χνάμε”, δηλαδή η πρωτοβουλία που συ¬ 
γκροτήθηκε από τη μητέρα και τους φί¬ 
λους του Φύσσα, ενώ πιο πάνω και πιο 
κάτω, είχαν συγκεντρωθεί με πανό και 
σημαίες, ΠΑΜΕ, ΣΥΡΙΖΑ, ΑΝΤΑΡ- 
ΣΥΑ, ΚΕΕΡΦΑ, ΕΕΚ, ΟΚΔΕ κλπ 
Μετά την εκδήλωση του “Δεν ξεχνά¬ 
με”, ξεκίνησε πορεία από το σημείο της 
δολοφονίας του Π. Φύσσα με προορισμό 
την πλατεία Παγκόσμιας Ειρήνης στον 
Κορυδαλλό. Το μπλοκ της Αντιναζιστι- 
κής Πρωτοβουλίας και της ΟΑΚΚΕ, με 
τριάντα σύντροφους και συναγωνιστές, 
συμμετείχε σε αυτή την πορεία. Μοιρά¬ 
στηκε η προκήρυξη που δημοσιεύουμε 
εδώ (σελ. 4) και φωνάχτηκαν με δύναμη 
και μαχητικότητα συνθήματα για το “ε¬ 
κτός νόμου” και για την καταγγελία των 
καθεστωτικών προστατών των ναζί που 
προκάλεσαν αίσθηση και είχαν πολύ θε¬ 
τική απήχηση. Τα συνθήματα αυτά ή¬ 
ταν: 

“Στη Βουλή όλοι μαζί προστατεύουν 
τους ναζί- Εκτός νόμου τώρα η “Χρυσή 
Αυγή”, 

“Εκτός νόμου τώρα το κόμμα των ναζί 
για να ναι η δίκη πραγματική”, 

“Δεν υπάρχει δίκη πραγματική με 
νόμιμο το κόμμα των ναζί”, 

“Για λευτεριά και ανθρωπιά όσο θα 
πολεμάμε, Παύλο τη θυσία σου ποτέ δεν 
θα ξεχνάμε”, 

“Ο ναζισμός δεν είναι ιδεολογία, είναι 
βία και κτηνωδία”, 

“Έξω οι ναζήδες απ’ το στρατό και την 
αστυνομία, όχι ξανά δικτατορία”. 

Μισή ώρα μετά το ξεκίνημά της, η 
πορεία είχε αφήσει την Π. Τσαλδάρη και 
είχε αρχίσει να ανεβαίνει τη Σαλαμίνος. 
Το μπλοκ της ΑΠ και της ΟΑΚΚΕ 
βρισκόταν προς το τέλος της. Από τα 
υπόλοιπα μπλοκ το μόνο που δεν είχε 
φανεί μέχρι τότε και τελικά άρχισε να 
εμφανίζεται σε κάποια απόσταση ήταν 
αυτό του ΠΑΜΕ. Υπήρχε κόσμος που 
παρακολουθούσε την πορεία χωρίς να 
βρίσκεται κάτω από κάποιο πανό, και 
αρκετοί στέκονταν στο διάζωμα του 
δρόμου κοντά στο μπλοκ μας και 
άκουγαν με πολύ ενδιαφέρον και 
ευχάριστη έκπληξη τα συνθήματα, ιδίως 
το “Στη Βουλή όλοι μαζί προστατεύουν 
τους ναζί- Εκτός νόμου η Χρυσή Αυγή”, 


καθιός και το : “Έξω οι ναζήδες απ’ το 
στρατό και την αστυνομία, όχι ξανά 
δικτατορία”, και άρχισαν να έρχονται πιο 
κοντά μας. Τότε είδαμε να εμφανίζεται 
ξαφνικά στο πεζοδρόμιο ακριβώς 
μπροστά μας -κάτι που πιστεύουμε ότι 
δεν έγινε καθόλου τυχαία- μία ομάδα 
μασκοφόρων με μολότοφ, ρόπαλα και 
λοιπή εξάρτηση που άρχισε να σπάει 
μαγαζιά. 

Σε λίγα λεπτά η ομάδα αυτή έγινε α¬ 
κόμα μεγαλύτερη και απλώθηκε δίπλα 
και στα μπροστινά μπλοκ. Φροντίσαμε 
να κρατήσουμε απόσταση μένοντας πιο 
πίσω και φωνάξαμε τα συνθήματα “Πο¬ 
ρεία ειρηνική-αντιναζιστική”, “Αγώνας 
μαζικός-ειρηνικός, έτσι νικιέται ο ναζι¬ 
σμός”. Σύντομα όμως η πορεία άρχισε να 
διαλύεται με πολλούς ανθρώπους να φεύ¬ 
γουν, ενώ ανάμεσα στα μπλοκ βρίσκο¬ 
νταν οι τραμπούκοι που συνέχιζαν τις 
καταστροφές, και δεν δίστασαν να επι¬ 
τεθούν σε κάποιους μεμονωμένους αν¬ 
θρώπους που τόλμησαν να διαμαρτυρη- 
θούν. Από κοντά εμφανίστηκε και η α¬ 
στυνομία, οπότε ξεκίνησε η γνωστή ι¬ 
στορία με τις μολότοφ και τα δακρυγό- 
να. Οι επικεφαλής του βασικού όγκου της 
πορείας έστριψαν προς το Κερατσίνι και 
σύρανε πίσω τους και διπλά τους εντε¬ 
λώς αδιάφορα τους σπασιματίες κουκου- 
λοφόρους που άρχισαν να ρίχνουν μολό¬ 
τοφ και παραπίσω τα ΜΑΤ που άρχι¬ 
σαν να ρίχνουν τα δακρυγόνα τους. Και 
ενάντια σε αυτή τη διαρκώς εκτυλισσό¬ 
μενη προβοκάτσια, δεν φώναξαν ούτε έ¬ 
να σύνθημα καταγγελίας. Ο κόσμος συ¬ 
νέχισε να διαλύεται και θραύσματα πο¬ 
ρείας άρχισαν να παρελαύνουν μέσα στο 
Κερατσίνι, ενώ μόνο του -μαζί με ένα 
κομμάτι του ΚΕΕΡΦΑ, που χαμαιλεοντι- 
κά συνδύαζε και μπαλόνια και συνθή¬ 
ματα- έφτασε το “δεν ξεχνάμε” στην ου¬ 
σιαστικά έρημη Πλατεία Παγκόσμιας 
Ειρήνης στον Κορυδαλλό όπου διαλύθη¬ 
κε. Επίσης το ΠΑΜΕ έχοντας μείνει τε¬ 
λευταίο και σε κάποια απόσταση από ό¬ 
λη την υπόλοιπη πορεία, έστριψε βολι¬ 
κά προς το Κερατσίνι λίγο πριν αρχί¬ 
σουν οι προβοκάτσιες. 

Με δεδομένους τους οργανωτικούς και 
πολιτικούς συσχετισμούς κρίναμε ότι δεν 


έπρεπε να μείνει το δικό μας μπλοκ σε 
κανένα τμήμα μιας τέτοιας πορείας, 
πάνω απ όλα γιατί θα γινόταν συνένοχο 
στην πολιτική προστασία των 
προβοκατόρων. Έτσι το μπλοκ μας 
αποφάσισε να αποχωρήσει. 

Η τελική εικόνα το βράδυ της επετείου 
ήταν ότι ο ντόπιος πληθυσμός αντί να 
βγει στους δρόμους να διαδηλώσει κι 
αυτός, κλειδώθηκε μέσα στα σπίτια, με 
τρόμο και οργή όχι για τους ναζιστές 
αλλά για τα σπασμένα τζάμια, το 
κατεστραμμένο ΚΕΠ, τα ρημαγμένα 
πεζοδρόμια, και τα καψίματα. Οι 


συνέχεια από τη σελ. 2 

προσποιείται ότι κυνηγάει τους προβοκά¬ 
τορες και αν κάνει πως συλλαμβάνει κα- 
νέναν, αυτός μετατρέπεται συνήθως από 
τους προστάτες τύπου ΣΥΡΙΖΑ, από θέ¬ 
ση αρχής σε αθώο ειρηνικό διαδηλωτή. 

Για μας, την ΟΑΚΚΕ και την Αντιναζι- 
στική Πρωτοβουλία, το προβοκάρισμα της 
2ης μεγάλης πορείας για το Φύσσα στο 
Κερατσίνι είναι ένας πολιτικός σταθμός για 
τηνΕλ>άδα.Ε Ιαιτοπ οωμό,το πιο συ¬ 
νειδητό ως τώρα ποδοπάτημα υπέρ 
του ναζισμού του μεγαλύτερου μετα- 
πολυτεχνικού δημοκρατικού, αντινα- 
ζιστικού συμβόλου της νεολαίας ό¬ 
πως είναι ο Π. Φύσσας, χάρη στη συ¬ 
ντονισμένη δράση, σε διαφορετικούς 
ρόλους βέβαια, του ψευτοαναρχισμού 
και της κοινοβουλευτικής ψευτοαρι- 
στεράς. 

Όποιος αυτού του είδους τις προβοκά¬ 
τσιες δεν τις κάνει κεντρικό πολιτικό ζή¬ 
τημα ανοίγει το δρόμο όχι μόνο στο ορμη¬ 
τικό δυνάμωμα των ναζί αλλά και στην ό¬ 
λο και πιο ανοιχτή εκδήλωση της κρυφής 
ακόμα συμμαχίας φαιών φασιστών και 
ψευτοαριστερών και ψευτοαναρχικών σο- 
σιαλφασιστών. 

Αυτή η σύμπλευση αρχίζει να αχνοφαί- 
νεται ήδη α) με την υποστήριξη από τους 


δημοκράτες και αντιφασίστες 
φιμιόθηκαν, και ασφαλώς 
απογοητεύτηκαν για δεύτερη φορά. 
Αυτή τη φορά όμως η προβοκάτσια είχε 
άλλη ποιότητα. Γιατί μόνο σήμερα οι 
ναζιστές διαθέτουν τέτοια δύναμη μέσα 
στο σύστημα, με ανθρώπους τους στη 
Βουλή, στην Ευρωβουλή, στους δήμους 
και στις περιφέρειες και μόνο σήμερα 
έχουν τέτοια επιρροή και ανθρώπους 
μέσα στο στρατό και στην αστυνομία. 
Την ίδια ώρα και για πρώτη φορά μετά 
τη μεγάλη συγκέντρωση που έγινε όταν 
δολοφονήθηκε ο Π. Φύσσας, βγήκε στους 
δρόμους μία τόσο μαζική διαδήλωση για 
να τους καταγγείλει. Αυτήν ακριβώς τη 
στιγμή οι μασκοφόροι τραμπούκοι και οι 
πολιτικοί προστάτες τους, απλώσανε χέρι 
βοήθειας στους ναζιστές, χωρίς 
προσχήματα, και χωρίς καμία 
δικαιολογία ψευτοεπαναστατικού 
χαρακτήρα, ενώ πρόσβαλαν και 
ποδοπάτησαν τη μνήμη του Π. Φύσσα, 
που πάντα καταδίκαζε αυτού του είδους 
τη βία, με την ίδια ψυχρότητα και 
κτηνωδία που είχαν οι ναζιστές όταν τον 
μαχαίρωναν. 

Όλοι οι δημοκράτες και οι αντιφασί¬ 
στες πρέπει να καταγγείλουν με τον πιο 
δυνατό τρόπο τους προβοκάτορες και 
τους πολιτικούς προστάτες τους, και να 
απαιτήσουν να βγει εκτός νόμου η ναζι- 
στική συμμορία. 


“Πυρήνες της Φωτιάς”, των “αντισυστημι- 
κών” ναζιστών τύπου Καλέτζη, β) με τη 
στήριξη που δίνουν ηγετικά στελέχη του 
ΣΥΡΙΖΑ στους κατηγορούμενους χρυσαυ- 
γίτες, γ) με τη φανατική κοινή γραμμή ΣΥ- 
ΡΙΖΑ- ψευτοΚΚΕ να μην τεθεί εκτός νό¬ 
μου η “Χ.Α”, δ) με την πρόσφατη συνερ¬ 
γασία ΣΥΡΙΖΑ- ψευτοΚΚΕ με τους χρυ- 
σαυγίτες στον φιλο-εργοδοτικό συνδικα¬ 
λισμό της Ό03Ό0, ε) με την ανοχή από 
όλες τις κομματικό-συνδικαλιστικές πα¬ 
ρατάξεις των χρυσαυγίτικων παρατάξεων 
κατ αρχήν στα επαγγελματικά σωματεία 
(ταξί, γιατροί), στ) με την κοινή τους σιω¬ 
πή στη διείσδυση των ναζί σε αστυνομία 
και στρατό και, πάνω απ όλα, με τον κοι¬ 
νό τους φιλορωσισμό και αντιευρωπάίσμό 
στο παγκόσμιο κεντρικό ζήτημα που εί¬ 
ναι η ρώσικη χιτλερικού τύπου εισβολή 
στην Ουκρανία και η ωμή προσάρτηση 
ενός κομματιού της. 

Δεν πρέπει να αφήσουμε αυτό το μαύ¬ 
ρο μπλοκ, ειδικά τους ναζί να ανέβουν 
στην πολιτική εξουσία. Δεν πρέπει να τους 
αφήσουμε να επιβάλλουν τη φαιο-”κόκκι- 
νη” τερατώδη δικτατορία που ύπουλα ε¬ 
τοιμάζουν. Δεν πρέπει να τους αφήσουμε 
να σκοτώσουν για δεύτερη φορά και να 
σύρουν στη λάσπη τους τον ευγενικό ή- 
ρωα του αντιφασισμού Παύλο Φύσσα. 
Αθήνα 20/9/2014 


ΘΕΛΟΥΝ ΝΑ ΣΚΟΤΩΣΟΥΝ 
ΓΙΑ ΔΕΥΤΕΡΗ ΦΟΡΑ ΤΟΝ ΠΑΥΛΟ 

ΦΥΣΣΑ! 

ΕΚΤΟΣ ΝΟΜΟΥ ΟΙ ΝΑΖΙΣΤΕΣ ΤΗΣ “ΧΡ. ΑΥΓΗΣ” 

Ένας χρόνος έχει περάσει από τη δολοφονία 
του ηρωικού Παύλου Φύσσα από τους ναζι- 
στές της “Χρυσής Αυγής”. Οι πυκνές αναφορές 
που γίνονται τελευταία από τα ΜΜΕ για την ε¬ 
πέτειο της δολοφονίας και κάποιο κλίμα κι¬ 
νητοποίησης μόλις τελευταία από μερικούς φο¬ 
ρείς δεν πρέπει να κρύψουν από τα μάτια μας 
το βασικό γεγονός, ότι και η δολοφονία αυτή 
και οι υπόλοιπες από τους ναζί της “ΧΑ” θάβο¬ 
νται πια όλο τον υπόλοιπο χρόνο από το πολι¬ 
τικό σύστημα σαν κάτι δευτερεύον, ενώ επιχει- 
ρείται από στελέχη δήθεν προοδευτικών κομ¬ 
μάτων η θυματοποίηση των ναζί με ισχυρι¬ 
σμούς ότι η δίωξή τους είναι πολιτική, ή ακό¬ 
μα χειρότερα με τη σχετικοποίηση του ρατσι¬ 
στικού και ναζιστικού χαρακτήρα των εγκλη¬ 
μάτων τους με τη βρώμικη θεωρία ότι τα μνη¬ 
μόνια και στο βάθος η ΕΕ δίνουν πολύ περισ¬ 
σότερα θύματα από όσους η “ΧΑ”. 

Η αποκάλυψη των εγκλημάτων της και ο 
διακηρυγμένος ρατσισμόςτης φτάνουν για 
να βγει η συμμορία εκτός νόμου 

Αυτό που παραπλανάει και καθησυχάζει πιο 
πολύ τους δημοκρατικούς ανθρώπους είναι 
αυτό που φαίνεται σαν θέληση του κρατικού 
μηχανισμού να κυνηγήσει ποινικά τους ναζί. 
Στην πραγματικότητα το ως τώρα αστυνομικό 
και δικαστικό χτύπημα της ηγεσίας των ναζί 
είναι πρώτα απ’ όλα στάχτη στα μάτια της ευ¬ 
ρωπαϊκής και διεθνούς κοινής γνώμης, που 
είχε φρίξει με το μοναδικό στον κόσμο ελληνι¬ 
κό φαινόμενο της μαζικής κοινοβουλευτικής 
παρουσίας του ναζισμού οπότε και κυβέρνη¬ 
ση και αντιπολίτευση κινδύνευαν να απομονω¬ 
θούν διεθνώς. Όμως σκέτο το αστυνομικό και 
δικαστικό χτύπημα κάποιων ηγετικών στελε¬ 
χών της συμμορίας για επιμέρους πλευρές της 
δράση τους χωρίς την αποκάλυψη του ασύλ¬ 
ληπτου εύρους των εγκλημάτων της όχι μόνο 
δεν φτάνει αλλά επιτρέπει στο κόμμα-συμμορί- 
α να παριστάνει τη διωκόμενη για πολιτικούς 
λόγους. Γι αυτό πριν από κάθε ποινική δίωξη 
πρέπει να αποκαλυφθεί ολόκληρη η ρατσιστι¬ 
κή κτηνωδία της, δηλαδή τα αμέτρητα εγκλή¬ 
ματα της επί 20 χρόνια εναντίον αθώων, όπως 
οι δολοφονίες μεταναστών και οι χιλιάδες ά¬ 
γριοι τραυματισμοί, μαχαιρώματα, ξυλοδαρμοί 
μεταναστών και δημοκρατώνπου τόσοι έχουν 
καταγγελθεί. Αλλά για να ξεθαρρέψουν και για 
να μιλήσουν τα χιλιάδες θύματα-μάρτυρες αυ¬ 
τής της βίας και για να καταθέσουν μπροστά 
στο δικαστήριο πρέπει το κόμμα της “Χρυσής 
Αυγής” να έχει βγει προηγούμενα εκτός νό¬ 
μου από τα κοινοβουλευτικά κόμματα, που 
ξέρουν πολύ καλά και για τα εγκλήματα αυτά 
και για την πλήρη αστυνομική και δικαστική 
κάλυψη τους επί δεκαετίες και κυρίως ξέρουν 
ότι ένα κόμμα με φανερές ρατσιστικές και 
μάλιστα ναζιστικές αρχές ασκεί από τη φύ¬ 
ση του ρατσιστική και μάλιστα ναζιστική βία 
και γι αυτό πρέπει να τίθεται αμέσως εκτός 
νόμου απλά με την εφαρμογή της παγκό¬ 
σμιας αντιρατσιστικής νομοθεσίας, που η Ελ¬ 
λάδα έχει ψηφίσει χωρίς να την έχει νομοθετή¬ 
σει. Αυτό το “εκτός νόμου” συστηματικά και 
επίμονα αρνούνται ΟΛΑ τα ελληνικά κοινοβου¬ 
λευτικά κόμματα να το ψηφίσουν λέγοντας με 
τους πουλημένους συνταγματολόγους τους ό¬ 
τι κάτι τέτοιο απαγορεύεται από το Σύνταγμα, 
ενώ επιβάλλεται σύμφωνα με τα άρθρα 2, 5, 
και 29 του Συντάγματος. Και επιμένουν και τώ¬ 
ρα δα που τόσα νέα στοιχεία υπάρχουν για 
τους φυλακισμένους χρυσαυγίτες. Λένε: “Άλλο 
το κόμμα, άλλο τα εγκληματικά στελέχη της Χρ. 
Αυγής όσα και αν φυλακιστούν”. Τι απάτη, τι 
βοήθεια στους ναζί από τους επίσημους και 
ανεπίσημους αντιναζιστές που θέλουν νόμιμη 
την εγκληματική συμμορία. Πως με αυτές τις 
συνθήκες θα πάνε οι χιλιάδες μαχαιρωμένοι 
και χωρίς δικαιώματα αλλοδαποί αλλά και οι 
μεμονωμένοι έλληνες πολίτες να καταθέσουν 


στη δίκη ενάντια σε μαχαιροβγάλτες που έχουν 
θέσεις σε όλα τα τμήματα του κρατικού μηχα¬ 
νισμού; Πως θα καταθέσουν ότι επικεφαλής 
της αγέλης που κάποτε τους επιτέθηκε ήταν 
αυτός ή ο άλλος χρυσαυγίτης όταν τώρα αυ¬ 
τός είναι βουλευτής ή δημοτικός σύμβουλος, 
και έχει μαζί του ένα μεγάλο νόμιμο κομματικό 
στρατό από τραμπούκους, άθικτους σε όλη 
την Ελλάδα, έτοιμους να εκδικηθούν την κα¬ 
τάλληλη στιγμή, όταν ο κάθε τραμπούκος και 
φονιάς έχει δίπλα του τη μισή αστυνομία και 
δύο ανώτατα στρατιωτικά στελέχη στην Ευρω¬ 
βουλή και μάλιστα μόνο αυτό το κόμμα από 
όλα τα άλλα ακόμα και κυβερνητικά; Η νομι¬ 
μότητα του ναζιστικού κόμματος-συμμορίας 
δεν είναι κύρια νομικό ζήτημα, δεν την κρίνουν 
τα δικαστήρια, όπως λένε κάποιοι συνταγμα- 
τολόγοι που θέλουν τάχα να τη βγάλουν εκτός 
νόμου αφού τη βγάλουν ποινικά εγκληματική 
συμμορία (ΠΑΣΟΚ-Αλιβιζάτος). Γιατί τα δικα¬ 
στήρια στην Ελλάδα ξεκινάνε από αυτό που 
τους λένε σύσσωμα τα πολιτικά κόμματα δη¬ 
λαδή ότι η συμμορία είναι και θα μείνει ΟΠΩΣ¬ 
ΔΗΠΟΤΕ νόμιμο κόμμα. Το πολύ λοιπόν που 
μπορεί να γίνει είναι να καταδικαστούν κάποιοι 
από τους αρχηγούς για να γίνουν αρχηγοί κά¬ 
ποιοι άλλοι και όλοι μαζί να ηρωοποιηθούν. Τη 
νομιμότητα την κρίνει η πολιτική δημοκρατία 
και σύμφωνα με αυτήν είναι θέμα αρχής ότι δεν 
μπορεί να υπάρχει δημοκρατική συζήτηση με 
κάποιον που θα σε μαχαιρώσει αν διαφωνή¬ 
σεις. Πρώτα λοιπόν πρέπει να είναι παράνομη 
η συμμορία και μετά να γίνει μια πραγματική, 
μια δίκη ελεύθερη για τα θύματα μάρτυρες κα¬ 
τηγορίας. 

Το “όχι εκτός νόμου” με επαναστατική 
μορφή βοηθάει την αστική τάξη 

Τέλος ακόμα και αν υπήρχε το “εκτός νό¬ 
μου” χωρίς την πλατειά και σε βάθος αποκά¬ 
λυψη του ναζισμού της “Χ.Α”, χωρίς την απο¬ 
κάλυψη του διεφθαρμένου χαρακτήρα της (ή¬ 
δη ήρθαν στο φως οι αμέτρητοι διορισμοί της), 
και ιδίως δίχως την αποκάλυψη ότι αυτό το 
“πατριωτικό κόμμα” είναι το πιο πιστό εργαλεί¬ 
ο της ρώσικης πολιτικής στην Ελλάδα και ο 
μοναδικός υπερασπιστής της παρουσίας ρώ- 
σικου στρατού για τη φύλαξη των ρώσικων α¬ 
γωγών (ομιλία Κασιδιάρη στη Βουλή στις 26/9/ 
2012), το κόμμα εγκληματική συμμορία θα 
μπορούσε να παριστάνει το θύμα της αστικής 
δημοκρατίας και ολοένα να δυναμώνει και η 
ίδια και οι φασιστικές ιδέες της με πρώτη τη 
φασιστικού τύπου εναντίωση στα δημοκρατι¬ 
κά κόμματα και στον κοινοβουλευτισμό. Ένας 
τέτοιος υπερδεξιός αντικοινοβουλευτισμός εμ¬ 
φανίζεται τα τελευταία χρόνια και με τάχα επα¬ 
ναστατικό και αριστερό μανδύα και με σύνθη¬ 
μα το “όχι εκτός νόμου οι ναζί γιατί η αστική 
δημοκρατία θα βγάλει εκτός νόμου και εμάς 
τους επαναστάτες”. Αν αυτό δεν είναι τουλάχι¬ 
στον αντικειμενική συμμαχία με τους ναζιστές 
κατά της γεμάτης φασίστες αστικής δημοκρα¬ 
τίας τότε τι είναι; 

Μια άλλη έκφραση της ίδιας λογικής δηλαδή 
της γραμμής “όχι εκτός νόμου οι Ναζί γιατί αυ¬ 
τό σημαίνει αναγνώριση της αστικής νομιμότη¬ 
τας” είναι αυτή που καλεί σε βία, ακόμα και σε 
φόνο των χρυσαυγιτών “από το λαό”, γιατί τάχα 
μόνο η επαναστατική βία κατά των ναζί αρμό¬ 
ζει σε επαναστάτες και όχι η βία του αστικού 
κοινοβουλευτισμού. Αυτή η λογική αφήνει στο 
απυρόβλητο και ουσιαστικά καλύπτει και ξε¬ 
λασπώνει όλα τα αστικά κόμματα, κλασικά 
και ψευτοαριστερά, που θέλουν με πάθος ε¬ 
δώ και 30 χρόνια τη νομιμότητα του κόμμα¬ 
τος των ναζί και δεν υπερασπίζονται τον αστι¬ 
κό δημοκρατισμό από τους φασίστες όπως 
έκαναν τα παλιά πραγματικά αριστερά κόμμα¬ 
τα. Ταυτόχρονα η ωμή δολοφονική βία ενάντια 
στους ναζί στην ουσία τους εξυπηρετεί σήμε¬ 


ρα όσο τίποτα άλλο, γιατί τους προσφέρει λαϊ¬ 
κή κάλυψη, και εξαγνισμό μέσα στο αίμα κα¬ 
θώς τους κάνει διωκόμενους από το “σύστη¬ 
μα” ενώ ο ναζισμός είναι το κέντρο του συστή¬ 
ματος. Έτσι η εν ψυχρώ δολοφονία των δύο 
χρυσαυγιτών άνοιξε το δρόμο για την αντιστρο¬ 
φή του κλίματος κατακραυγής κατά της εγκλη¬ 
ματικής συμμορίας που είχε διαμορφωθεί με¬ 
τά τη δολοφονία του Π. Φύσσα μέσα στο λαό 
και έδωσε στο καθεστώς έδαφος για να θυ- 
ματοποιήσει τη ΧΑ, να “πατσίσει” τη δολοφονία 
του Φύσσα, και να ζητήσει λήξη του ανύπαρ¬ 
κτου εμφύλιου ανάμεσα στα δυο δήθεν άκρα. 
Για μας στην ουσία και τον Φύσσα και τους 2 
ναζί (έστω και αν οι δολοφόνοι των 2 τελευταί¬ 
ων έχουν ξεχωριστή αντίληψη για τον εαυτό 
τους) τους σκότωσε το ίδιο παρακράτος για 
να ελαφρύνει το θάνατο του πρώτου. Η επιχεί¬ 
ρηση της θυματοποίησης της “ΧΑ” προωθή¬ 
θηκε στη συνέχεια πολιτικά από κεντρικά στε¬ 
λέχη του ΣΥΡΙΖΑ(πχΚωνσταντοπούλου, Βού- 
τση) και συνταγματολόγους που ανέλαβαν το 
ρόλο του συνηγόρου των προφυλακισμένων 
ναζιστών προβάλλοντας τους σε κάποια επί¬ 
πεδα της δίωξης σαν θύματα μιας αντισυ¬ 
νταγματικής δικαστικής διαδικασίας που επι¬ 
βλήθηκε από τα έξω, ουσιαστικά από τις φι- 
λο”μνημονιακές” δυνάμεις. Στην ουσία ο ΣΥΡΙ- 
ΖΑόπως και το λεγόμενο ΚΚΕ αρνήθηκαν 
γενικό πολιτικό μέτωπο ενάντια στους ναζί 
σαν κύριους εχθρούς στο όνομα του “α- 
ντιμνημονιακού μετώπου. 

Να πως έγινε και, η “ΧΑ” ενώ εχει χτυπηθεί 
ήδη ποινικά, δυνάμωσε πολιτικά όπως απο¬ 
δείχτηκε με τις εκλογικές και πολιτικές θέσεις 
που κέρδισε στην Ευρωβουλή, στους δήμους 
και στις περιφέρειες, και να γιατί ενώ τα μέλη 
της βγαίνανε ως τότε σαν κατσαρίδες μόνο στο 
σκοτάδι βγήκαν στο δρόμο τη μέρα σαν “αγω¬ 
νιστές”. 

Το μυστικό είναι η διακομματική αγάπη 
στη φασιστική Ρωσία 

Το βαθύ ερώτημα είναι γιατί οι ναζιστές απο¬ 
λαμβάνουν την καθεστωτική διακομματική 
προστασία της νομιμότητας και τους βουλευ¬ 
τικούς τους θώκους. Το καλά κρυμμένο μυ¬ 
στικό εδώ είναι ότι όλες οι κοινοβουλευτικές 
ηγεσίες έχουν στο βάθος τον ίδιο διεθνή προ- 
σανατολισμό με τη “Χρ. Αυγή” και τα ίδια 
αφεντικά, δηλαδή τους φασίστες κρατικο-ο- 
λιγάρχες μονοπωλιστές της Ρωσίας του 
Πούτιν. Να γιατί όλοι τους μαζί είναι υπέρ της 
ρώσικης εισβολής και του διαμελισμού της Ου¬ 
κρανίας. Μάλιστα το αστείο είναι που όλοι τους 
είναι ενάντια στους ναζί του Κίεβου, που στην 
ουσία μπροστά στους έλληνες ναζήδες ωχριούν 
και σε όγκο και σε λαϊκή απήχηση όπως έδει¬ 
ξαν οι ουκρανικές εκλογές, ενώ είναι και ρωσό¬ 
φιλοι και προδίδουν τη χώρα τους στους ει¬ 
σβολείς. Να επίσης γιατί ήταν όλοι με τους ναζί 
υπέρ των εθνοεκκαθαριστών εγκληματιών της 
Σερβίας όταν αυτοί διαμέλιζαν τη Βοσνία με τις 
ευλογίες της Ρωσίας. Να γιατί είναι σταθερά 
ΟΛΟΙ τους κατά της Ευρώπης και πάντα υπέρ 
του ρώσικου και του κινέζικου φασισμού και 
της γαλέρας του τελευταίου στην Ω05Ω0 ό¬ 
που πρόσφατα όλοι τους συνεργάστηκαν στην 
πουλημένη στην εργοδοσία λιγόωρη απεργία; 

Πως στεκόμαστε στο ζήτημα “με ή χωρίς 
πανό” στηνπορεία 

Τελειώνοντας θέλουμε να ξεκαθαρίσουμε τη 
θέση μας και στο ζήτημα των πανό και των 
συνθημάτων στη διαδήλωση της 18 του Σε¬ 
πτέμβρη στον τόπο της δολοφονίας του Παύ¬ 
λου Φύσσα. Η οικογένεια και οι φίλοι του Παύ¬ 
λου κάλεσαν σε διαδήλωση χωρίς κόμματα, πα¬ 
νό και συνθήματα, αλλά μόνο με τραγούδια και 
μπαλόνια ερμηνεύοντας έτσι τη θέληση και τις 
διαθέσεις του νεκρού. Η τοποθέτηση αυτή 


στηρίχθηκεστο σκεπτικό ότι ο Π. Φύσσας ή¬ 
ταν πιστός βασικά στα ανθρώπινα δικαιώμα¬ 
τα και στην ελευθερία, και ότι ανήκει πρώτα 
στη μουσική, μετά στην οικογένεια και τους 
φίλους του και μετά σε όλους τους ελεύθερους 
ανθρώπους. 

Το δίχως άλλο τιμούμε και σεβόμαστε βα- 
θειά τους ανθρώπους που μεγάλωσαν και δια¬ 
μόρφωσαν έναν τόσο ευαίσθητο, θαρραλέο και 
αξιοπρεπή άνθρωπο. Σεβόμαστε επίσης την 
άποψη που εκφράζεται από την οικογένεια και 
τους φίλους του Π. Φύσσα, και υποστηρίζου¬ 
με το δικαίωμα τους και να την εκφράζουν και 
να την εφαρμόζουν στην πράξη. Πιστεύουμε 
δηλαδή ότι πρέπει να αναγνωριστεί στους αν¬ 
θρώπους αυτούς, το δικαίωμα να ηγούνται της 
πορείας της επετείου του θανάτου του, και εν¬ 
νοείται το δικαίωμα να καλούν με μια ορισμένη 
ξεχωριστή μορφή και περιεχόμενο μέσα σε αυ¬ 
τήν την πορεία ένα συγκεκριμένο μπλοκ με 
τη δίκιά τους γραμμή και στάση. Όμως η 18 
του Σεπτέμβρη στο Κερατσίνι είναι, και θα είναι 
για πολύ καιρό, ένας χώρος διαμαρτυρίας για 
κάθε αντιφασίστα επειδή και το έγκλημα αυτό 
των ναζιστών ήταν το πιο ωμό και το πιο ανοι¬ 
χτό ως τώρα και γιατί τέτοια αξιοπρεπής και 
θαρραλέα στάση δεν ξανάγινε από θύμα αυτών 
των τεράτων. Γι αυτό ο Φύσσας εκτός από α¬ 
γαπημένος των δικών του, εκτός από ειρηνι¬ 
στής και αλληλέγγυος των καταφρονεμένων, ε¬ 
κτός από ελεύθερος άνθρωπος και ευαίσθη¬ 
τος καλλιτέχνης έγινε και αντιφασιστικό σύμ¬ 
βολο. Όμως σαν τέτοιος ανήκει σε όλο το δη¬ 
μοκρατικό κόσμο. Αυτή τη μοίρα του δεν την 
καθόρισαν μόνο οι αρετές του, αλλά ακόμα πε¬ 
ρισσότερο η κτηνωδία των δολοφόνων του, 
που είναι αυτή που προσδιορίζει αρνητικά τη 
φύση κάθε τέτοιας επετείου. Πίσω λοιπόν από 
το μπλοκ των συγγενών, των φίλων και των μου¬ 
σικών οπαδών που μοιράζονται αντιλήψεις α¬ 
νάλογες με εκείνες του τιμώμενου νεκρού, έχουν 
το δικαίωμα να υπάρχουν και άλλα μπλοκ 
με όλες τις αντιφασιστικές απόψεις, όλες τις 
αντιλήψεις σχετικά με το πως πρέπει να αντιμε¬ 
τωπιστεί το ανερχόμενο ναζιστικό τέρας και ας 
διαλέξει ο κόσμος ποια είναι η πιο σωστή αντί¬ 
ληψη και τακτική και ποια είναι λαθεμένη, και 
αυτό όχι σε μια στιγμή αλλά σε βάθος χρόνου. 
Είναι αλήθεια ότι υπάρχει κάποια ισχυρή πλευ¬ 
ρά αλήθειας σε μία καταγγελία των κομμάτων 
που γίνεται από ένα κομμάτι του λαού και της 
νεολαίας το οποίο έχει σιχαθεί το ατέλειωτο κα- 
πέλωμα και το αλαζονικό στυλ των κυρίαρχων 
πολιτικών κομμάτων, ιδιαίτερα των κομμάτων 
της λεγάμενης αριστερός, που πρόδωσαν τις 
στοιχειώδεις δημοκρατικές ελπίδες της νεολαί¬ 
ας τους για τιμιότητα και ισότητα. Αυτό το κομ¬ 
μάτι της νεολαίας τα έχει βάλει με κάθε κόμμα 
αδιακρίτως. Αυτό δεν είναι σωστό και κατά τη 
γνώμη μας μπορεί να γίνει πολύ επικίνδυνο. 

Γ ιατί δεν πρέπει να ξεχνάμε ότι τώρα είναι 
χοντρά στο πολιτικό παιχνίδι και μάλιστα ανε¬ 
βαίνει δραματικά ο ναζισμός και ο πιο μεγάλος 
πολιτικός στόχος του, όπως κάθε μεγάλου φα¬ 
σισμού είναι να καταργήσει τα κόμματα, γιατί 
αυτά εμποδίζουν την “εθνική ενότητα” όπως 
αυτός την απαιτεί. Δεν πρέπει να τους διευκο¬ 
λύνουμε σε αυτό λέγοντας εκ προοιμίου ότι ό¬ 
λα τα κόμματα εκμεταλλεύονται τους ανθρώ¬ 
πους σύμβολα για δικό τους όφελος και ότι γι 
αυτό είναι καλύτερα σε τέτοιες περιστάσεις ό¬ 
λα να σιωπούν. 

Έτσι η ΟΑΚΚΕ και η Αντιναζιστική 
Πρωτοβουλία συμμετέχουν στην αντιναζιστική 
πορεία της 18 του Σεπτέμβρη με το πανό, την 
προκήρυξη και τα συνθήματά της χωρίς να 
γίνουν εμπόδιο σε κανέναν άλλο να εκφραστεί 
με το δικό του τρόπο. Εμείς μόνο ένα πράγμα 
θεωρούμε ωμά εχθρικό στις αντιφασιστικές εκ¬ 
δηλώσεις σε αυτή τη φάση, την απρόκλητη βία 

Ο ΥΚΡ ΑΝΙΑ-ΙΡ ΑΚ-Γ ΑΖ Α 


Τρεις ταυτόχρονοι πόλεμοι, οι δύο από αυτούς στην 

υπηρεσία του πρώτου 

1313 και Χαμός στην υπηρεσία των ρώσων εισβολέων και διαμελιστών της Ουκρανίας 


'Τ^χουμε αρκετές φορές επισημάνει ότι οι μεγάλες τοπικές συρράξεις 
£ικαι εμφύλιοι των τελευταίων δεκαετιών, που αποκτούν παγκόσμιο 
χαρακτήρα κρίσης καθώς και οι αντίστοιχες δήθεν λαϊκές επαναστάσεις 
που καταλήγουν σε στρατιωτικά πραξικοπήματα και σε ιμπεριαλιστικές στρα¬ 
τιωτικές επεμβάσεις ευνοούν τελικά τη ρώσικη ιμπεριαλιστική πολιτική. 
Στην ουσία σε αυτήν την υπερδύναμη βρίσκεται το κέντρο της παραγωγής 
τέτοιων συρράξεων και “επαναστάσεων”. 


Η εισβολή των ΗΠΑ στο Αφγανιστάν 
και μετά εκείνη στο Ιράκ, η εισβολή της 
Σερβίας στην Κροατία, μετά η κατοχή και ο 
διαμελισμός της Βοσνίας, ύστερα η διπλή 
στρατιωτική επέμβαση και απόσχιση στο 
Κόσοβο, οι μετά το 2000 πόλεμοι του Ισ¬ 
ραήλ με τη Χεζμπολάχ στο Λίβανο και με 
τη Χαμάς στη Γάζα, η εισβολή στη Γεωργία 
και η απόσχιση της Αμπχαζίας και νότιας 
Οσετίας, και πιο πρόσφατα οι τρεις “επανα¬ 
στάσεις” και στρατιωτικές επεμβάσεις των 
δυτικών ιμπεριαλιστών και διπλωματικές 
των Ρώσων στην Τυνησία, στην Αίγυπτο 
και τη Λιβύη είναι χαρακτηριστικές περι- 
πτο'ισεις τέτοιων κρίσεων. 

Το χαρακτηριστικό αυτών των κρίσεων 
είναι ότι ως πρόσφατα ήταν εντελώς ελεγ¬ 
χόμενες ως προς το εύρος τους. Εννοούμε 
ότι την ώρα που η κάθε μια ξετυλιγόταν 
καμιά άλλη αυτού του είδους και όγκου 
δεν ήταν ταυτόχρονα σε έξαρση. Αυτό ο¬ 
φείλεται στο ότι η ρώσικη διπλωματία που 
καθοδηγεί, ελέγχει και συντονίζει την κά¬ 
θε τέτοια κρίση, και άμεσα διπλωματικά και 
στο έδαφος στρατιωτικά μέσω συμμάχων 
συνειδητών και ασυνείδητων, και κυρίως 
μέσοι πρακτόρων, φροντίζει αυτή να είναι 
συγκεντρωμένη ώστε να μπορεί να τη δια¬ 
χειριστεί χωρίς άλλες απρόβλεπτες παγκό¬ 
σμιες επιπλοκές. Είναι πολύ χαρακτηριστι¬ 
κό πόσο οι αλβανοί και κοσοβάροι σοβινι¬ 
στές δεν επιτέθηκαν στους Σέρβους εθνο- 
εκκαθαριστές στη διάρκεια της σερβο-βο- 
σνιακής και προηγούμενα της σερβοκροά- 
τικης κρίσης ενώ γνώριζαν ότι κάτι τέτοιο 
θα αποδυνάμωνε τη διαμελιστική πολιτική 
των προστατευόμενων του Κρεμλίνου σέρ- 
βων φασιστοιν. Μια τέτοια επέμβαση θα δυ- 
σαρεστούσε όχι μόνο τη Ρωσία αλλά κυρί¬ 
ως το ρωσόδουλο πράκτορα της Κλίντον, 
που είχε αναλάβει τη ρύθμιση της κοσοβά- 
ρικης εξέγερσης για την πιο κατάλληλη 
στιγμή και συγκεκριμένα μια στιγμή κατά 
την οποία η Ρωσία θα μπορούσε στο πλαί¬ 
σιο μιας σερβο-αλβανικής διευθέτησης να 
καταλάβει και να διατηρήσει τη φύλαξη του 
αεροδρομίου της Πρίστινα, που βρίσκεται 
στην καρδιά των Βαλκανίων. 

Οι δύο πόλεμοι αντιπερισπασμού 

Αυτή όμως τη φορά, όπου παίζεται το με¬ 
γαλύτερο, το στρατηγικότερο ρώσικο χαρτί 
μέσα στην ίδια την ΕΕ, όπου δηλαδή ξετυ¬ 
λίγεται η εισβολή και προσάρτηση τμημά¬ 
των του ουκρανικού κράτους, και ουσια¬ 
στικά ο διαμελισμός της χώρας και η διά¬ 
σπαση της ΕΕ, έχουν εκδηλωθεί δύο πα¬ 
ράλληλες παγκόσμιες κρίσεις, για την α¬ 
κρίβεια δύο ακόμα πόλεμοι, ο πόλεμος με 
την 1818 και ο πόλεμος Χαμάς-Ισραήλ. Οι 
δύο τελευταίοι πόλεμοι είναι στην κύρια 
πλευρά τους αντιπερισπασμοί της Ρωσίας 


στον πρώτο πόλεμο, που είναι ο κύριος και 
βασικός και τον υπηρετούν, δηλαδή επι¬ 
τρέπουν στη Ρωσία να εξουδετερώσει την 
ενότητα και την αποτελεσματικότητα του 
ευρωαμερικανικού μετώπου, προτείνοντας 
σε ΗΠΑ και ΕΕ ένα άλλο μέτωπο, ένα μέ- 
τωπο Ρωσίας-ΗΠΑ-ΕΕ ενάντια στον 1818 
το οποίο σαν βασικό του συστατικό περι¬ 
λαμβάνει και την ειρήνευση Χαμάς-Ισρα- 
ήλ. Γιατί δίχως την ειρήνευση ανάμεσα στην 
σουνίτικη Χαμάς και στο Ισραήλ ο αντιδυ- 
τικός και επίσης σουνίτικος 1818 κερδίζει 
πολιτικά τις καθυστερημένες αντι-ισραηλι- 
νές αραβικές μάζες που σε κάποιο ποσοστό 
θα ακολουθούν τον 1818 σε όσο βαθμό και 
για όσο διάστημα θα είναι νικηφόρος. 

Στην ουσία με τους δύο πολέμους αντι¬ 
περισπασμού, κυρίως αυτόν με τον 1313, η 
ρώσικη διπλωματία βάζει στο μέτωπο Η- 
ΠΑ-Δύσης, που σχηματοποιείται κύρια στο 
ουκρανικό, το εξής δίλημμα: Θα υπερασπι¬ 
στεί την ακεραιότητα και την κρατική ύ¬ 
παρξη της Ουκρανίας παραδίνοντας τον 
Κόλπο των πετρελαίων σε μια θύελλα κα¬ 
νιβαλικού τζιχαντισμού ή θα κάνει μερικές 
υποχωρήσεις συνδιαχειριζόμενος μια ντε- 
φάκτο διαμελισμένη Ουκρανία με την που- 
τινική Ρωσία για να αντέξει στην επίθεση 
του τζιχάντ στον Κόλπο; 

Με την κατάπτυστη συμφωνία κατάπαυ¬ 
σης του πυρός που υπέγραψε κυρίως κάτω 
από την πίεση της ΕΕ και των ΗΠΑ, η Ου¬ 
κρανία με τη Ρωσία και η οποία στην ουσία 
παραδίδει την ανατολική Ουκρανία στη δεύ¬ 
τερη, ο διπλός αντιπερισπασμός του Κρεμ¬ 
λίνου είχε μια πρώτη μεγάλη νίκη. Βεβαίως 
οι Ποροσένκο και Γιάτσενιουκ που υπέ¬ 
γραψαν ή αποδέχτηκαν αυτή τη συμφωνία 
δεν είναι τίποτε πατριώτες, αλλά αντίθετα 
ξεσκολισμένοι πράκτορες της Ρωσίας και 
φασίστες, τσιράκια και οι δυο και συνεργά¬ 
τες της προβοκατόρισας Τιμοσένκο, που ο 
Γιούσενκο την είχε κατονομάσει σαν πέ¬ 
μπτη φάλλαγα του Κρεμλίνου (ΝΥΤ, 11/09/ 
2009). Αυτό δεν σημαίνει ότι ήδη η Ουκρα¬ 
νία διαμελίστηκε ή ότι καταβροχθίστηκε, 
αλλά ότι ένας μεγάλος δρόμος άνοιξε γι’ 
αυτό, και γι’ αυτό το λόγο ο συγκεριμένος 
αντιπερισπασμός πρέπει να περιμένουμε ό¬ 
τι θα διατηρηθεί και πιθανά να οξυνθεί και 
να πλαισιωθεί και με άλλους στην ίδια ή 
και σε ευρύτερη γεωγραφική σφαίρα ώστε 
ο διαμελισμός της Ουκρανίας να συνεχίζε¬ 
ται. Βέβαια πρέπει επίσης να επισημάνουμε 
ότι αυτό το μέτωπο ενάντια στον 1313 ενώ 
είχε σαν κύριο στόχο τον αντιπερισπασμό 
στη Ουκρανία, όπως γράψαμε στην τελευ¬ 
ταία Νέα Ανατολή βοηθάει και την επέκτα¬ 
ση της ρωσικής διείσδυσης στον Κόλπο. 

Ο αντιπερισπασμός με τον 1818 

Αλλά ας δούμε με ποιο συγκεκριμένο τρό¬ 


πο οργανώθηκε πολ ι τ ι κο-δ ιπλωματι κά και 
λειτούργησε αυτός ο στρατηγικός αντιπε¬ 
ρισπασμός και κυρίως πως μπόρεσε να μεί¬ 
νει ελεγχόμενος ως τα σήμερα από τη ρω¬ 
σική διπλωματία, πράγμα πολύ πιο δύσκο¬ 
λο ως αδύνατο για την τελευταία σε μια 
προηγούμενη εποχή. Ποτέ δηλαδή ως τα σή¬ 
μερα η ρωσική διπλωματία δεν είχε κατα¬ 
κτήσει τόσο πολλές και τόσο καίριες θέ¬ 
σεις σε παγκόσμιο, ευρωπαϊκό και μεσανα¬ 
τολικό επίπεδο, έτσι ώστε να μπορεί όχι μό¬ 
νο να ελέγχει από πολλές πλευρές και να 
στεγανοποιεί κάθε τοπική σύγκρουση που 
προκαλεί, αλλά να μπορεί να ελέγχει τρεις 
ταυτόχρονα. Αυτό δεν οφείλεται σε συγκυ¬ 
ρίες και συμπτώσεις αλλά σε μια πολύ μα¬ 
κρόχρονη υπονομευτική δουλειά που αξιο- 
ποιούσε τις αντιθέσεις ανάμεσα στους δυ¬ 
τικούς ιμπεριαλιστές, τις αντιθέσεις τους με 
τον τρίτο κόσμο και βέβαια όλη την κερδο¬ 
σκοπική αθλιότητα του δυτικών μονοπω¬ 
λιακόν, αλλά και την εθνοσοβινιστική κα¬ 
θυστέρηση και τον αυταρχικό-αντιλαϊκό 
χαρακτήρα των τριτοκοσμικών, κυρίως των 
μεσανατολικών αστικών τάξεων. Η αξιο¬ 
ποίηση αυτή περνούσε από αλλεπάλληλες 
προβοκάτσιες και κυρίως μέσω του πετυ¬ 
χημένου εισοδισμού στις κυβερνήσεις όλων 
αυτών των χωρών, ιδιαίτερα των χωρών και 
των συλλογικών οργάνων της ΕΕ. Αυτός 
ο εισοδισμός έγινε επιστήμη μετά τη βαθιά 
και πετυχημένη εμπειρία του εισοδισμού του 
ΚΚΣΕ των Σουσλώφ, Κρουστσόφ και 
Μπρέζνιεφ για την άλωση και την κατα¬ 
στροφή του ΚΚΣΕ και όλων των άλλων 
κομμουνιστικοόν κομμάτων στον κόσμο. Αυ¬ 
τού του είδους ο εισοδισμός δεν χρειάζεται 
απλά την εξαγορά και τον εκβιασμό μεμο¬ 
νωμένων στελεχών και ηγετών αλλά τη βα¬ 
θιά γνοόση των πολιτικών και ιδεολογικών 
ρευμάτων μέσα σε κάθε κόμμα και μέσα σε 
κάθε χώρα. 

Πώς λειτουργεί, λοιπόν ο βασικός αντι¬ 
περισπασμός στην ουκρανική εισβολή, αυ¬ 
τός του 1818 και μετά με ποιον τρόπο συν¬ 
δυάζεται αυτός ο τελευταίος μ’ εκείνον του 
πολέμου Χαμάς-Ισραήλ; 

01818 είναι ένα εργαλείο πολλών χρήσε¬ 
ων στην υπηρεσία της ρώσικης διπλωματί¬ 
ας, αλλά κυρίως είναι ένα εργαλείο προβο¬ 
κάτσιας όπως είναι και η ίδια η Αλ Κάιντα 
που είναι το οργανωτικό και ιδεολογικό 
κέντρο όλων αυτών των εκτρωμάτων. Ο 
1313 είναι ένας ανεπτυγμένος διάδοχος ε¬ 
νός κανιβαλικού ισλαμοναζιστικού σουνί- 
τικου σχηματισμού που δημιούργησε η Αλ 
Κάιντα του Ζαουάχρι, δηλαδή η Ρωσία, στο 
Ιράκ, στις σουνίτικες περιφέρειες για να 
προβοκάρει τη δίκαιη σουνιτική φίλο -σα- 
νταμική κύρια μπααθική αντίσταση στις α¬ 
μερικάνικες κατοχικές δυνάμεις και ενά¬ 
ντια στις κυβερνήσεις των φιλο-ιρανών και 
φιλορώσων σιιτών ηγετών του Ιράκ, ιδιαί¬ 
τερα ενάντια στην κυβέρνηση Μαλίκι. Με 
αρχηγό ένα σαδιστικό υποκείμενο ονόματι 
Ζαρκάουι, ο ιρακινός 1313 προσπάθησε κυ¬ 
ρίως να προβοκάρει αλλά και να χειραγω¬ 
γήσει και να ελέγξει αυτήν την αντίσταση. 
Η βασική δουλειά του ήταν να πραγματο¬ 
ποιεί προβοκατόρικες ρατσιστικές επιθέσεις 


στον άμαχο σιιτικό πληθυσμό που εκθέτα¬ 
νε τους σουνίτες σε πόλεμο αντιποίνων α¬ 
πό τις αντίστοιχες σιίτικες φιλοϊρανικές 
προβοκατόρικες φασιστικές συμμορίες. Από 
αυτή τη διπλή προβοκάτσια γεννήθηκε με¬ 
γάλο αμοιβαίο μίσος στη βάση ανάμεσα σε 
σιίτες και σουνίτες που διέσπασε σε μεγά¬ 
λο βαθμό τον ιρακινό λαό. Αρκετά σύντομα 
πάντως οι σουνίτες σαν στελέχη και σαν 
λαός αντιστάθηκαν σε αυτήν την έκθεση 
και χειραγώγηση οπότε δέχτηκαν πόλεμο 
εξόντωσης από τους κανίβαλους του Ζαρ- 
κάουι. Αυτή η επίθεση συντρίφτηκε από έ¬ 
να γενικό ξεσήκωμα του σουνιτικού πλη¬ 
θυσμού που προτίμησε να κάνει ακόμα και 
τακτική συμμαχία με τις κατοχικές δυνά¬ 
μεις των ΗΠΑ -συγκροτώντας τις δυνά¬ 
μεις επαγρύπνησης - παρά να παραδοθεί 
στους κανίβαλους του Ζαρκάουι. Μόλις ήρ¬ 
θε στην εξουσία το ρωσόδουλο δίδυμο Ο- 
μπάμα-Χίλαρυ Κλίντον σε συνεργασία με 
το φιλο-ιρανικό καθεστώς Μαλίκι τσάκισε 
τις ομάδες επαγρύπνησης και, αφού παρέ- 
δωσε όλη τη χώρα στο Ιράν, έφυγε από αυ¬ 
τήν. Με τον ιρακινό στρατό εντελώς εκκα¬ 
θαρισμένο από μπααθικούς σουνίτες αξιω¬ 
ματικούς το σουνίτικο στοιχείο, που απο- 
τέλεσε πάντα τον κεντρικό κορμό του ιρα- 
κινού κράτους στο επίπεδο της διοίκησης 
και της παραγωγής δέχτηκε μια νέα βίαιη 
επίθεση πολιτικής περιθωριοποίησης και κα¬ 
ταπίεσης από το καθεστο'ις Μαλίκι και τους 
σιίτες παραστρατιωτικούς, οπότε ο 1818 ξα- 
ναδυνάμωσε σαν ένας αντι-σιίτης προβο¬ 
κάτορας χωρίς όμως ποτέ να αποκτήσει την 
παλιά του μαζικότητα και ουσιαστικά η χώ¬ 
ρα διασπάστηκε θρησκευτικά. 

Το στήσιμο του 1818 μέσα στη Συρία. 

Ο καθοριστικός ρόλος του Κατάρ. 

Έτσι ο 1818 με αρχηγό κάποιον Μπαγκα- 
ντί, διάδοχο του Ζαρκάουι εμφανίστηκε 
μέσα στη Συρία, αφού προηγούμενα ο Άσα- 
ντ υποστηριζόμενος στρατιωτικά από τη 
Ρωσία και στηριζόμενος έμμεσα από το ρω¬ 
σόφιλο προβοκάτορα Ομπάμα, που φρόντι¬ 
σε να μην εξοπλίζεται η αντι-Άσαντ αντι¬ 
πολίτευση, σχεδόν συνέτριψε αυτήν την α¬ 
ντιπολίτευση. Ο ρόλος του 1313 στη Συρία, 
όπως και της δΐδυμής του Αλ-Νούσρα, επί¬ 
σης αποσπάσματος της Αλ Κάιντα ήταν, α¬ 
κόμα περισσότερο από όσο στο Ιράκ, να χει¬ 
ραγωγήσει και να προβοκάρει τη σουνιτική 
αντίσταση στο εντελώς πια φιλορώσικο και 
φιλο-ιρανικό καθεστώς Άσαντ, οδηγώντας 
τη χώρα παραπέρα στον εθνο-θρησκευτικό 
διαμελισμό. Σε μα σειρά άρθρων της Νέας 
Ανατολής αφότου ξέσπασε ο συριακός εμ¬ 
φύλιος είχαμε τονίσει ότι αυτός ο εμφύ¬ 
λιος όντας από την αρχή υπό ισλαμική ηγε¬ 
μονία -κυρίως από τους Αδελφούς Μου¬ 
σουλμάνους- από την αντί-Άσαντ πλευρά 
θα καταρράκωνε και τις δυο πλευρές του 
και θα τις παρέδιδε τσακισμένες στο ρω- 
σοϊρανικό άξονα. Το πρώτο της αποτέλε¬ 
σμα ήταν πράγματι το κοσμικό καθεστώς 
Άσαντ, που πριν τον εμφύλιο είχε αρχίσει 

συνέχεια στη σελ. 6 




Σελίδα 6 


ΝΕΑ ΑΝΑΤΟΛΗ 


ΑΥΓΟΥΣΤΟΣ 2014 


ΟΥΚΡ ΑΝΙΑ-ΙΡ ΑΚ-Γ ΑΖΑ 


Τρεις ταυτόχρονοι πόλεμοι, οι δύο από αυτούς στην 

υπηρεσία του πρώτου 

1513 και Χαμός στην υπηρεσία των ρώσων εισβολέων και διαμελιστών της Ουκρανίας 


συνέχεια από τη σελ. 5 

να κάνεν κινήσεις απαγκίστρωσης από τη 
Ρωσία και προσέγγισης στη Σ. Αραβία, να 
παραδοθεί χειροπόδαρα στη Ρωσία. Την ί¬ 
δια στιγμή στο αντι-Άσαντ ισλαμικό στρα¬ 
τόπεδο δυνάμωναν οι ισλαμοναζήδες της 
Αλ Κάιντα γιατί αυτούς δεν τους χτυπού¬ 
σε ο Άσαντ, ενώ, ο εξοπλισμός τους ήταν 
άφθονος και μοντέρνος και η χρηματοδό¬ 
τησή τους γενναιόδωρη και συστηματική. 
Από τις δύο ισλαμοναζιστικές δυνάμεις, την 
Αλ Νούσρα και τον 1818, η πιο πολιτική, η 
Αλ Νούσρα, είχε και έχει σήμερα σαν βασι¬ 
κό της ρόλο να δουλέψει μέσα στο ισλαμι¬ 
κό μέτωπο στο οποίο όλο και περισσότερο 
χωνόταν η Σαουδική Αραβία και το ενί- 
σχυσε για να μην πέσει στα χέρια του Κα¬ 
τάρ. Γι αυτό τελευταία η Αλ- Νούσρα δια- 
σπάστηκε από τον 1313, που ο κύριος ρόλος 
του, όπως τον βλέπουμε να ξετυλίγεται σή¬ 
μερα, είναι του διεθνούς προβοκάτορα που 
ταυτόχρονα είναι ρυθμισμένος για να ξε¬ 
κινήσει μια διαδικασία εδαφικής αποσύν¬ 
θεσης και διαμελισμού της Συρίας και του 
Ιράκ. 

Υπάρχει μια εικόνα, που όμως δεν αντα- 
ποκρίνεται στην πραγματικότητα, ότι ο 1818 
κυριάρχησε στην σουνίτικη βάση στη Συρί¬ 
α και από κει ξεκίνησε ξαφνικά τον Ιούλη 
του 2014 να μπει στο ιρακινό Κουρδιστάν 
και να φτιάξει το πανισλαμικό εν δυνάμει 
παγκόσμιο “κράτος της”, το λεγόμενο εμι¬ 
ράτο της Συρίας και του Ιράκ. Η αλήθεια 
είναι ότι ο 1818 δέχτηκε στις αρχές του 2014 
μια αντεπίθεση από το σύνολο σχεδόν του 
αντι-Άσαντ, μετώπου, όταν άρχισε να κάνει 
το βρώμικο πόλεμο του ενάντια σε όσους 
διαφωνούσαν στη ναζιστικού αρπακτικού 
τύπου εξουσία που ασκούσε στις περιοχές 
που καταλάμβανε μέσα στη Συρία. Η όποια 
δύναμη του 1313 οφειλόταν ουσιαστικά 
στους πολύ ψηλούς μισθούς που παίρνανε 
όσοι προσχοιρούσαν σε αυτό το στρατό (τρεις 
φορές ψηλότερο από εκείνον κάθε άλλης 
τάσης της συριακής αντίστασης), από τον 
πλούσιο και ακριβό εξοπλισμό τους και α¬ 
πό το πλιάτσικο που γινόταν σε βάρος των 
περιουσιών των “καφίρ”, δηλαδή των θεω¬ 
ρούμενων ως απίστων μη σουνιτών, ιδιαί¬ 
τερα των χριστιανών. Όταν όμως ο 1313 άρ¬ 
χισε να σκοτώνει μέλη και στελέχη των 
άλλων σουνιτικών τάσεων και να δείχνει 
ότι δεν ήθελε καθόλου να ρίξει τον Άσαντ, 
αλλά να φτιάξει το χαλιφάτο της σε κά¬ 
ποιες περιοχές της Συρίας κάτω από την 
ανοχή του Άσαντ, τότε συγκροτήθηκε μέ¬ 
τωπο όλων των άλλων τάσεων ενάντιά της 
με τον πιο ενεργητικό ρόλο να τον παίζει 
απ’ έξω η Σαουδική Αραβία στα πλαίσια 
ενός “Ισλαμικού Μετώπου” των αντι-Ά- 
σαντ οργανώσεων, που απ ότι φαίνεται βρί¬ 
σκεται υπό την καθοδήγησή της. Αυτή η 
ανάμειξη έγινε έντονη από την ώρα που η 
Σαουδική Αραβία άρχισε να εξοργίζεται με 
την όλο και πιο ανεκτική στον Άσαντ και 
όλο και πιο φιλοϊρανική πολιτική της προ¬ 
εδρία Ομπάμα. (Από αυτήν είχε αποχωρή¬ 
σει στο μεταξύ σαν ΥΠΕΞ η Κλίντον για 
να ξεπλυθεί από την κατηγορία ότι ήταν 
υφεσιακή απέναντι στη Ρωσία και το Ιράν 
και να διεκδικήσει την επόμενη προεδρία 


των ΗΠΑ σαν τάχα σκληρή απέναντι στον 
αποθρασυμένο πια άξονα Ρωσίας-Ι Ιεκίνου- 
Τεχεράνης). Τελικά η αντεπίθεση αυτού του 
μεπόπου στον 1313 έγινε τόσο αποτελεσμα¬ 
τική που αυτός αναγκάστηκε να χάσει πολ¬ 
λές θέσεις στη Συρία και να βρεθεί σε κα¬ 
τάσταση εδαφικής και πολιτικής απομόνω¬ 
σης στο ανατολικό άκρο της Συρίας στα σύ¬ 
νορα με το Ιράκ. 

Η προδοσία του Μαλίκι, το Κατάρ 
και ο πολιτικός αυτοπυροβολισμός 
του 1818 

Το ότι αυτός ο 1818 ξεχύθηκε νικηφόρα 
και έσπασε σταδιακά τις αμυντικές γραμ¬ 
μές του Ιράκ, ακόμα και αυτές που σχημα¬ 
τίστηκαν με εθελοντές μετά την αρχική αιφ¬ 
νιδιαστική εισβολή στις αρχές του Ιούνη, 
οφείλεται απλά σε προδοσία από τους υ¬ 
πεύθυνους για τη φύλαξη των συνόρων 
στρατηγούς του ιρακινού στρατού. 01818 
δεν ήρθε φουσκωμένος σαν ποτάμι από τη 
Συρία όπως πολλοί νομίζουν. Φούσκωσε ε- 
ξαιτίας των αναπάντεχων νικών του, κυρί¬ 
ως από ιρακινούς σουνίτες, ακόμα και από 
μπααθικούς αξιωματικούς, εξοργισμένους με 
το καθεστώς Μαλίκι. Το κλειδί αυτών των 
νικών είναι η σχεδιασμένη προδοσία του 
Μαλίκι και των στρατηγών του των υπεύ¬ 
θυνων για τη φύλαξη των συνόρων. Αυτό 
το γεγονός ήρθε στη επιφάνεια όταν οι προ¬ 
δομένοι σιίτες στρατιώτες κατήγγειλαν στο 
διεθνή τύπο αυτούς τους στρατηγούς με 
πρώτον τον Αλί Βαχάμ αλ Μαλίκι (από 
την ίδια φυλή με τον ως χθες πρωθυπουρ¬ 
γό, ο οποίος είχε αποταχθεί το 2006, γιατί 
υποστήριζε τη φίλο- ιρανική δολοφονική 
συμμορία του Μάχντι) και μετά τον αντι¬ 
στράτηγο Αλ Αβαντί που οι στρατιώτες τον 
κυνήγησαν και παραλίγο να τον σκοτώ¬ 
σουν (ΤάιμςΝέας Υόρκης, 1η Ιούλη 2014). 
Στην πραγματικότητα όλα τα στοιχεία δεί¬ 
χνουν σαν υπεύθυνο της διαταγής για την 
εγκατάλειψη των συνόρων τον ίδιο τον ε¬ 
γκάθετο του Ιράν πρωθυπουργό Μαλίκι. 
Αυτός είναι και ένας λόγος για την ευκο¬ 
λία με την οποία αυτός ο ως χθες παντοδύ¬ 
ναμος τύραννος αντικαταστάθηκε από έναν 
άλλο πρωθυπουργό εγκάθετο του Ιράν, αν 
και απ’ ό,τι φαίνεται της “δήθεν μετριο¬ 
παθούς γραμμής” που είναι εδώ και χρόνια 
η πιο φιλορο'ισικη μέσα στο Ιράν. 

Αυτή η προδοσία αν και εντελώς κρίσιμη 
και αποδειχτική του βάρους που έχει το Ι¬ 
ράν, οπότε και ο νεοναζιστικός άξονας, στη 
δημιουργία του “εμιράτου”, συνδυάζεται με 
άλλα αναντίρρητα στοιχεία για το ότι κάτι 
πολύ βρώμικο γίνεται με τον 1313. 

Ένα πολύ ουσιαστικό τέτοιο στοιχείο εί¬ 
ναι ότι ο πιο βασικός χρηματοδότης του 1313, 
όπως γενικά των ισλαμοναζιστών της Συ¬ 
ρίας, δηλαδή και της Αλ Νούσρα είναι το 
ιρανόφιλο αν και σουνίτικο Κατάρ. Αυτό 
έγινε ο βασικός συνεργάτης της Ρωσίας 
στον Κόλπο ξεκινώντας από τη συνεννόη¬ 
ση μαζί της σαν ο μεγαλύτερος παραγωγός 
φυσικού αερίου στον κόσμο. Σύντομα έγι¬ 
νε προπαγανδιστική βάση του ισλαμοφασι- 
σμού -με το “Αλ Τζαζίρα”- σε όλο τον μου¬ 
σουλμανικό κόσμο, αλλά φρόντισε να κα¬ 
λυφθεί πολιτικά από τις ΗΠΑ δίνοντάς της 


στρατιωτικές βάσεις. Τον φιλο-ιρανικό αλ¬ 
λά και φιλο-1818 ρόλο του Κατάρ τον έχει 
καταγγείλει η Σαουδική Αραβία και τα σύμ¬ 
μαχο με αυτήν Ενωμένα Αραβικά Εμιράτα 
που γι’ αυτόν κυρίως το λόγο έχουν απο¬ 
σύρει τους πρεσβευτές τους από το Κατάρ. 
Επίσης ανοιχτά κατήγγειλε πρόσφατα το 
Κατάρ σαν το βασικό οικονομικό ενισχυτή 
προμηθευτή των όπλων του 1818, ο γερμα- 
νός υπουργός ανάπτυξης Γκερντ Μίλλερ, 
κάνοντας μια καταγγελία που ο εκπρό¬ 
σωπος της Μέρκελ έσπευσε να ανακοινώ¬ 
σει ότι δεν αποτελεί θέση της γερμανικής 
κυβέρνησης. Αλλά για το θέμα υπάρχει πια 
μια εκτεταμένη ειδησεογραφία αφού οι οι¬ 
κονομικές εκστρατείες για την ενίσχυση 
των τζιχαντιστών μέσα στο Κατάρ είναι κά¬ 
τι που γίνεται ανοιχτά. Ακόμα και οι φιλο- 
Ομπάμα Τάιμς της Νέας Υόρκης (2 Σεπτέμ¬ 
βρη 2014) δεν μπορούν να κρύψουν το γε¬ 
γονός. Όμως το ότι ο 1818 είναι κυρίως 
ένας κατασκευασμένος κίνδυνος για 
να εξυπηρετήσει μια συσπείρωση ενα¬ 
ντίον του παρά να έχει ένα δικό του έστω 
τερατιόδες επίσημο πολιτικό πρόγραμμα, α- 
ποδεικνύεται από την ανοιχτή πολιτική συ¬ 
μπεριφορά του. Επισημαίνουμε χαρακτηρι¬ 
στικά δύο αποκαλυπτικά στοιχεία αυτής 
της συμπεριφοράς του 1313: Την μπροστά 
στην κάμερα κτηνωδία και την καταγγελί¬ 
α της Ρωσίας. 

Ας δούμε τι σημαίνει ο τελετουργικός βα¬ 
σανιστικός και κυρίως μπροστά στις κάμε¬ 
ρες, δηλαδή σε διεθνή θέα αποκεφαλισμός 
αμερικάνων δημοσιογράφων από τον 1818, 
καθο'ις και η επίσης διατυμπανισμένη σφα¬ 
γή αιχμαλοπων και κυρίως αλλόθρησκων 
αμάχων, όπως εκείνη των χριστιανών Για- 
ζίντι. Κανένας στρατός και μάλιστα μικρός 
στρατός όπως αυτός του 1313 -που κανέ¬ 
νας δεν τον εκτιμάει μεγαλύτερο από μερι¬ 
κές δεκάδες χιλιάδες - δεν μπορεί να κερ¬ 
δίσει έναν πόλεμο εναντίον των μεγάλων 
διεθνών εχθριόν του αν δεν κερδίσει κά¬ 
ποια διεθνή η έστω περιφερειακή υποστήρι¬ 
ξη της κοινής γνώμης. Τέτοιες κτηνωδίες 
οι γνήσιοι φασιστικοί στρατοί, που θέλουν 
κατοχή και διατήρηση εδαφών τις κρύ¬ 
βουν ακόμα και από τις μάζες τους, δεν τις 
διατυμπανίζουν. Όταν το κάνουν είναι μό¬ 
νο για να τρομοκρατήσουν τους άμεσους 
τοπικούς εχθρούς τους ώστε αυτοί να υπο¬ 
ταχτούν, όχι για να εξοργίσουν την υδρό¬ 
γειο και ειδικά τις υπερεπεμβατικές και πα¬ 
νίσχυρες στρατιωτικά ΗΠΑ. Τέτοιες προ¬ 
βοκάτσιες μπορούν να δώσουν πολιτικά ο¬ 
φέλη μόνο σε συμμορίες σαν την Αλ Κάι¬ 
ντα, οι οποίες δουλεύουν παράνομα κάτω 
από εχθρικές τους κρατικές εξουσίες όχι 
σε κράτη ή σε υποψήφια κράτη σαν το εμι¬ 
ράτο του 1313. Τα πιο βασικά αμερικάνικα 
ΜΜΕ παραδέχονται ότι μόνο από την ώρα 
που ο 1818 αποκεφάλισε τους δύο αμερικα- 
νούς, δημιουργήθηκε ρεύμα υπέρ της αμε¬ 
ρικάνικης επέμβασης στο Ιράκ και μόνο έ¬ 
τσι ο Ομπάμα μπόρεσε να αλλάξει τη δέσμευ¬ 
ση που τον έφερε στην εξουσία, ότι δηλαδή 
δεν θα επιστρέφει με στρατό σε αυτήν την 
περιοχή, και ιδίως την εκτίμηση του στις 
αρχές του χρόνου ότι ο 1818 μοιάζει με μια 
πολύ παρακατιανή ομάδα μπάσκετ (ΝΥΤ, 


21/9/2014). Αυτά κατά πάσα πιθανότητα τα 
έλεγε τότε για να προλάβει να δυναμώσει 
το έκτρωμα. Όμως πράγματι σήμερα αρκε¬ 
τοί αμερικάνοι στρατιωτικοί ειδικοί αμφι¬ 
βάλουν για το πως είναι δυνατό πραγματι¬ 
κά ο σουνιτικός 1313 να αποτελεί πραγμα¬ 
τικό στρατιωτικό κίνδυνο ακόμα και για 
μόνο το Ιράκ, όταν οι σουνίτες του Ιράκ, 
ακόμα και αν πάνε σύσσωμοι με τον 1313, 
έχουν μόνο το 30% του πληθυσμού απέναντι 
στο 60% των σιιτών (που θα υποστηρίζο¬ 
νται από τα 80 εκατομμύρια των σιιτών του 
Ιράν) και απέναντι στο 20% των Κούρδων 
του Ιράκ. Στην ίδια κατεύθυνση της καθα¬ 
ρής προβοκάτσιας σε βάρος του 1818 ήταν 
και οι εκτελέσεις των χριστιανών αμάχων 
Γιαζίντι που συσπείρωσαν πιο εύκολα και 
τα ευρωπαϊκά κράτη πίσω από τις ΗΠΑ, 
δηλαδή έδωσαν λαβή στους διάφορους ρω¬ 
σόφιλους τύπου Ολάντ, Μέρκελ, Ρέτζι και 
Σία να τρέξουν πίσω από τον Ομπάμα σε 
πόλεμο ενάντια στον 1818 πουλώντας την 
Ουκρανία στο αληθινό τέρας που είναι η 
νεοναζιστική πουτινική Ρωσία. Αν σκεφτεί 
κανείς ότι οι Ουκρανοί στρατιώτες προ¬ 
τιμούν να αυτοκτονήσουν παρά να πέσουν 
στα χέρια των Τσετσένων βασανιστών που 
ακολουθούν τα ρώσικα στρατεύματα μπο¬ 
ρεί να καταλάβει πόσο εγκληματική είναι 
η δυτική γραμμή “όλοι ενάντια στον φρι¬ 
καλέο 1313”. 

Αλλά και αν κάποιος ως τα τώρα δεν έ¬ 
χει δει κάτι το παράδοξο στον πόλεμο του 
1313 δεν έχει παρά να σκεφτεί ποια λογική 
έχει η απειλή που αυτός διατυπώνει ενά¬ 
ντια στον Πούτιν (!), ναι τον Πούτιν, την 
ώρα ακριβώς που του επιτίθεται η αμερικά¬ 
νικη αεροπορία και όλη η Ευρώπη. Σε ένα 
βίντεο της 31 Αυγούστου που ανέβηκε στο 
Υοιιΐιώβ ο 1818 διακηρύσσει ότι θα “εκθρο¬ 
νίσει” τον Πούτιν εξ αιτίας της υποστήρι¬ 
ξης που δίνει στον Άσαντ και απειλεί τη 
Ρωσία ότι θα εξαπολύσει τρομοκρατικές ε¬ 
πιθέσεις στο ριόσικο έδαφος για να απε- 
λευθεροισει την Τσετσενία. Ποιος λογικός 
πολιτικός οργανισμός θα έλεγε στον Πού¬ 
τιν ότι “τα αεροπλάνα που στέλνεις στον 
Άσαντ θα τα στείλουμε σε σένα ” (Μοηάε, 
4/9/2014) την ώρα που τον βομβαρδίζει η 
αμερικάνικη αεροπορία και του επιτίθενται 
τρεις στρατοί στο έδαφος (Ιράν, Ιράκ, Κούρ¬ 
δοι) και την ώρα που ο Πούτιν υποτίθεται 
έχει κύριο εχθρό τις ΗΠΑ στο ουκρανικό, 
δηλαδή τον ίδιο εχθρό με εκείνον του 1818 
πράγμα που σημαίνει αντικειμενική συμμα- 
χία 1318-Ρωσίας; Και όλα αυτά για μια πα¬ 
γωμένη σύγκρουση σαν αυτή της Τσετσε- 
νίας; Αυτή η δήλωση έχει μόνο ένα στόχο: 
Να πείσει τη Δύση, ιδιαίτερα το λαό των 
ΗΠΑ που έχει το φοβικό σύνδρομο της τζι- 
χαντίστικης αεροπορικής επίθεσης της 11 
του Σεπτέμβρη, ότι είναι οι ΗΠΑ και η Ρω¬ 
σία που έχουν τον ίδιο κύριο εχθρό, δηλα¬ 
δή το φαντασμαγορικό συμμοριτο-Τζιχάντ, 
οπότε πρέπει να τα βρούνε σε βάρος της 
Τσετσενίας. Αν αυτό δεν είναι τουλάχιστον 
αντικειμενικός αντιπερισπασμός στο κε¬ 
ντρικό παγκόσμιο στρατιωτικο-πολιτικό 
μέτωπο που είναι αυτό της επίθεσης της ρώ- 

συνέχεια στη σελ. 15 

Αναδημοσίευση από το Προσάρτημα του 
σ. Η. Ζαφειρόπουλου στην 
“Ιστορία της Χερσονήσου του Μόριά” 

του Ι.Φ. Φαλμεράιερ 


Η έκδοση του δεύτερου τόμου της “Ιστορίας της Χερσονήσου του Μό¬ 
ριά” του I. Φ. Φαλμεράιερ από τη “Μεγάλη Πορεία”, έχει προκαλέσει 
μεγάλο ενδιαφέρον στους δύο μήνες που έχουν περάσει όπως διαπιστώ¬ 
νουμε από την κυκλοφορία του βιβλίου στα βιβλιοπωλεία που διακινεί- 
ται. Αποδεικνύεται πόσο χρήσιμο και διαφωτιστικό είναι αυτό το βι¬ 
βλίο για την κατανόηση και της ιστορικής πορείας του νεοελληνικού 
έθνους αλλά και της σημερινής πραγματικότητας. 

Όπως αναφέραμε στο σύντομο σημείωμα της παρουσίασης του βιβλί¬ 
ου, δημοσιεύουμε σε αυτό ένα προσάρτημα του εκδότη, που έχει γράψει 
ο σ. γραμματέας της ΚΕ της ΟΑΚΚΕ Ηλίας Ζαφειρόπουλος. Το πρώτο 
μέρος του προσαρτήματος αναφέρεται στη μεγάλη ομοιότητα της εποχής 


στην οποία αναφέρεται ο Φαλμεράιερ στην πολύ σπουδαία, ουσιαστικά 
πολιτική εισαγωγή του με τη σημερινή, ενώ το δεύτερο και μεγαλύτερο 
μέρος του προσαρτήματος επιχειρεί να δώσει μία απάντηση στο αν η 
βαρειά αρνητική κατάσταση που περιγράφει ο Ι.Φ. Φαλμεράιερ για το 
ελληνικό έθνος της εποχής του έχει αλλάξει σε σχέση με τότε, τι είναι 
αυτό το καταστροφικό που ακόμα μας δένει με αυτό το παρελθόν και το 
αν και πως μπορούμε να βγούμε με μια μεγάλη, μια επαναστατική αλλα¬ 
γή από τα σημερινά εθνικά αδιέξοδα 

Το δεύτερο μέρος του προσαρτήματος, που προσπαθεί να απαντήσει 
αυτά τα ερωτήματα, το δημοσιεύουμε παρακάτω. 


ΑΠΟΣΠΑΣΜΑ ΑΠΟ ΤΟ ΠΡΟΣΑΡΤΗΜΑ ΤΟΥ ΕΚΔΟΤΗ - 

ΔΙΑΒΑΖΟΝΤΑΣ ΤΟΝ ΦΑΑΜΕΡΑΪΕΡ ΣΤΗΝ ΕΠΟΧΗ 

ΤΩΝ ΝΕΩΝ ΤΣΑΡΩΝ 


ΙΣΤΟΡΙΑ 
ΤΗΣ ΧΕΡΣΟΝΗΣΟΥ 
ΤΟΥ ΜΟΡΙΑ 
ΚΑΤΑ ΤΟ ΜΕΣΑΙΩΝΑ 

του Ιάκωβου Φίλιππου Φαλμεράιερ 

ΔΕΥΤΕΡΟΜΕΡΟΣ 

Ο Μοριάς, ρημαγμένος από εσωτερικούς πολέμους μεταξύ 
των Φράγκων και των Βυζαντινών και 
πλημμυρισμένος από αλβανούς εποίκους, 
καταλαμβάνεται τελικά από τους Τούρκους. 

1250-1500 μ.Χ. 


Μετάφραση-Πραγματολογικά: 

ΠΑΝΤΕΛΗΣ ΣΟΦΤΖΟΓΛΟΥ 

ΠΡΟΣΑΡΤΗΜΑ ΤΟΥ ΕΚΔΟΤΗ 

Διαβάζοντας τον Φαλμεράιερ την εποχή των νέων τσάρων, 
Από τον Ηλία Γ. Ζαφειρόπουλο 


ΤΟΥ Η. ΖΑΦΕΙΡΟΠΟΥΛΟΥ 

Το μεγάλο πολιτικό ερώτημα που αντικειμενικά 
βάζει ο Φ.: Γιατί δεν έχουμε ακόμη πραγματικά 
“εισέλθει στην κοινότητα των ευρωπαϊκών κρατών;” 

Το ερώτημα ωστόσο είναι: τι συμβαίνει και δύο περίπου 
αιώνες μετά τις τρομερές αυτές διαπιστώσεις δεν έχουμε ζή- 
σει μια τέτοια εθνική εξουσία; Και γιατί είμαστε ακόμα δεμένοι 
τόσο πολύ με την αυταρχική και διεφθαρμένη Ρωσία; Σημαί¬ 
νει μήπως ότι σαν λαός δεν έχουμε προοδεύσει ρούπι από τα 
χρόνια του Φ.; 

Αν αυτό το ερώτημα δεν απαντηθεί, θα υπάρξουν πολλοί 
προοδευτικοί αναγνώστες από αυτούς που δεν πιστεύουν 
στο καθεστωτικό μάθημα ότι για την εθνική τραγωδία μάς 
φταίει η Ευρώπη, οι οποίοι ίσως επιβεβαιωθούν και μέσα 
από τούτο το έργο ότι τελικά υπάρχει κάτι αρνητικό, βαθύ 
και αναλλοίωτο μέσα στον ίδιο τον ελληνικό λαό, που τον κα¬ 
ταδικάζει να μένει μακριά από την πρόοδο ή να την κλωτσάει 
όσοι αιώνες και αν περάσουν. Ήδη μια τέτοια αντίληψη τη 
συμμερίζονται κάποιοι φιλοευρωπαίοι φιλελεύθεροι διανο¬ 


ούμενοι, που ζητάνε από το ελληνικό πολιτικό 
προσωπικό, και κυρίως από τον ίδιο τον ελληνι¬ 
κό λαό, να αλλάξει τώρα γενική κουλτούρα και 
από Ανατολίτες να γίνουν Ευρωπαίοι. Μια τέτοια 
αντίληψη, ανεξάρτητα από τις προθέσεις της, 
πρακτικά αδυνατίζει την πάλη αυτού του λαού να 
αλλάξει την τωρινή πολιτική του κατάσταση, εφό¬ 
σον υποτίθεται τον δεσμεύει η μακρόχρονα δια¬ 
μορφωμένη γενική του κουλτούρα, ή αλλιώς το 
επίπεδο του πολιτισμού του. Γιατί είναι γνωστό 
ότι τα βήματα εξέλιξης του πολιτισμού είναι πολύ 
πιο αργά από εκείνα της πολιτικής εξέλιξης και, 
αν πρέπει πρώτα να αλλάξουμε νοοτροπίες αιώ¬ 
νων και μετά να απελευθερωθούμε πολιτικά, τότε 
θα χρειαζόμασταν τουλάχιστον πολλές δεκαετίες 
καταστροφής και υποδούλωσης, πριν μπορέ¬ 
σουμε να αντισταθούμε αποτελεσματικά στους 
τωρινούς κύριους εχθρούς μας. 

Ακόμα χειρότερα, υπάρχει ο κίνδυνος στις πα¬ 
ραπάνω τρομακτικά διορατικές διαπιστώσεις του 
Φ. να βρουν οι χειρότεροι αντιδραστικοί μια σει¬ 
ρά επιχειρήματα, για να επιδοκιμάσουν τις υπερ¬ 
συντηρητικές, εθνοθρησκευτικού ρατσιστικού τύ¬ 
που θεωρίες τύπου Χάντιγκτον, ότι το θρησκευ¬ 
τικό υπόβαθρο διαμορφώνει σήμερα τον πολιτι¬ 
στικό, οπότε και τον πολιτικό χαρακτήρα κάθε 
λαού, οπότε προσδιορίζει και τη θέση του στα 
διεθνή πολιτικά στρατόπεδα. Σύμφωνα μ’ αυτή 
τη θεωρία, που την ασπάζονται ουσιαστικά και οι 
ρώσοι νεοτσαρικοί γεωπολιτικοί τύπου Ντούγκιν, 
η πολιτιστικά ορθόδοξη Ελλάδα είναι προορισμέ¬ 
νη να βρεθεί πολιτικά στο στρατόπεδο της επίσης 
ορθόδοξης Ρωσίας και να αντιπαρατεθεί στην ά¬ 
θεη ή καθολική ή προτεσταντική Δύση. Δηλαδή 
οι ίδιοι οι οπαδοί της ρώσικης “λύσης” για την 
Ελλάδα θα μπορούν να πουν σε όσους δημοκράτες αντιδρούν 
σε μια τέτοια μοίρα ότι, είτε θέλουν είτε δε θέλουν, η Ελλάδα 
δεν μπορεί παρά να είναι με τη Ρωσία, γιατί αυτό τάχα επιτάσ¬ 
σει και ο κοινός ορθόδοξός τους πολιτισμός. Δηλαδή μπορεί 
να χρησιμοποιήσουν τον Φαλμεράιερ ενάντια στον Φαλμερά¬ 
ιερ. 

Είναι αλήθεια ότι το αργό, σχετικά πιο ήρεμο ποτάμι των 
πολιτιστικών αλλαγών κυλάει για πολύ καιρό αργά στο βάθος 
μιας κοινωνίας, ακόμα και όταν φουσκώνουν τα ορμητικά 
ρεύματα των μεγάλων πολιτικών, οικονομικών και κοινωνι¬ 
κών αλλαγών. Τα ρεύματα αυτά έχουν να κάνουν με τις όλο και 
πιο έντονες, τις επαναστατικές αλλαγές που φέρνει η ιλιγγιώ- 
δης ανάπτυξη των κοινωνικών παραγωγικών δυνάμεων, ιδιαί¬ 
τερα η ανάπτυξη της επικοινωνίας. Όσο αυτές οι δυνάμεις 
σπάνε τα εθνικά σύνορα, οπότε οι αντιφάσεις του παγκόσμιου 
καπιταλισμού γίνονται πιο οξείες, τόσο ξεσπάνε όλο και πιο 
καταστροφικές οι οικονομικές κρίσεις και οι ιμπεριαλιστικοί 
πόλεμοι, που με τη σειρά τους φέρνουν τις πιο βαθιές κοινω¬ 
νικές και πολιτικές επαναστάσεις, οι οποίες συνεπαίρνουν όχι 
απλά κάθε χώρα ξεχωριστά, αλλά όλο τον πλανήτη. Αυτά τα 
όλο και πιο βίαια, φουρτουνιασμένα διεθνή ρεύματα της οι¬ 


κονομίας και της πολιτικής δεν αφήνουν ανεπηρέαστο κανέ¬ 
να επιμέρους εθνικό πολιτιστικό ρεύμα που έχει κληροδοτή¬ 
σει σε κάθε λαό το παρελθόν. Το ξεσηκώνουν όπως ο χείμαρ¬ 
ρος ανασκάπτει το βυθό αλλάζοντας κάθε τόσο ακόμη και 
την κοίτη του. Και τελικά αφήνουν πελώριες θετικές αλλαγές 
στο αργό πολιτιστικό ρεύμα βάθους και προσδιορίζουν την 
ανάπτυξη και την ποιότητά του. 

Τα παραδείγματα της παραπάνω κίνησης είναι άφθονα. Κά¬ 
ποιοι κεντροαφρικανικοί λαοί βγήκαν πριν από 500 χρόνια 
από τη βαρβαρότητα, αλλά σήμερα κάνουν πολιτιστικά άλμα¬ 
τα που η δυτική Ευρώπη χρειάστηκε να τα κάνει στη διάρ¬ 
κεια 4000 χρόνων. Η νότια Ευρώπη βγήκε από τη βαρβαρό¬ 
τητα 3-4 χιλιετίες πριν, μπήκε στη δουλοκτησία πριν από 2500 
χρόνια και την αποτίναξε οριστικά πριν από 1400 χρόνια (στο 
βυζαντινό ανατολικό της κομμάτι). Μετά μπήκε στη φεουδαρ¬ 
χία με πρωτοπόρο τον κάποτε βάρβαρο ευρωπαϊκό Βορρά, 
όπου έμεινε μέχρι τον 17ο-19ο αιώνα. Πρώτος επίσης μπήκε 
ο ευρωπαϊκός Βορράς και στον αστικό πολιτισμό, όπου και 
συνεχίζει να βρίσκεται τα 300 τελευταία χρόνια παρά τα δύο 
μεγάλα κύματα προλεταριακών επαναστάσεων στον Α' και Β' 
παγκόσμιο πόλεμο, που οδήγησαν στις δύο σοσιαλιστικές 
εξουσίες στην περιφέρεια, στη Ρωσία και την Κίνα. Αλλά σε όλο 
αυτό το διάστημα δεν υπάρχει πολιτιστική καθυστέρηση φε¬ 
ουδαρχικού, ακόμη και δουλοκτητικού τύπου, ακόμη και 
βαρβαρότητας, που να μην έχει ξεμείνει κάπου χωμένη σε 
κάποια σημεία του πλανήτη και που να μην μπορεί ο κάθε 
ιμπεριαλισμός να την ξεθάψει. Αυτό συμβαίνει με τις αντιδρα¬ 
στικές πολιτικές και οικονομικές αλλαγές, δηλαδή με τις αντε¬ 
παναστάσεις. Αυτές πάνε προς τα πίσω το πολιτιστικό ρεύμα 
από πολλές πλευρές, αν και πάντα προσωρινά και μόνο σε 
ορισμένα μέτωπα. Αυτήν την προσωρινή οπισθοδρόμηση την 
πετυχαίνουν οι αντιδραστικές πολιτικές και κοινωνικές εξου¬ 
σίες χρησιμοποιώντας τα πιο καθυστερημένα, τα πιο αντι¬ 
δραστικά στοιχεία της πολιτιστικής παράδοσης ενός λαού 
και, τελικά, του χαρακτήρα και της ψυχοσύνθεσής του. Άλλω¬ 
στε αυτή η ανάσυρση δεν είναι δύσκολη, καθώς είναι και ο 
ίδιος ο ιμπεριαλισμός, δηλαδή ο υπερανεπτυγμένος καπιτα¬ 
λισμός, που από τη φύση του σαπίζει, και όσο σαπίζει επι¬ 
στρέφει από πολλές πλευρές στη βαρβαρότητα, ακόμα και 
στην αγριότητα, και μάλιστα με έναν τρόπο ανυπόφορο. 

Έτσι και στην Ελλάδα δεν έπαψαν ποτέ εντελώς να κυλούν 
μέσα στο βαθύ και αργό πολιτιστικό ποτάμι και τα ρεύματα 
από το βυζαντινό, χριστιανορθόδοξο στη μορφή του παρελ¬ 
θόν, αν και καθόλου με την ίδια ένταση και τον ίδιο όγκο όπως 
κυλούσαν την εποχή του Φαλμεράιερ. Αλλιώς δε θα μπορούσε 
να εξηγηθεί γιατί η Ελλάδα έφυγε από την τσαρική πολιτική 
επιρροή και μπήκε κάτω από αγγλική επικυριαρχία μετά τον 
Κριμαϊκό πόλεμο στα 1856, γιατί διασπάστηκε ανάμεσα στην 
αγγλική και στη γερμανική επιρροή μέχρι τον Α' παγκόσμιο 
πόλεμο, γιατί στο Μεσοπόλεμο σημείωσε τηνπιο δραστήρια 
βιομηχανοποίηση και τον πιο έντονο εκδυτικισμό στη λογοτε¬ 
χνία και στην τέχνη και, κυρίως, γιατί ενάντια στη χιτλερική 
Κατοχή και μετά απ’ αυτήν βγήκε από μέσα της, και μάλιστα 
βγήκε τόσο ισχυρό μέσα στο έθνος, και το ρεύμα υπέρ του 

συνέχεια στη σελ. 8 

συνέχεια από τη σελ. 7 

σοσιαλισμού, δηλαδή ο πιο προωθημένος διαφωτισμός και 
δημοκρατισμός. 

Επίσης, αν είναι η βυζαντινή χριστιανορθόδοξη πολιτιστική 
παράδοση που μας καθορίζει και πολιτικά-κοινωνικά και “η 
εστία ζωής του ελληνικού λαού αισθητοποιήθηκε στις πόλεις 
Ισταμπούλ και Μόσχα”, τότε πώς γίνεται το Πατριαρχείο της 
Κωνσταντινούπολης, δηλαδή ο πιο αντιπροσωπευτικός θρη¬ 
σκευτικός κληρονόμος της βυζαντινής Ορθοδοξίας, να βλέ¬ 
πει σήμερα σαν αντίπαλο τη Μόσχα και σύμμαχο τη Δύση, 
πράγμα που σε σημαντικό βαθμό δεν αφήνει την ελληνική 
Εκκλησία να υποταχτεί απόλυτα στη ρωσόδουλη πολιτική 
γραμμή της ηγεσίας της; Ασφαλώς οι ρωσόφιλοι έχουν σ’ αυτό 
την απάντησή τους, και συγκεκριμένα ότι το Πατριαρχείο της 
Κωνσταντινούπολης είναι ένα φάντασμα του παλιού του εαυ¬ 
τού, που, λόγω αδυναμίας, υποτάχθηκε στην Τουρκία ή, ακό¬ 
μα περισσότερο, στους έλληνες εμποροτραπεζίτες και εφο¬ 
πλιστές ή στην ελληνική Διασπορά τηςΔύσης κτλ. κτλ. Όμως 
έτσι το ερώτημα μετατοπίζεται στο γιατί αυτοί οι τελευταίοι δε 
δέχονται να υποταχθούν στη Μόσχα, αλλά μένουν στραμμένοι 
κυρίως προς τη Δύση. 

Νομίζουμε ότι τα φαινόμενα που με τόση διεισδυτικότητα 
έβλεπε ο Φ. στα 1830 και τα απέδιδε σχεδόν αποκλειστικά 
στον ανατολικοορθόδοξο βυζαντινό χαρακτήρα του λαού και 
στην κοινή βυζαντινή και ρώσικη “εστία των αισθήσεών του” 
πρέπει να αποδοθούν σ’ έναν εξίσου μεγάλο, ίσως και μεγα¬ 
λύτερο, βαθμό στην άμεση ρώσικη τσαρική πολιτική επέμ¬ 
βαση. Νομίζουμε δηλαδή ότι εκείνο που παρατηρεί ο Φ. στον 
πρόλογο σαν αντιδυτικό πολιτιστικό πνεύμα και σαν αχαρι¬ 
στία των απελευθερωμένων Ελλήνων από τη δυτική Ευρώπη 
οφείλεται σε πολύ μεγάλο βαθμό και στην πολύ μακρόχρονη 
πολιτική δουλειά που είχαν κάνει στο εσωτερικό της προεπα¬ 
ναστατικής Ελλάδας οι ρωσόφιλοι και πριν και, κυρίως, μετά 
το ’21. Η εκτεταμένη αντιπάθεια, για παράδειγμα, στη Βαυα¬ 
ροκρατία, πέρα από το ότι αυτή ήταν μια απολυταρχική ε¬ 
ξουσία που επιβαλλόταν από τα έξω στον ελληνικό λαό, ήταν 
αποτέλεσμα όχι τόσο των δικών της δυτικού τύπου διοικητι¬ 
κών πράξεων, όσο κυρίως της δράσης του ρώσικου κόμμα¬ 
τος, που χτύπαγε με μανία ό,τι ήταν προοδευτικό στην πολιτι¬ 
κή της οθωνικής Αυλής, όπως π.χ. η κήρυξη του αυτοκέφα¬ 
λου της ελληνικής Εκκλησίας με πρωτοβουλία του φωτισμέ¬ 
νου βαυαρού μεταρρυθμιστή Μάουρερ, ώστε αυτή να ξεκο- 
πεί από τις ολέθριες τότε επεμβάσεις του πατριαρχείου της 
Κων/λης ή το κυνήγι από τον ίδιο των πελοποννησιακών συμ¬ 
μοριών του ρώσικου κόμματος. Αλλά τότε τον γενικό, αντι¬ 
δραστικό και αντιλαϊκό χαρακτήρα της πολιτικής της Αυλής 
τουΌθωνα τον έδινε ο διορισμένος από τη βαυαρική αρχή ως 
αντιβασιλέας ρωσόφιλοςΆρμανσμπεργκ, τον οποίο μέσω των 
άγγλων πρεσβευτώνΛάιονς και Ντώκινς σθεναρά στήριζε ο 
επίσης ρωσόφιλος υπουργός Εξωτερικών της Αγγλίας και με- 
τέπειτα πρωθυπουργός Πάλμερστον. Είναι κάτω από τις μη¬ 
χανορραφίες αυτήςτης ηγεσίας που ο Μάουρερ υποχρεώθη¬ 
κε να φύγει από την Ελλάδα. 

Κατά τη γνώμη μας δηλαδή η έντονη ομοιότητα της αντιευ- 
ρωπάίκής γραμμής του 1830 με τη σημερινή πρέπει να απο¬ 
δοθεί στα ίδια, και μάλιστα στα πολύ πιο ανεπτυγμένα πολιτι¬ 
κά τερτίπια και στις βαθιές θέσεις που έχει καταχτήσει και 
στο πολιτικό και στο ιδεολογικό επίπεδο η ρώσικη νεοτσαρι- 
κή πολιτική. Αυτή σήμερα, σε σχέση με τότε, είναι επιστημονι¬ 
κά, δηλαδή ιμπεριαλιστικά, ανεπτυγμένη και τελειοποιημένη. 
Οι ίδιες δηλαδή και πολύ χειρότερες ρώσικες επεμβάσεις και 
μηχανορραφίες γίνονται σήμερα που η Ευρώπη δανείζει τα 
λεφτά της στην Ελλάδα, τα οποία η πρώτη θα τα χάνει όλο και 
περισσότερο σε αλλεπάλληλα κουρέματα-χρεωκοπίες, ενώ την 
οικονομική και κυρίως την πολιτική λεία και στην Ελλάδα και 
στην ΕΕ θα την αποκομίζει η Ρωσία (και σε ένα βαθμό η 
σύμμαχός της Κίνα). Η ΕΕ προορίζεται να είναι ο κατασκευα¬ 
σμένος από τους ρωσόφιλους εχθρός τον οποίο θα χτυπάει 
και θα μισεί ο λαός, γιατί αυτή υπογράφει σήμερα την κατα¬ 
στροφή, όπως τότε η Βαυαροκρατία. 

Νομίζουμε πως η εξήγηση των τόσο χτυπητών αρνητικών 
συνταυτίσεων της Ελλάδας της εποχής του Φ. με τη σημερινή 
δε βρίσκεται μόνο, ούτε βρίσκεται τόσο, σε κάποιο πάντα 
υπαρκτό βυζαντινο-ορθόδοξο χριστιανικό πολιτιστικό υπό¬ 
βαθρο του ελληνικού έθνους γενικά, αλλά στον ειδικό, ιστορι¬ 
κά διαμορφωμένο χαρακτήρα της ελληνικής άρχουσας τά¬ 
ξης, ο οποίος της επιβάλλει να σέρνεται από τις πιο αντιδρα¬ 
στικές σε κάθε περίοδο μεγάλες δυνάμεις, ιδίως να σέρνεται 
πίσω από τη μεγαλορώσικη, όταν αυτή είναι ισχυρή σε διε¬ 
θνές επίπεδο. Αυτή αντλεί επίσης από την ίδια ορθόδοξη και 
επηρεασμένη από το Βυζάντιο πολιτιστική πηγή, αλλά την ορ¬ 
γανώνει υπέρ της. 

Όταν σήμερα μιλάμε για ελληνική άρχουσατάξη, εννοούμε 
κυρίως την αστική τάξη. Όμως προτιμούμε τον όρο “άρχου- 
σα τάξη” γενικά, εννοώντας την πολιτικοϊδεολογικά άρχουσα 
τάξη, γιατί στην Ελλάδα έχουν την πολιτική ηγεμονία σε κάθε 
περίοδο οι ισχυρότερες ξένες μεγάλες δυνάμεις και αυτές, κα¬ 
τά κύριο λόγο, ορίζουν το ηγετικό κρατικό πολιτικό προσω¬ 
πικό. Και το ορίζουν μέσω κάθε λογής -από την άποψη της 
ταξικής προέλευσης- εγκαθέτων, δηλαδή από κλέφτες και λη¬ 


στές παλιότερα ως φιλόδοξους μικροαστούς και τυχοδιώ¬ 
κτες σήμερα. Αυτό το τελευταίο είδος περλαμβάνει και τους 
κρατικούς, δηλαδή τους πολιτικά δημιουργημένους μεγαλο¬ 
αστούς, και από κοντά τους κρατικούς ψευτοδιανοούμενους, 
τους κληρονομικούς πολιτικούς, τους εγκάθετους ηγέτες της 
κρατικής γραφειοκρατίας κτλ. Αυτοί όλοι αποτελούν μια κοι¬ 
νωνικά εύπλαστη, διαρκώς ανανεούμενη σε ατομικό επίπεδο 
και ταξικά σύνθετη άρχουσα τάξη. Τα μέλη αυτής της άρχου¬ 
σας τάξης μπορούν να γίνουν κάπως σταθερά μέλη της αστι¬ 
κής τάξης, αλλά μπορεί και να χρησιμοποιηθούν και να ανα- 
δειχτούν αυθαίρετα από το πουθενά για μια περίοδο και μετά 
εξίσου αυθαίρετα να πεταχτούν στο τίποτα. Στην ουσία όλοι 
αυτοί γίνονται μέλη της αστικής τάξης από πολιτική άποψη, 
δηλαδή γίνονται αστική τάξη μέσα από την πολιτική λειτουργί¬ 
α που τους αναθέτει ο κάθε φορά ξένος ισχυρός παράγοντας. 
Αυτό δεν πρέπει να συγχέεται με το ότι γενικά στη σύγχρονη 
αστική κοινωνία οι ιδιοκτήτες του κεφαλαίου, οι οικονομικοί 
μάνατζερ και το πολιτικό κρατικό προσωπικό είναι συνήθως 
διαφορετικά πρόσωπα. Είναι μεν διαφορετικά πρόσωπα, αλ¬ 
λά σκέφτονται και δρουν, ιδιαίτερα το κρατικό πολιτικό προ¬ 
σωπικό, σύμφωνα με τις γενικότερες ανάγκεςτης παραγωγής 
και της αναπαραγωγής του κεφαλαίου, ιδιαίτερα του μονο¬ 
πωλιακού κεφαλαίου της δικιάς τους χώρας. Όταν μιλάμε 
όμως για ελληνική άρχουσα τάξη, πρέπει να έχουμε στο μυα¬ 
λό μας συμμορίες που αναζητούν νέες διεθνείς προστασίες 
και πασχίζουν ασταμάτητα για αλλαγή εσωτερικών πολιτικών 
συχετισμών με ένα βασικό στόχο: τη νομή μιας κρατικής ε¬ 
ξουσίας ξένης προς το λαό και την ίδια τη χώρα. Αυτή η άρ¬ 
χουσα τάξη αποκτά πολιτικοϊδεολογική συνοχή όχι μόνο υ¬ 
πηρετώντας τη μια ή την άλλη ομάδα ιμπεριαλιστών, αλλά δια¬ 
τηρεί και μια ιστορική εσωτερική συνοχή, καθώς, όποιο 
διεθνές αφεντικό και να έχει, ενσωματώνει μέσα της και καλο- 
διατηρεί λειτουργικά τα πιο αντιδραστικά χαρακτηριστικά του 
βυζαντινού χριστιανορθόδοξου πολιτιστικού υπόβαθρου συν 
τα πιο πρόσφατα διαμορφωμένα, μετά την ίδρυση του νεοελ¬ 
ληνικού κράτους. Αντίστροφα, κάθε τμήμα της αστικής τάξης, 
ιδιαίτερα της εμποροβιομηχανικής, συνήθως δεν έχει πραγ¬ 
ματική πολιτική εξουσία μέσα στο ελληνικό αστικό κράτος, 
πέρα απ’ όση του δίνει ο κάθε φορά ξένος προστάτης. 

Αυτά τα χαρακτηριστικά της ελληνικής άρχουσας τάξης προ¬ 
κύπτουν από μια αρνητική ιστορική ιδιομορφία που επέτεινε 
με μοιραίο και καθοριστικό τρόπο τα αρνητικά του βυζαντι¬ 
νού πολιτιστικού υπόβαθρου. Πρόκειται για το ότι το νεοελ¬ 
ληνικό εθνικό κράτος γεννήθηκε με μαμή τον τσαρισμό, δηλα¬ 
δή τη ρώσικη υπερσυγκεντρωτική, αυταρχική και διεφθαρ¬ 
μένη φεουδαρχία, οπότε με ταξικό ηγεμόνα τα επιλεγμένα από 
εκείνην ταξικά πιο αντιδραστικά, πολιτικά και ιδεολογικά στοι¬ 
χεία. Δηλαδή αυτό το κράτος δεν υπήρξε κληρονόμος ούτε 
του καταπιεστικού, αυταρχικού αλλά έντιμου γραφειοκρατι¬ 
κού κράτους της δυτικής απολυταρχίας, ούτε ποτέ συγκλο¬ 
νίστηκε και ανανεώθηκε από μια νικηφόρα αστική δημοκρα¬ 
τική ή εθνικοανεξαρτησιακή επανάσταση, όπως έγινε αλλού 
στην Ευρώπη. 

Αυτή η ιδιομορφία κάνει το ελληνικό έθνος να διαπερνιέται 
από μια μόνιμη βαθιά ταξική αντίθεση ανάμεσα στην κάθε 
φορά πολιτικά άρχουσα τάξη του, που κατέχει ως λάφυρο 
ένα κράτος γενικά εχθρικό στο λαό, και σ’ ένα λαό (στον οποίο 
πρέπει να περιλαμβάνουμε και τα πιο προοδευτικά, όταν υ¬ 
πάρχουν, δημοκρατικά στοιχεία της αστικής τάξης), ο οποί¬ 
ος, κόντρα ακριβώς στην άρχουσα τάξη του και το κράτος 
της και εκπροσωπώντας τα βαθύτερα συμφέροντα του έ¬ 
θνους, ξεσπάει κάθε τόσο σε μεγάλα αστικοδημοκρατικά ε¬ 
παναστατικά κινήματα ακριβώς επειδή η άρχουσα τάξη τον 
προδίδει και κοινωνικά και εθνικά. Το αποτέλεσμα αυτών των 
πολύ μακρόχρονων ταξικών αγώνων είναι ότι ο ελληνικός λα¬ 
ός και γενικά το υπόλοιπο έθνος μας έχουν δραματικά προ¬ 
χωρήσει στους σύγχρονους δρόμους εξέλιξης, ενώ η άρχου¬ 
σα τάξη, στραβογεννημένη, κακομεγαλωμένη και γι’ αυτό ηθι¬ 
κά άθλια, μέσα στο όλο και πιο άθλιο κράτος της προσκολλά- 
ται κάθε φορά σε όποια ξένη μεγάλη δύναμη εκτιμά ότι μπο¬ 
ρεί να υπερισχύσει μέσα από κάθε ενδοϊμπεριαλιστική αντι¬ 
παράθεση, ακόμα και μέσα από έναν παγκόσμιο πόλεμο, και 
την ακολουθεί δουλικά, για να λύσει και τα εξωτερικά, τα λεγά¬ 
μενα “εθνικά”, και τα εσωτερικά-ταξικά της προβλήματα. 

Με τα παραπάνω εννοούμε ότι η ταύτιση, η τόσο συγκλονι¬ 
στική, του ελληνικού αντιδυτικισμού και φιλορωσισμού στην 
Ελλάδα της εποχής του Φαλμεράιερ με το σημερινό αντιδυτι- 
κισμό και φιλορωσισμό είναι πολύ περισσότερο πολιτικό προ¬ 
ϊόν της κοινής και τότε και σήμερα ρώσικης ανάμιξης στα 
ελληνικά πράγματα μέσω της νεοελληνικής άρχουσας τάξης 
παρά προϊόν κοινού πανεθνικού χριστιανορθόδοξου, βυζα¬ 
ντινού τύπου πολιτιστικού υπόβαθρου. Η τσαρική ή η νεο- 
τσαρική, δηλαδή η εκάστοτε αντιδραστική Ρωσία γίνεται α¬ 
πλά πιο εύκολα πολιτικά κυρίαρχη στην Ελλάδα από κάθε 
άλλη ξένη δύναμη, γιατί κανείς δεν μπορεί όσο η πρώτη να 
ανασύρει και, κυρίως, να οργανώνει με τους πράκτορές της 
το βυζαντινό πολιτιστικό υπόβαθρο, που διατηρείται πάντα 
αρκετά ακμαίο μέσα στα πιο αντιδραστικά και συνήθως ηγε¬ 
μονικά τμήματα της άρχουσας τάξης. Ασφαλώς αυτά τα στοι¬ 
χεία δε λείπουν και από το λαό, όμως νομίζουμε ότι σ’ αυτόν 
ζουν ή και επανέρχονται περισσότερο από αντανάκλαση, δη¬ 


λαδή μέσα από την οπωσδήποτε βαθιά ιδεολογική, αλλά και 
πρακτική επίδραση που έχει η κάθε πολιτικοϊδεολογικά κυ¬ 
ρίαρχη άρχουσα τάξη στον κάθε λαό. 

Το ερώτημα είναι: ποιο είναι αυτό το υπόβαθρο; Τι είναι 
αυτό το αρνητικό, το πολιτιστικά καθυστερημένο που υπάρ¬ 
χει μέσα στο νεοελληνικό έθνος, κυρίως στην άρχουσα τάξη 
του, και μπορεί κάθε τόσο, αν και όλο και πιο αδυνατισμένο, 
να ανασύρεται από την εκάστοτε πολιτική αντίδραση και να 
δηλητηριάζει και τις μάζες; Τι είναι αυτό που μπορούσαν να 
ανασύρουν οι παλιοί τσάροι από το 1770 ως το 1856 και οι 
σοσιαλιμπεριαλιστές νέοι τσάροι από το 1960 και μετά; Τελι¬ 
κά, τι είναι αυτό που μπορεί να μας κάνει στην αυγή του νεο¬ 
ελληνικού έθνους θύματα του τσάρου φεουδάρχη, κέντρου 
της ευρωπαϊκής αντίδρασης, και σήμερα, στα γεράματα της 
ελληνικής αστικής κοινωνίας, θύματα του νέου τσάρου χιτλε¬ 
ρικού τύπου ιμπεριαλιστή; Τι είναι αυτό που έκανε τους η¬ 
γέτες του 1821, που πάντως είχαν κάποια προσωπική γεν¬ 
ναιότητα και αξία, ζήτουλες και μπαταχτσήδες της Ευρώπης 
του 19ου αιώνα και που κάνει τώρα, στον 21ο αιώνα, τους 
αφάνταστα φτηνούς πολιτικούς ηγέτες διεθνείς μπαταχτσή¬ 
δες, δηλαδή μπαταχτσήδες μπροστά στα μάτια όλης της αν¬ 
θρωπότητας και εντελώς θρασύδειλους και άθλιους ψεύτες; 

Και το να θέσουμε μόνο αυτό το ερώτημα σημαίνει ότι μπο¬ 
ρούμε να υψωθούμε πάνω από την όποια αδυναμία και να τη 
θεραπεύσουμε. Αυτό μπορούμε να το καταφέρουμε πρακτι¬ 
κά επιτιθέμενοι όχι τόσο απευθείας στην ίδια την αδυναμία, 
όσο στον εκάστοτε εξωτερικό εχθρό που την ανασύρει και την 
καλλιεργεί διαρκώς για να εξαρτά και να υποδουλώνει το λαό. 
Γενικά μόνο πολεμώντας έναν εχθρό που έχει γίνει εξωτερικός 
και στέκεται απέναντι μας μπορούμε να χτυπήσουμε τις εσω¬ 
τερικές μας αδυναμίες που αυτός χρησιμοποιεί για να μας 
συντρίψει. Χωρίς έναν σαφή εξωτερικό εχθρό, η κάθε εσωτε¬ 
ρική αδυναμία ξέρει να φωλιάζει μέσα στη γλυκιά παραίτηση 
της συνήθειας και του φόβου, αλλά και μέσα στον κάθε ατομι¬ 
κό ή και εθνικό ναρκισσισμό, και κάθε πάλη εναντίον της γίνε¬ 
ται ιδιαίτερα επώδυνη για τους λίγους που θα την τολμήσουν, 
γιατί μένει πάντα ακατανόητη για τονπολύ κόσμο. 

Ο Φαλμεράιερ δεν έχει καταγράψει κάπου ξεχωριστά αυτά 
τα στοιχεία του υποστρώματος, αλλά αυτά αναδύονται άπλε¬ 
τα σε μεγάλο μέρος από την εξιστόρηση των πολιτικών αλλα¬ 
γών και μεγάλων συγκρούσεων από το 11 ο ως τον 17ο αιώνα 
σ’ αυτόν τον τόμο. Διακρίνει όσο κανείς άλλος έντονη την πα¬ 
ρουσία τους στους Νεοέλληνες, τους οποίους ο ίδιος γνώρισε 
στις πρώτες φάσεις της δημιουργίας του ελληνικού κράτους 
στα 1830. 

Η διαφορά ανάμεσα στη δυτική φεουδαρχία και 
το βυζαντινό Μεσαίωνα 

Αυτό που μας βασανίζει σαν Ελλάδα σε σχέση με τη Δύση, 
δηλαδή το ιδιαίτερο στην ανατολική ρωμαϊκή αυτοκρατορία 
σε σχέση με τη δυτική φεουδαρχία, είναι το ότι στην πρώτη 
δεν τσακίστηκε με ριζικό τρόπο η δουλοκτητική κοινωνία κά¬ 
τω από τα χτυπήματα των βαρβαρικών ορδών, ώστε από τις 
στάχτες της να γεννηθεί για μια περίοδο ο ελεύθερος αγρότης 
και οι πρώτες του κοινότητες και, μετά από κει, μέσα από τη 
σχετική ανάπτυξη της αγροτικής παραγωγής και την αρπαγή 
και συγκέντρωση της γαιοκτησίας σε όλο και πιο λίγα χέρια, 
να προκύψει το μικρό φέουδο, οπότε και η νέα πολεμική 
αριστοκρατία της γης μέσα από έναν μακρόσυρτο πόλεμο 
των πάντων ενάντια στους πάντες. Αυτή η αργή διαδικασία 
στη Δύση, που μετέτρεψε μεν τον αρχικά ελεύθερο αγρότη σε 
δουλοπάροικο και αργότερα τον τεχνίτη της πόλης σε κάλφα, 
τουλάχιστον έφτιαξε από την αρχή ένα νέο κεντρικό σύστημα 
εξουσίας σχετικά “από τα κάτω”, εννοούμε από μια τοπική 
βάση. Δηλαδή πήγε από το μικροφεουδάρχη ιππότη στο βα¬ 
σιλιά, που στηριζόταν στους ιππότες, και από κει στοναυτο- 
κράτορα ή στο βασιλιά της απολυταρχίας. Μέσα από αυτή τη 
διαδικασία και ο τελευταίος δουλοπάροικος αναγνώριζε από 
την πείρα της ζωής του στον τοπικό του φεουδάρχη έναν 
ορατό, κοντινό του από μια άποψη, πολιτικό, οικονομικό και 
στρατιωτικό ηγέτη, δίπλα στον οποίο μπορούσε να πολεμή¬ 
σει με το ανάλογο θάρρος και την αίσθηση τιμής που αναγνώ¬ 
ριζε σ’ εκείνον. Αυτή η διαδικασία έδινε στον πληθυσμό συνο¬ 
λικά μια αίσθηση συλλογικότητας, έστω και αν αυτή επιβαλ¬ 
λόταν τελικά εξωτερικά και καταπιεστικά, οπότε και μια αί¬ 
σθηση προσωπικής τιμής, ανδρείας κτλ. Αυτή η ιδιότητα ήταν 
που έδωσε τελικά στους δυτικούς τυχοδιώκτες “πλεονάζο- 
ντες” φεουδάρχες σταυροφόρους τη δυνατότητα να νικούν 
με ελάχιστο στρατό ιπποτών τους Βυζαντινούς. Σύμφωνα με 
την εξιστόρηση του Φ. σε τούτο τον τόμο, αυτή η ιδιότητα 
έκανε τον κόμη του Πασσαβά με 300 ιππότες να νικήσει 
30.000 Βυζαντινούς στην Πελοπόννησο. 

Αντίθετα, στην ανατολική ρωμαϊκή αυτοκρατορία, στο Βυ¬ 
ζάντιο, η δουλοκτησία επέζησε πρακτικά για αρκετούς αιώ¬ 
νες, παρά την τυπική νίκη της αντιδουλοκτητικής, τότε επα¬ 
ναστατικής, ιδεολογίας του χριστιανισμού, ιδιαίτερα ως τον 
6ο μ.Χ. αιώνα. Έτσι η φεουδαρχία που τελικά κυριάρχησε 
στην Ανατολή ήταν στη χειρότερη δυνατή εκδοχή της, καθώς 
φτιάχτηκε εξαρχής “από τα πάνω”, έχοντας στην κορυφή της 
έναν αυτοκράτορα κληρονόμο της δουλοκτητικής εποχής, 

επίφοβο για τους πάντες, αλλά ταυτόχρονα ξένο προς τους 
πάντες, χωρίς το κύρος που είχε ο δυτικός ηγεμόνας, ιδιαίτε¬ 
ρα στα αρχικά στάδια της φεουδαρχίας. Η βυζαντινή αυτο- 
κρατορική εξουσία έβγαινε ασταμάτητα μέσα από τις πιο σκο¬ 
τεινές ίντριγκες κορυφής μιας απέραντης, διεφθαρμένης γρα¬ 
φειοκρατικής αριστοκρατίας, την οποία οι υπήκοοι ελάχιστα 
σέβονταν, καθώς ήταν τόσο δουλική στοναυτοκράτορα, όσο 
ήταν εκμεταλλευτική και αυθαίρετα καταπιεστική για το λαό. 
Το πιο αντιδραστικό τμήμα αυτής της αριστοκρατίας και ο πιο 
αντιδραστικός φεουδάρχης ήταν ο επισκοπικός κλήρος με 
κέντρο το Πατριαρχείο της Κων/λης. 

Η βυζαντινή αριστοκρατία, και η κοσμική και, κυρίως, η εκ- 
κλησιαστική-μοναστική, διακρίνονταν από τον απέραντο ατο¬ 
μικισμό τους, τη δίχως κανέναν ηθικό φραγμό ματαιοδοξία 
τους, τις ατέλειωτες δολοπλοκίες, την ατιμία, την υποκρισία 
και την ανενδοίαστη κλίση προς την προδοσία. Η επιμονή αυ¬ 
τής της τάξης στο παλιό, ιδιαίτερα η περιφρόνηση στο εμπό¬ 
ριο και στο άνοιγμα προς τον έξω κόσμο, είχε σαν τελική συνέ¬ 
πεια την απόλυτη τελμάτωση της κοινωνίας. 

Μια τέτοια αυτοκρατορική εξουσία μπορούσε να επιβάλλε¬ 
ται σε μια τόσο στάσιμη κοινωνία με ένα επιβλητικό, αλλά αιώ¬ 
νια αναλλοίωτο θρησκευτικό δόγμα, καθώς και μ’ ένα αναλλοί¬ 
ωτο θρησκευτικό τελετουργικό- βασικό τους συστατικό ήταν 
η απόλυτη κυριαρχία της λατρευτικής φόρμας πάνω στα ο¬ 
ποιαδήποτε πρακτικά, ηθικά διδάγματα της θρησκείας. Τέ¬ 
τοια ήταν, αν και σε μικρότερο βαθμό, η φορμαλιστική λατρεία 
της ελληνικής γλώσσας, που τόνωνε στους βυζαντινούς τη μα- 
ταιοδοξία τους κυρίως επειδή ήταν η γλώσσα των Ευαγγελίων 
και όχι επειδή ήταν η γλώσσα της αρχαίας Ελλάδας. Η ελληνική 
γλώσσα έγινε η γλώσσα της ανατολικής ρωμαϊκής αυτοκρατο¬ 
ρίας αντικαθιστώντας τα λατινικά επειδή τα ελληνικά ήταν η 
κοινή λόγια γλώσσα (ϋηρυα Ρταηοα) όλης της μεταλεξανδρι- 
νής μορφωμένης Ανατολής, οπότε και των Ευαγγελίων. Έτσι η 
βυζαντινή αυτοκρατορία έγινε όχι ο συνεχιστής επί της ουσίας, 
αλλά ο αχθοφόρος της αρχαίας ελληνικής γραμματείας. Αυτή η 
επιδεικτική υπεροχή του τύπου πάνω στην ουσία εξακολου¬ 
θεί μέχρι σήμερα να είναι η πεμπτουσία της νεοελληνικής γρα¬ 
φειοκρατικής διοίκησης και εκπαίδευσης, που ενσαρκώνεται 
κατά τον τελειότερο τρόπο στη στείρα διδασκαλία της αρχαιο¬ 
ελληνικής γλώσσας. 

Οι σύγχρονοι ερευνητές έχουν μελετήσει και την κοινωνική 
καθημερινή ζωή και τον ψυχολογικό χαρακτήρα του βυζαντι¬ 
νού χριστιανού υπηκόου του ύστερου βυζαντινού Μεσαίωνα 
(3). 

Αυτός ο υπήκοος, διαμορφωμένος σε μεγάλο βαθμό κατ’ 
εικόνα της άρχουσας τάξης του, έχει κι αυτός τη βασική αρνη¬ 
τική ιδιότητα που δεν την έχει ο όμοιος του του δυτικού Με¬ 
σαίωνα: είναι ο ατομικισμός που δε γνωρίζει κανενός είδους 
αληθινή συλλογικότητα, ούτε στον τομέα της παραγωγής, ούτε 
στον τομέα της πολιτικής και στρατιωτικής δράσης. Ακόμα 
και οι βυζαντινοί δουλοπάροικοι ή οι μισοανεξάρτητοι αγρό¬ 
τες, αντίθετα με τους δυτικούς δουλοπάροικους, που έμπαι¬ 
ναν σε κάποια παραγωγική συνεργασία με τους ομοίους τους 
στο κάθε φέουδο, ήταν απομονωμένοι κοινωνικά, καθώς δού¬ 
λευαν συνήθως ο καθένας μόνος του το μικρό περιφραγμένο 
κλήρο του, ενώ η κοινοτική γη ήταν ελάχιστη ή ανύπαρκτη. Τα 
ανάλογα ίσχυαν για το βυζαντινό τεχνίτη, που στον ύστερο 
Μεσαίωνα επίσης συνήθως δούλευε σε μικρό ατομικό εργα¬ 
στήρι. Έτσι προκύπτει από πάνω ως κάτω στην κοινωνία το 
απομονωμένο άτομο που δεν μπορεί να δει πέρα από τον εαυ¬ 
τό του και τη στενή του οικογένεια, και το οποίο μοιραία υπο¬ 
κύπτει δουλικά σε κάθε εξουσία. Ένα τέτοιο άτομο δεν μπορεί 
να αντισταθεί ουσιαστικά χτίζοντας έναν άλλο ηθικό κώδικα 
από κείνον της καταπιεστικής του άρχουσας τάξης. 

Η διαφορά δηλαδή του βυζαντινού ατομικισμού από τον κα¬ 
τοπινό αστικό ατομικισμό έγκειται στο ότι ο δεύτερος περιορί¬ 
ζεται από τον κοινωνικό χαρακτήρα της ίδιας της καπιταλιστι¬ 
κής παραγωγής, από την ανάγκη της εντιμότητας στους ό¬ 
ρους των εμπορευματικών συναλλαγών και από τον κοινωνικά 
ενοποιητικό χαρακτήρα της κρατικής εξουσίας, που εξασφα¬ 
λίζει τους οικονομικούς και πολιτικούς όρους συνέχισης αυ¬ 
τού του είδους της παραγωγής και ανταλλαγής. 

Τα παραπάνω αρνητικά χαρακτηριστικά, που όπως είπαμε 
έχουν σαν βαθύτερη πηγή τους τονπολιτικό-κοινωνικό χαρα¬ 
κτήρα της βυζαντινής αριστοκρατίας, είναι εκείνα για τα οποία 
μιλάει ο Φ., όταν αναφέρεται στη “φυσική κακότητα” των Ελλή¬ 
νων και στον πρόλογο και στο κυρίως κείμενο. Στην πραγματι¬ 
κότητα δεν πρόκειται για τίποτα το φυσικό, αλλά για τα ιστορι¬ 
κά προσδιορισμένα χαρακτηριστικά μιας κοινωνίας στη διάρ¬ 
κεια μιας αρκετά μακράς περιόδου, και μάλιστα περιόδου στα¬ 
σιμότητας. Το μεγαλύτερο δηλαδή πρόβλημα στη σχέση μας 
με τη Δύση δεν ήταν τόσο το ότι είχαμε στην Ελλάδα έναν καθυ¬ 
στερημένο καπιταλισμό, όπως πολλοί πιστεύουν, αλλά το ότι 
χάρη στο Βυζάντιο είχαμε το χειρότερο δυνατό Μεσαίωνα. Αυ¬ 
τό το γεγονός μας έφερε σε μειονεκτική θέση όχι μόνο απέναντι 
στη Δύση, αλλά και απέναντι στην τούρκικη και στην αραβική 
Ανατολή, καθώς τελικά και απέναντι στο σλάβικο Βορρά. Γι’ 
αυτούς τους λόγους και η φράγκικη κυριαρχία στη βυζαντινή 
Ελλάδα, πέρα από το ότι εκμεταλλεύτηκε άγρια και καταπίεσε 
την ντόπια αγροτιά, πέρασε σαν κάτι το εντελώς ξένο προς τον 
ελληνοβυζαντινό πληθυσμό. Εννοείται ότι μόνο μια άρχουσα 


τάξη ανασφαλής, ανατολίτικη και δίχως χαρακτήρα σαν την 
νεοελληνική θα άφηνε να χορταριάσουν και να καταστραφούν 
κατά το δυνατό τα δυτικά μεσαιωνικά κάστρα στη χώρα μας, 
επειδή δεν ευνοούν τον αυτάρεσκο μύθο της ελληνοβυζαντινής 
πολιτιστικής συνέχειας. 

Από το βυζαντινό Μεσαίωνα στο 
νεοελληνικό κράτος. 

Ο καθοριστικά αρνητικός ρόλος της βυζαντινής 
ορθόδοξης Εκκλησίας 

Ακόμα πιο ξένη στάθηκε στη συνέχεια η μακρόχρονη οθω¬ 
μανική κυριαρχία, όχι τόσο γιατί του ήταν πολιτιστικά ξένη, 
αλλά γιατί άφησε τον ανώτερο διεφθαρμένο πατριαρχικό κλή¬ 
ρο, την προδοτική βυζαντινή αριστοκρατία και τους σκοταδι¬ 
στές καλόγερούς του να ρυθμίζουν την πνευματική ζωή και μια 
σειρά πρακτικούς θεσμούς του ρωμαϊκού μιλέτ, δηλαδή των 
χριστιανορθόδοξων πληθυσμών, όπως π.χ. δικαστήρια που 
έλυναν περιουσιακές και οικογενειακές διαφορές. Ταυτόχρονα 
το οθωμανικό στρατιωτικό, κυρίως, καθεστώς ενσωμάτωσε 
στην ίδια την κορυφή της οθωμανικής διοίκησης την πιο αντι¬ 
προσωπευτική της βυζαντινής νοοτροπίας γραφειοκρατική τά¬ 
ξη των Φαναριωτών, καθώς χρειαζόταν τα μορφωμένα στελέχη 
της. Αυτή η μη ουσιαστική πολιτιστική επίδραση από την τουρ¬ 
κική κυριαρχία αποδεικνύεται από το ότι το βυζαντινό τέλμα 
και η ηθική καθυστέρηση έμειναν ίδια και στα χριστιανορθό- 
δοξα Επτάνησα, που δεν μπήκαν ποτέ κάτω από την οθωμα¬ 
νική κυριαρχία. Εκεί μάλιστα η ντόπια, επιφανειακά δυτικίζου- 
σα μισοαριστοκρατία τους πρωταγωνίστησε σε αρνητικά χα¬ 
ρακτηριστικά τόσο, ώστε ο Κοραής να μιλάει γι’ αυτήν στην 
απελευθερωμένη Ελλάδα σαν “επτανησιακή ψώρα”. 

Επίσης οι Φαναριώτες, αλλά σε σημαντικό βαθμό και οι πρού¬ 
χοντες του ελλαδικού χώρου, ήταν πολύ πιο αντιδραστικοί α¬ 
πό τον απλό λαό όχι μόνο και όχι τόσο γιατί λογοδοτούσαν 
στην οθωμανική εξουσία, αλλά από ιστορική καταγωγή, και 
πάνω απ’ όλα γιατί ήταν βαθιά συνδεδεμένοι με τον ανώτατο 
και ανώτερο επισκοπικό κλήρο. Αυτός ο τελευταίος αποτελού¬ 
σε το πιο καλοδιατηρημένο στοιχείο της βυζαντικής αρνητικό- 
τητας και στο πολιτικό και στο ιδεολογικό και στο οικονομικό 
επίπεδο. Ο ανώτατος, όπως και ο ανώτερος, κλήρος στην Τουρ¬ 
κοκρατία ήταν ακόμα πιο διεφθαρμένος απ’ όσο στο Βυζάντιο 
λόγω της Σιμωνίας (εξαγορά μιας επισκοπικής θέσης με χρή¬ 
ματα), που την ευνοούσαν οι σουλτάνοι, και ήταν τόσο δουλι¬ 
κός απέναντι στην οθωμανική εξουσία, όσο αυταρχικός ήταν 
απέναντι στη φτωχολογιά των Ρωμιών, την οποία είχε τη δυνα¬ 
τότητα να συνεχίζει να απομυζά, αλλά και να διαφθείρει πνευ¬ 
ματικά κρατώντας τη στη δεισιδαιμονία μέσα από τη βάση 
του, που ήταν τα μοναστήρια και οι καλόγεροι. Γι’αυτό ο Μαρξ 
(επιστολή στον Ένγκελς, 1853) κατηγορούσε τους Τούρκους, 
“γιατί επέτρεψαν στη βυζαντινή θεοκρατία να αναπτυχθεί στην 
οθωμανική αυτοκρατορία με έναν τρόπο που ούτε οι βυζαντι¬ 
νοί αυτοκράτορες είχαν ονειρευτεί. Έτσι έχουν μείνει δύο θρη¬ 
σκευόμενοι λαοί στην Ευρώπη, οι Τούρκοι και ο ελληνοσλαβι- 
κός πληθυσμός της Τουρκίας (σσ: λέγοντας ελληνοσλάβους ο 
Μαρξ εννοεί τους Νεοέλληνες, υιοθετώντας την ανάλυση του 
Φαλμεράιερ). Και οι δυο είναι καταδικασμένοι, ή τουλάχιστον 
οι δεύτεροι, μαζί με την κληρικαλιστικά διατεταγμένη κοινωνία 
που σταθεροποιήθηκε κάτω από την τουρκική διοίκηση”. 

Αυτή η ξεχωριστή προσφορά των Οθωμανών στο ιερατείο 
της Κωνσταντινούπολης δεν ήταν τυχαία- στηρίχτηκε στο ότι 
αυτό το ιερατείο ήταν η άκρα δεξιά του βυζαντινού Μεσαίωνα, 
η απόλυτη πολιτική, κοινωνική και ιδεολογική αντίδρασή του. 
Ήταν τόσο αντιδραστική, που αντιπάλεψε με πάθος την ιστο¬ 
ρικά πολύ πιο προοδευτική τάση των τελευταίων βυζαντινών 
αυτοκρατόρων, των Παλαιολόγων, των εκπροσώπων τού στα 
σπάργανα τότε ελληνικού πατριωτισμού, να ενωθούν με την 
καθολική Δύση για να αντισταθούν στην οθωμανική πλημμυρί¬ 
δα. Οι πατριάρχες, αντίθετα, τάχθηκαν με τους Οθωμανούς 
ενάντια στη Δύση, και γι’ αυτό αμείφθηκαν με την εξουσία τους 
πάνω στους ορθόδοξους βυζαντινούς πληθυσμούς, ενώ εκεί¬ 
νο το κομμάτι της βυζαντινής αριστοκρατίας που τους αντι- 
στάθηκε και βρισκόταν βασικά στην ίδια την Κωνσταντινούπο¬ 
λη κατασφάχτηκε μαζί με τους καθολικούς συμμάχους του 
(4). 

ΓΓ αυτό γράψαμε παραπάνω ότι είναι κυρίως η μεταβυζαντι¬ 
νή ελληνική άρχουσα τάξη των προυχόντων, κυρίως σαν επι¬ 
σκοπικός κλήρος, σαν Φαναριώτες και σαν επτανησιακή αρι¬ 
στοκρατία που ενσωμάτωσε, και μάλιστα απέσταξε εντός της, 
τα χειρότερα στοιχεία του βυζαντινισμού, ιδιαίτερα το πνεύμα 
της ίντριγκας και της προδοσίας, τη ματαιοδοξία και το φθό¬ 
νο, δηλαδή αυτά που έκαναν το βυζαντινό χρονογράφο Χωνιά- 
τη να γράφει “ο Έλληνας για τον Έλληνα έχιδνα”. 

Βέβαια, από την άλλη είναι γεγονός ότι στα εκατοντάδες χρό¬ 
νια που πέρασαν χωρίς βυζαντινό αυτοκράτορα, με τον ορθό¬ 
δοξο κλήρο να είναι μεν ισχυρός, αλλά όχι και παντοδύναμος 
όπως στο Βυζάντιο, με την τουρκική κυριαρχία να είναι μεν 
καταπιεστική, αλλά, όπως είπαμε, χωρίς ισχυρά εσωτερικά ε¬ 
ρείσματα στις κοινωνίες των Ρωμιών, ο μεγάλος όγκος των ελ¬ 
ληνικών πληθυσμών είχε την ευκαιρία να διαπλάσει έναν πολύ 
πιο ανεξάρτητο και πιο υγιή χαρακτήρα από εκείνον των εξου¬ 
θενωμένων ανθρώπων του ύστερου βυζαντινού Μεσαίωνα. Αυ¬ 


τή η θετική διαμόρφωση ήταν πολύ πιο ισχυρή για το φτωχό 
αγροτικό πληθυσμό των νησιών και άλλων σε μεγάλο βαθμό 
αυτοδιοικούμενων περιοχών, ο οποίος δούλευε σκληρά σχετι¬ 
κά μακριά από την οθωμανική εξουσία και εκκλησιαστικά είχε 
επαφή κυρίως με τον πιο κοντινό του εργατικό και πολύ πιο 
έντιμο εφημεριακό κλήρο. Ο δυϊσμός λαός-άρχουσα τάξη έγινε 
τόσο σημαντικός στην εποχή της ύστερης Τουρκοκρατίας, ώ¬ 
στε κάποιοι σπουδαίοι ιστορικοί και ταξιδιώτες στην ελληνική 
χερσόνησο παρατηρούσαν ότι είναι άλλος, ανώτερος ο ηθικός 
χαρακτήρας του φτωχού αγροτικού πληθυσμού από εκείνον 
των ανώτερων τάξεων- μερικοί μάλιστα τον βρίσκανε τόσο ανώ¬ 
τερο, ώστε είναι σαν να επρόκειτο για δυο ξεχωριστούς λαούς. 
Αυτή άλλωστε η παρατήρηση προκύπτει έμμεσα από τον ίδιο 
αυτό τόμο του Φ., ο οποίος διακρίνει τη βυζαντινή αριστοκρα¬ 
τία, που φέρθηκε εντελώς προδοτικά κατά την οθωμανική ει¬ 
σβολή, από τον απλό πελοποννησιακό λαό. Μιλώντας για την 
πρώτη, ο Φαλμεράιερ σημειώνει ότι η “φιλαργυρίαμάλιστα και 
η αχρειότητα αυτών των ανθρώπων έφτασε σε τέτοιο σημείο, 
ώστε σε συμμαχία και κατόπιν συμφωνίας με το Ζαγανό (σσ: 
τον τοποτηρητή του Σουλτάνου στην Πελοπόννησο) να παρα¬ 
δώσουν στο μεγάλο σκλαβοπάζαρο της Θεσσαλίας ως σκλά¬ 
βους αμέτρητους Μοράίτες με το πρόσχημα ότι διέκειντο ε¬ 
χθρικά εναντίον της νέας κυβέρνησης (σσ: εννοεί της οθωμανι¬ 
κής) και από αυτήν την πώληση των συμπατριωτών και συ¬ 
μπολιτών τους να αποκτήσουν τεράστιο πλούτο”. Παρακάτω 
σημειώνει ότι οι βυζαντινοί προύχοντες “ένιωθανμάλιστα λι¬ 
γότερο φθόνο να βλέπουν στο θρόνο του Κωνσταντίνου έναν 
ξένο και εχθρό του έθνους τους παρά έναν απ’ αυτούς τους 
ίδιους, στο βαθμό που αυτοί διατηρούσαν τα προνόμιά τους 
και μπορούσαν να είναι οι ενδιάμεσοι μεταξύ κυρίαρχου και 
υπηκόου. Για τους άνδρες αυτούς μισητή ήταν πάντα εκείνη 
μόνο η κυβέρνηση που προστάτευε τον καταπιεσμένο λαό (...) 
απέναντι στις επεμβάσεις κατώτερων στη ν τάξη τυράννων από 
το γένος των προυχόντων”· και καταλήγει: “Η ελληνική αριστο¬ 
κρατία έγινε, χωρίς να αλλάξει το θρησκευτικό της δόγμα, τουρ¬ 
κική- ελληνικός παρέμεινε μόνο ο λαός. Γ*’αυτό όμως κιόλας 
μόνο αυτόςλαφυραγωγήθηκε, μόνο αυτός κακοποιήθηκε, που¬ 
λήθηκε και κατασφάχτηκε” (σελ. 352). 

Οφείλουμε πάντως εδώ να σημειώσουμε ότι ο Φαλμεράιερ 
στον επίλογο του βιβλίου του απορρίπτει τη θέση ότι ο ηθικός 
χαρακτήρας του απλού λαού είναι ανώτερος από εκείνον των 
ηγετών του, με το επιχείρημα ότι οι τελευταίοι “βγαίνουν από 
τα σπλάχνα αυτού του λαού και αναπληρώνονται από το αίμα 
και τη ζωή του”. 

Πράγματι, τα μέλη κάθε κυρίαρχης τάξης σε ένα μικρό ή 
μεγαλύτερο βαθμό ανανεώνονται και από μέλη των καταπιε¬ 
σμένων τάξεων, πράγμα που ίσχυε ιδιαίτερα στο Βυζάντιο, και 
βέβαια αυτό ισχύει πολύ περισσότερο στη σημερινή εποχή. 
Είναι επίσης αλήθεια ότι η κυρίαρχη τάξη παράγει και συντη¬ 
ρεί την κυρίαρχη ιδεολογία και την κουλτούρα όλου του πλη¬ 
θυσμού, οπότε και των καταπιεσμένων τάξεων. 

Όμως, από τη μια, οι καταπιεσμένες μάζες λίγο πολύ αντιστέ¬ 
κονται σ’ αυτήν την κυριαρχία εξαιτίας των ίδιων των υλικών 
όρων της ζωής τους, οπότε η κυρίαρχη ιδεολογία δεν είναι 
σύμφυτη τόσο με τη ζωή και το χαρακτήρα τους όσο με τη ζωή 
και το χαρακτήρα των κυρίαρχων τάξεων. Από την άλλη, όταν 
οι κυρίαρχες τάξεις στρατολογούν νέα μέλη από τους κόλπους 
του λαού, όχι μόνο επιλέγουν όσα από αυτά είναι εξαρχής ιδε¬ 
ολογικά κοντινότερα σ’ αυτές, αλλά κυρίως τα διαπαιδαγω- 
γούν πλήρως στο δικό τους τρόπο σκέψης και δράσης μέσα 
από την ίδια την εκμεταλλευτική και καταπιεστική, δηλαδή α¬ 
ντιλαϊκή, λειτουργία στην οποία τα εντάσσουν. 

Άλλωστε και ο ίδιος ο Φαλμεράιερ, όταν μιλάει για το χαρα¬ 
κτήρα των βυζαντινών Μοραϊτών και τους καταγγέλλει σαν αρ¬ 
νητικό “φρικιαστικό παράδειγμα για άλλους λαούς”, κατηγο¬ 
ρώντας τους για “επιορκία, ψευτιά, προδοσία, ασπλαχνιά, α¬ 
πάτη, φυγοπονία, υπεροψία, αντίσταση σε κάθε ανθρώπινη 
τάξη, αγνωμοσύνη, απληστία, πανουργία, ανανδρία και κακο- 
ήθεια κάθε μορφής”, γράφει ότι αυτό ισχύει ιδίως για τις απο- 
καλούμενες υψηλές τάξεις. 

Αν πάρουμε λοιπόν υπόψη μας ότι ως τα τέλη του 18ου αιώνα 
είχαν γίνει σημαντικές θετικές αλλαγές στο νεοελληνικό πληθυ¬ 
σμό και ότι είχε ήδη αρχίσει να βγάζει από μέσα του μια εμπο- 
ροβιοτεχνική αστική τάξη, είναι λογικό να υποθέσουμε ότι σε 
μερικές δεκαετίες αυτή η τελευταία θα μπορούσε να ενωθεί 
αποτελεσματικά με εκείνην που είχε ήδη ωριμάσει και οικο¬ 
νομικά και ιδεολογικά στη Διασπορά τηςΔύσης και να κάνει, 
έστω μέσα από ένα δρόμο διαφορετικό από εκείνον των δυτι¬ 
κών λαών, τη δίκιά της αντιοθωμανική εθνική δημοκρατική 
επανάσταση στα τέλη του 19ου αιώνα με αρχέςτου 20ού έχο¬ 
ντας μια δική του εθνική διανόηση, που να ηγηθεί πολιτικά 
αυτού του αγώνα και τελικά να βάλει τις βάσεις για τη δημιουρ¬ 
γία ενός πραγματικού εθνικού κράτους. Αυτή ήταν άλλωστε η 
άποψη του Ένγκελς. Πάντως την αδυναμία του’21 να δώσει 
μια πραγματική εθνικοαπελευθερωτική εξουσία την έβλεπε και 
ο πιο μεγάλος αστοδημοκράτης νεοέλληνας διαφωτιστής, ο 
Κοραής, κύρια σαν ανεπάρκεια του μορφωτικού επιπέδου του 
λαού. 

συνέχεια στη σελ. 10 

συνέχεια από τη σελ. 9 

Μια “βυζαντινίζουσα” άρχουσα τάξη κυριαρχεί 

στο νεοελληνικό κράτος εξαιτίας της επέμβασης 
του τσαρισμού 

Όμως στο πιο καίριο χρονικά σημείο της νεοελληνικής εθνο- 
γένεσης επενέβη ο τσαρισμός, που, έχοντας παίξει από τα μέ¬ 
σα του 18ου αιώνα το ρόλο του “προστάτη” των ορθόδοξων 
χριστιανικών πληθυσμών απέναντι στην Πύλη, καθοδήγησε μέ¬ 
σω πρακτόρων του τους Νεοέλληνες στον αντικειμενικά και 
υποκειμενικά πρόωρο ξεσηκωμό τους του 1821. Αυτό απο¬ 
δείχτηκε περίτρανα λίγο μετά, καθώς χωρίς εξωτερική επέμ¬ 
βαση, βασικά χωρίς επέμβαση του τσαρισμού, η εξέγερση θα 
συντριβόταν και κανένα νεοελληνικό κράτος δε θα πρόκυπτε 
εκείνη την εποχή, ενώ αυτό που πρόκυψε έπαιξε, σύμφωνα με 
τους Μαρξ και Ένγκελς, ρόλο αντιδραστικό σε ευρωπαϊκό επί¬ 
πεδο. 

Ο τσάρος, βέβαια, δεν ξεσήκωσε τους Νεοέλληνες γενικά και 
αδιαφοροποίητα εναντίον του σουλτάνου, αλλά έθεσε σχολα¬ 
στικά επικεφαλής τους τα πιο φιλικά του ταξικά αποσπάσμα¬ 
τα, τα οποία επέλεξε μέσω των πρακτόρων του στη Φιλική 
Εταιρεία. Επρόκειτο για τα πιο “βυζαντινά” στη φυσιογνωμία 
τους, και γι’ αυτό τα πιο αντιδραστικά τμήματα του νεοσχημα- 
τιζόμενου έθνους. Αυτά είχαν επικεφαλής τους, όπως ήταν φυ¬ 
σικό, τον ελληνικό επισκοπικό κλήρο κάτω από την καθοδή¬ 
γηση του Πατριαρχείου της Κωνσταντινούπολης. Αυτό το τε¬ 
λευταίο ακολούθησε με λαχτάρα τον τσάρο, αν και ταλαντεύτη¬ 
κε την τελευταία στιγμή μπροστά στην οξύτατη σύγκρουση με 
το σουλτάνο, από τον οποίο αντλούσε την ασφαλή και πανί¬ 
σχυρη εξουσία του πάνω στους ορθόδοξους λαούς. Τέτοια 
χαρακτηριστικά “βυζαντινά” τμήματα ήταν επίσης οι Φαναριώ- 
τες, καθώς και τα πιο αντιδραστικά και ρωσόφιλα τμήματα 
της επτανησιακής αριστοκρατίας, από την οποία βγήκαν τόσο 
ο υπουργός Εξωτερικών της Ρωσίας Καποδίστριας όσο και ο 
πολιτικός αρχηγός του ρώσικου κόμματος Ανδρέας Μεταξάς. 
Επειδή ο τσάρος δεν ήταν ποτέ ασφαλής με τους προύχοντες 
της Τουρκοκρατίας, που επίσης πήραν μέρος στην εξέγερση, 
οργάνωσε σαν πολιτικοστρατιωτικό του απόσπασμα μέσω του 
ίδιου του Καποδίστρια ένα ληστρικό λούμπεντης εποχής, τη 
λεγάμενη “κλεφτουριά”, και έθεσε στρατιωτικό επικεφαλής της 
τον Κολοκοτρώνη. 

Αυτή η ηγέτιδα τάξη αποτύπωσε τον ιστορικά αντιδραστικό 
της χαρακτήρα με ένα ανεξίτηλο σημάδι που θα στοιχειώνει για 
πάντα τη γέννηση του νεοελληνικού κράτους: τη γενοκτονική 
και ληστρική εθνοκάθαρση όλου του τούρκικου άμαχου πλη¬ 
θυσμού, και μάλιστα της ακόμα πιο καταπιεσμένης φτωχής 
τούρκικης αγροτιάς, στην Πελοπόννησο στα 1821. Σ’ αυτή την 
απόλυτη εθνοκάθαρση απάντησε με το δικό της βάρβαρο τρό¬ 
πο η οθωμανική εξουσία κυρίως με τη σφαγή της Χίου, η οποί¬ 
α αποτέλεσε ένα πελώριο χτύπημα στο πιο προοδευτικό και 
παραγωγικό κομμάτι του νεοελληνικού πληθυσμού. 

Αυτό το ηγετικό μπλοκ συνέτριψε -με τη βοήθεια και των 
βάρβαρων αντιποίνων της οθωμανικής εξουσίας- τα φύτρα 
της μόλις σχηματιζόμενης, τότε, νεοελληνικής εθνικής αστικής 
τάξης, όπως ήταν οι εμποροπλοιοκτητικές συντροφιές και οι 
βιοτεχνίες των νησιών, οι βιοτεχνικοί συνεταιρισμοί τύπου Α- 
μπελακιών, καθώς και οι εξαιρετικά πολύτιμοι για κάθε προο¬ 
δευτικό μέλλον του έθνους θεσμοί της αυτοδιοίκησης, που, 
όπως είπαμε παραπάνω, αναπτύχθηκαν κάτω από την πολύ¬ 
πλευρα αδυνατισμένη οθωμανική κυριαρχία. Η τσαρική Ρωσί¬ 



α είναι υπεύθυνη κυρίως για ένα πράγμα, για το ότι δημιούργη¬ 
σε κυριολεκτικά μέσα από την ηγεμονική της επέμβαση το 
1821 μια “ιερή” πολιτική και ιδεολογική αρχή στη σύγχρονη 
Ελλάδα: Η αστική τάξη του εμπορίου και της βιομηχανικής 
παραγωγής να μην παίζει ποτέ σαν τέτοια ηγεμονικό ρόλο στην 
πολιτική εξουσία, αλλά αυτό το ρόλο να τον παίζει εκείνο το 
τμήμα της αστικής τάξης που ήταν το πιο υποτελές στις εξωτε¬ 
ρικές μεγάλες δυνάμεις και το οποίο, σε τελική ανάλυση, εκ¬ 
προσωπούσε τη χειρότερη πλευρά του βυζαντινισμού, δηλα¬ 
δή τη ραδιουργία, την έλλειψη αρχών και προσωπικής εντιμό¬ 
τητας, τη θεσμική μπαμπεσιά και το ψέμα, τη λεηλασία του 
κράτους, την πομπώδη και κούφια αρχαιοκάπηλη φρασεολο¬ 
γία, την περιφρόνηση της υλικής παραγωγής και, πάνω απ’ 
όλα, τη σχεδόν παντελή έλλειψη αληθινού πατριωτισμού. Η χρι- 
στιανορθόδοξη, βυζαντινού τύπου άρχουσα τάξη που κυριάρ¬ 
χησε τελικά στο ελληνικό “κράτος-φάντασμα”, σύμφωνα με τη 
διατύπωση του Μαρξ, επιβεβαίωσε για μια ακόμα φορά στη 
συνείδησή της αυτό που έμαθε από τους προγόνους της: ότι 
υπάρχει μόνο ένας δρόμος για την αναρρίχηση στην εξουσία, 
κι αυτός είναι η υποταγή στην πιο ισχυρή αυτοκρατορική δύ¬ 
ναμη κάθε εποχής. Τέτοιες δυνάμεις ήταν, μετά το βυζαντινό 
αυτοκράτορα, οι φράγκοι φεουδάρχες και οι βενετσιάνοι προ¬ 
βλεπτές, οι Οθωμανοί σουλτάνοι, ο τσάρος και αργότερα οι 
αγγλογάλλοι αποικιοκράτες, οι γερμανοί μιλιταριστές, οι αμερι- 
κάνοι ηγεμονιστές και τώρα, για να κλείσει ο σχετικά σύγχρο¬ 
νος κύκλος αυτής της άθλιας πορείας, οι ρώσοι σοσιαλιμπε- 
ριαλιστές. 

Αυτή η θεσμική και ιστορική ξενοδουλεία κρύβεται από δύο 
γεγονότα: το ένα είναι ο μεγαλοϊδεάτικος εδαφικός επεκτατι¬ 
σμός αυτής της άρχουσας τάξης, που σαν ανασύσταση της 
βυζαντινής αυτοκρατορίας υποδείχθηκε ουσιαστικά πρώτα 
από τον Καποδίστρια. Σύμφωνα μάλιστα με τον Φαλμεράιερ 
(βλ. σελ. 386 σ’ αυτόν τον τόμο), είναι οι πράκτορες της τσαρι¬ 
κής Ρωσίας που ξεσήκωναν από τον 18ο αιώνα τον ελληνικό 
πληθυσμό με το κάλεσμα για αναβίωση της βυζαντινής αυτο¬ 
κρατορίας. Αυτός ο επεκτατισμός από τότε και πάντα περνάει 
σανό μόνος πραγματικός πατριωτισμός, ενώ είναι εντελώς σύμ¬ 
φυτος με την ξένη προστασία. 

Το άλλο γεγονός είναι η αλλαγή κάθε τόσο εξωτερικού κυρί- 
αρχου-προστάτη, που επίσης φαντάζει σαν ανεξάρτητη εθνική 
επιλογή. 

Ο μεγαλοϊδεάτικος επεκτατισμός, που σαν πρακτική πολιτι¬ 
κή ιδεολογία διακυβέρνησης δέχτηκε αποφασιστικό πλήγμα 
από την τουρκική αστική επανάσταση στα 1922, είναι είτε μια 
υπόσχεση επέκτασης (Βαλκανικοί πόλεμοι) από τον κάθε φο¬ 
ρά προστάτη, για να συμμετέχει η χώρα σε ένα μπλοκ μεγάλων 
δυνάμεων ενάντια σε ένα άλλο, είτε μια ανάθεση υπεργολαβίας 
από έναν προστάτη στο ελληνικό κράτος, για να πραγματοποι¬ 
ήσει εκείνο μια άδικη επίθεση σε βάρος ενός τρίτου κράτους 
(π.χ. εργολαβική ανάθεση της Μικρασιατικής Εκστρατείας στην 
Ελλάδα από την Αγγλία). Εννοείται ότι παντού όπου πετυχαίνε- 
ται αυτή η επέκταση γίνεται με όρους ’21, δηλαδή με εθνοκά¬ 
θαρση των μη ελληνικών πληθυσμών, όπως των τούρκικων, 
των εθνικά μακεδονικών κτλ., εκτός αν αυτή η βάρβαρη παρά¬ 
δοση εμποδιστεί από εξωτερικές επεμβάσεις. 

Όσο για την αλλαγή προστάτη, αυτή δεν είναι ουσιαστικά ε¬ 
λεύθερη επιλογή της ελληνικής άρχουσας τάξης, αλλά στην κα¬ 
λύτερη περίπτωση εκτίμηση από μέρους της ποια μεγάλη δύ¬ 
ναμη θα επικρατήσει σε διεθνή και περιφερειακή κλίμακα σε 
σχέση με τους ανταγωνιστές του, ώστε να μπει έγκαιρα υπό την 
προστασία της και να την υπηρετήσει. Πιο συχνά πάντως ο 
κάθε νέος υποψήφιος δυνάστης και τα εσωτερικά του τσιρά¬ 
κια στηρίζονταν κυρίως στη βία, πολιτική ή οικονομική, για 
την επιβολή της εξουσίας τους. Αυτό έγινε την εποχή του 1821 
με τον ασταμάτητο εμφύλιο πόλεμο ανάμεσα στο πιο συνταγμα¬ 
τικό αγγλογαλλικό μπλοκ και το αντισυνταγματικό, πραξικο¬ 
πηματικό ρώσικο. Αυτό έγινε επανειλημμένα στον 20ό αιώνα 
ανάμεσα στο αγγλογαλλικό και στο γερμανικό μπλοκ. Αυτό γί¬ 
νεται από το τέλος του 20ού αιώνα ανάμεσα στο δυτικό και 
στο ρώσικο ιμπεριαλιστικό μπλοκ, όπου το δεύτερο ασκεί τη 
μεγάλη βία. 

Από το ’21 και πέρα κάθε σχετικά πιο σύγχρονο, πιο παρα¬ 
γωγικό και πιο εθνικό κομμάτι της αστικής τάξης που από τα 
πράγματα πρόκυψε μπορεί να εκπροσωπείται στην εξουσία 
μόνο μέσα από τα κόμματα του βυζαντινισμού και της ξένης 
προστασίας, δηλαδή μόνο μειοψηφικά και πάντα με τον όρο 
να είναι κοινωνικοπολιτικά και ιδεολογικά υποταγμένο σ’ αυ¬ 
τήν την πραγματικότητα. Αυτή η αδυναμία της αστικής τάξης 
για εθνικά ανεξάρτητη στάση σηματοδοτείται από τις πρώτες 
σχεδόν στιγμές του νεοελληνικού κράτους, όταν οι πολιτικές 
αντιστάσεις των σχετικά πιο προοδευτικών μερίδων της τότε 
άρχουσας τάξης στηνπολιτικοστρατιωτική καταπίεση από το 
ρώσικο κόμμα σχηματοποιήθηκαν με τη μορφή του αγγλικού 
και του γαλλικού κόμματος. Μια εθνική υποτέλεια δηλαδή μπο¬ 
ρούσε και μπορεί ακόμα να απαντηθεί από την ελληνική άρ¬ 
χουσα τάξη μόνο μέσα από μια άλλη υποτέλεια, έστω πιο ελα¬ 
φριά. Αυτή η αδυναμία φαίνεται επίσης στην περίπτωση της 
εμπορικής αστικής τάξης τηςΔιασποράς, ιδιαίτερα αυτής στη 
Δύση, που δημιουργήθηκε και ισχυροποιήθηκε πριν από το 
νεοελληνικό κράτος και ήταν φορέας προοδευτικών τάσεων, 


αλλά ποτέ δεν έγινε κυρίαρχη στο εσωτερικό. Οι ευεργεσίες και 
οι δωρεές της ήταν πάντα καλοδεχούμενες, αλλά ποτέ η ουσια¬ 
στική συμμετοχή της στην πολιτική εξουσία. 

Το βασικότερο στοιχείο αυτών των σχέσεων εξάρτησης και 
υποταγής είναι ότι το ελληνικό “κράτος-φάντασμα” το έστησαν 
κυριολεκτικά αυτές οι “προστάτιδες”Δυνάμεις υπό την ηγεμο¬ 
νία της χειρότερης απ’ αυτές, της αρχιφεουδαρχικής Ρωσίας. 
Αυτός είναι ο βαθύτερος λόγος για τον οποίο αυτό το κράτος 
έμεινε σε μεγάλο βαθμό πολιτικά και ιδεολογικά ξένο, ακόμα 
και εχθρικό, ως τα σήμερα προς το λαό που υποτίθεται πως 
εκπροσωπεί. 

Αυτή είναι, νομίζουμε, η βασική διαφορά της ελληνικής άρ¬ 
χουσας τάξης από τη δυτική ευρωπαϊκή, η οποία βγήκε μέσα 
από την πάλη των αστικών τάξεων με το φεουδαρχικό κράτος, 
το οποίο αυτές οι αστικές επαναστάσεις άλωσαν είτε με εσωτε¬ 
ρικό επαναστατικό εμφύλιο πόλεμο (π.χ. η Αγγλία και η Γαλλία) 
είτε με εξωτερικό εθνικό πόλεμο (π.χ. η Ολλανδία ενάντια στην 
ισπανική απολυταρχία), οπότε ενμέρει αναμόρφωσαν αυτό το 
κράτος κατ’ εικόνα τους. Σε μεγάλο βαθμό αυτή είναι και η 
διαφορά του νεοελληνικού κράτους από τις νέες τριτοκοσμι¬ 
κές χώρες, όπου οι εθνικές αστικές τάξεις ανέβηκαν στην εξου¬ 
σία μετά από αντιαποικιακούς και πιο πρόσφατα από αντιι- 
μπεριαλιστικούς αγώνες. Στο Ιράκ, για παράδειγμα, στη Λιβύη 
ή στο Αφγανιστάν ένας αστός ηγέτης, ακόμα και καταπιεστής 
και τοπικός ηγεμονιστής, τουλάχιστον μπορεί να πέσει με αξιο¬ 
πρέπεια πολεμώντας τους ιμπεριαλιστές. Στην Ελλάδα οι μεγά¬ 
λες κυβερνητικές αλλαγές εξουσίας, ακόμα και τα περάσματα 
από μια χούντα σε μια δημοκρατία και αντίστροφα, αποφασί- 
ζονται πάντα σε συνεννοήσεις ή συγκρούσεις μεταξύ πρεσβειών 
των μεγάλων δυνάμεων, σήμερα κυρίως των δύο υπερδυνάμε- 
ων, και των ντόπιων ηγετικών αστικών φραξιών, κυρίως των 
πιο κομπραδόρικων. 

Στο σημείο αυτό λειτουργεί γενικότερα το βυζαντινό πολιτι¬ 
στικό υπόστρωμα.Δηλαδή όχι μόνο η ελληνική άρχουσα τάξη, 
αλλά και σε ένα βαθμό και ο πληθυσμός στη βάση του, όσο 
επηρεάζεται ιδεολογικά από τις ιδέες αυτής της τάξης, και αυ¬ 
τό συμβαίνει περισσότερο στις περιόδους της μεγάλης αντί¬ 
δρασης σαν τη σημερινή, δυσκολεύεται ιδιαίτερα να δει την 
όποια απελευθέρωσή του στηριγμένος κύρια στις δικές του 
δυνάμεις και γι’ αυτό ρωτάει διαρκώς: Με ποιον να πάμε; Με 
την Ευρώπη; Με την Αμερική; Με τη Ρωσία; Ο βυζαντινός ατο¬ 
μικισμός και η πίστη ή ο τρόμος απέναντι σε μια προστάτιδα 
αυτοκρατορία είναι, νομίζουμε, εκείνο το πιο βαθύ πολιτιστικό 
στοιχείο που εμποδίζει διαρκώς την αυτοπεποίθηση του έ¬ 
θνους, δηλαδή την πίστη του στις δικές του συλλογικές δυνά¬ 
μεις, που σημαίνει ότι μπορεί αυτό το ίδιο να επαναστατήσει 
και να πάρει τη μοίρα του στα χέρια του. Δηλαδή το ότι ο 
ελληνικός πληθυσμός, ενώ δεν έκανε καμιά κάπως αξιόλογη 
αυθόρμητη εξέγερση απέναντι στους Οθωμανούς επί αιώνες, 
ξεσηκώθηκε όταν μια άλλη αυτοκρατορία “προσφέρθηκε” να 
τον απελευθερώσει, και μάλιστα κάτω από την καθοδήγησή 
της έσφαξε και την τούρκικη φτωχή αγροτιά, με την οποία είχε 
σε μεγάλο βαθμό κοινή ζωή μες στην εκμετάλλευση και στη 
φτώχεια, δείχνει τη σημασία αυτής της αδυναμίας. Πραγματι¬ 
κά, αν ψάξουμε πίσω την Ιστορία μας, θα δούμε πάντα έναν 
πανίσχυρο εξωτερικό παράγοντα να καθορίζει την εθνική ζωή 
και να συντρίβει κάθε άλλη αυθόρμητη συλλογικότητα που 
σχηματοποιείται από τα κάτω. Αν μάλιστα μελετήσει κανείς τον 
ελληνικό εμφύλιο πόλεμο στη διάρκεια του ’21 και λίγο μετά, 
θα διαπιστώσει πόσο πολύ η αγγλική και η γαλλική διπλωματί¬ 
α, για να μην τα χαλάσουν με τον τσάρο, παρέδιδαν αισχρά την 
πιο εθνική αντιπολίτευση των Ρουμελιωτών και των νησιωτών 
(που ανήκαν στο γαλλικό και το αγγλικό κόμμα, αντίστοιχα) 
στο κυρίαρχο ρώσικο, δηλαδή στο κολοκοτρωνέικο πελοπον- 
νησιακό κόμμα. 

Η ελπιδοφόρα εμφάνιση του ελληνικού 
συνειδητού προλεταριάτου και η ήττα του από το 
ρώσικο νεοτσαρισμό και τους πράκτορές του 

Αυτός ο τρόπος διεξαγωγής της εσωτερικής ταξικής πάλης 
έπαψε να είναι ο καθοριστικός μόνο από την ώρα που στο 
ιστορικό προσκήνιο της νεοελληνικής πολιτικής εμφανίστηκε 
η μόνη τάξη που θα μπορούσε να κάνει πραγματικά εθνική 
πολιτική, εφόσον θα αποκτούσε συνείδηση του εαυτού της, 
δηλαδή εφόσον θα σχημάτιζε το πολιτικό της κόμμα. Αυτή η 
τάξη, επειδή ήτανδιεθνιστική και αποκαθήλωσε την επεκτατι¬ 
κή και εξαρτησιακή πλατφόρμα του βυζαντινισμού και θεωρη¬ 
τικά και πρακτικά, μπόρεσε να είναι και πραγματικά πατριωτι¬ 
κή. Έτσι, αφού μπόρεσε και κατήγγειλε την πιο αρρωστημένη 
ως τώρα έκφραση της Μεγάλης Ιδέας, τον επιθετικό πόλεμο 
ενάντια στην ύπαρξη του τουρκικού έθνους το 1920, μπόρεσε 
και αρνήθηκε την ιμπεριαλιστική αγγλογαλλική κηδεμονία στην 
Ελλάδα που υποδαύλισε αυτόν τον πόλεμο, όπως μπόρεσε 
και αναγνώρισε ότι το νεοελληνικό έθνος έχει τις ρίζες του στο 
βυζαντινό Μεσαίωνα και όχι στην αρχαία Ελλάδα. 

Αυτή η πολλαπλή, ιστορικού χαρακτήρα για το μέλλον αυτού 
του τόπου, ρήξη έγινε δυνατή επειδή λίγο πριν είχε ανατραπεί η 
μεγάλη νεοελληνική κατάρα, ο τσαρισμός, από το ρώσικο λενι- 
νιστικό προλεταριάτο, δηλαδή από τον πιο συνεπή δυτικό- 

διαφωτιστικό στην κουλτούρα του πολιτικοκοινωνικό παρά¬ 
γοντα της τότε παγκόσμιας πολιτικής. Με τις πλάτες αυτού του 
παράγοντα γινόταν δυνατή η νίκη και η σταθεροποίηση της 
τουρκικής εθνικής αστικής επανάστασης ενάντια στους αγ- 
γλογάλλους ιμπεριαλιστές και στα επιθετικά ελληνικά τσιράκια 
τους. 

Δεν είναι, κατά τη γνώμη μας, καθόλου τυχαίο το ότι η ήττα 
της μεγαλοϊδεάτικης επεκτατικής πλατφόρμας το 1922 έφερε 
και τη μεγαλύτερη ακμή του ελληνικού καπιταλισμού, εκείνη 
του Μεσοπολέμου, όπου είχαμε τη γέννηση μιας αστικής τάξης 
της βαριάς βιομηχανίας και ταυτόχρονα τη δημιουργία μιας 
δημοκρατικής και με πλατιά διεθνή οπτική αστικής διανόη¬ 
σης. Αλλά, όπως έγινε και σε άλλες χώρες, αυτός ο σχετικά πιο 
προοδευτικός ελληνικός αστισμός πανικοβλήθηκε μπροστά 
στον υπαρκτό ταξικό κίνδυνο που αντιπροσώπευε και γι’ αυ¬ 
τόν το προλεταριάτο που πρόκυψε από την ίδια αυτή διαδικα¬ 
σία εκβιομηχάνισης της χώρας, αλλά και από το ριζοσπαστι¬ 
σμό της προσφυγικής του φύσης. Έτσι το μεγαλύτερο κομμά¬ 
τι αυτής της αστικής τάξης πέρασε στον ανοιχτό αντικομμου- 
νισμό και συνεργάστηκε με τους χειρότερους μεγαλοϊδεάτες 
σοβινιστές και όλη τη νεοβυζαντινή χολέρα, είτε την πιο αντι¬ 
δραστική αρχαιοελληνοπρεπή παλατιανή, είτε τη λάίκοφανή 
ρεαλιστική-δημοτικιστική, αλλά πιο επεκτατική, του βενιζελι- 
σμού. 

Έτσι έμεινε η νέα επαναστατική τάξη, η εργατική, να είναι 
πρακτικά η μόνη που θα μπορούσε να αποτελέσει μια “απόλυ¬ 
τα εθνική εξουσία που θα μπορούσε να αποκαθάρει αυτήν την 
βχ αδτυρίο ξεχαρβαλωμένη Ελλάδα ”, σύμφωνα με τα λόγια 
του Φ. Βέβαια, από την εξέλιξη των πραγμάτων αυτή η εξουσία 
δε θα μπορούσε πια να είναι “ούτε αυστηρά χριστιανική”, ούτε 
θα μπορούσε να υιοθετήσει την “ίδια μορφή διακυβέρνησης 
των ευρωπαϊκών εθνών”, όπως έγραφε ο Φ. στην ίδια παρά¬ 
γραφο, δε θα μπορούσε δηλαδή να είναι αστική δημοκρατική. 
Θα ήταν εξουσία μιας άλλης κοινωνικής τάξης, που θα ήταν 
άθεη στο θρήσκευμα και λάίκοδημοκρατική στο πολίτευμα. 
Σαν άθεη φιλοσοφικά δε θα είχε πνευματική και ψυχική εξάρ¬ 
τηση από τον πυρήνα της νεοελληνικής κρατικής αντίδρασης, 
την ορθόδοξη Εκκλησία, και σαν λαϊκή θα μπορούσε στα βά¬ 
θη αυτού του λαού να βρει ό,τι πιο ξένο και ό,τι πιο εχθρικό 
υπήρχε απέναντι στα βαριά βυζαντινά και μετά στα τσαρικά 
κουσούρια που κληροδότησαν στο νεαρό έθνος οι πρώτες 
κυρίαρχες τάξεις του. Αφού η αστικοδημοκρατική επανάστα¬ 
ση στην Ελλάδα δεν έγινε στην ώρα της, αλλά όψιμα, δεν μπορεί 
πια, όποτε και να γίνει, παρά να είναι δημοκρατική-εθνικοαπε- 
λευθερωτική στη μορφή της, αλλά εργατική και σοσιαλιστική 
στην ουσία της. 

Τον συνεπή πατριωτικό της χαρακτήρα αυτή η νέα επανα¬ 
στατική τάξη και το πολιτικό της κόμμα, το παλιό ΚΚΕ, τον 
απέδειξαν σύντομα όταν υποστήριξαν αποφασιστικά τον αμυ¬ 
ντικό πόλεμο του 1940 ενάντια στους φασίστες ιταλούς εισβο¬ 
λείς, παρόλο που αυτός ο πόλεμος διεξήχθη κάτω από την 
ηγεσία της αγγλόφιλης, αντικομμουνιστικής αστικής τάξης. Το 
ότι ο στρατευμένος λαός γενικότερα πολέμησε με μεγάλη αυτα¬ 
πάρνηση σε αυτόν τον αντιφασιστικό πόλεμο αποδεικνύει ότι 
η συλλογική του κουλτούρα, εκφρασμένη στο πατριωτικό επί¬ 
πεδο, είχε πια νικήσει για τα καλά στην ατομιστική βυζαντινή 
κληρονομιά και είχε δημιουργήσει ένα σύγχρονο έθνος. Αξιο- 
ποιώντας αυτή τη συνείδηση των μαζών και ανεβάζοντάς την 
σε ένα ανώτερο και πιο συνειδητό επίπεδο λαϊκής αυτενέρ¬ 
γειας το κόμμα της νέας επαναστατικής τάξης οικοδόμησε το 
πρώτο και πιο μαζικό εθνικοαπελευθερωτικό κίνημα πάνω 
στο ελληνικό έδαφος, αυτό του ΕΑΜ-ΕΛΑΣ. Την ίδια ώρα στη 
μεγάλη του πλειοψηφία ο παλιός αστικός κόσμος συνθηκολο¬ 
γούσε ή συνεργαζόταν με τον ναζί καταχτητή, εκτός από ένα 
μικρό μέρος του, που ουσιαστικά ακολούθησε τον προστάτη 
του, την Αγγλία, στο δικό της μεσανατολικό μέτωπο του παγκό¬ 
σμιου αντιφασιστικού πολέμου. 

Μετά το τέλος του εθνικοαπελευθερωτικού αγώνα σύσσω¬ 
μος σχεδόν ο παλιός πολιτικός κόσμος εκστράτευσε, με την 
στήριξη των άγγλων ιμπεριαλιστών, για τη συντριβή αυτής της 
μεγάλης αυτής λαϊκής εθνικής δύναμης, εκμεταλλευόμενος λά¬ 
θη στην πολιτική του ΕΑΜ-ΕΛΑΣ, λάθη που είχαν σαν βαθύτε¬ 
ρη αιτία τους την ιδεολογική επιρροή της άρχουσας τάξης 
μέσα του και μέσα στο νεαρό ακόμη ΚΚΕ. Τυπικός εκφρα¬ 
στής, στο βάθος, αυτής της ιδεολογίας ήτανοΆ. Βελουχιώτης, 
τον οποίο το ΚΚΕ, κάτω από την καθοδήγηση του Ν. Ζαχα- 
ριάδη, αποκήρυξε ανοιχτά για διασπαστική και διαλυτική δρά¬ 
ση σε βάρος του κόμματος και του μετώπου. Το ΚΚΕ, αφού 
έκανε ό,τι μπορούσε για να αποφύγει έναν εμφύλιο, υπερασπί¬ 
στηκε τον εαυτό του, την πολιτική δημοκρατία και την εθνική 
ανεξαρτησία από τους μοναρχοφασίστες οργανώνοντας έναν 
ιδεολογικά προλεταριακό στρατό, τονΔΣΕ, που όμοιο του σε 
επίπεδο δημοκρατικής συνειδητότητας, στρατιωτικού μαχη¬ 
τικού σθένους και προσωπικής αυτοθυσίας δεν είχε ξαναδεί 
ποτέ το νεοελληνικό έθνος. Για τις ανάγκες της επιβολής της 
πάνω σ’ αυτόν τον εχθρό η ελληνική άρχουσα τάξη μπήκε από 
τότε κάτω από την προστασία της μεγαλύτερης ιμπεριαλιστι¬ 
κής δύναμης της εποχής και μεταπολεμικού κέντρου της πα¬ 
γκόσμιας αντίδρασης, των ΗΠΑ. 

Η στρατιωτική ήττα του ΔΣΕ στον δεύτερο αυτό επαναστατι¬ 
κό πόλεμο δεν ήταν πολιτική, αλλά οφειλόταν κυρίως στον πο¬ 


λύ αρνητικό γι’ αυτόν στρατιωτικό συσχετισμό δύναμης. Έτσι, 
ενώ η νικήτρια αστική τάξη απέναντι σ’ έναν τέτοιου βεληνε- 
κούς και ηθικής ακτινοβολίας νικημένο αντίπαλο βυθιζόταν 
μέσα σε μια αξεπέραστη ηθική και πολιτική κρίση, το κύρος 
του κόμματος της εργατικής τάξης μεγάλωνε και άρχισε να 
συσπειρώνει ξανά γύρω του όλη την αριστερή δημοκρατία και 
τους πραγματικούς πατριώτες. 

Όμως εκείνη τη στιγμή μεσολάβησε ένα κοσμοϊστορικό γεγο¬ 
νός που θα βάραινε από τότε με μοναδικά αρνητικό τρόπο 
στην εξέλιξη γενικά του κόσμου, αλλά με ιδιαίτερη, τρομακτική 
βαρύτητα στην εξέλιξη του νεοελληνικού έθνους: Μια συμμορί¬ 
α ψευτομαρξιστών με επικεφαλής τους Σουσλόφ, Χρουστσόφ 
και Μπρέζνιεφ, εκπροσωπώντας μια νέου τύπου μεγαλορώσι- 
κη αστική τάξη βγαλμένη μέσα από το Κομμουνιστικό Κόμμα, 
σύρθηκε ύπουλα και συνωμοτικά ως την ηγεσία του ΚΚΣΕ 
(Κομμουνιστικού Κόμματος της Σοβιετικής Ένωσης) και κα- 
τάφερε στα μέσα της δεκαετίας του ’50 να καταλάβει την εξου¬ 
σία. Σταδιακά αυτή η νέου τύπου αστική τάξη πέτυχε να μετα¬ 
τρέψει το σοβιετικό κράτος στο αντίθετό του: σε ένα κρατικο- 
μονοπωλιακό κράτος χιτλερικού τύπου υπό ρώσικη ηγεμονί¬ 
α, αλλά αρχικά με μορφή σοσιαλιστική. Δηλαδή πέτυχε από τα 
μέσα αυτό που δεν πέτυχε απέξω η εισβολή στην ΕΣΣΔ μια 
σειράς ιμπεριαλιστικών στρατών, στα 1918, και μετά η εισβολή 
του πιο γιγαντιαίου και πειθαρχημένου ιμπεριαλιστικού στρα¬ 
τού της ιστορίας, η χιτλερική στρατιωτική μηχανή, στα 1941. 

Αυτή η από τα μέσα άλωση της πρώτης εργατικής κρατικής 
εξουσίας στην ιστορία έκανε το ρώσικο σοσιαλ-ιμπεριαλισμό 
(σοσιαλισμό στα λόγια, ιμπεριαλισμό στην πράξη) να είναι το 
πολιτικά ανώτερο απόσταγμα του ιμπεριαλισμού και ταυτό¬ 
χρονα η χειρότερη αναβίωση των πιο βάρβαρων και πιο επιθε¬ 
τικών στοιχείων του τσαρισμού, αυτή τη φορά με νεοχιτλερικό 
πολεμικό πρόγραμμα για την κατάχτηση της παγκόσμιας ηγε¬ 
μονίας. Αυτός ο νέου τύπου ιμπεριαλισμός πήρε από τη μαρξι¬ 
στική πείρα των δημιουργών του την ικανότητα να ντύνεται σαν 
λάίκός-επαναστατικός, από τον τσαρισμό την ικανότητα να 
διεισδύει σε όλες τις καγκελαρίες του κόσμου, από τον τρο¬ 
τσκισμό την ικανότητα να διειδύει στα εργατικά και μετά σε όλα 
τα άλλα κόμματα και, κυρίως, πήρε από το χιτλερισμό την 
τακτική του καθησυχασμού και της περικύκλωσης των εχθρών 
του, πριν εξαπολύσει εναντίον τους έναν ολοκληρωτικό και αιφ¬ 
νιδιαστικό ρατσιστικό πόλεμο για την παγκόσμια κυριαρχία. 

Η μεγαλορώσικη αστική τάξη νέου τύπου αξιοποίησε τη διε¬ 
θνή ακτινοβολία της ΕΣΣΔ στα κομμουνιστικά κόμματα, για να 
επέμβει σ’ αυτά και πολλά από αυτά, ιδιαίτερα το ελληνικό, να 
τα μετατρέψει σταδιακά από διεθνιστικά και πατριωτικά στο 
αντίθετό τους, δηλαδή σε κόμματα μιας νέου τύπου κομπρα- 
δόρικης γραφειοκρατικής αστικής τάξης και τελικά σε όργανα 
της μεγαλορώσικης ιμπεριαλιστικής πολιτικής. 

Πριν καν ολοκληρωθεί αυτή η αλλαγή στο ΚΚΣΕ, το πρώτο 
κόμμα στον κόσμο που δέχτηκε την επίθεση των μεγαλορώ- 
σων συνωμοτών, και μάλιστα με πρωτοφανή βία, ήταν στα 
1955-1956 το Κομμουνιστικό Κόμμα της Ελλάδας. Οι νεοτσα- 
ρικοί κατάφεραν να διαλύσουν αυτό το κόμμα, να δημιουργή¬ 
σουν ένα άλλο με το ίδιο όνομα και με εγκάθετή τους ηγεσία 
και, με τη πολιτική βοήθεια αυτής της ηγεσίας αλλά και συνο¬ 
λικά της ελληνικής αστικής τάξης, να δολοφονήσουν λίγο πριν 
από την εξέγερση του Πολυτεχνείου τον σπουδαίο κομμου¬ 
νιστή και μεγαλύτερο νεοέλληνα πολιτικό ηγέτη Ν. Ζαχαριάδη 

(5) . 

Η μεγάλη εξέγερση του Πολυτεχνείου ήταν το τελευταίο και 
πιο πλατύ από κάθε άλλο δημοκρατικό, λαϊκό και μάλιστα 
δυτικό και φιλομαρξιστικό στην πλειοψηφική του κουλτούρα 
κίνημα ενάντια στο νεοβυζαντινό καθεστώς της Ελλάδας των 
“Ελλήνων Χριστιανών”. Το ότι το κίνημα αυτό ήταν γενικά αυ¬ 
θόρμητο έδειχνε ότι η ανάγκη για συνεπή δημοκρατισμό και 
πραγματική εθνική ανεξαρτησία ήταν πια ριζωμένη στην Ελλά¬ 
δα. Όπως ήταν φυσικό, ο παλιός πολιτικός κόσμος στο μεγά¬ 
λο του όγκο ήταν έξω από αυτό το κίνημα, είτε επειδή ήταν στο 
βάθος με τη χούντα, είτε, κυρίως, επειδή απεχθανόταν, όπως 
πάντα, ό,τι ήταν πραγματικά λαϊκό και εθνικά ανεξάρτητο. Το 
αδύνατο σημείο αυτού του κινήματος ήταν το ότι ήταν ακέφα¬ 
λο, αν και στον πιο δραστήριο πυρήνα του υπήρχαν νεολαιίστι- 
κες αριστερές οργανώσεις που πάλευαν να δεθούν με τις πολι¬ 
τικές παραδόσεις του πραγματικού ΚΚΕ και ήταν κάτω από 
την ιδεολογική επιρροή του μαοϊσμού και του ακόμα επανα¬ 
στατικού ΚΚτης Κίνας. Το ψευτοΚΚΕ ήταν λυσσαλέα αντίθετο 
στην εξέγερση και πάλεψε να τη ματαιώσει στα σπάργανά της 
από τα μέσα. Όταν αυτή φούντωσε, μπήκε μέσα της μόνο και 
μόνο για να την ποδηγετήσει, πράγμα που κατάφερε σ’ ένα 
βαθμό. Μετά την πτώση της χούντας, που οφειλόταν κυρίως 
στην πανωλεθρία της στο Κυπριακό, το πολιτικά άπειρο κίνη¬ 
μα του Πολυτεχνείου καταφαγώθηκε με δολιότητα, αλλά δέ¬ 
χτηκε και συστηματική βία από τα έμπειρα στελέχη του ψευ¬ 
τοΚΚΕ, που με λύσσα χτύπησαν το κίνημα της αποχουντοποί¬ 
ησης. Το ψευτοΚΚΕ κινήθηκε επίσης σε συνεργασία με το σύ¬ 
νολο της κλασικής ελληνικής αστικής τάξης, ιδιαίτερα αμέσως 
μετά την πτώση της χούντας, για να συντρίψει το νέο βιομηχα¬ 
νικό εργατικό κίνημα, και κυρίως τα εργοστασιακά σωματεία 

(6) . Έτσι έγινε δυνατή η άνοδος στην εξουσία ενός νέου ρωσό¬ 
φιλου μπλοκ εξουσίας με άξονα την ηγεσία του ΠΑΣΟΚ και το 
ψευτοΚΚΕ. 


Η δεύτερη ηγεμονία του ρωσικού παράγοντα 

στην Ελλάδα και η άνοδος της νεοβυζαντινής 
φασιστικής χολέρας 

Η διάλυση του Κομμουνιστικού Κόμματος και κάθε προ¬ 
σπάθειας να συνεχιστεί, έστω σε χαμηλότερο επίπεδο, η δρά¬ 
ση του από άλλες αρκετά μαζικές επαναστατικές πρωτοπορί¬ 
ες ήταν μια ιστορικού μεγέθους διπλή καταστροφή για την 
Ελλάδα. 

Από τη μια πλευρά καταστράφηκε ο σκληρός πυρήνας της 
προόδου του έθνους που θα μπορούσε να αντισταθεί και να 
ανατρέψει την ξενόδουλη και βυζαντινά δηλητηριασμένη άρ¬ 
χουσα τάξη. Δεν είναι τυχαίο το ότι δολοφονήθηκε από μια ξένη 
δύναμη με “εθνική” διακομματική συμφωνία ο νεοέλληνας ηγέ¬ 
της που τόλμησε να διακηρύξει ότι “ο δρόμος προς την Ακρό¬ 
πολη περνά από το Παρίσι, το Βερολίνο κτλ. και όχι από την 
Πλάκα” (Ν. Ζαχαριάδης, Γενάρης ’46). Από την άλλη πλευρά, 
στη θέση αυτού του πυρήνα και με το όνομά του στήθηκε ένα 
ψεύτικο ΚΚΕ, ένα αντιΚΚΕ, που ήξερε όσο κανένα άλλο αντι¬ 
δραστικό κόμμα να δένει το έθνος με τη χειρότερη βυζαντινή 
πολιτιστική και ιδεολογική κληρονομιά του και, κυρίως, να το 
εξαρτά από τη νεοτσαρική Ρωσία. Αυτό σήμαινε ότι το ψευ¬ 
τοΚΚΕ έγινε για την Ελλάδα ένας συνδυασμός ΑΟδ και καρκί¬ 
νου. Σαν ΑΙΩ3 αχρήστευσε το επαναστατικό προλεταριάτο και 
την Αριστερά που υψωνόταν γύρω του, δηλαδή τα υγιή αντισώ¬ 
ματα απέναντι σε κάθε ιδεολογικοπολιτική αρρώστια που ει- 
σήγαγαν στο κοινωνικοπολιτικό σώμα ο καπιταλισμός και η 
ιμπεριαλιστική εξάρτηση, και μετά σαν καρκίνος μετέτρεψε αυτά 
τα αντισώματα σε καταστροφικά μεταστατικά κύτταρα που 
κατέστρεφαν τη λειτουργία κάθε προοδευτικού μηχανισμού 
της κοινωνίας στο παραγωγικό και στο ιδεολογικό επίπεδο. 
Έτσι η Ελλάδα κατέληξε στο σημερινό, απροσδόκητο για τους 
πιο πολλούς μέσα και έξω από τη χώρα μας, ναυάγιο. 

Μιλώντας για ψευτοΚΚΕ συμπεριλαμβάνουμε σ’ αυτό και τα 
“αριστερά” κόμματα που οι ηγετικές τους ομάδες (ΣΥΝ-ΣΥΡΙ- 
ΖΑ, ΝΑΡ) αποσπάστηκαν από το ψευτοΚΚΕ μετά την ανοιχτή 
καπιταλιστικοποίηση της Ρωσίας, για να λειτουργήσουν σαν 
καρκινικές μεταστάσεις του μέσα στο λαό, αλλά και στην αστι¬ 
κή τάξη, ιδιαίτερα μέσα στην κρατική γραφειοκρατία, που 
ναυαρχίδα της έχει την πανεπιστημιακή μισοδιανόηση. Τέτοια 
αποσπάσματα, τουλάχιστον αντικειμενικά, λειτουργούν και μέ¬ 
σα στη ριζοσπαστική μικροαστική τάξη σαν “επαναστατική Α¬ 
ριστερά” και σαν “αντιεξουσιαστικές ομάδες”. 

Ωστόσο το πιο σημαντικό είναι να συμπεριλάβουμε στο νέο 
ρώσικο κόμμα τις ρωσόδουλες φράξιες μέσα στις ηγεσίες των 
δύο μεγάλων αστικών κομμάτων, οι οποίες μέσω του Α. Πα- 
πανδρέου ήταν ηγεμονικές μέσα στο ΠΑΣΟΚ, από την ίδρυσή 
του, και από κάποια στιγμή και πέρα έγιναν ηγεμονικές και 
μέσα στη ΝΔ. Χωρίς αυτή την πολύχρονη δουλειά εισοδισμού 
μέσα στα δύο μεγάλα αστικά κόμματα η νεοτσαρική Ρωσία δε 
θα μπορούσε να έχει σήμερα αυτήν την συντριπτική πολιτικο- 
ϊδεολογική υπεροχή στην Ελλάδα, ώστε ο 21ος αιώνας της να 
μοιάζει τόσο πολύ με τον 19ο της. 

Η νεοτσαρική διπλωματία είχε πάρει το 19ο αιώνα ένα οδυ¬ 
νηρό στρατηγικό μάθημα για την Ελλάδα: με ένα και μόνο δικό 
της κόμμα δεν μπορούσε να εξασφαλίζει για πολύ την κυριαρ¬ 
χία της σε μια χώρα με τόσο ατίθασο λαό, όσο φιλική και να 
ήταν η διάθεση της άρχουσας τάξης της. Αυτό το απέδειξε όχι 
μόνο η δημιουργία του αγγλικού και του γαλλικού κόμματος 
στη δεκαετία του 1820 σαν απάντηση στο ρώσικο κόμμα, αλ¬ 
λά, τελικά, η στροφή της ελληνικής άρχουσας τάξης για προ¬ 
στασία στην Αγγλία μετά από τη ρώσικη ήττα στον Κριμαϊκό 
πόλεμο. Όπως είπε ειρωνικά και ο Μαρξ, αποτιμώντας θετικά 
τη συγκεκριμένη στάση τους, οι Έλληνες φέρθηκαν με αχαρι¬ 
στία στον τσάρο. 

Οι νέοι τσάροι, για να αντιμετωπίσουν αυτήν την “αχαριστία”, 
δοκίμασαν την ταχτική του γενικού εισοδισμού σε κάθε κόμμα 
της ελληνικής αστικής τάξης, αναπτύσσοντας παραπέρα την 
τακτική των προκατόχων τους του 19ου αιώνα να διεισδύουν 
κυρίως στις κυβερνήσεις. Αυτήν την τακτική οι παλιοί τσάροι 
την είχαν φτάσει στο ανώτατο σημείο της με το να κάνουν 
πράκτορά τους, σύμφωνα με τον Μαρξ, τον υπουργό Εξωτερι¬ 
κών και πρωθυπουργό της Αγγλίας Πάλμερστον. Η τακτική 
του εισοδισμού σε όλα τα πολιτικά κόμματα, την οποία χρησι¬ 
μοποιούν σήμερα οι νέοι τσάροι, είναι, όπως είπαμε παραπά¬ 
νω, η ανεπτυγμένη σύνθεση του κλασικού τσαρικού εισοδι- 
σμού στις κυβερνήσεις με τον τροτσκιστικό εισοδισμό στα ερ¬ 
γατικά κόμματα. Ο τροτσκισμός, επειδή στην ουσία του είναι η 
πραξικοπηματική εξαγωγή της επανάστασης των αυτοανακη- 
ρυσσόμενων πρωτοποριών κόντρα στις διαθέσεις των “απε- 
λευθερούμενων” λαών και επειδή δεν έχει πρόβλημα να συμμα¬ 
χεί και με το χειρότερο ιμπεριαλισμό ενάντια στην αστική τάξη 
της χώρας του στο όνομα του πιο φτηνού οικονομίστικου και 
εργατίστικου “αντικαπιταλισμού”, είναι η πιο κατάλληλη “αρι¬ 
στερή” μορφή για την υπεράσπιση της επεμβατικής πολιτικής 
των ρώσων σοσιαλιμπεριαλιστών ενάντια σε άλλες χώρες. 

Στην περίπτωση της Ελλάδας ο ρώσικος εισοδισμός στις κυ¬ 
βερνήσεις χρησιμοποίησε τον μοιραίο για τη νεοελληνική εξέλι¬ 
ξη Α. Παπανδρέου, που ήταν γόνος ηγέτη της ξενόδουλης, κύ- 

συνέχεια στη σελ. 12 

συνέχεια από τη σελ. 11 

ρια δυτικόφιλης, τότε άρχουσας τάξης και ταυτόχρονα τρο- 
τσκιστής. Αυτός, μετά από κάποιους αποτυχημένους τυχο¬ 
διωκτισμούς πραξικοπηματικού χαρακτήρα μέσα στο κόμ¬ 
μα του πατέρα του, την Ένωση Κέντρου, τυχοδιωκτισμούς 
που διευκόλυναν την άνοδο των αντικομμουνιστών φασιστών 
στην εξουσία το ’67, σχημάτισε μετά την πτώση της χούντας 
ένα κόμμα-μέτωπο, το ΠΑΣΟΚ, που στελεχικά ήταν μια σύν¬ 
θεση του παλιού βενιζελικού σοβινιστικού πολιτικού κόσμου 
με μια παραμερισμένη πολιτικά ως τον εμφύλιο μεσαία αστι¬ 
κή και μικροαστική τάξη, γενικά αντιιμπεριαλιστική. Σ’ αυτό 
το κόμμα ο Α. Π. έγινε αναντίρρητος ηγέτης και επιδιαιτητής, 
πετυχαίνοντας επί 25 χρόνια να στρέφει τα πιο προοδευτικά 
ή έστω τα λιγότερο αντιδραστικά ρεύματα του κόμματός του 
το ένα ενάντια στα άλλα (βασικά το κρατικίστικο εθνικιστικό 
ενάντια στο σχετικά πιο φιλοευρωπάίκό φιλελεύθερο) και τε¬ 
λικά να τα εξοντώνει εκκαθαρίζοντάς τα με τη βοήθεια της 
“αριστερός” του ρώσικου κόμματος, δηλαδή με τη βοήθεια 
των ψευτοΚΚΕ-ΣΥΝ. Αυτά χτυπούσαν τα προς εξόντωση ρεύ¬ 
ματα απέξω, ενώ η πιο ρωσόδουλη φράξια του ΠΑΣΟΚ τα 
χτυπούσε από τα μέσα (7). Όλο αυτό το διάστημα το ολοένα 
πιο εκκαθαριζόμενο, και γι’ αυτό ολοένα και πιο ρωσοποιού- 
μενο, ΠΑΣΟΚ μαζί με την “αριστερά” του ρώσικου κόμματος 
εκκαθάριζαν χτυπώντας από τα έξω και τη ΝΔ, το κόμμα της 
γενικά δυτικόφιλης παλαιοδεξιάς. ΟΑ. Παπανδρέου μάλιστα 
όξυνε ασταμάτητα μέχρι του ακήρυκτου πολιτικού εμφυλίου 
την αντίθεση ΠΑΣΟΚ-ΝΔ, ώστε να αδυνατίζει και τα δύο κόμ¬ 
ματα βάζοντας το ένα να κάνει εκκαθαρίσεις μέσα στο άλλο 
και χρησιμοποιώντας μια αλάνθαστη παγκόσμια σοσιαλφασι- 
στική συνταγή: ατέλειωτες προβοκάτσιες και χρησιμοποίηση 
επιλεκτικών -υπαρκτών και συχνά ανύπαρκτων- οικονομικών 
σκανδάλων. Τα ψευτοΚΚΕ-ΣΥΝ έπαιζαν πάντα προς δικός 
τους όφελος το παιχνίδι του “ουδέτερου κέντρου” ενάντια στο 
τεχνητά οξυνόμενο δίπολο ΠΑΣΟΚ και ΝΔ. Τελικά, μετά από 
αλλεπάλληλες εκκαθαρίσεις που κράτησαν περίπου 25 χρόνια 
και με την αναπόφευκτη πολιτική και οικονομική ισχυροποί¬ 
ηση των ρωσόφιλων, βγήκε από το εσωτερικό και της ΝΔ, μια 
νέα σειρά ρωσόδουλων ηγετών, με πρώτο τον Καραμανλή και 
μετά το Σαμαρά. 

Αυτή η πετυχημένη δουλειά πολιτικής άλωσης της ελληνι¬ 
κής άρχουσας τάξης από τα μέσα δεν είναι ένα απλό προϊόν 
συνομωσιών και προβοκατσιών, αλλά πατάει πάνω στα βα¬ 
θιά, ιστορικά ελαττώματα της άρχουσας τάξης, καθώς και 
στις ιστορικές αδυναμίες του ελληνικού έθνους γενικά, δηλα¬ 
δή στη μεθοδευμένη αναβίωση αυτού που ονομάσαμε βυζα¬ 
ντινό πολιτιστικό υπόστρωμα. 

Το ΠΑΣΟΚ, για παράδειγμα, κατέκτησε την κρατική εξουσία 
εξασφαλίζοντας την εύνοια του στρατού και μετά όλου του 
έθνους, με το να σηκώσει τη σημαία ενός δήθεν τριτοκοσμι¬ 
κού εθνικισμού και αντιιμπεριαλισμού, που όμως στην ουσία 
του ήταν η νεοελληνική μεγαλοϊδεάτικη επεκτατική πλατφόρ¬ 
μα ανανεωμένη, μετά από τη θλιβερή αποτυχία του τελευταί¬ 
ου επεκτατικού ονείρου της άρχουσας τάξης, που ήταν η 
προσάρτηση του ανεξάρτητου κυπριακού κράτους. Αυτή η 
αποτυχία επέτρεψε στην αστική τάξη να αντικαταστήσει τη 
χούντα με ένα συνηθισμένο δημοκρατικοφανές ομοίωμά της, 
επειδή το υπονομευμένο, σφετερισμένο και τελικά προβοκα- 
ρισμένο (π.χ. 17Ν) από τους ρωσόφιλους Πολυτεχνείο δεν 
ήταν σε θέση να δώσει μια δημοκρατική εξουσία ή έστω μια 
πραγματική δημοκρατική αντιπολίτευση. Έτσι το ΠΑΣΟΚ πήρε 
κάτω από την προστασία του τον εθνοσοβινιστικό επεκτατι¬ 
σμό της χούντας, τον διαφύλαξε από κάθε πολιτική απαγό¬ 
ρευση και από κάθε ουσιαστική ιδεολογική καταγγελία, του 
έδωσε αντιιμπεριαλιστική φόρμα, για να εξαπατήσει τους δη¬ 
μοκράτες, και σταδιακά του άλλαξε προστάτη. Ο προστάτης 
ιμπεριαλισμός ως τότε ήταν ο αμερικάνικος. Την αποτυχία 
του ιμπεριαλισμού αυτού να εκπληρώσει το τελευταίο μεγάλο 
επεκτατικό όνειρο της ελληνικής άρχουσας τάξης τη χρησι¬ 
μοποίησε ο Παπανδρέου για να κατηγορήσει τον παλιό προ¬ 
στάτη για προδοσία και στη συνέχεια να προτείνει σαν νέο 
προστάτη την αντιαμερικάνικη και αντιτούρκικη Ρωσία, που 
εμφανιζόταν ακόμα σαν ΕΣΣΔ. Ο Α. Π. άφησε για καιρό να 
πλανάται η ελπίδα για μια διεκδίκηση της Κύπρου -ιδιαίτερα 
στην αρχή, για να κερδίσει τον πάντα πιο δηλητηριασμένο 
από το μεγαλοϊδεατισμό στρατό-, ώστε να ανεβάσει και να 
σταθεροποιήσει το κόμμα του στην εξουσία. Όμως αυτό που 
έκανε ήταν στη θέση του ονείρου της “εθνικής εδαφικής επέ¬ 
κτασης” να κατασκευάσει τον κίνδυνο μιας “νέας εθνικής συρ¬ 
ρίκνωσης”, την οποία αυτός απέδιδε σε νέους φανταστικούς 
γειτονικούς εχθρούς, που όχι τυχαία ήταν εχθροί και για τη 
Ρωσία. 

Ο πρώτος και κυριότερος από αυτούς τους κατασκευα¬ 
σμένους εχθρούς ήταν η κεμαλική και δυτικόφιλη Τουρκία, 
για την οποία καταστρώθηκε ένας κατάλογος δήθεν απειλών 
της στο Αιγαίο και στη Θράκη, που στην ουσία ήταν διογκώ¬ 
σεις των συντηρούμενων και επαυξανόμενων κυρίως από τον 
ίδιο και λιγότερο από τους τούρκους σοβινιστές-επεκτατι- 
στές διμερών διαφορών, προπαντός στο Αιγαίο. Αυτές οι δια¬ 
φορές μπήκαν ξαφνικά στο ντουλάπι από τις κυβερνήσεις 


του ΠΑΣΟΚ, μόλις έπεσαν από την εξουσία τα κεμαλικά κόμ¬ 
ματα και ήρθαν στην εξουσία οι ισλαμιστές με στρατηγική 
πλατφόρμα λιγότερο φιλική προς τη Δύση και πιο φιλική προς 
τη Ρωσία και το Ιράν. Έτσι το Αιγαίο μέσα σε μια νύχτα έγινε 
από θάλασσα ελληνοτουρκικού ψυχρού πολέμου θάλασσα 
ελληνοτουρκικής ειρήνης, ωσότου πιθανά αλλαγές στις σχέ¬ 
σεις Τουρκίας-Ρωσίας την ξανααναφλέξουν. 

Ένας άλλος κατασκευασμένος εχθρός, ακόμα πιο ανυπό¬ 
στατος λόγω του μικρού του όγκου και γι’ αυτό πιο αποκαλυ¬ 
πτικός για τη φύση της δήθεν απειλής για μια “νέα εθνική 
συρρίκνωση”, ήταν η Δημοκρατία της Μακεδονίας. ΕδώοΑ. 
Π. επικαλέστηκε, λόγω της πελώριας διαφοράς στρατιωτικού 
δυναμικού των δύο χωρών, τον κίνδυνο της συρρίκνωσης 
“του εθνικού παρελθόντος”, βασικά την απειλή στο μύθο της 
ιστορικής συνέχειας του ελληνισμού. Η μικρή γειτονική χώρα 
ανακηρύχθηκε σφετεριστής του αρχαιοελληνικού παρελ¬ 
θόντος, δηλαδή αρνητής της νεοελληνικής “παγκόσμιας πολι¬ 
τιστικής υπεροχής”, οπότε και βιαστής της ψυχής του έθνους. 
Περάσαμε δηλαδή από την τουλάχιστον χειροπιαστή εθνική 
διεκδίκηση συγκεκριμένων εδαφών, που χαρακτηρίζει τα πε¬ 
ρισσότερα έθνη στη νιότη τους, στην εθνική μαύρη μαγεία. 
Βέβαια, μόνος του ένας πράκτορας των νέων τσάρων δε θα 
μπορούσε να γυρίσει τη χώρα μας ιδεολογικά 200 χρόνια πί¬ 
σω, αν δεν εκμεταλλευόταν τις ιδεοληψίες μιας εκ γενετής πνευ¬ 
ματικά ανάπηρης άρχουσας τάξης, που ιδεολογικά έχει επι¬ 
κεφαλής της μια εκκλησιαστική ιεραρχία που όχι τυχαία πρω¬ 
τοστάτησε στη μακεδονική ή, καλύτερα, στηναντιμακεδονική 
υστερία. 

Ο πολιτικός στόχος του Α. Παπανδρέου ήταν άλλος: Το νέο 
αυτό ανεξάρτητο κράτος αντιστεκόταν στην προσπάθεια των 
νεοτσαρικών να το εντάξουν στο “ορθόδοξο τόξο” τους, που 
περιλάμβανε ήδη τη Σερβία και την Ελλάδα. Ο Παπανδρέου 
επινόησε το ζήτημα του ονόματος για να κρατήσει με αλλε¬ 
πάλληλα ελληνικά βέτο τη χώρα αυτή μακριά από το ΝΑΤΟ 
και τηνΕΕ, ώστε την κατάλληλη στιγμή να την απορροφήσει η 
Ρωσία και έτσι να ενωθούν σε έναν κάθετο ρωσόφιλο άξονα 
στα Βαλκάνια η Σερβία, η Δημοκρατία της Μακεδονίας και η 
Ελλάδα. Γι’ αυτό, ενώ η ελληνική ψυχή υπό την μαεστρική 
μπαγκέτα του Α. Παπανδρέου εξοργιζόταν υστερικά κάθε φο¬ 
ρά που η χώρα αυτή πήγαινε να μπει στο ΝΑΤΟ και στην ΕΕ 
και σύσσωμο το έθνος μας απέτρεπε και αποτρέπει αυτήν 
την ένταξη, αυτή η ψυχή έμενε εντελώς αδιάφορη και συνεχίζει 
να είναι, όταν την αναγνώριζαν η Ρωσία και η Κίνα με σκέτο το 
όνομα Μακεδονία (8). 

Αλλά αυτό που θα σημαδέψει σε βάθος τη χώρα μας πιο 
πολύ από την “εθνική” της πολιτική, η οποία αλλάζει διαρκώς 
ανάλογα με τα συμφέροντα της Ρωσίας, είναι η μακρόχρονη 
υπονόμευση των πιο σύγχρονων παραγωγικών δυνάμεων και 
της επιστήμης από το νέο ρώσικο κόμμα και η επιστροφή 
των πιο μαύρων δεισιδαιμονικών συνηθειών, που ξεπερνάει 
σε καταστροφική ποιότητα το σαμποτάζ του ρώσικου κόμ¬ 
ματος το 19ο αιώνα. 

Το μεγάλο σαμποτάζ και η ιστορική 
παραγωγική και ηθική οπισθοδρόμηση της 
χώρας 

Ο πολιτικός πυρήνας του νέου ρώσικου κόμματος, το ψευ- 
τοΚΚΕ και οι άλλες “αριστερές” μορφές του, όπως και το αντί¬ 
στοιχό του “ρώσικο κόμμα” του ’21, είναι κόμμα της αντι¬ 
στροφής προόδου-αντίδρασης, είναι δηλαδή ακραία πρόο¬ 
δος στη μορφή, ακραία αντίδραση στο περιεχόμενο. Όπως 
το παλιό “ρώσικο κόμμα”, κόμμα του φεουδαρχισμού, εμφα¬ 
νίστηκε στον πυρήνα του κυρίως σαν κόμμα της επαναστατη- 
μένης φτωχής αγροτιάς και τελικά συνέτριψε κάθε φύτρο α¬ 
στικής προόδου και πραγματικής εθνικής απελευθέρωσης, 
αντίστοιχα ακριβώς το ψευτοΚΚΕ, δηλαδή ο πυρήνας του 
νέου ρώσικου κόμματος, εμφανίστηκε σαν κόμμα της επανα¬ 
στατικής εργατικής τάξης, για να εξαφανίσει αρχικά κάθε πραγ¬ 
ματική εργατική επαναστατική πρωτοπορία στο όνομα των 
δήθεν “αντιιμπεριαλιστικών μετώπων” και μετά να συντρίψει 
κάθε αστική παραγωγική και επιστημονικοτεχνική πρόοδο 
στο όνομα μιας δήθεν “δικτατορίας του προλεταριάτου”, που 
σημαίνει στην πράξη την πολιτική δικτατορία του ρώσικου 
κόμματος στο όνομα του προλεταριάτου, χωρίς το προλετα¬ 
ριάτο και ενάντια στο προλεταριάτο (έτσι περίπου γίνεται σή¬ 
μερα με τις “ΛάίκέςΔημοκρατίες” που στήνουν οι νεοτσαρικοί 
στην ανατολική Ουκρανία). Όταν δηλαδή το ψευτοΚΚΕ ολο¬ 
κλήρωσε, με τη βοήθεια του συνόλου της αντικομμουνιστι- 
κής αστικής τάξης, τη διάλυση του ΚΚΕ και αφού τσάκισε το 
δημοκρατικό μεταπολυτεχνειακό κίνημα, επιτέθηκε μαζί με 
το ΠΑΣΟΚ στα λιγότερο αντιδραστικά τμήματα της αστικής 
τάξης, αλλά και στο λαό, στο όνομα της λαϊκής και εργατικής 
εξουσίας (9). 

Ο πρώτος και πιο άμεσος στόχος αυτής της επίθεσης ήταν 
να αφαιρέσει κάθε οικονομική και πολιτική εξουσία αυτών 
των παλιών αστικών δυνάμεων όχι με μαζικούς επαναστατι¬ 
κούς αγώνες, για να πάρει ο λαός την πολιτικοοικονομική 
εξουσία, αλλά με επιλεκτικές πολιτικές εκκαθαρίσεις-πραξι- 
κοπήματα μέσα στο κράτος (εννοώντας εδώ το κράτος σαν 


κυβερνήσεις, σαν κόμματα εξουσίας, σαν στρατό, σαν αστυ¬ 
νομία και σαν τηλεοπτικά ΜΜΕ), καθώς και με διαρκές παρα¬ 
γωγικό σαμποτάζ, ώστε να ανεβούν σταδιακά οι φιλορώσικες 
οικονομικές δυνάμεις στην εξουσία. Ο δεύτερος και βαθύτε¬ 
ρος στόχος ήταν να καταστραφούν οι πιο σύγχρονες παρα¬ 
γωγικές δυνάμεις, ιδιαίτερα οι βιομηχανικές, όχι μόνο οι άψυ¬ 
χες, αλλά και οι ζωντανές, δηλαδή το ίδιο το βιομηχανικό προ¬ 
λεταριάτο, καθώς και οι ειδικοί της παραγωγής και της επι¬ 
στημονικής έρευνας. Αυτή η καταστροφή ήταν η πιο βασική 
υλική προϋπόθεση για να μπορέσει ένας κατεξοχήν πολιτικός 
και πολεμικός ιμπεριαλισμός, όπως είναι ο νέος ρώσικος, να 
μετατρέψει την Ελλάδα σε μια νεοαποικιακή πολιτικοστρα- 
τιωτική βάση του στη Μεσόγειο και στην ΕΕ σε στρατηγική 
συμμαχία με τους Κινέζους νεοναζιστές νεοαποικιοκράτες. Αυ¬ 
τό το πολύπλευρο σαμποτάζ, που διαρκεί πάνω από 30 χρό¬ 
νια, επιταχύνθηκε μέσα από τη μεγάλη χρεωκοπία του 2009, 
η οποία προκλήθηκε πρόωρα και εντελώς καταστροφικά α¬ 
πό το ρωσόδουλο Γ. Παπανδρέου, αλλά οφείλεται στρατηγικά 
στην αποβιομηχάνιση και γενικά στην αποεπένδυση που δη¬ 
μιούργησε αυτό το σαμποτάζ συν τον πελώριο καταναλωτικό 
δανεισμό από τη Δύση. Αυτό το δανεισμό τον χρειάστηκε το 
νέο ρώσικο κόμμα για να εξαγοράσει την κρατική γραφειο¬ 
κρατία, για να εξασφαλίσει την πολιτική στήριξη πλατιών μι- 
κρομεσαίων στρωμάτων της πόλης και της υπαίθρου και για 
να υπερπαχύνει με σκανδαλώδεις απευθείας αναθέσεις δη¬ 
μόσιων έργων και κρατικών προμηθειών μια νέα, κρατικοδί¬ 
αιτη ρωσόδουλη ολιγαρχία (Κόκκαλης, Μπόμπολας, Γερμα- 
νός, Μυτιληναίος, Κοπελούζος, Βγενόπουλος κτλ.). 

Δεν είναι εδώ ο κατάλληλος χώρος να κάνουμε μια ολοκλη¬ 
ρωμένη ανάλυση αυτού του σαμποτάζ. Πρέπει ωστόσο να 
επισημάνουμε ότι στον κορμό του αυτό στηρίζεται παντού σε 
έναν αντιδραστικό αντικαπιταλισμό, που διακρίνεται από τον 
προοδευτικό αντικαπιταλισμό στο εξής: Ο προοδευτικός α- 
ντικαπιταλισμός αντιπαλεύει την καταστροφή της υγείας και 
της ζωής των εργαζομένων, την καταστροφή της υγείας του 
πληθυσμού και του περιβάλλοντος, και ό,τι άλλο φέρνει ο α¬ 
νταγωνισμός για τη μεγιστοποίηση του κέρδους κάθε ξεχωρι¬ 
στής επιχείρησης. Όμως τα κάνει αυτά μέσα από την οργά¬ 
νωση της εργατικής τάξης και του πληθυσμού γενικότερα για 
τη λήψη πολιτικών, διοικητικών και τεχνικών μέτρων που η 
ίδια η σύγχρονη χωροταξία και η τεχνολογία παρέχουν, και 
τελικά μέσα από το επαναστατικό πέρασμα των μέσων παρα¬ 
γωγής στα χέρια του εργαζόμενου λαού και της κοινωνίας γε¬ 
νικότερα. Αντίθετα, ο αντιδραστικός αντικαπιταλισμός επιτίθε¬ 
ται στην ίδια την παραγωγή, και ιδίως στην καρδιά της, στη 
μεγάλης κλίμακας σύγχρονη παραγωγή για να τη συντρίψει, 
ώστε να προστατέψει τάχα τη μικρή παραγωγή, όπως θέλουν 
οι μικροαστοί, ή για να προστατέψει τις ασκητικές φεουδαρ¬ 
χικές παραδόσεις και τη φυσική οικονομία, όπως θέλει η σύγ¬ 
χρονη δεισιδαιμονία, για την οποία το πρόβλημα είναι η ίδια η 
τεχνολογία και η επιστήμη και όχι η καπιταλιστική τους χρή¬ 
ση. Τελικά ο αντιδραστικός αντικαπιταλισμός φτάνει να επι¬ 
διώκει ακόμα και την επιστροφή στη βαρβαρότητα, όπως 
κάνουν η εντελώς αντιδραστική “οικολογία βάθους” ή ενός 
είδους αναρχισμός, οι οποίοι αποθεώνουν την άγρια φύση σε 
βάρος κάθε δημιουργημένου από τον άνθρωπο περιβάλλο¬ 
ντος, φυσικού ή τεχνητού. 

Με τέτοια προσχήματα και με τα ανάλογα “λαϊκά” κινήματα 
από το νέο ρώσικο κόμμα, και μάλιστα από τον “αριστερό και 
μαρξιστικό” του πυρήνα (ψευτοΚΚΕ-ΣΥΝ), ακυρώθηκαν ό¬ 
λες οι μεγάλες ντόπιες και δυτικές επενδύσεις και οι παραγω¬ 
γικοί εκσυγχρονισμοί. Βέβαια, η πρώτη αρχή του μαρξισμού 
είναι ότι οι παραγωγικές δυνάμεις είναι, σε τελική ανάλυση, ο 
πιο επαναστατικός παράγοντας της κοινωνικής εξέλιξης, ότι 
αυτές παράγουν και συντηρούν στη ζωή το σύγχρονο προλε¬ 
ταριάτο και ότι αυτό μπορεί να κατακτήσει την πολιτική εξου¬ 
σία και αργότερα να φέρει την αταξική κοινωνία μόνο απο- 
σπώντας αυτές τις παραγωγικές δυνάμεις από την αστική τά¬ 
ξη . Αντιστρέφει κανείς αυτήν την αρχή όταν συντρίβει τις πα¬ 
ραγωγικές δυνάμεις στο όνομα τάχα της πάλης ενάντια στην 
αστική τάξη, αντί να αποδείξει στις μάζες ότι η αστική τάξη 
φρενάρει ή και καταστρέφει αυτές τις παραγωγικές δυνάμεις 
και ότι γι’ αυτό αυτές πρέπει να της αφαιρεθούν από την ιδιο¬ 
κτησία, ενώ γελοιοποιεί αυτή την αρχή όταν καταστρέφει τις 
παραγωγικές δυνάμεις για να μείνει χωρίς ιδιοκτησία η αστική 
τάξη! 

Σαμποτάζ με εργαλείο τον αντιδραστικό αντικαπιταλισμό 
πραγματοποιείται από τη Ρωσία και από τους συνειδητούς 
και ασυνείδητους φίλους της και σε άλλες χώρες. Για παρά¬ 
δειγμα, εκτελείται εντατικά και στις πιο προηγμένες χώρες της 
Ευρώπης σαν σαμποτάζ της πυρηνικής ενέργειας από οικο¬ 
λογικά κινήματα και τώρα ενάντια στο σχιστολιθικό αέριο, ώ¬ 
στε οι ευρωπαϊκές χώρες να εξαρτηθούν από το ρωσικό φυ¬ 
σικό αέριο. Επίσης δοκιμάστηκε, μετά την Ελλάδα, και σε 
άλλες, νέες βιομηχανικές χώρες του Τρίτου Κόσμου, στις ο¬ 
ποίες οι ρωσόφιλοι κατάφεραν να αποσπάσουν κάποιο μεγά¬ 
λο ή μικρό κομμάτι της κρατικής εξουσίας, όπως στη Βενε¬ 
ζουέλα, στη Νότια Αφρική, στην Αργεντινή, στη Βραζιλία, στην 
Ινδία και αλλού. 

Όμως μόνο στην Ελλάδα το παραγωγικό σαμποτάζ υπήρξε 

τόσο καθολικό και, κυρίως, τόσο τρομακτικά αποτελεσματι¬ 
κό, ώστεπροκάλεσε ένα μοναδικό στην παγκόσμια ιστορία 
του καπιταλισμού παραγωγικό πισωγύρισμα μιας αρκετά α¬ 
ναπτυγμένης βιομηχανικής χώρας, όπως είχε γίνει μετά τον 
πόλεμο η Ελλάδα. Μόνο εδώ, στην Ελλάδα, αποδεικνύεται ότι 
αυτός ο αντιδραστικός αντικαπιταλισμός είναι ιμπεριαλιστι¬ 
κός αποικιοκρατικού τύπου, καθώς ό,τι δεν καταστρέφεται - 
κρατικό ή ιδιωτικό, όπως τα μεγάλα ενεργειακά μεταφορικά 
δίκτυα, τα λιμάνια, οι τράπεζες, οι αγροτικές βιομηχανίες (ζά¬ 
χαρη, γάλα, καπνός) κτλ. και κυρίως η ακριβή τουριστική γη- 
πέφτει σχεδόν τζάμπα στα χέρια της Ρωσίας ή της συμμάχου 
της Κίνας, καθώς και στα χέρια της ντόπιας ρωσόδουλης 
κομπραδόρικης ολιγαρχίας (που την αναφέραμε παραπάνω), 
δηλαδή απαλλοτριώνεται υπέρ τους. 

Η συστηματική αναβίωση του βυζαντινού υπόβα¬ 
θρου από τους νεοτσαρικούς προβοκάτορες 

Το εύρος αυτής της καταστροφής οφείλεται στο ότι μόνο 
στην Ελλάδα υπήρχε μια τόσο πολιτικά και ιδεολογικά ευάλω¬ 
τη άρχουσα τάξη, που επέτρεψε στους σαμποτέρ να οργανώ¬ 
νουν τόσο καλά τα ελαττώματα της ίδιας και του έθνους συνο¬ 
λικά, ώστε να πετύχουν χωρίς πελώριες ως τώρα αντιστάσεις 
αυτήν την καταστροφή και αυτήν την απαλλοτρίωση του κοι¬ 
νωνικού πλούτου. 

Ένα χαρακτηριστικό, για παράδειγμα, ιδεολογικό εργαλείο 
παραγωγικού σαμποτάζ είναι αυτό το πνεύμα του ψευτοθεω- 
ρητικισμού, που ανέσυρε από το παρελθόν και προώθησε 
στην εκπαίδευση και στην κοινωνία για δεκαετίες η νεοβυζα- 
ντινή ψευτοαριστερά. Μιλάμε για την έμφαση στη δήθεν πνευ¬ 
ματική δουλειά και την περιφρόνηση της χειρωνακτικής, τη 
λατρεία της λεγάμενης ανθρωπιστικής παιδείας σε βάρος της 
τεχνικής, τον εκθειασμό της κάθε “θεωρητικής” έρευνας σε 
βάρος της εφαρμοσμένης, το θαυμασμό στην επιδεικτική σχο¬ 
λαστική πολυμάθεια ή στις μεγαλεπή βολές “θεωρητικές υπο¬ 
θέσεις” και την αδιαφορία απέναντι στη μεθοδική, υπομονετι¬ 
κή ερευνητική δουλειά. Ούτε θα μπορούσε να σηκώνεται α¬ 
σταμάτητα ένας τόσο ισχυρός “αντικαπιταλιστικός” άνεμος 
ενάντια στη μεγάλη σύγχρονη επιχείρηση, ιδίως τη βιομηχανι¬ 
κή, που να την τορπιλίζει ή και να την κλείνει, αν δεν ήταν 
ακόμα ζωντανό μέσα στην κοινωνία αυτό το βυζαντινό φεου¬ 
δαρχικό, γαιοκτητικό μίσος στο καπιταλιστικό κέρδος, την 
ώρα που ελάχιστοι διαμαρτύρονται για το πιο παρασιτικό 
συστατικό της οικονομικής εκμετάλλευσης στη χώρα μας, 
που είναι η γαιοπρόσοδος και η γραφειοκρατική -πάλι βυζα¬ 
ντινού τύπου- διαφθορά. Δηλαδή θα περνούσε σε μια προο- 
δευμένη κοινωνία το πολιτικό έθιμο που εισήγαγε ο Α. Παπαν- 
δρέου οι εργάτες που χάνουν τη δουλειά τους σ? αυτές τις 
σαμποταρισμένες επιχειρήσεις να προσλαμβάνονται σαν κρα¬ 
τικοί υπάλληλοι, δηλαδή στις δοσμένες συνθήκες σε παραγω¬ 
γικά παρασιτικό ρόλο; Σύμφωνα με την ίδια νοοτροπία και 
μετωπικά κόντρα στις θέσεις των κλασικών του μαρξισμού, 
το αστικό, και μάλιστα το γραφειοκρατικό και διεφθαρμένο 
κράτος είναι κάτι το πολύ πιο ευγενές από κάθε σύγχρονη 
καπιταλιστική επιχείρηση και μπορεί και πρέπει επ’ άπειρον 
να ζει με την αφαίμαξη και την πολιτική καταπίεση όλης της 
κοινωνίας. 

Από την άλλη, το ότι η μία μετά την άλλη επένδυση ματαιω¬ 
νόταν ή το ότι η μία μεγάλη παραγωγική μονάδα μετά την άλλη 
έκλεινε ή το ότι ο ένας αστός μετά τον άλλο δολοφονούνταν ή 
φυλακίζονταν από χρέη πάνω στην κρίση, την ώρα που συχνά 
το κράτος δεν του έδινε αυτά που του χρωστούσε, και την 
ίδια ώρα η ελληνική αστική τάξη σαν τέτοια έμενε ακίνητη, 
αυτό δείχνει πόσο η τελευταία δεν έχει συλλογική συνείδηση 
των κοινών συμφερόντων της ούτε και παραγωγική εθνική 
συνείδηση. Αν αυτό δεν είναι συνέχεια και συνέπεια του βυζα¬ 
ντινού ατομικισμού και τομαρισμού των ελληνικών αρχουσών 
τάξεων και γλοιώδης παραίτηση μπροστά στην αυθαιρεσία 
της κάθε αυτοκρατορικής πολιτικής εξουσίας, τότε τι είναι; 

Ή μήπως αυτός ο ατομικισμός σταματούσε μόνο στην αστι¬ 
κή τάξη; Δε θα ήταν δυνατή η εξαγορά πελώριων τμημάτων 
των ίδιων των μαζών με το κομματικό ρουσφέτι ή τη ληστεία 
της υπόλοιπης κοινωνίας, όταν το νεοφεουδαρχικό κράτος 
πλήρωνε πελώριες αργομισθίες στην κρατική υπαλληλία, ού¬ 
τε το έθνος θα αντιμετώπιζε με κατανόηση την απάτη που 
διέπραττε επί δεκαετίες ένα πελώριο μέρος της αγροτιάς ξε¬ 
κοκαλίζοντας κοινοτικές επιδοτήσεις που δεν της ανήκαν, ούτε 
θα ανεχόταν την απέραντη φοροδιαφυγή τόσων εύπορων ε- 
παγγελματιών. Επίσης το έθνος, ιδιαίτερα οι υποτιθέμενοι πο¬ 
λιτικοί και συνδικαλιστικοί αρχηγοί των εργατών, δε θα ανέχο¬ 
νταν ποτέ αυτήν την τεράστια νεοδουλοκτητική εκμετάλλευση 
των μεταναστών στην ύπαιθρο και στην πόλη από τους μι- 
κρομεσαίους πρώην μικροπαραγωγούς, που έγιναν άκαρδα 
και χυδαία αφεντικά και τελικά συντέλεσαν, ώστε να παρα¬ 
γκωνιστεί το ντόπιο άνεργο προλεταριάτο και με τη χρεωκο- 
πία ένα κομμάτι του να πέσει στο ρατσισμό, αν δεν ήταν ευρύ¬ 
τερα ριζωμένος αυτός ο ατομικισμός, τον οποίο το νέο ρώσι- 
κο κόμμα απλά έξυσε και αποθέωσε. Τελικά αυτός ο ατομικι¬ 
σμός ήταν αυτός που εμπόδισε και εμποδίζει ακόμα σε μεγά¬ 
λο βαθμό το λαό μας να οργανωθεί και να αντιμετωπίσει τους 
δυνάστες και διαφθορείς του, ενώ γεμίζει τα συνδικάτα και 
τους συλλόγους με τις χειρότερες κομματικές ή διακομματι¬ 


κές, πλέον, συμμορίες. Σε όλες τις χώρες του κόσμου σήμερα 
τα εργατικά συνδικάτα και οι κάθε λογής σύλλογοι είναι στη 
συντριπτική τους πλειοψηφία στα χέρια των αστικών, ιδιοτε- 
λών στοιχείων της εργατικής αριστοκρατίας, αλλά δε θα πρέ¬ 
πει να υπάρχουν πολλές σχετικά ανεπτυγμένες χώρες στον 
κόσμο, όπου να λείπουν τόσο πολύ εθελοντικές ομάδες και 
όργανα των πολιτών που να μετριάζουν με τον έλεγχό τους και 
την αλληλοβοήθεια αυτήν την καταστροφή της χώρας και αυ¬ 
τήν την απελπισμένη μοναξιά των απλών πολιτών. 

Κατά τη γνώμη μας, όλα αυτά ξεκίνησαν πολύ πριν από την 
κρίση και σε μεγάλο βαθμό προκάλεσαν την κρίση και είναι 
όλα σε μεγάλο βαθμό ανασυρμένο και οργανωμένο βυζαντι¬ 
νό υπόβαθρο. 

Λέμε σε μεγάλο βαθμό, αλλά δε λέμε στην κύρια πλευρά. Και 
δεν το λέμε, γιατί το βυζαντινό υπόβαθρο δε θα ήταν τίποτα, 
αν δεν οργανωνόταν από το νέο ρώσικο κόμμα μια πολύμορ¬ 
φη βία, κρατική ή παρακρατική, ενάντια στις πραγματικές, 
στις αυθόρμητες αντιστάσεις αυτού του λαού και αυτού του 
έθνους, μια βία αντίστοιχη μ’ εκείνην που εξαπολύθηκε ενά¬ 
ντια στο λαό από τις αντίστοιχες δυνάμεις στην Ελλάδα του 
19ου αιώνα, αλλά αυτή τη φορά χωρίς να υπάρχει και μια 
εξωτερική κατακτητική δύναμη, όπως υπήρχε τότε. 

Μόνο πολύ περιληπτικά θα μιλήσουμε εδώ για τη βία που 
εξαπολύθηκε από το “στρατιωτικό σκέλος” του νέου ρώσι- 
κου κόμματος ενάντια στα προς εκκαθάριση τμήματα της 
αστικής τάξης, ιδιαίτερα της ντόπιας βιομηχανικής, ενώ δια¬ 
τηρούσε ανέπαφη και ασφαλή τη ρωσόδουλη κρατικοδίαιτη 
ολιγαρχία (Μπόμπολα, Κόκκαλη κτλ.). Αυτό το “στρατιωτικό” 
σκέλος αποτελούνταν μετά το 1974 από μια σειρά παρακρα¬ 
τικές δολοφονικές συμμορίες που έχουν σαν γενάρχη τους τη 
17Ν και τώρα λειτουργούν όλο και πιο συχνά σε συνεργασία 
με το εγκληματικό λούμπεν και πάντα με την πολιτική και 
αστυνομική κάλυψη του ευρύτερου ρωσόφιλου μπλοκ. Σ’ αυτή 
τη βία περιλαμβάνονται και οι εκτεταμένοι εμπρησμοί, που 
εξαφάνισαν εκατοντάδες εργοστάσια, αποθήκες και μεγάλες 
εμπορικές επιχειρήσεις στις πόλεις, καθώς και οι αλλεπάλλη¬ 
λοι εμπρησμοί των δασών, που προκάλεσαν τη ματαίωση 
πελώριων τουριστικών επενδύσεων και χωροταξικών αναπτυ¬ 
ξιακών σχεδίων (όπως οι αλλεπάλληλοι εμπρησμοί της Αττι¬ 
κής, και κυρίως της Ηλείας, το 2007, που οδήγησαν στο 
φριχτό θάνατο περισσότερους από 100 ανθρώπους) ή την 
πτώση χοντρικά δυτικόφιλων κυβερνήσεων (όπως ήταν ο νε- 
ρωνικού τύπου εμπρησμός και η λεηλασία της Αθήνας το 
2008). Αλλά, πέρα από την καθαρά στρατιωτική βία, είναι και 
η βία των συνδικαλιστικών στρατών των ρωσόφιλων, που με 
επικεφαλής την ψευτοαριστερά έκλειναν με πραξικοπηματι¬ 
κές καταναγκαστικές για τους εργάτες απεργίες, δηλαδή ψευ¬ 
τοαπεργίες, εργοστάσια και εργοτάξια (π.χ. Πιρέλλι, Επισκευα- 
στική Ζώνη Περάματος), εμπόδιζαν και εμποδίζουν την ερευ¬ 
νητική και επιστημονική δουλειά στα πανεπιστήμια ή οργά¬ 
νωναν σοσιαλφασιστικά κινήματα ενάντια στην αξιολόγηση και 
στον έλεγχο της εκπαιδευτικής ανώτατης και μεσαίας υπαλ¬ 
ληλίας. Πάνω απ’ όλα εμπόδιζαν τη συγκρότηση ενός δημο¬ 
κρατικού συνδικαλισμού αντικαθιστώντας τα συνδικάτα με 
συμμορίες παρασιτισμού και παραγωγικού σαμποτάζ. Ειδι¬ 
κά το ψευτοΚΚΕ, όπου έπαιρνε τη συνδικαλιστική εξουσία, 
ασκούσε φασιστική βία, έκανε νοθεία και γινόταν έναν απο¬ 
τρόπαιο αφεντικό εξασφαλίζοντας δουλειά για τους δικούς 
του σε βάρος όλων των αντίθετων προς αυτό εργατών (π.χ. 
Επισκευαστική Ζώνη Περάματος). Παράλληλα μ’ αυτή τη φυ¬ 
σική βία και σε όποιο βαθμό διείσδυε στο κράτος, το πολυ¬ 
πλόκαμο ρώσικο κόμμα συμπλήρωνε ή αντικαθιστούσε αυτή 
τη βία με δικαστική βία, όπως αυτή του Συμβουλίου της Επι¬ 
κράτειας, ειδικά του Ε' τμήματος, που σκότωνε και σκοτώνει 
μεθοδικά τη βιομηχανική και τουριστική ανάπτυξη (αλλά ευ¬ 
νοεί τις επενδύσεις της 00500), ή με ποινική βία, όταν έλεγξε 
τη δικαστική εξουσία και την έκανε και αυτήν επιλεκτική τι- 
μωρό των αντίπαλων αστών και τελικά ανοιχτά αντισημιτική 
και αθωωτική του ναζισμού (αθώωση από τονΆρειο Πάγο 
του αρχιναζιστή Πλεύρη το 2010). Τελικά το νέο ρώσικο κόμ¬ 
μα μετέτρεψε το ίδιο το κοινοβούλιο σε δικαστήριο εξόντω¬ 
σης των πολιτικών του αντιπάλων μέσω επιλεκτικών, υπαρ¬ 
κτών ή και ανύπαρκτων σκανδάλων, ενώ προηγουμένως είχε 
ελέγξει σε σημαντικό βαθμό τα ραδιοτηλεοπτικά ΜΜΕ ασκώ¬ 
ντας σε βάρος τους διοικητικούς εκβιασμούς με τις συχνότη¬ 
τες, οικονομικούς εκβιασμούς με τις κρατικές διαφημίσεις ή 
επιβάλλοντας επιλεκτικές ποινές από το διορισμένο από τη 
διακομματική κορυφή Ραδιοτηλεοπτικό Συμβούλιο (ΕΣΡ). 
Αν τα συμπληρώσουμε αυτά με τη γενικότερη διοικητική βία, 
όπως με επιλεκτικά κατευθυνόμενους φορολογικούς, πολεο- 
δομικούς και άλλους ελέγχους κατά αντιπάλων ή με τη στο- 
χευμένη διοικητική, φορολογική, πολεοδομική κτλ. βία ή με 
τάχα “αντίμονοπωλιακά” μέτρα κάποιων δήθεν “ανεξάρτητων 
αρχών” ή με την τεχνητή, εγκληματική ανύψωση των τιμών της 
ενέργειας, τότε μπορούμε να κατανοήσουμε πόσο η νεοτσα- 
ρική κυριαρχία δεν είναι κάτι το κρυμμένο μέσα στην ψυχο¬ 
σύνθεση και στην ιδεολογία του λαού και του έθνους, αλλά 
κάτι που έχει επιβληθεί, στην κύρια πλευρά, με ύπουλη και 
επιστημονικά οργανωμένη εξωτερική βία, που βέβαια γίνεται 
πιο εύκολα ανεκτή εξαιτίας των παραπάνω αρνητικών χα¬ 
ρακτηριστικών. Δεν είναι τυχαίο που τελικά το κατεξοχήν κόμ¬ 
μα της πιο ωμής βίας, το νεοναζιστικό κόμμα της Χρ. Αυγής, 


είναι το πρώτο και το μόνο που με τόσο ανοιχτό τρόπο υπο- 
στηρίχθηκε από τη ρώσικη νεοχιτλερική υπερδύναμη, η ο¬ 
ποία ξέρει ότι τελικά μόνο με ωμή και κτηνώδη ρατσιστική 
βία, κατά προτίμηση μάλιστα μέσω ενός στρατιωτικού πραξι¬ 
κοπήματος, θα μπορεί να ελέγξει και να υποδουλώσει, αν για 
ένα διάστημα τα καταφέρει, αυτή τη χώρα. 

Κάθε πράγμα μετατρέπεται στο αντίθετό του, και 
οι αδυναμίες ενός έθνους μπορούν να 
μετατραπούν σε δύναμή του 

Αν λοιπόν ως εδώ επιμείναμε πολύ στον τρόπο με τον οποίο 
ο ρώσικος σοσιαλιμπεριαλισμός επέβαλε από τα μέσα τη δι¬ 
κή του διεθνή και εσωτερική πολιτική και ταυτόχρονα τσάκι¬ 
ζε τις παραγωγικές δυνάμεις της χώρας μας και την εξαρτού- 
σε οικονομικά όσο καμιά άλλη ευρωπαϊκή χώρα, ήταν για να 
αποδείξουμε μέσα κυρίως από τη σύγχρονη πολιτική ότι δεν 
είναι μια παλιά γενικευμένη πανεθνική ιδεολογική κατάρα ε¬ 
κείνο που έχει εμποδίσει τη χώρα μας να μπει πραγματικά 
στον κύκλο των σύγχρονων ευρωπαϊκών εθνών, αλλά ο ειδι¬ 
κός, ιστορικά διαμορφωμένος χαρακτήρας της ελληνικής άρ- 
χουσας τάξης. Αυτός επιτρέπει στον “γενετικά” πιο συγγενικό 
της ιμπεριαλισμό, το ρώσικο, δηλαδή στον κατάλληλο εξωτε¬ 
ρικό παράγοντα, να αποσαθρώσει αυτήν την άρχουσα τάξη 
και να αναδείξει από μέσα της και μέσα από το λαό ό,τι το 
αθλιότερο και καταστροφικότερο υπάρχει, και πάνω απ’ όλα 
ασκώντας πολυμέτωπη και ύπουλη βία να καταστρέψει κάθε 
κομμάτι του έθνους που αντιστέκεται στον εξωτερικό εχθρό 
και τελικά να καταστρέψει όλη τη χώρα. Επειδή πιστεύουμε 
ότι αυτή η διαδικασία εκτυλίσσεται όλο και πιο πολύ κόντρα 
στις βαθύτερες ιδεολογικές και πολιτικέςδιαθέσειςτηςπλατιάς 
μάζας του ελληνικού πληθυσμού, οι οποίες κινούνται μέσα 
στο μεγάλο ρεύμα του σύγχρονου δυτικού πολιτισμού, η άρ¬ 
χουσα τάξη έρχεται σε όλο και μεγαλύτερη σύγκρουση με τη 
βάση της, ιδιαίτερα τη λαϊκή. Αν αυτό δε γίνεται τόσο φανερό 
ακόμα είναι γιατί μοιραία ο ελληνικός λαός, όπως κάθε άλλος, 
επηρεάζεται πολύ έντονα και αρνητικά από τις πολιτικές ιδέες 
της κυρίαρχης τάξης σε εποχές που δε διαθέτει δικά του 
κάπως μαζικά διαφωτιστικά και πολιτικά κέντρα άμυνας, ό¬ 
πως συμβαίνει σήμερα. 

Μιλώντας εδώ για “δυτικό πολιτισμό” δεν εννοούμε τον δυτι¬ 
κού τύπου μονοπωλιακό καπιταλισμό, ούτε την αντίστοιχη 
αστική σκέψη, που στην πραγματικότητα βρίσκονται σε βα¬ 
θιά αντιδιαφωτιστική παρακμή. Εννοούμε το ανεπτυγμένο πο¬ 
λιτιστικό επίπεδο των λαών στις ανεπτυγμένες χώρες, δηλαδή 
το δημοκρατικό πολιτισμό τους, στον οποίο έχουν διαπαιδα- 
γωγηθεί από τις μεγάλες αστικοδημοκρατικές επαναστάσεις 
τους, από τα μεγάλα αντιφασιστικά τους κινήματα, αλλά και 
από τις ως τώρα νικημένες, αλλά παρούσες στη συλλογική 
μνήμη προλεταριακές-σοσιαλιστικές επαναστάσεις τους. Αυ¬ 
τός ο πολιτισμός των πλατιών λαϊκών μαζών έρχεται καθημε¬ 
ρινά σε οικονομική και πολιτική σύγκρουση με τον γουρου- 
νόπετσο, αντιδημοκρατικό, οικονομίστικα τυφλό χαρακτήρα 
του κυρίαρχου σ’ αυτές τις χώρες μονοπωλιακού κεφαλαίου. 
Αυτό συνεργάζεται στενά με το ρώσικο και το κινέζικο νεονα- 
ζιστικό ομόλογό τους κεφάλαιο και γι’ αυτό κανακεύει την 
υποτακτική σ’ αυτούς ελληνική άρχουσα τάξη. Μιλώντας εδώ 
για “δυτικό πολιτισμό” εννοούμε στο βάθος το δυτικό Διαφω¬ 
τισμό, η πιο ανεπτυγμένη και σύγχρονη έκφραση του οποίου 
είναι ο κατασυκοφαντημένος από τις αστικές τάξεις προλετα¬ 
ριακός, μαρξιστικός διαφωτισμός. Με αυτή λοιπόν την έννοια 
του “δυτικού” πιστεύουμε ότι η αντίθεση του λαού στην ανα¬ 
τολίτικη άρχουσα τάξη του έχει μεγαλώσει, παρόλη την εξ α- 
ντανακλάσεως σχετική οπισθοδρόμηση και του ίδιου του λα¬ 
ού. Έχει μάλιστα μεγαλώσει τόσο πολύ, ώστε αυτός ο λαός 
στη μεγάλη του πλειοψηφία δε νιώθει να εκπροσωπείται στ’ 
αλήθεια από κανένα κόμμα και κανέναν φύρερ, παρά την τό¬ 
σο άφθονη προσφορά σε τέτοιους από το πολιτικό σύστημα. 
Το πολύ που κάνει είναι να επιλέγει εκείνο το κόμμα ή τον 
“φύρερ ευκαιρίας” τον οποίο ο καθένας θεωρεί το μικρότερο 
κακό. 

Αντίθετα δηλαδή με τη θέση ότι για τη σημερινή, μη ευρωπα¬ 
ϊκή πολιτική κίνηση της χώρας φταίει γενικά η ανατολίτικη 
εθνική κουλτούρα, και ιδιαίτερα η καθυστερημένη πολιτική 
κουλτούρα των μαζών, και ότι γι’ αυτό πριν από κάθε πολιτι¬ 
κή πρόοδο θα πρέπει να προηγηθεί μια πολιτιστική αλλαγή 
βάθους χρόνου, εμείς βγάζουμε, με τη βοήθεια και αυτού εδώ 
του έργου, το συμπέρασμα ότι εκείνο που πάνω απ’ όλα χρειά¬ 
ζεται σήμερα είναι μια πολιτική επανάσταση που θα ρίξει από 
την εξουσία τη σημερινή άρχουσα τάξη και, κυρίως, θα γκρε¬ 
μίσει συθέμελα τον σάπιο υπεραντιδραστικό κρατικό μηχανι¬ 
σμό αντικαθιστώντας τον μ? εκείνον μιας από τα κάτω, λαϊ¬ 
κής, δημοκρατικής εξουσίας. Αυτός είναι αναγκαίος όρος για 
κάθε πολιτιστική αλλαγή βάθους χρόνου, δηλαδή για να μπο¬ 
ρέσει στη συνέχεια όλο το έθνος να απελευθερωθεί από το 
ιδεολογικό δηλητήριο που χύνει καθημερινά στις φλέβες του 
ο βυζαντινός κόσμος που ζει εδώ και 180 χρόνια σαν ακατά¬ 
βλητος βρυκόλακας μέσα του, ιδιαίτερα στα σχολεία και στα 
πανεπιστήμιά του, στα υποδουλωμένα στο κράτος ΜΜΕ του, 
στις κυβερνήσεις και στις “αυτοδιοικήσεις” του και, πάνω απ’ 

όλα, στους μηχανισμούς της βίας του, δηλαδή στην αστυνο¬ 
μία, στο στρατό και στα δικαστήρια. Θεμελιακή, εννοείται, προ¬ 
ϋπόθεση για την ιδεολογική απελευθέρωση του ελληνικού λα¬ 
ού είναι η απαγόρευση κάθε επέμβασης του κέντρου κάθε 
βυζαντινισμού, της ορθόδοξης Εκκλησίας, στις κρατικές πο¬ 
λιτικές υποθέσεις και, βέβαια, η απαγόρευση και συντριβή 
του αντισημιτισμού, της μήτρας κάθε κανιβαλικού ρατσισμού, 
τον οποίο το πλειοψηφικό, υπεραντιδραστικό τμήμα της Εκ¬ 
κλησίας υπό την πολιτική ενθάρρυνση των ρωσόφιλων εγκλη¬ 
ματικά αναβίωσε και μεθοδικά ενσταλάζει στους πιστούς, ι¬ 
διαίτερα τις τελευταίες δεκαετίες. 

Πιστεύουμε ότι πρώτος εχθρός μια τέτοιας επανάστασης 
θα είναι οι ρωσόφιλες δυνάμεις, που όχι τυχαία είναι σήμερα 
και οι πιο αντιδιαφωτιστικές-σκοταδιστικές, οι πιο εχθρικές 
στη σύγχρονη παραγωγή και επιστήμη και, κυρίως, οι πιο 
αντιδημοκρατικές και ξενόδουλες. Η πιο βασική διαφορά του 
1821 με το 2014 είναι ότι τώρα υπάρχει ένας σχετικά πολύ 
πιο ώριμος λαός και μια πολύ πιο ώριμη χώρα και ότι η νεο- 
τσαρική Ρωσία δε θα μπορεί να κρύβει για πολύ την πολιτική 
και οικονομική της κυριαρχία, χωρίς να ασκήσει πάνω στη 
μεγάλη πλειοψηφία του πληθυσμού την ανοιχτή δικτατορία 
της. Γι’ αυτό άλλωστε το σκοπό έχει γιγαντώσει τη ναζιστική 
Χρ. Αυγή και σπρώχνει προς αυτήν το στρατό, γι’ αυτό έχει 
κάνει τη μισή αστυνομία φιλοναζιστική γυμνάζοντάςτην κα¬ 
τάλληλα για χρόνια πάνω στους μετανάστες, και γι’ αυτό, τέ¬ 
λος, έχει χτίσει μια τραμπούκικη ψευτοαριστερά και μερικές 
ψευτοαναρχικές δολοφονικές συμμορίες με ωμά αντιλαϊκή 
νοοτροπία. 

Η διαλεκτική δηλαδή της Ιστορίας τα φέρνει έτσι, ώστε μετά 
από 180 περίπου χρόνια ο ίδιος εχθρός να ξανάρχεται με νέα 
ορμή στη χώρα για να κλείσει το πρώτο του έγκλημα με ένα 
ακόμα μεγαλύτερο. Ενώ δηλαδή τότε, σαν τσαρική φεουδαρ¬ 
χία, γέννησε μια ευνουχισμένη αστική τάξη στερώντας της τε¬ 
λικά για πάντα τη δυνατότητα να κάνει τη δημοκρατική της 
επανάσταση και να βγάλει από το σκοτάδι το λαό, τώρα, σαν ο 
πιο σύγχρονος πολεμικός κρατικομονοπωλιακός καπιταλι¬ 
σμός και σαν αξεπέραστος μετρ της συνομωσίας και της προ¬ 
βοκάτσιας, επιχειρεί να αδειάσει από ζωή και αξιοπρέπεια ένα 
ολόκληρο έθνος και να το μετατρέψει σε ζόμπι-εργαλείο του 
μέσα στην Ενωμένη Ευρώπη και ενάντιά της. 

Αυτή τη στιγμή ο ελληνικός λαός, όπως άλλωστε και το ?21, 
δε βλέπει αυτή τη δύναμη σαν εχθρό του. Τη βλέπει μάλιστα 
σαν φίλο, ενώ σαν εχθρό του σπρώχνεται από σύσσωμο το 
πολιτικό καθεστώς να βλέπει το κεντρικό υποψήφιο θύμα 
αυτής της δύναμης, την Ενωμένη Ευρώπη. Αυτή η τελευταία 
σαν σύνολο είναι μια εθελοντική, και γι’ αυτό δημοκρατική, 
ένωση κρατών. Έτσι, παρά την αθλιότητα και το μικρομεσαίο 
ιμπεριαλισμό των επιμέρους μονοπωλιακών αρχουσών τάξε¬ 
ων αυτών των κρατών, είναι από τη φύση της αντίθετη σε κάθε 
μεγαλοκρατισμό και φασισμό, πράγμα που αποδεικνύεται α¬ 
πό το ότι κάθε ευρωπαίος φασίστας είναι αντίθετος με αυτήν 
την Ένωση. Όμως ο ελληνικός λαός, χάρη κυρίως στην υστε¬ 
ρική προπαγάνδα των ρωσόφιλων, αλλά και χάρη στα βαριά 
λάθη των ίδιων των μονοπωλιστών ηγετών της, πιστεύει ότι η 
ΕΕ τον πεινάει και τον καταστρέφει επίτηδες για να τον αγορά¬ 
σει φτηνά και δε βλέπει, προς το παρόν, ότι τον πεινάνε και τον 
καταστρέφουν σαν κατεδαφιστές της παραγωγής οι άνθρω¬ 
ποι της Ρωσίας και ότι κυρίως αυτή η τελευταία, μαζί με τους 
Κινέζους συμμάχους της, αγοράζει τη χώρα φτηνά: ενέργεια, 
τράπεζες, τουριστική γη, λιμάνια, βιομηχανίες επεξεργασίας 
αγροτικών-κτηνοτροφικών προϊόντων κτλ. 

Δεν έχουμε καμιά αμφιβολία ότι, όταν συναισθανθεί αυτήν 
την απάτη, η μεγάλη πλειοψηφία του κατατσακισμένου λαού 
μας θα αντιδράσει με ανάλογο θυμό. Τότε σε κάθε περίπτωση 
θα αρχίσει μια αληθινή νέα εθνική αντίσταση και τότε θα είναι 
η ώρα της βαθύτερης νεοελληνικής αυτοσυνείδησης, που θα 
κάνει την Ελλάδα όχι φτωχό και συμπλεγματικό συγγενή του 
δυτικού δημοκρατικού και του παγκόσμιου σοσιαλιστικού 
διαφωτισμού, αλλά μέρος της πιο ορμητικής πρωτοπορίας 
του. Ήδη οι πιο διορατικοί δημοκράτες και επαναστάτες στη 
χώρα μας μπορούν, ακριβώς λόγω της φύσης της άρχουσας 
τάξης τους, να δουν πιο μακριά, από πολιτική άποψη, απ’ 
όσο οι αντίστοιχοί τους στις άλλες χώρες της Ευρώπης. Ακό¬ 
μα και το γεγονός ότι μόνο της Ελλάδας το Κομμουνιστικό 
Κόμμα ανάμεσα σε όλα τα άλλα στον κόσμο διαλύθηκε από 
τους νεοτσαρικούς με την πιο ωμή βία, που έφτασε ως την 
εκτέλεση του ηγέτη του, δίνει στους έλληνες επαναστάτες κομ¬ 
μουνιστές μια παραπάνω δυνατότητα να καταλάβουν τη στρα¬ 
τηγική και τακτική των νεοχιτλερικών του Κρεμλίνου, αλλά και 
να εμβαθύνουν στον καίρια αρνητικό ρόλο του τσαρισμού, 
στη νεοελληνική εξέλιξη, ειδικά στο '21, πράγμα το οποίο δεν 
είχε μπορέσει ακόμη να κάνει το πραγματικό ΚΚΕ. Η Ελλάδα, 
σαν καθεστωτική οντότητα, είναι τώρα δα στην πρωτοπορία 
της ευρωπαϊκής αντίδρασης, αλλά ό,τι σ’ αυτήν είναι αντικα- 
θεστωτικό είναι αυτόματα στην πρώτη γραμμή της ευρωπαϊ¬ 
κής προόδου. 

Το ανάλογο αλλά σε πολύ μεγαλύτερο βαθμό ίσχυσε κάποτε 
και για τη Ρωσία, όταν ο τσαρισμός ήταν το κέντρο της ευρω¬ 
παϊκής αντίδρασης. Τότε η πιο πρωτοπόρα αντίσταση στον 


τσαρισμό, η ρώσικη, έβγαλε τελικά και την πρώτη μεγάλη προ¬ 
λεταριακή επανάσταση και εξουσία στον κόσμο. 

Αυτός είναι στο βάθος και ο λόγος που τώρα έρχεται στη 
επιφάνεια ο Φαλμεράιερ στα ελληνικά. Δηλαδή δεν έρχεται α¬ 
πό μια φιλολογική ανάγκη, αλλά από μια καθαρά πολιτική 
ανάγκη, όπως δείχνει τούτο εδώ το προσάρτημα. Αυτό το 
προσάρτημα προέκυψε από την ανάγκη τη δική μας και του 
μεταφραστή να μεταφέρουμε και να επιβεβαιώσουμε, όσο μας 
ήταν δυνατό και με όσο πιο διαλεκτικό τρόπο μπορούσαμε, 
την τεράστια πολιτική σημασία του έργου για τη σύγχρονη 
εποχή, αλλά και να δώσουμε τη δική μας εκδοχή για κάποια 
πολύ καίρια για σήμερα πολιτικά σχόλια του συγγραφέα στην 
καταπληκτική σε οξυδέρκεια εισαγωγή του σ' αυτόν εδώ τον 
τόμο. Έχουμε μάλιστα κάθε λόγο να πιστεύουμε ότι σύντομα 
και η υπόλοιπη Ευρώπη, ειδικά η Γερμανία, που γέννησε αυ¬ 
τό το σοφό, μα και σ' ένα βαθμό τον απαρνήθηκε, θα τον 
ανασύρει για τα καλά από τα ακαδημαϊκά αρχεία της και θα 
τον φέρει σε γνώση όλων των δημοκρατικών ανθρώπων της 
και, κατά συνέπεια, όλων των δημοκρατικών ανθρώπων της 
Ευρώπης. Γιατί, όπως δείχνουν τα γεγονότα, τώρα ήρθε η 
ώρα αυτό εδώ το έργο να διαφωτίσει όχι μόνο την Ελλάδα, 
αλλά και όλη την Ευρώπη για τους κινδύνους που διατρέχει, 
αν δεν καταλάβει ότι αληθινά ευρωπαϊκό είναι μόνο ό,τι είναι 
δημοκρατικό και ότι δεν υπάρχει καμιά ανώτερη φυλετική ή 
πολιτιστική καταγωγή, αληθινή ή ψεύτικη, που μπορεί να επι¬ 
τρέπει σε κάποιο σημερινό έθνος να καυχιέται, χωρίς την ο¬ 
μόφωνη καταδίκη απ’ όλα τα άλλα, ότι είναι “εξαιρετικό”, “α¬ 
νώτερο”, “αναγκαίο πολιτιστικό συστατικό” ή “πολιτιστικό λί¬ 
κνο” κτλ. κτλ. μιας ολόκληρης ηπείρου. Όπου ακούγονται κά¬ 
τι τέτοια, πρέπει να ξέρουμε ότι ήδη ακούγονται μπότες αδυ¬ 
σώπητου πολέμου εναντίον του πολιτισμού και του ανθρώ¬ 
που γενικά. 

Πιστεύουμε ότι η ζωντανή απειλή ή, ακόμα περισσότερο, η 
πραγματικότητα μιας ωμής νεοναζιστικής ή φαιο-”κόκκινου” 
τύπου κυριαρχίας στην Ελλάδα θα είναι η πρώτη δοκιμασία 
που θα υποχρεώσει το έθνος και το λαό μας να δουν την 
ιστορία τους με καινούριο μάτι, δηλαδή να δουν ξανά τη γέν¬ 
νηση του νεοελληνικού κράτους, μετά παραπίσω να δουν το 
αληθινό Βυζάντιο και, τελικά, να δουν χωρίς ομίχλες και την 
αρχαία Ελλάδα σαν μια υπέροχη μακρινή χώρα, τόσο υπέρο¬ 
χη, που να ανήκει σε όλη την ανθρωπότητα. Έτσι θα μπορούν 
να τη φχαριστηθούν κι αυτήν στ’ αλήθεια, που σημαίνει χωρίς 
καταναγκασμό και χωρίς κόμπλεξ, οπότε θα τη δουν όπως 
πραγματικά ήταν, δηλαδή ό,τι το πιο υπέροχο σε έναν κόσμο 
που ήταν όμως δουλοκτητικός, δηλαδή βρισκόταν στην αυγή 
του πολιτισμού. Από την άλλη, όπως είπαμε και προηγούμε¬ 
να, μόνο αντιμετωπίζοντας τον οργανωτή των χειρότερων ε¬ 
σωτερικών αδυναμιών μας σαν εξωτερικό εχθρό, και μάλιστα 
σαν καταστροφική και ίσως σαν κατοχική δύναμη, θα μπο¬ 
ρούμε να πολεμήσουμε αυτές τις αδυναμίες. Έτσι, ψύχραιμα 
και με αλλεπάλληλους επαναστατικούς αγώνες -που είναι α¬ 
γώνες κύρια ταξικοί, γιατί οι χειρότερες αδυναμίες επιβιώνουν 
καλύτερα και κακοφορμίζουν στις πιο εκμεταλλευτικές τά¬ 
ξεις- θα μπορέσουμε να τις νικήσουμε. Τότε θα καταλάβουμε 
και θα εκτιμήσουμε την αξία αυτού του βιβλίου και το μεγα¬ 
λείο του μαχητή της αλήθειας κόντρα στο ρεύμα, του Γιάκο- 
μπ Φίλιπ Φαλμεράιερ, πραγματικά ανιδιοτελούς και γι’ αυτό 
αιώνιου φίλου του ελληνικού λαού. 

Για τους εκδότες της Μεγάλης Πορείας 

Ηλίας Γ. Ζαφειρόπουλος 

Αθήνα, 22/6/2014 


(1) Δε νοιάστηκαν μάλιστα ούτε όταν σύσσωμο το ελληνικό 
καθεστώς έστελνε στη μαρτυρική Βοσνία να συμμετέχει στην 
εθνοκάθαρση τη ναζιστική συμμορία της X. Αυγής, την οποία 
λίγο αργότερο το ίδιο καθεστώς πάλι σύσσωμο έμπαζε στην 
ελληνική Βουλή. 

(2) Το ελληνικό πρόβλημα δεν είναι ο απόλυτος όγκος του 
ελληνικού κρατικού χρέους, που είναι ακόμα μέτριος σύμ¬ 
φωνα με τα συνολικά ευρωπαϊκά οικονομικά δεδομένα. Άλλω¬ 
στε ούτε το ιρλανδικό ούτε το πορτογαλικό χρέος προκάλε- 
σαν ή προκαλούν ανάλογους πελώριους τριγμούς στην Ευ¬ 
ρωζώνη. Το πρόβλημα είναι η διαρκής, σχεδόν γεωμετρική, 
αύξηση αυτού του χρέους παρά τις περικοπές και αναδιαρ¬ 
θρώσεις του, πράγμα που δημιουργεί μια διαρκή απειλή για 
χρεωκοπία της Ελλάδας και από κει μια διαρκή κρίση πι¬ 
στωτικής αναξιοπιστίας, οπότε και αύξησης του χρέους, για 
όλες τις χώρες του ευρωπαϊκού Νότου. Επειδή το ελληνικό 
χρέος μπορεί να κλείνει μόνο με “κουρέματα” από τον ευρω¬ 
παϊκό Βορρά, η αύξησή του οξύνει τις σχέσεις Βορρά-Νότου 
ή Γερμανίας-υπόλοιπης Ευρώπης και προκαλεί εσωτερική 
κρίση στην ίδια τη Γ ερμανία. Έτσι όλη η ευρωπαϊκή πολιτική 
διεξάγεται τελευταία με κέντρο το ελληνικό χρέος. Όμως το 
ελληνικό χρέος δημιουργήθηκε και συνεχίζει να μεγαλώνει όχι 
γιατί φταίνε τα μνημονιακά μέτρα, όπως ισχυρίζεται σύσσωμο 
το ελληνικό πολιτικό καθεστώς και μια σειρά δυτικών οικονο¬ 
μολόγων. Αυτά τα μέτρα παντού όπου εφαρμόζονται εξαθλιώ¬ 
νουν τη φτωχολογιά και τα μεσοστρώματα της χρεωμένης χώ¬ 


ρας, αλλά ποτέ από μόνα τους δεν καταστρέφουν συνολικά 
την παραγωγή και δεν αυξάνουν απόλυτα και κατακόρυφα το 
χρέος της χώρας αυτής, γι’ αυτό και η χρεωμένη χώρα κά¬ 
ποια όχι μακρινή στιγμή βγαίνει από την κρίση υπερχρέωσης. 
Κι αυτό γίνεται ήδη με την Ιρλανδία και την Πορτογαλία. Το 
ελληνικό υπερχρέος, αντίθετα, μεγαλώνει διαρκώς με ανώτε¬ 
ρους ρυθμούς, αφού έχει καταπιεί τα περισσότερα δανεικά 
και δωρεάν λεφτά που δόθηκαν ποτέ σε χώρα, γιατί οι ρωσό¬ 
φιλες πολιτικές δυνάμεις, που είναι κυρίαρχες στην κορυφή 
των κυβερνήσεων και των “αριστερών” αντιπολιτεύσεων εδώ 
και πάνω από 15 χρόνια, σαμποτάρουν ασταμάτητα, συνει¬ 
δητά και με χίλιους τρόπους τις σύγχρονες παραγωγικές δυ¬ 
νάμεις και συνεχίζουν να το κάνουν με μεγαλύτερη ευκολία 
πάνω στην κρίση, εκμεταλλευόμενες τώρα και τα οικονομικά 
και πολιτικά κοντόφθαλμα μνημονιακά μέτρα. Οι μόνες πα¬ 
ραγωγικές δυνάμεις που επιτρέπεται να αναπτυχθούν είναι 
εκείνες που ανήκουν στο ρώσικο κεφάλαιο, στο σύμμαχό του 
κινέζικο και στους φιλορώσους έλληνες κρατικοκαθεστωτι- 
κούς ολιγάρχες. 

(3) Βλ. ιδιαίτερα το βιβλίο των Αλεξάντερ Καζντάν και Ζυλ 
ΚόνσταμπλΆνθρωποι και Εξουσία στο Βυζάντιο. 

(4) Ο αντιδραστικός χαρακτήρας του καθολικισμού, όπως 
χοντρικά και κάθε θρησκείας μετά την Αναγέννηση και ιδιαίτε¬ 
ρα μετά την άνοδο των κινημάτων του Διαφωτισμού και ως τα 
σήμερα, δεν πρέπει να μας κρύβει το γεγονός ότι τότε, την 
εποχή της φεουδαρχίας, στην πάλη των δύο γραμμών μέσα 
στο χριστιανισμό ο καθολικισμός εκπροσωπούσε την πρόο¬ 
δο. Αυτό κυρίως γιατί προσπαθούσε να δέσει το θρησκευτικό 
δόγμα με την αριστοτελική φιλοσοφική σκέψη και γενικά το 
ρασιοναλισμό. Έτσι πότιζε το σπόρο της σύγχρονης επιστή¬ 
μης και έρευνας, οπότε έκφραζε, πριν έρθει κάποτε σε ρήξη 
μαζί του, και τον ανοιχτό στο εμπόριο και στις τεχνικές ανα¬ 
καλύψεις αστικό κόσμο, ο οποίος τότε ανέτελλε. Αντίθετα, η 
ορθόδοξη βυζαντινή Εκκλησία, εκπροσωπώντας σταθερά την 
άρνηση κάθε υλικής τεχνικής προόδου και κάθε εμπορικής 
επικοινωνίας, ήταν εχθρός της επιστημονικής σκέψης και του 
ρασιοναλισμού, σάπιζε μέσα στην απόλυτη δογματική στασι¬ 
μότητα και τελικά προωθούσε στην παρακμασμένη αυτοκρα¬ 
τορία το χειρότερο μυστικισμό και τη δεισιδαιμονία. Αυτή η 
φύση της ανατολικής ορθόδοξης Εκκλησίας δε θα της επέ¬ 
τρεπε ποτέ να βγάλει μέσα από τα σπλάχνα της, όπως συνέβη 
με τη Ρωμαιοκαθολική Εκκλησία, μια προοδευτική θρησκευ¬ 
τική Μεταρρύθμιση. 

(5) Ο Νίκος Ζαχαριάδης, ηγέτης με μεγάλη ακτινοβολία και 
κύρος στο διεθνές κομμουνιστικό κίνημα, μαζί με τον κορμό 
των στελεχών και μελών του κόμματος και του ΔΣΕ βρισκόταν 
τότε, μετά την ήττα του β' αντάρτικου, σαν πολιτικός πρό¬ 
σφυγας στην ΕΣΣΔ. 

Οι ρώσοι νεοτσαρικοί καθοδήγησαν αρχικά μια μειοψηφία 
από ομοϊδεάτες τους εντός του ΚΚΕ να επιτεθεί με τραμπου- 
κισμούς και να καταλάβει εξ εφόδου την κομματική ηγεσία. Η 
απόπειρα αυτή απέτυχε οικτρά, γιατί η συντριπτική πλειοψη¬ 
φία των μελών του ΚΚΕ, κυρίως αυτών στην Τασκένδη της 
ΕΣΣΔ, στάθηκε στο πλευρό του ηγέτη του κόμματος. Μόλις 
όμως οι συνωμότες κατέλαβαν την ανώτατη εξουσία του σο¬ 
βιετικού κόμματος και του κράτους στα 1956, έντυσαν την 
αντι-Ζαχαριαδική εκστρατεία τους με το ως τότε ασύλληπτο 
και αδιαμφισβήτητο για κάθε κομμουνιστή διεθνές κύρος του 
ΚΚΣΕ και οργάνωσαν μια διεθνή διάσκεψη, μέσω της οποίας 
κατάφεραν και καθαίρεσαν παράνομα τον Ν. Ζαχαριάδη από 
γραμματέα του ΚΚΕ. Ο Ζαχαριάδης όχι μόνο δεν κάμφθηκε, 
αλλά είχε τη διορατικότητα και την τόλμη να καταγγείλει την 
ηγεσία του ΚΚΣΕ για την εκστρατεία εναντίον του ελληνικού 
Κομμουνιστικού Κόμματος. Η αντίσταση αυτή του Ζαχαριά¬ 
δη, αρκετών στελεχών και κυρίως των απλών μελών του κόμ¬ 
ματος και μελών του ΔΣΕ που κυνηγήθηκαν με λύσσα από το 
χρουστσοφικό καθεστώς ήταν κάτι το αδιανόητο, την ώρα 
που σε όλο τον κόσμο όλα τα ΚΚΚ, ακόμα και το επαναστατι¬ 
κό κινέζικο ΚΚ, ακολουθούσαν το πανίσχυρο σε κύρος ΚΚΣΕ, 
μιας και δεν είχαν ακόμη κατανοήσει από άμεση εμπειρία την 
αντιδραστική φύση της νέας ηγεσίας. 

Η αντίσταση αυτή των εξόριστων μελών του ΚΚΕ και του Ν. 
Ζαχαριάδη ήταν τόσο έντονη, που οι Σοβιετικοί αναγκάστη¬ 
καν στα 1958 να διαλύσουν το ΚΚΕ, που είχε αρχίσει να ξανα- 
δυναμώνει μέσα στην Ελλάδα. Αυτό το έκαναν διαλύοντας τις 
κομματικές του οργανώσεις, που τότε ήταν παράνομες. Μόνο 
έτσι μπόρεσαν αργότερα να πραγματοποιήσουν ένα πλασμα¬ 
τικό κομματικό συνέδριο, το 8ο, και μέσω αυτού να διορί¬ 
σουν από τα πάνω μια νέα εγκάθετη ηγεσία. Αυτό το λεγόμενο 
8ο Συνέδριο του ΚΚΕ είναι στην πραγματικότητα το Ιο συνέ¬ 
δριο ενός νέου κόμματος, ενός πρακτορικού κόμματος, το 
οποίο κάποιοι κομμουνιστές σωστά αποκάλεσαν ψευτοΚΚΕ. 
Το ψευτοΚΚΕ από ηγετική άποψη είναι οι δολοφόνοι που 
ντύθηκαν με τα ρούχα του θύματος. Στην ουσία δηλαδή πρό¬ 
κειται για ένα απόλυτο αντιΚΚΕ. Γ ια να μην κρέμεται η σκιά 
του Ζαχαριάδη πάνω στο πλαστό δημιούργημά τους, οι Σοβιε¬ 
τικοί τον εξόρισαν. 

Αρχικά τον έστειλαν σε μια “μαλακή” εξορία στο Μποροβίτσι, 

όπου μπορούσε κάπως να επικοινωνήσει με το εξωτερικό 
περιβάλλον του, ίσως για να του δώσουν τη δυνατότητα να 
συνεργαστεί μαζί τους. Όμως αυτός μπόρεσε από κει, στα 
1962, να έρθει σε επαφή με την ελληνική πρεσβεία στη Μόσχα, 
απ’ όπου ζήτησε από την κυβέρνηση Καραμανλή να έρθει 
στην Ελλάδα να δικαστεί. Η κυβέρνηση εκείνη αρνήθηκε, ό¬ 
πως αρνήθηκαν όλα τα αστικά κόμματα, και βέβαια ττρώτο- 
πρώτο αρνήθηκε το ψευτοΚΚΕ μέσω της εφημερίδας Αυγή. 
Έτσι οι Σοβιετικοί τον έστειλαν στη μακρινή Σιβηρία, στην πό¬ 
λη Σοργκούτ, μέσα στους πάγους, εντελώς ξεκομμένο από 
κάθε δυνατότητα να δώσει οποιοδήποτε μήνυμα στον έξω 
κόσμο, σε ένα χαμόσπιτο με διαρκώς αναμμένους πάνω του 
προβολείς και με καγκεμπίτικη φρουρά. Μόνο να ακούσει 
πληροφορίες μέσω ραδιοφώνου μπορούσε. Σ’ αυτήν την πο¬ 
λιτική απομόνωση τον έθαψαν οι Σοβιετικοί επί 11 χρόνια, 
μέχρις ότου τον δολοφόνησαν τον Αύγουστο του 1973, μετά 
την εξέγερση της Νομικής και λίγο πριν τη μεγάλη εξέγερση 
του Πο-λυτεχνείου. Το ρώσικο κράτος και το ψευτοΚΚΕ ι¬ 
σχυρίζονται σήμερα ότι αυτοκτόνησε. Το ότι δε λένε την αλή¬ 
θεια αποδεικνύεται από το ότι αρχικά ανακοίνωσαν ότι ττέθα- 
νε από καρδιά, όμως μετά από πολλά χρόνια, στη διάρκεια 
της “Περεστρόικα”, ανακοίνωσαν ότι βρέθηκε κρεμασμένος. 
Αλλά πώς θα μπορούσε να αυτοκτονήσει ένας άνθρωπος που 
άντεξε στην απομόνωση τόσα χρόνια, την ώρα ακριβώς που 
μετά την εξέγερση της Νομικής ήδη φύσαγαν οι άνεμοι της 
μεγάλης εξέγερσης του Πολυτεχνείου; 

(6) Κλασική περίπτωση το σπάσιμο με τη βία της απεργίας 
στη Νάσιοναλ Καν με τη συνεργασία της ΕΣΑΚ και της καρα- 
μανλικής τότε ηγεσίας της ΓΣΕΕ. 

(7) Αυτή ήταν πάντα υπό την καθοδήγηση του Λαλιώτη και 
είχε σαν ηγετικά στελέχη το Χρυσοχόίδη, το Βενιζέλο, τον κνι- 
τογενή Λοβέρδο και άλλους. 

(8) Ο μεγάλος αυτός προβοκάτορας ανακάλυψε άλλους δύ¬ 
ο τρόπους για να μετατρέψει δύο ακόμα μεγαλύτερους στρα¬ 
τηγικούς εχθρούς της Ρωσίας σε στρατηγικούς εχθρούς της 


Ελλάδας. 

Ο ένας ήταν να θέσει πάλι ζήτημα πολιτιστικής συνέχειας και 
“ψυχής”, κατηγορώντας την Αγγλία, που είναι η πιο δεμένη με 
τις ΗΠΑχώρα της ΕΕ, ότι μας έχει κλέψει τα γλυπτά της μετό¬ 
πης του Παρθενώνα και πρέπει να μας τα δώσει πίσω αμέ¬ 
σως. Αυτή η διεκδίκηση περιέχει στοννομικοπολιτικό της πυ¬ 
ρήνα τη θέση ότι είναι ληστεία ό,τι έχει αφαιρεθεί από ένα 
έδαφος μιας χώρας πριν αυτό γίνει αντιληπτό σαν εθνικό κρα¬ 
τικό έδαφος, πριν δηλαδή το ελληνικό έθνος συνειδητοποιή¬ 
σει την ύπαρξή του και πριν γίνει κράτος, όταν δηλαδή το 
συγκεκριμένο έδαφος ανήκε αναντίρρητα στην κυριαρχία του 
οθωμανικού κράτους και με άδεια αυτού του κράτους μετα¬ 
φέρθηκαν τα γλυπτά στην Αγγλία. Ένα σύγχρονο δημοκρατικό 
ελληνικό κράτος θα μπορούσε να ζητήσει επιστροφή των ελγί¬ 
νειων στη βάση διμερούς, αμοιβαία επωφελούς συμφωνίας 
και όχι σαν απαίτηση επιστροφής κλεμμένων. Όμως ο τρό¬ 
πος με τον οποίο έχει τεθεί το αίτη μα είναι φτιαγμένο έτσι ώστε 
να μην επιλυθεί, για να ενσταλλάξει βαθιά έχθρα στο λαό μας 
ενάντια στον αγγλικό λαό, για να μπορούν οι νέοι τσάροι να μας 
σύρουν την κατάλληλη στιγμή στον μεγάλο επιθετικό ληστρι¬ 
κό πόλεμο που σχεδιάζουν ενάντια στην Ευρώπη. Ένας από 
τους βασικούς συμβολικούς στόχους αυτής της συμμετοχής 
θα είναι να βρούμε, τάχα, τη χαμένη ιστορική μας κληρονο¬ 
μιά, οπότε και την ψυχή μας, χώρια από την όποια μοιρασιά 
στα λάφυρα από την εκστρατεία. Για τις ανάγκες αυτού του 
πολέμου έχει οικοδομηθεί όψιμα ένα μοναδικό πανάκριβο 
μουσείο, αυτό της Ακρόπολης, όπου η έμφαση δε δίνεται σε 
αυτά τα σπουδαία που εκτίθενται, αλλά στα “κλεμμένα” που 
λείπουν και τα οποία πάλι δε θα αναρτηθούν -και σωστά- 
στον ίδιο τον Παρθενώνα, αλλά στο μουσείο. 

Ο άλλος τρόπος που συνέλαβε ο Α. Π. για να μετατρέψει σε 
εθνικό μας εχθρό μια στην πραγματικότητα φιλική μας χώρα, 
που απλά είναι εχθρός για τη Ρωσία, είναι οι γερμανικές απο¬ 
ζημιώσεις. Εδώ δεν αμφισβητείται η ιστορική συνέχεια του 
έθνους και η αιώνια ψυχή του, όμως πάλι χρησιμοποιείται η 
Ιστορία για να αναμοχλευτεί ένα παλιό έγκλημα που διέπραξε 
ένα αποτρόπαιο καθεστώς και να κατηγορηθεί γι’ αυτό όχι η 
συνέχειά του, αλλά η άρνησή του, που είναι η γερμανική Δημο¬ 


κρατία, δηλαδή η οικονομική και σε μεγάλο βαθμό η πολιτική 
ψυχή της ακόμα αντιφασιστικής Ευρώπης. Η ασύλληπτη ει¬ 
ρωνεία και το θράσος σ’ αυτή τη διεκδίκηση είναι το ότι, ενώ 
η Γερμανία απαγόρευσε το ναζισμό και τους ναζιστές εντός 
της, η Ελλάδα του Α. Π. και των επιγόνωντου έτρεφε μέσα της 
τους έλληνες ναζιστές που πρωτοστάτησαν αργότερα, και μά¬ 
λιστα δυνάμωσαν, στηνπανεθνική πάλη ενάντια στο “Δ' Ράιχ”. 
Γερμανικές επανορθώσεις η Ελλάδα είχε το δικαίωμα να ζη¬ 
τήσει μέχρι την ένταξή της στην ΕΕ, δηλαδή μέχρι τη στιγμή 
που ζήτησε με ικετευτικό τρόπο και πήρε την έγκριση της 
Γερμανίας να ανήκει σε μια ένωση (ΕΕ) από την οποία αττο- 
σπούσε κάθε χρόνο δισεκατομμύρια επιδοτήσεων, τα περισ¬ 
σότερα από την ίδια τη Γ ερμανία. Η στάση: πρώτα γινόμαστε 
εταίροι μιας χώρας με παρακάλια και μετά εγείρουμε ανταγω¬ 
νιστικές αξιώσεις εναντίον της είναι διπλωματική μπαμπεσιά 
στις διακρατικές σχέσεις, μπαμπεσιά επίσης βυζαντινού επι¬ 
πέδου. 

(9) Αυτήν την τακτική δίδαξαν και οι ίδιοι οι εντολείς του 
ψευτοΚΚΕ, οι ρώσοι σοσιαλιμπεριαλιστές, σε παγκόσμιο επί¬ 
πεδο. Σε μια πρώτη περίοδο, τη χρουστσοφική, συμμάχησαν 
με τους δυτικούς ιμπεριαλιστές για την πολπικοϊδεολογική 
συντριβή του σοβιετικού και παγκόσμιου επαναστατικού 
προλεταριάτου, που βρισκόταν ως τότε κάτω από τη σημαία 
του Στάλιν, ο οποίος έκανε μεν λάθη, αλλά πάντα ήταν ένας 
σπουδαίος μαρξιστής επαναστάτης. Στη δεύτερη περίοδο, 
την μπρεζνιεφική, αντιπαρατέθηκαν μετωπικά στους δυτικούς 
ιμπεριαλιστές, αλλά και στο τελευταίο οχυρό της παγκόσμιας 
προλεταριακής επανάστασης, στη μαοϊκή Κίνα, για την κατά- 
κτηση της παγκόσμιας ηγεμονίας. Σήμερα οι ρώσοι σοσιαλι- 
μπεριαλιστές διανύουν μια τρίτη περίοδο, την περίοδο Γκορ- 
μπατσόφ-Γέλτσιν-Πούτιν, κατά την οποία ο ρώσικος σοσιαλι- 
μπεριαλισμός ρίχνει την κομμουνιστική μάσκα και από τη μια 
καθησυχάζει τη Δύση, ενώ στην πράξη την περικυκλώνει διαρ¬ 
κώς, κυρίως από τον τριτοκοσμικό Νότο, προετοιμάζοντας 
πυρετωδώς ένα νέο παγκόσμιο πόλεμο σε συμμαχία με την 
επίσης σοσιαλιμπεριαλιστική νεοχιτλερική Κίνα. 

σικης υπερδύναμης στην Ουκρανία, τότε τι 
είναι; 

Ένας γενικά χρήσιμος 1818 για το 
Κρεμλίνο 

Αν δούμε λοιπόν όλα μαζί τα παραπάνω 
δηλαδή την κάλυψη που έδωσε στον 1818 
το ριοσοκρατούμενο καθεστώς Άσαντ αντί¬ 
θετα με τον ανελέητο πόλεμο που εξαπέλυ¬ 
σε κατά των δυτικόφιλων και των αδελ¬ 
φών μουσουλμάνων αντιπάλων του, αν δού¬ 
με πόσο ο υλικός εξοπλισμός του 1818 στη¬ 
ρίζεται από το Κατάρ και πόσο ο ίδιος ο 
1818 αυτοπυροβολείται για να γίνει υποδειγ¬ 
ματικός εχθρός των πάντων, δεν μπορούμε 
να μην συμπεράνουμε ότι όλο αυτό το “εξ 
ουρανού εμιράτο του Ιράκ και της Συρίας” 
δεν είναι παρά μια οργανωμένη χοντρο¬ 
κομμένη παραπλάνηση και προβοκάτσια υ¬ 
πέρ της Ρωσίας και της εισβολής της στην 
Ουκρανία Μάλιστα δεν αποκλείεται να εί¬ 
ναι και μια στρατηγική προβοκάτσια. Είναι 
δηλαδή πιθανό η Ρωσία να μην αφήσει τους 
δυτικούς ηλίθιους να εξουδετερώσουν ε¬ 
ντελώς το “εμιράτο” του 1818 ώστε να δια¬ 
τηρηθεί στην περιοχή ο σκληρός πυρήνας 
ενός μόνιμου “κρατικού” τζιχαντίστικου 
φαντάσματος. Όταν λέμε “να μην αφήσει” 
εννοούμε να συνεργαστεί με το Ιράν, που 
θα έχει εύκολα τον κύριο λόγο σε κάθε πό¬ 
λεμο εδάφους εναντίον του 1818 (μέσω του 


ελέγχου του Ιράκ) ώστε ποτέ να μην εκμη¬ 
δενιστεί ο τελευταίος. Δεν είναι τυχαίο ότι 
ο Ομπάμα, όπως και στη Συρία, δεν θέλει ο 
αμερικανικός στρατός να κατεβεί στο έδα¬ 
φος αλλά να μείνει στην αεροπορική κάλυ¬ 
ψη όπως έκανε και στη Λιβύη. Γιατί τον 
ουσιαστικό έλεγχο τον ασκούν πάντα οι κυ¬ 
ρίαρχες επίγειες και όχι οι αεροπορικές ή 
οι ναυτικές στρατιωτικές δυνάμεις. Δηλα¬ 
δή εκτός από τη Ρωσία είναι και το φιλο- 
ρώσικο Ιράν, και μάλιστα περισσότερο το 
τελευταίο, που έχει συμφέρον από το να πα- 
ραμείνει κάπως το έκτρωμα του 1818 σαν 
απειλή της Δύσης, ιδιαίτερα των ΗΠΑ ώ¬ 
στε το ίδιο να εξασφαλίζει την ανοχή ή 
μάλλον καλύτερα την αντικειμενική ή και 
υποκειμενική συμμαχία με τις ΗΠΑ, προ- 
κειμένου σταδιακά να απομονώνεται η σε 
γενικές γραμμές δυτικόφιλη Σαουδική Α¬ 
ραβία. 

Ήδη αυτή σταδιακή απομόνωση της Σα¬ 
ουδικής Αραβίας από τη διπλωματική και 
στρατιωτική αναβάθμιση του Ιράν την έχει 
σπρώξει προς τη Ρωσία, που πάντα παριστά¬ 
νει τον ενδιάμεσο για να μπορεί να καταπί¬ 
νει και τις δύο πλευρές ενός αντιθετικού 
δίπολου, όπως είναι το δίπολο Ιράν από τη 
μία και Σαουδαραβία- Ενωμένα Αραβικά 
Εμιράτα από την άλλη. Τελευταία λοιπόν η 
ρώσικη διπλωματία έχει πλησιάσει τη Σα¬ 
ουδική Αραβία και της υπόσχεται ότι μπο¬ 
ρεί να τη βοηθήσει να έχει πυρηνική κάλυ¬ 
ψη απέναντι στο πυρηνικό Ιράν κι αυτό για¬ 
τί ο προβοκάτορας Ομπάμα αρνείται επίμο¬ 


να στη Σ. Αραβία το δικαίωμα να αντιμε¬ 
τωπίσει το Ιράν στο ίδιο επίπεδο. 

Όμως το βασικό αποτέλεσμα του αντιπε¬ 
ρισπασμού έχει επιτευχθεί από την ώρα που 
οι ΗΠΑ, που ήταν ως πρόσφατα ο κύριος 
παράγοντας της κάποιας δυτικής αντίστα¬ 
σης στη Ρωσία στο ουκρανικό, παρ’ όλη τη 
βρώμικη ηγεσία Ομπάμα, έχουν τώρα ρου- 
φηχτεί από τον πόλεμο με τον 1313. Μάλι¬ 
στα οι αμερικάνοι αναλυτές επισημαίνουν- 
και ο καθένας εύκολα μπορεί να διαπιστώ¬ 
σει ότι ο Ομπάμα έχει αφήσει στην ΕΕ και 
συγκεκριμένα στη Μέρκελ την ευθύνη του 
χειρισμού του ουκρανικού. Δηλαδή την έ¬ 
χει αφήσει σε μια Ευρώπη και σε μια Μέρ¬ 
κελ που δεν βρίσκουν τρόπους να δείξουν 
τον αποτροπιασμό τους για κάθε μέτρο πραγ¬ 
ματικής, δηλαδή στρατιωτικής αντίστασης 
της Ουκρανίας στους Χίτλερ διαμελιστές 
της, και την καλούν, και ως τώρα με αρκε¬ 
τή επιτυχία, να αποδεχτεί την ομοσπονδιο- 
ποΐηση της Ουκρανίας δηλαδή την ουσια¬ 
στική απόσχιση του ανατολικού κομματιού 
της που είναι και το μόνο βιομηχανικά α¬ 
νεπτυγμένο, δηλαδή η παραγωγική καρδιά 
της χώρας. Ως τώρα οι προδότες φιλορότσοι 
(και γι’ αυτό και φασίστες) ηγέτες της Ου¬ 
κρανίας έχουν δεχτεί την “αποκέντρωση” 
που είναι η μαλακή λέξη για την “ομοσπον- 
διοποίηση”, ενώ στην πράξη και τη συμφω¬ 
νία που υπέγραψε ο σιχαμερός Ποροσένκο 
με τον Πούτιν. 

Νομίζουμε ότι μπορέσαμε ως τώρα να δεί¬ 
ξουμε το στημένο αλλά και ελεγχόμενο α¬ 


πό τη Ρωσία μέσω εγκαθέτων, αλλά και φί¬ 
λων πόλεμο 1313 -ΑντιΙδΙδ. 

Χαμάς- Ισραήλ. Ο δεύτερος πόλεμος 
αντιπερισπασμού 

Αλλά στην αρχή του άρθρου μας μιλήσα¬ 
με για τρεις ταυτόχρονους πολέμους, περι¬ 
λαμβάνοντας και τον πόλεμο Ισραήλ-Χα- 
μάς. που τέλειωσε με μια κατάπαυση πυρός 
στις 26 Αυγούστου λίγο δηλαδή μόλις 10 
μέρες πριν από την υπογραφή της συμφω¬ 
νίας κατάπαυσης πυρός Ουκρανίας-Ρωσί- 
ας. 

Για τη χρησιμότητα αυτού του πολέμου 
στη μεσανατολική πολιτική της Ρωσίας, ι¬ 
διαίτερα για το θανάσιμο στρίμωγμα της Σα¬ 
ουδικής Αραβίας, το οποίο ήδη έχει σπρώ¬ 
ξει τη δεύτερη στην αγκαλιά της πρώτης, 
έχουμε γράψει αναλυτικά στο προηγούμε¬ 
νο φύλλο της Νέας Ανατολής. Όμως τώρα 
γίνεται φανερή η ακόμα μεγαλύτερη χρησι¬ 
μότητα του πολέμου αυτού σαν πελώριας 
βαρύτητας πρόσθετου αντιπερισπασμού στον 
κυρίως αντιπερισπασμό, εκείνο του 1313 για 
το ουκρανικό. 

Τον πολεμικό μοχλό Χαμάς τον κρατάει 
αποκλειστικά το Κρεμλίνο. Κανείς δεν πρέ¬ 
πει να ξεχνάει ότι από όλες τις αραβικές 
και μουσουλμανικές κρατικές και μισοκρα- 
τικές εξουσίες (δες εξουσία της Χαμάς στη 
Γάζα), μόνο η Χαμάς τόλμησε να αναγνω- 

συνέχεια στη σελ. 16 

ρίσει την απόσχιση της Αμπχαζίας και Ο- 
σετΐας και την ουσιαστική τους προσάρτη¬ 
ση στη Ρωσία. Καμιά πραγματικά εθνική δύ¬ 
ναμη δεν θα έκανε κάτι που υπονομεύει θε¬ 
μελιακά την ύπαρξη κάθε εθνικού κράτους, 
τη βίαιη εθνοτική απόσχιση. 

Το νέο πόλεμο με τον Ισραήλ τον ξεκί¬ 
νησε όπως πάντα η Χαμάς βομβαρδίζοντας 
το Ισραήλ από πυκνοκατοικημένες θέσεις 
της Γάζας με πρόσχημα την άρση του απο¬ 
κλεισμού της. Λέμε με πρόσχημα γιατί η 
Χαμάς είχε ξεκινήσει πόλεμο με ρουκέτες 
και μόλις πήρε την εξουσία στη Γάζα χωρίς 
να υπάρχει κανένας αποκλεισμός και επί¬ 
σης γιατί δεν είχε κανένα ιδιαίτερο λόγο 
να ξεκινήσει τώρα δα ένα νέο πόλεμο και 
όχι πέρυσι ή μετά από λίγους μήνες. Βεβαί¬ 
ως η υπερδεξιά σοβινιστική και φιλορώσι- 
κη ηγεσία Νετανιάχου-Λίμπερμαν ευχαρί¬ 
στως αποδέχτηκε την πρόκληση, απάντησε 
όπως συνήθως απαντάει το Ισραήλ δηλαδή 
με υπέρτερα χτυπήματα που σκότωσαν ε¬ 
κατοντάδες και χιλιάδες αμάχους, και ό¬ 
πως πάντα απομονώθηκε διπλωματικά. Πα¬ 
ρόλο που ούτε η Χαμάς μίλησε υπέρ του 
1813, ούτε ο Ιδίδ υπέρ της Χαμάς, αντικει¬ 
μενικά ήταν και οι δύο παράλληλοι πόλε¬ 
μοι των τζιχαντιστών σουνιτών κύρια ενά¬ 
ντια στη Δύση. Βέβαια ο Ιδίδ διαφοροποιή¬ 
θηκε από τον πόλεμο της Χαμάς λέγοντας 
ότι το Ισραήλ είναι πάντα ο ύψιστος στρα¬ 
τηγικός εχθρός αλλά θα γίνει άμεσος στό¬ 
χος του Ιδίδ μόνο όταν το εμιράτο εξαπλω¬ 
θεί και αποκτήσει μεγάλο πληθυσμιακό και 
στρατιωτικό όγκο. Αυτή την απόσταση την 
πήρε ο κανιβαλικός Ιδίδ για να μην εκτε¬ 
θεί η Χαμάς που παριστάνει τελευταία τον 
πολιτισμένο παράγοντα ώστε να διασπάει 
τη Δύση και να απομονώνει παραπέρα τη 
Σαουδική Αραβία που τελευταία έκανε 
στρατηγικό άνοιγμα προς το Ισραήλ στη 
διάρκεια του πολέμου. Όμως όταν η Χαμάς 
πολεμάει το Ισραήλ και επιδεικνύει τα α¬ 
θώα θύματα των βομβαρδισμών του, όλη η 
αραβική και μουσουλμανική μάζα μισεί α¬ 
πόλυτα το Ισραήλ και μαζί του όλη τη Δύ¬ 
ση που σε γενικές γραμμές υπερασπίζει την 
ύπαρξή του. Αυτή η ατμόσφαιρα ευνοεί α¬ 
σύλληπτα το σουνίτικο τζιχαντισμό, οπότε 
και τον Ιδίδ ακόμα και όταν αυτός τα βά¬ 
ζει με τους αντισημίτες σιίτες του Ιράν. 

Να γιατί, όσο μεγάλωνε ο αριθμός των 
παλαιστινιών θυμάτων των ισραηλινών 
βομβαρδισμών, για το αντι-ΐδΐδ μέτωπο των 
ΗΠΑ-ΕΕ υπό την ηγεμονία των πρώτων, 
ήταν πολύ ουσιαστικό το να σταματήσουν 
τον πόλεμο Ισραήλ-Χαμάς. Αλλά για να τον 
σταματήσουν έπρεπε να βρουν τους κατάλ¬ 
ληλους μεσολαβητές μιας και το Ισραήλ και 
η Χαμάς δεν αναγνωρίζουν ο ένας τον άλ¬ 
λο και δεν μιλιούνται καν, πράγμα ιδιαίτε¬ 
ρα λογικό από την ώρα που η Χαμάς έχει 
σαν διακηρυγμένο στόχο την εξαφάνιση του 
Ισραήλ από προσώπου γης. Ο μόνος όμως 
μεσολαβητής, και μάλιστα μεγάλου βελη- 
νεκούς που υπάρχει αυτή τη στιγμή σε αυ¬ 
τήν τη διένεξη είναι η Αίγυπτος, που βέ¬ 
βαια βοηθήθηκε για την περίσταση από τον 
αρχηγό της Παλαιστινιακής Αρχής Αμπάς 
επίσης από παλιά άνθρωπο του Κρεμλίνου 
μέσα στη Φατάχ. 


Η κατάπαυση πυράς με διαιτητές την 
Αίγυπτο και τη Ρωσία είναι ο 
καλύτερος εκβιασμός- 

αντιπερισπασμός στη Λύση για το 
Ουκρανικό 

Την Αίγυπτο την εμπιστεύεται η κοντό¬ 
φθαλμη αστική τάξη του Ισραήλ από την 
ο'ιρα που ο δικτάτορας αρχιπραξικοπηματί- 
ας Σίσι κατέβασε από την εξουσία και κα¬ 
τέσφαξε χωρίς δικαιολογία του Αδελφούς 
Μουσουλμάνους, που είναι αντισημίτες και 
αντιδραστικοί, αλλά έπαιζαν το κοινοβου¬ 
λευτικό παιχνίδι. Δεν νοιάζει την ηγεσία 
του Ισραήλ που αυτοί μπήκαν στο μάτι της 
Μόσχας όταν άρχισαν να παίζουν περιφε¬ 
ρειακά ηγετικά παιχνίδια με τους τούρκους 
και σύρους ομοϊδεάτες τους ενάντια στις 
δύο υπερδυνάμεις. (Δες άρθρα της Νέας Α¬ 
νατολής σχετικά με την αντι-Ερντογάν ε¬ 
ξέγερση του 2013 στην Τουρκία). Και γιατί 
να νοιάζει το Ισραήλ ποιος συγκρούεται με 
τη Μόσχα από την ώρα που αυτή έχει κα¬ 
ταφέρει παίζοντας διπλό παιχνίδι να θε- 
ωρείται από αυτό ένας καλός σύμμαχος; 

Όμως την Αίγυπτο την εμπιστεύεται σαν 
μεσολαβητή παραδόξως και η Χαμάς. Λέμε 
παραδόξως γιατί από την οιρα που η στρα¬ 
τιωτική δικτατορία Σίσι εξόντωσε τους φυ¬ 
σικούς -ως προς τη βάση τους τουλάχιστον 
- συμμάχους της Χαμάς σουνίτες Αδελφούς 
Μουσουλμάνους, πλησίασε το Ισραήλ, και 
μάλιστα πάνω στον πόλεμο συνέχισε και 
δυνάμωσε τον αποκλεισμό στις εξόδους της 
Γάζας προς την Αίγυπτο, θα έπρεπε φυσιο¬ 
λογικά η Χαμάς να πνέει μένεα εναντίον 
της. Αλλά δεν πνέει, και τούτο γιατί ο Σίσι 
δεν είναι Μουμπάρακ, που είχε στρατηγι¬ 
κή αντίθεση με τη Χαμάς και ήταν υπέρ της 
ύπαρξης του κράτους του Ισραήλ από προ¬ 
οδευτική τριτοκοσμική πλευρά, αλλά είναι 
καθαρά και ανοιχτά ρωσόφιλος. Ο Σίσι εί¬ 
ναι αντι-Χαμάς και φιλο-Ισραήλ μόνο για 
τακτικούς λόγους, δηλαδή μόνο για να κα¬ 
θησυχάζει τη Δύση ωσότου μετατρέψει με 
αλλεπάλληλες εκκαθαρίσεις όλη την Αίγυ¬ 
πτο σε μια φιλορώσικη πολιτικοστρατιωτι- 
κή βάση. 

Αλλά οι δυτικοί ιμπεριαλιστές δεν ενδια- 
φέρονται για τέτοιες λεπτομέρειες που θα 
τους πνίξουν στο μέλλον. Τώρα θέλουν έ¬ 
ναν κατευναστή της Χαμάς στην περιοχή, 
θέλουν πάνω απ όλα μια κατάπαυση πυρός, 
και ας είναι αυτός ο κατευναστής φιλορώ- 
σος. Στην ουσία ξέρουν ότι ο βαθύς μεσο¬ 
λαβητής πίσω από την Αίγυπτο είναι η Ρω¬ 
σία του Πούτιν, που τον αγαπάει τρελά και 
τον εμπιστεύεται και το μοιραίο δίδυμο Νε¬ 
τανιάχου-Λίμπερμαν και, βέβαια, η Χαμάς. 
Αλλά και για όσους δεν καταλαβαίνουν α¬ 
πό τέτοια βρώμικα παιχνίδια, ιδιαίτερα για 
την κοινή γνώμη στην ΕΕ, στις ΗΠΑ και 
στον αραβικό και μουσουλμανικό κόσμο, 
είναι πάντα εδώ ο Πούτιν “Χάνιμπαλ Λέ- 
κτερ” για να κάνει σαφές ποιος μετράει για 
την Αίγυπτο. Πάνω λοιπόν στο φόρτε του 
μακελειού στη Γάζα, ο Πούτιν κάνει σαφή 
τη συμμαχία του με τον Σίσι, καλώντας τον 
στο Σότσι στις 12 του Αυγούστου για να 
συζητήσουν "για τον πόλεμο στη Γάζα και 
γενικότερα την κατάσταση στο Ιράκ, τηΛι- 
βύη και τη Συρία’ ’, ενώ σύμφωνα με το Κρεμ- 
λίνο οι “απόψεις της Ρωσίας και της Αίγυ¬ 


πτου για τα ζητήματα της Μέσης Ανατο¬ 
λής συμπίπτουν σε μεγάλο βαθμό "(Ημερή¬ 
σια Νέα Αιγύπτου, 12 Αυγούστου). 

Εκεί η Ρωσία δεσμεύεται για μια ακόμα 
φορά για πελώρια πώληση όπλων αξίας πά¬ 
νω από 3 δις κόντρα στο μερικό αμερικανι¬ 
κό εμπάργκο πώλησης όπλων στην Αίγυ¬ 
πτο μετά το πραξικόπημα του Σίσι και για 
δημιουργία ρώσικης βιομηχανικής ζώνης 
στην Αίγυπτο, ενώ-και εδώ είναι το σημα¬ 
ντικότερο- ο Σίσι στηρίζει το εμπάργκο της 
Ρωσίας στα ευρωπαϊκά αγροτικά προϊόντα 
υποσχόμενος ότι η Αίγυπτος θα καλύψει 
τα μισά από τα αγροτικά προϊόντα που θα 
λείψουν από την ρώσικη αγορά (Κυεεϊα 
Τοίΐαγ, 14 Αυγούστου), και συνάπτει ειδική 
εμπορική σχέση με την Τελωνειακή Ένω¬ 
ση Ρωσίας-Λευκορωσίας-Καζακστάν με 
την προοπτική να συμμετάσχει σε αυτήν την 
' Ενωση! 

Στις 26 Αυγούστου υπογράφεται η κα¬ 
τάπαυση πυρός Ισραήλ-Χαμάς με την Αί¬ 
γυπτο να παίζει τον πιο ενεργητικό ρόλο 
σε αυτήν (δηλαδή στις συνεχιζόμενες με¬ 
τά την κατάπαυση πυρός συζητήσεις), ε¬ 
νώ ταυτόχρονα επίσημα μέσα στο διπλω¬ 
ματικό παιχνίδι για την παγίωση και εγ¬ 
γύηση αυτής της κατάπαυσης πυρός μπαί¬ 
νει ολόκληρο το Συμβούλιο Ασφαλείας 
του ΟΗΕ. Αλλά χωρίς μια ομόφωνη από¬ 
φαση, δηλαδή χωρίς τη συμφωνία της Ρω¬ 
σίας το Συμβούλιο Ασφαλείας του ΟΗΕ 
δεν αποφασίζει για τίποτα. Να λοιπόν πως 
γίνεται και το πιο βασικό κλειδί της ει¬ 
ρήνευσης στο ισραηλο-παλαιστινιακό το 
κρατάει και έμμεσα -μέσω Αιγύπτου- και 
άμεσα ο βιαστής της Ουκρανίας. Το καλό 
με τις “καταπαύσεις πυρός”, για τις οποί¬ 
ες τρελαίνεται η ρώσικη διπλωματία, εί¬ 
ναι μεγαλύτερο γι αυτήν από ότι ο πόλε¬ 
μος που οδηγεί σε αυτές τις καταπαύσεις. 
Γιατί αυτές οι “καταπαύσεις” δεν είναι 
λήξη των εχθροπραξιών αλλά διαρκής εύ¬ 
φλεκτη αναστολή τους προκειμένου να 
αρχίζουν ατέλειωτες συζητήσεις μεταξύ 
των άμεσα και έμμεσα εμπλεκομένων με¬ 
ρών. Πρόκειται για διαρκώς επαπειλού- 
μενους πολέμους, δηλαδή κάτι σαν μονί- 
μως συμπιεσμένα ελατήρια που η Ρωσία 
κρεμάει πάνω από τους δυτικούς μονο- 
πωλιστές που για ένα πράγμα τρέμουν πιο 
πολύ: Να μην τους χαλάσουν οι δουλειές 
και να μην διαταραχθούν, ιδιαίτερα να μην 
διαταραχθούν οι αγορές ενέργειας, δηλα¬ 
δή η κατάσταση στον Κόλπο. Αυτό το έ¬ 
χουν αποδείξει ιδιαίτερα οι 12 καταπαύ¬ 
σεις πυρός Ισραήλ-Χαμάς, που έχουν ένα 
κυρίως αποτέλεσμα: να προετοιμάσουν μια 
ακόμα πιο αιματηρή σύρραξη, που θα απο¬ 
μονώνει παραπέρα το Ισραήλ και τη Δύ¬ 
ση στις παγκόσμιες μάζες, θα ενισχύει την 
Χαμάς και θα φέρνει με πελώρια βήματα 
τη Ρωσία σαν ρυθμιστή των μεσανατολι¬ 
κών εξελίξεων. Ειδικά μάλιστα ο τελευ¬ 
ταίος πόλεμος και η τελευταία αυτή κα¬ 
τάπαυση πυρός έδωσε στην κτηνώδη συμ¬ 
μορία της Χαμάς ένα ασύλληπτο ως τώρα 
πολιτικό πλεονέκτημα: Της επέτρεψε να 
σύρει πίσω της την Παλαιστινιακή Αρχή 
και να την έχει σαν “σοβαρή” διεθνή δι¬ 
πλωματική ασπίδα και ταυτόχρονα σαν α¬ 
ποδιοπομπαίο τράγο για ό,τι δεν θα πη¬ 
γαίνει από δω και πέρα καλά στον προβο- 


καρισμένο από τη Χαμάς δυστυχισμένο 
λαό της Γάζας. 

Όσο λοιπόν θα κρατάει ο κύριος στρα- 
τιωτικός αντιπερισπασμός απέναντι στη 
Δύση με τον μπαμπούλα 1818, η Ρωσία θα 
αλωνίζει στην Ουκρανία, εκβιάζοντας 
τους πάντες με το πάτημα της χαμασίτι- 
κης σκανδάλης. Ήδη στην Ουκρανία έ¬ 
χει κατασκευάσει μια “κατάπαυση πυρός” 
που είναι ακόμα πιο πολεμική, ακόμα πιο 
εύφλεκτη, και ακόμα πιο άδικη από την 
ισραηλο-χαμασίτικη. Εκεί οι Ουκρανοί φι- 
λορώσοι ψευτοπατρκότες του Κίεβου υ¬ 
πέγραψαν κατάπαυση πυρός με τον εισβο¬ 
λέα, τη Ρωσία, την οποία ονομάζουν κα¬ 
τάπαυση πυρός με τους Ουκρανούς απο- 
σχιστές οι οποίοι ισχυρίζονται λίγο μετά 
ότι η συμφωνία δεν τους δεσμεύει και ότι 
σύρθηκαν σε αυτήν από την Ρωσία! 

Τρεις πόλεμοι για την αλλαγή 

συνόρων είναι ένας και ο αυτός 
πόλεμος 

Οι ευρωπαϊκοί λαοί θα ξυπνάνε όλο και 
με περισσότερους εφιάλτες και θα ανακα¬ 
λύπτουν ότι δεν έχουν απλά μπροστά τους 
μια επίφοβη νεοναζιστική Ρωσία, αλλά ό¬ 
τι είναι χεροπόδαρα δεμένοι σε αυτήν α¬ 
πό τους σιχαμερούς ηγέτες τους, που ό¬ 
ταν δεν είναι χοντρόπετσοι και τυφλοί υ- 
φεσιακοί μονοπωλιστές, είναι καθαροί 
πράκτορες της ροισικης υπερδύναμης. Μό¬ 
νο τέτοια καθάρματα θα δέχονταν να γί¬ 
νονται τρεις πόλεμοι που έχουν κοινό χα¬ 
ρακτηριστικό στόχο, τη μαζική βίαιη αλ¬ 
λαγή κρατικών συνόρων μετά τον β' 
παγκόσμιο πόλεμο: βίαιη αλλαγή συνόρων 
στην Ουκρανία, βίαιη αλλαγή συνόρων 
του Ιράκ και της Συρίας, γενοκτονική κα¬ 
τάργηση του κράτους του Ισραήλ από τη 
Χαμάς (αλλά και μόνιμη κατοχή του πα¬ 
λαιστινιακού κράτους από την προβοκα- 
τόρικη κυβέρνηση Νετανιάχου-Λίμπερ¬ 
μαν) και να μην ταυτίζουν και να μην ε¬ 
νοποιούν αυτούς τους 3 πόλεμους. Τώρα 
πάνω σε αυτό το σκηνικό φαίνεται πόση 
δουλειά εισοδισμού στις δυτικές καγκε¬ 
λαρίες, αλλά και στον τρίτο κόσμο, και 
ιδιαίτερα στα “μαλακά” ευρωπαϊκά γρα¬ 
φειοκρατικά όργανα, έχει κάνει εδώ και 
δεκαετίες η ΚαΓκεΜπε πατώντας βέβαια 
πάντα πάνω σε πραγματικά και πλατειά 
πολιτικά και οικονομικά ρεύματα. Αυτόν 
τον εισοδισμό οι δυτικοί φιλελεύθεροι τον 
λένε συνωμοσιολογία, που από καθαρό οι- 
κονομισμό ποτέ τους δεν καταλαβαίνουν 
πως το υπερσυγκεντρωμένο κρατικό φασι¬ 
στικό μονοπώλιο είναι το μόνο που μπο¬ 
ρεί και το μόνο που είναι υποχρεωμένο 
να χρησιμοποιήσει καθαρά πολεμικές μέ- 
θοδες για την περικύκλωση και εξόντω¬ 
ση των εχθρών του. Η καλά, σε βάθος χρό¬ 
νου και σε διεθνές επίπεδο οργανωμένη 
συνωμοσία, δηλαδή η πραγματική συνω¬ 
μοσία, είναι μια τέτοια πολεμική μέθοδος. 
Η ιστορία του Γ' Ράιχ, που στα αμερικάνι¬ 
κα κρατικά αρχεία αναφέρεται σαν χιτλερι¬ 
κή συνωμοσία, έχει πολλά να μας διδάξει 
για αυτό. 

Η αποσύνδεση από την παραγωγή είναι το κύριο χαρακτηριστικό σε 
όλες τις βαθμίδες της εκπαίδευσης. Οι βασικοί υπεύθυνοι γι αυτή την 
τραγική κατάσταση στη χώρα, κατάσταση που επιδεινώθηκε ακόμη πιο πολύ με 
την κρίση των τελευταίων πέντε χρόνων, είναι όλες οι κομματικές ηγεσίες με 
επικεφαλής εκείνες της ψευτοαριστεράς. Αν και η ανεργία στο μεγαλύτερο 
μέρος της οφείλεται στη στοχευμένη καταστροφή του παραγωγικού ιστού της 
χώρας εξαιτίας του πολύχρονου παραγωγικού σαμποτάζ, ένα σημαντικό μέρος 
αυτού του σαμποτάζ είναι η μεθοδευμένη αναντιστοιχία των σπουδών με τις 
ανάγκες της παραγωγής και της έρευνας. 


Σύμφωνα με διεθνή έρευνα της εταιρεί¬ 
ας συμβούλων ΜοΚίηδβγ, που δημοσιεύ¬ 
τηκε στα ΝΕΑ της 18 Γενάρη 2014 “οι δε¬ 
ξιότητες των πανεπιστημιακών αποφοίτων 
αποκλίνουν από τις πραγματικές ανάγκες 
της αγοράς εργασίας, γεγονός που αποτε¬ 
λεί και μια από τις βασικές αιτίες που έξι 
στους δέκα νέους στη χώρα μας είναι ά¬ 
νεργοι. Ενδεικτικό είναι ότι ένας στους 
δύο έλληνες εργοδότες, ποσοστό 45%, που 
είναι και το υψηλότερο της έρευνας, θεω¬ 
ρεί ότι η δυσκολία να βρει προσωπικό με 
τις αναγκαίες δεξιότητες αποτελεί σοβα¬ 
ρό πρόβλημα για την επιχείρησή του. Την 
ίδια στιγμή ένας στους τρεις εργοδότες 
δεν μπορεί να βρει προσωπικό με τις απα¬ 
ραίτητες δεξιότητες για τις θέσεις που ζη¬ 
τάει”. Αυτή η αναντιστοιχία πραγματο¬ 
ποιείται στο όνομα της δήθεν επανάστα¬ 
σης και του δήθεν ανθρωπισμού, κατά κύ¬ 
ριο λόγο από τις ψευτοαριστερές δυνά¬ 
μεις που κυριαρχούν στην ΟΛΜΕ στη μέ¬ 
ση εκπαίδευση, στη ΔΟΕ στην πρωτοβάθ¬ 
μια εκπαίδευση και βέβαια από την ΠΟΣ- 
ΔΕΠ και τις ηγεσίες των ψευτοαριστε- 
ρών παρατάξεων στα πανεπιστήμια. Το 
σύνθημα στο οποίο συμπυκνώνεται αυτή 
η μεθοδευμένη αποσύνδεση είναι το “όχι 
στο σχολείο της αγοράς και του κεφά- 
λαιου”, εννοώντας ότι το σχολείο πρέπει 
να είναι μακρυά από την παραγωγή αφού 
η παραγωγή είναι στην υπηρεσία του κε- 
φάλαιου. Όπως δηλαδή ακριβώς το ψευ- 
τοΚΚΕ και ο ΣΥΡΙΖΑ κλείνουν τις επι¬ 
χειρήσεις επειδή είναι στην υπηρεσία του 
κεφάλαιου ξέροντας ότι έτσι στερούν και 
την εργατική τάξη από τα μέσα της διαβί¬ 
ωσης της, αλλά και της επανάστασής της, 
έτσι καταστρέφοντας τη σύνδεση της εκ¬ 
παίδευσης με την παραγωγή, τις θετικές 
επιστήμες και την έρευνα, καταστρέφουν 
την εκπαίδευση. Είναι χαρακτηριστικό ό¬ 
τι στην ίδια έρευνα καταγράφονται και οι 
απόψεις των εκπαιδευτικών: “Ενώ το 79%) 
των εκπαιδευτικών που συμμετείχε στην 
έρευνα απάντησε ότι οι φοιτητές είναι α¬ 
πόλυτα προετοιμασμένοι για να βρουν την 
πρώτη τους δουλειά, με την άποψη αυτή 
συμφώνησε μόλις το 23% των εργοδοτώνΓ. 
Στην ίδια επίσης έρευνα η χώρα μας κα¬ 
τατάσσεται στην κορυφή των χωρών με 
τη μεγαλύτερη έλλειψη επικοινωνίας με¬ 
ταξύ εκπαίδευσης και αγοράς εργασίας. 
Οπως αναφέρει η έκθεση “μόνο... ένας 
στους δέκα Ελληνες έως 24 ετών (δηλα¬ 
δή 13%, το υψηλότερο ποσοστό) λαμβάνει 
κατά τη διάρκεια της φοίτησής του στο 
λύκειο επαρκή πληροφόρηση επαγγελμα¬ 
τικού προσανατολισμού, προτού επιλέξει 
ποιο επάγγελμα θέλει να ακολουθήσει κα¬ 
θώς και ποιες ικανότητες χρειάζονται γι’ 
αυτό”. 

Ένα μέρος της αστικής τάξης της χώ¬ 
ρας διαπιστώνει μεταξύ άλλων τα εξής: 
“Χρειάζεται να διερευνηθούν τρόποι άμε¬ 
σης προσαρμογής του συστήματος επαγ¬ 


γελματικής εκπαίδευσης και κατάρτισης, 
σε νέες ειδικότητες ή και σε νέες γνώ¬ 
σεις, δεξιότητες και ικανότητες, έτσι ώ¬ 
στε να ικανοποιούνται οι εξελισσόμενες 
απαιτήσεις της ελληνικής βιομηχανίας, οι 
οποίες μπορεί να αλλάζουν, με βάση νέες 
σημαντικού μεγέθους επενδύσεις ή άλλα 
σημαντικά νέα έργα που προκύπτουν...Ε¬ 
πίσης για ορισμένα επαγγέλματα απαιτεί¬ 
ται η ενίσχυση της τεχνικής δευτερο¬ 
βάθμιας επαγγελματικής εκπαίδευσης” 
(Ροηιηι για την Εργασία και τις ?εξιότη- 
τες του Αύριο από τον ΣΕΒ της 10 Ιουλί¬ 
ου 2013). 

Η αποσύνδεση αυτή φέρνει σε αναντι- 
στοιχία την εργασία με τις σύγχρονες πα¬ 
ραγωγικές δυνάμεις, εμποδίζει την ένω¬ 
ση της εργασίας με τα μέσα παραγωγής 
και τελικά σαμποτάρει την παραγωγή και 
όλους τους υλικούς και πνευματικούς ό¬ 
ρους της κοινωνικής ζωής. Οδηγεί την 
κοινωνία στη βαρβαρότητα. Το χαμηλό¬ 
τερο κατά κεφαλή ΑΕΠ στην ΕΕ, το πα¬ 
ραγωγικό έλλειμμα που απεικονίζεται στο 
αυξανόμενο και μοναδικό τεράστιο εμπο¬ 
ρικό έλλειμμα, η χαμηλή τεχνολογική σύν¬ 
θεση των κεφαλαίων, η βίαιη υποτίμηση 
της αξίας της εργασίας, η υποτίμηση του 
επενδυμένου παραγωγικού κεφαλαίου, ό¬ 
λα αυτά είναι τα αποτελέσματα του πολύ¬ 
χρονου παραγωγικού σαμποτάζ, του οποί¬ 
ου η έκφραση στην εκπαίδευση είναι και 
η αποσύνδεση της από την αγορά εργασί¬ 
ας. 

Όμως το πρόβλημα δεν εμφανίζεται μό¬ 
νο στην τυπική μέση ή ανώτατη εκπαί¬ 
δευση. Η διαρκής επαναστατικοποίηση 
των μέσων και των μεθόδων παραγωγής, 
απαιτεί από την κοινωνία διαρκή εκπαί¬ 
δευση και προσαρμογή στις νέες κάθε φο¬ 
ρά συνθήκες εργασίας που δημιουργού- 
νται. Έτσι η δια βίου μάθηση και εκπαί¬ 
δευση είναι όλο και πιο επιτακτική ανά¬ 
γκη για τους εργαζόμενους, όχι μόνο από 
την πλευρά της εξυπηρέτησης της κερδο¬ 
φορίας του σύγχρονου κεφάλαιου, αλλά 
και από την πλευρά και της μελλοντικά 
απελευθερωμένης από τα δεσμά του κε- 
φάλαιου εργατικής τάξης. Η διά βίου εκ¬ 
παίδευση ανοίγει στο βάθος το δρόμο της 
κατάργησης της μονότονης δουλειάς και 
της υποδούλωσης του προλετάριου στην 
ίδια μηχανή και οδηγεί τελικά στην κα¬ 
τάργηση και του ίδιου του κοινωνικού 
καταμερισμού εργασίας. 

Όμως οι ορδές του παραγωγικού σαμπο¬ 
τάζ απαγορεύουν ακόμη και αυτή τη ζω¬ 
τική για την ύπαρξη και την ανάπτυξη της 
σύγχρονης εργατικής τάξης ανάγκη. Στην 
ετήσια έκθεση 2012 “για την εργασία και 
απασχόληση στην Ελλάδα”, του Εθνικού 
Ινστιτούτου Εργασίας και ανθρώπινου δυ¬ 
ναμικού, αναφέρεται: “Πρόσφατα, αλλά 
και παλαιότερα δεδομένα, από την έρευ¬ 
να εργατικού δυναμικού της ΕΑΣΤΑΤ, 
τον ΑΑΕΚ και τις αναλύσεις του 
ΕαΙβίορ, δείχνουν ότι η επαγγελματική 


κατάρτιση δεν είναι μια πραγματικότητα 
για το μεγαλύτερο μέρος του ενεργού πλη¬ 
θυσμού, κυρίως για το μεγαλύτερης ηλι¬ 
κίας εργατικό δυναμικό. Έτσι, θα λέγαμε 
ότι υπάρχει μια “αντίθετη ροπή” σε σχέση 
με αυτό που προσπαθεί να “κτιστεί” θε¬ 
σμικά και μέσω των κοινοτικών προγραμ¬ 
μάτων στη χώρα μας. Ενώ, δηλαδή μιλάμε 
για επενδύσεις σε ανάπτυξη γνώσεων και 
δεξιοτήτων του ανθρώπινου δυναμικού, 
έτσι ώστε να επιτύχουμε οικονομική α¬ 
νάπτυξη και ανταγωνιστικότητα, από την 
άλλη η κατάρτιση δεν φαίνεται να ελκύει 
ή να θεωρείται από το ανθρώπινο δυναμι¬ 
κό ως επαγγελματική και προσωπική ε¬ 
πένδυση. ως διά βίου διεργασία αναβάθ¬ 
μισης γνώσεων και δεξιοτήτων του, σε μια 
αγορά που αλλάζει με γοργούς ρυθμούς 
και γίνεται ολοένα και πιο ανταγωνιστι¬ 
κή. Αυτό έχει ως συνέπεια την μειωμένη 
αποτελεσματικότητα οποιοσδήποτε πρά¬ 
ξης και δράσης με εργαλείο την κατάρτι¬ 
ση, βραχυχρόνια και μακροχρόνια”. Με βά¬ 
ση τα στοιχεία της Ειιτορβαη ΙΜοη Εαόοιιτ 
Ροτοβ διίΓνεν και της ΕιίΓΟΧΙίΐΐ η χώρα μας, 
κατά την περίοδο 2007-11, βρίσκεται στην 
τελευταία θέση ανάμεσα στον πυρήνα των 
15 χωρών της ΕΕ ως προς το ποσοστό συμ¬ 
μετοχής των ενηλίκων σε προγράμματα 
δια βίου μάθησης, με χαρακτηριστικό ότι 
από το 2010 τα ποσοστά αυτά μειώνονται 
συνεχώς μέχρι σήμερα. 

Γράφει το ψευτοΚΚΕ στο Ριζοσπάστη, 
της 17-1-2010: “Αυτός είναι ο στόχος της 
διά βίου μάθησης. Να αποτελέσει κυμα¬ 
τοθραύστη των αδιεξόδων του καπιταλι¬ 
σμού και παράλληλα μέσο για την αναπα¬ 
ραγωγή του. Μια αναπαραγωγή που στις 
σημερινές συνθήκες οξύνει τις αντιθέσεις 
και αντιφάσεις και προκειμένου να πραγ¬ 
ματοποιηθεί προϋποθέτει την ολοένα και 
μεγαλύτερη αύξηση της εκμετάλλευσης 
των εργαζομένων”. Άρα το “λογικό” συ¬ 
μπέρασμα είναι: “κάτω η δια βίου μάθη¬ 
ση”. Και συνεχίζει παρακάτω: “Η θέση των 
εκπροσώπων της αστικής τάξης για τη διά 
βίου μάθηση, δεν έχει καμία σχέση με τις 
αντικειμενικές απαιτήσεις που δημιουρ¬ 
γεί σήμερα η ραγδαία τεχνολογική, επι¬ 
στημονική, κλπ. εξέλιξη”. Πρόκειται για 
την ακριβή αντιστροφή του μαρξισμού α¬ 
πό το κατεξοχήν αντεργατικό. α ντεπά να¬ 
στατικό και ρωσόδουλο κόμμα της χώ¬ 
ρας. Η τεχνολογική πρόοδος και η διά βί¬ 
ου μάθηση γι αυτό το κόμμα δεν είναι το 
θετικό αποτέλεσμα της ταξικής πάλης και 
της πάλης για την ανάπτυξη της παραγω¬ 
γής στην οποία άθελά της οδηγούνται οι 
βιομηχανικοί καπιταλιστές στα πλαίσια 
του θανάσιμου μεταξύ τους ανταγωνισμού, 
αλλά είναι ένα σατανικό τέχνασμα τους 
για να σταματήσουν “τα αδιέξοδα του κα¬ 
πιταλισμού”. Στην πραγματικότητα η διά 
βίου μάθηση είναι ο φόρος σε γνώση που 
πρέπει να πληρώσει ασταμάτητα το κεφά¬ 
λαιο στην σχετικά πιο ειδικευμένη ερ¬ 
γατική τάξη για το γεγονός ότι ο καπιτα¬ 
λιστικός ανταγωνισμός επαναστατικο- 
ποιεί πια τόσο αδιάκοπα τα εργαλεία και 
τις μέθοδες παραγωγής, ώστε το κάθε εκ¬ 
παιδευτικό σύστημα δεν μπορεί να προ- 
φτάσει αυτές τις αλλαγές και να δώσει 
στο κεφάλαιο έτοιμους τεχνικά και για 
πολύ καιρό τους ειδικευμένους εργαζό¬ 
μενους που ζητάει. “Βλέπουμε έτσι πως 
ανατρέπονται, πως επαναστατικοποιού- 


νται διαρκώς ο τρόπος και τα μέσα παρα¬ 
γωγής, πως ο καταμερισμός της εργασίας 
προκαλεί αναγκαστικά έναν ακόμη πιο με¬ 
γάλο καταμερισμό της εργασίας, η χρησι¬ 
μοποίηση μηχανών μιαν ακόμη μεγαλύ- 
τερη χρησιμοποίηση μηχανών, η δουλειά 
σε μεγάλη κλίμακα, δουλειά σε ακόμη με¬ 
γαλύτερη κλίμακα. Αυτός είναι ο νόμος 
που διαρκώς βγάζει την αστική παραγωγή 
έξω από την παλιά της τροχιά και που α¬ 
ναγκάζει το κεφάλαιο να εντείνει τις πα¬ 
ραγωγικές δυνάμεις της εργασίας, γιατί 
τις έχει εντείνει ο νόμος αυτός, ο νόμος 
που δεν το αφήνει ήσυχο και που ολοένα 
του μουρμουρίζει: εμπρός, εμπρός!” (Μαρ- 
ξ, “Μισθωτή εργασία και κεφάλαιο”). 

Έτσι η έρευνα και η μάθηση “δαιμονο- 
ποιούνται” στη χώρα μας από τους σαμπο- 
τέρ με συνέπεια οι άνθρωποι να μένουν 
αμόρφωτοι και να μην μπορούν να βρουν 
μια δουλειά. Ταυτόχρονα όμως-και αυτό 
είναι το σημαντικότερο-η εργατική τάξη 
μένει και αμόρφωτη και δίχως τις σύγ¬ 
χρονες δεξιότητες. 

Έτσι εδώ η κούφια θεωρητικοποίηση 
των σπουδών και η αποσύνδεσή της από 
την παραγωγή έχει επίσης σαν αποτέλε¬ 
σμα να αυξάνει η αντίθεση ανάμεσα στην 
πνευματική και τη χειρωνακτική εργασί¬ 
α. Στην αρχικά αναφερόμενη έρευνα δια¬ 
βάζουμε: “Μόνο το 28% των νέων πιστεύει 
ότι τα τεχνικά επαγγέλματα αναγνωρίζο¬ 
νται από την κοινωνία. Γι’ αυτό, άλλω¬ 
στε, μόνο το 42% των νέων τα επιλέγουν, 
εν αντιθέσει με το 78% που επιδιώκουν 
την ακαδημαϊκή μόρφωση”. 

Και όχι μόνο. Προλήψεις, μεταφυσική 
και δυσειδαιμονία συνοδεύουν αυτήν την 
αποσύνδεση της γνοισης από την πραγμα¬ 
τικότητα. Γιατί έτσι αυξάνεται το αντιε¬ 
πιστημονικό πνεύμα των ανθρώπων που 
αναζητούν εξηγήσεις για τον κόσμο και 
την κοινωνία όχι με βάση την επιστήμη 
και τις γνώσεις που η ανθρωπότητα από¬ 
κτησε μέσα στους αιώνες, αλλά σε πνεύ¬ 
ματα και ιδιαίτερα στη θρησκεία και σε 
κάτι που είναι έξω και πάνω από αυτούς. 
Σύμφωνα με έρευνα, που πραγματοποίησε 
το Πανεπιστήμιο Μακεδονίας, το Διεθνές 
Πανεπιστήμιο της Ελλάδας και το Πανε¬ 
πιστήμιο της Οξφόρδης και παρουσίασαν 
στο Βερολίνο σε συνέδριο που οργανώθη¬ 
κε από το Κέντρο για τον αντισημιτισμό 
στην Ευρο'ιπη και που δημοσίευσε η Κα¬ 
θημερινή στις 18-7-14: “Είναι χαρακτηρι¬ 
στικό ότι στο σκέλος των ερωτήσεων γνώ¬ 
σεων, μόνο το 6,5% βρήκε και τις τέσσε¬ 
ρις σωστές απαντήσεις σε στοιχειώδη ζη¬ 
τήματα πολιτικής και ιστορίας. Αεδομέ- 
νου, μάλιστα, ότι οι περισσότεροι ερωτη- 
θέντες τείνουν στη συνωμοσιολογία και 
την ατομικιστική συμπεριφορά, επιρρίπτο- 
ντας ευθύνες για την κρίση σε εξωτερι¬ 
κούς παράγοντες, δηλώνουν ελάχιστα δια¬ 
τεθειμένοι να συνεισφέρουν στη διάσωση 
της χώρας”. Στην ίδια έρευνα και στο ε¬ 
ρώτημα ποιόν εμπιστεύονται περισσότε¬ 
ρο, οι πολιτικοί βρίσκονται στην τελευ¬ 
ταία θέση ενώ αντίθετα η εκκλησία βρί¬ 
σκεται στην πρώτη θέση. 

Όσο βαθαίνει η κρίση και όσο δεν ανα- 
πτύσεται ένα πραγματικά προοδευτικό, δη¬ 
μοκρατικό κίνημα για να την αντιμετω¬ 
πίσει, τόσο αυτά τα παραπάνω αντιδρα¬ 
στικά χαρακτηριστικά θα βαθαίνουν. 

συνέχεια από τη σελ. 1 

ντε χρόνια να ξεσκεπάζει την οικονομο- 
λογία της “κλεπτολογίας” ή της κρατικής 
σπατάλης λέγοντας ότι και η κλεψιά και 
η κρατική σπατάλη από μόνες τους είτε 
μετατοπίζουν εισοδήματα από τους εκμε¬ 
ταλλευόμενους στους εκμεταλλευτές είτε 
μεταφέρουν κεφάλαιο από μια σφαίρα της 
παραγωγής σε μια άλλη, όμως δεν εξαφα¬ 
νίζουν από μόνες τους το παραγωγικό κε¬ 
φάλαιο. Ας πούμε στην Κίνα ο κλέφτης 
κομματικός καπιταλιστής, ή το υπαλληλι¬ 
κό λαμόγιο ή ο τεμπέλης γραφειοκράτης 
θα μετατρέψει το προϊόν της ληστείας του 
σε βιομηχανική ή οικιστική επένδυση ή 
σε τραπεζική κατάθεση που θα γίνει πάλι 
επένδυση ή έστω θα το μετατρέψει σε ε¬ 
πένδυση στο εξωτερικό. Σε όλες τις περι¬ 
πτώσεις, είτε παραγωγικό κεφάλαιο θα ε¬ 
πενδύεται στη χώρα ή κέρδη από τις ξένες 
επενδύσεις θα επιστρέφουν σε αυτήν τα ο¬ 
ποία είναι πολύ πιθανό επίσης κατά ένα 
μέρος τους να επενδυθούν στο εσωτερικό. 
Γι αυτό ο κινέζικος καπιταλισμός αναπτύ¬ 
χθηκε παρόλο που έφτιαξε χιλιάδες πά- 
μπλουτα φασιστικά αφεντικά και εκα¬ 
τοντάδες εκατομμύρια εργαζόμενους κολ- 
λήγους. 

Το πρόβλημα στην Ελλάδα είναι ότι οι 
υπαρκτοί κλέφτες, τα υπαρκτά λαμόγια μι¬ 
κρά και μεγάλα, η υπαρκτή τεμπέλικη 
γραφειοκρατία και πολύ λιγότερο οι πολι¬ 
τικοί, που οι φαιο-”κόκκινοι” φασίστες τους 
υπερενοχοποιούν για να τσακίσουν τον πα- 
ραπαίοντα αστικό κοινοβουλευτισμό, δεν 
επιτρέπεται να επενδύσουν τα κλεμμένα 
τους στην παραγωγή, ή άμεσα ή έμμεσα 
μέσα από τις τραπεζικές καταθέσεις. Έ¬ 
τσι, είτε πάνε τα κλεμμένα έξω, όπου 
παίρνουν μικρότερα επιτόκια από όσο αν 
τα κατέθεταν στη χώρα τους (πάντως αυτά 
τα λεφτά αποδείχτηκαν πολύ λιγότερα α¬ 
πό όσα ισχυρίζονταν αρχικά οι δημαγωγοί 
και φασίστες), ή τα μετατρέπουν σε εισα- 
γόμενα είδη πολυτελούς κατανάλωσης, δη¬ 
λαδή δυναμώνουν το εμπορικό ισοζύγιο άλ¬ 
λων χωρών. Η χώρα μας χρεωκόπησε για¬ 
τί δεν παρήγαγε και αυτό φάνηκε στο ότι 
δεν είχε εξαγωγές, ενώ όλο και περισσό¬ 
τερο κατανάλωνε προϊόντα που παράγο¬ 
νταν αλλού. 

Οι απατεώνες που κυβέρνησαν τη χώρα 
έμειναν στην “κλεπτολογία” (αυτό κυρί¬ 
ως το τόνιζαν οι ψευτοαριστεροί), στην 
κρατική “σπαταλολογία” (αυτό κυρίως το 
τόνιζαν οι κρατικοί φιλελεύθεροι) και στην 
ανάγκη, από κοινού ψευτοαριστεροί και φι- 
λελύθεροι, για ένα κανόνι στους ιδιώτες 
ξένους και ντόπιους πιστωτές ώστε να σβή¬ 
σουν ένα μεγάλο μέρος του κρατικού χρέ¬ 
ους. Αυτό το κανόνι οι θεωρητικά παρακ¬ 
μασμένοι δυτικοί μονοπωλιστές και οι οι¬ 
κονομολόγοι τους το αποδέχτηκαν από τρό¬ 
μο μήπως η κρίση επεκταθεί και στον ευ¬ 
ρωπαϊκό νότο. 

Η ελληνική κυβερνητική πολιτική οικο¬ 
νομία αυτής της πενταετίας με γενικά ευ¬ 
ρωπαϊκή έγκριση είχε σαν επίσημο στόχο: 
1. να μειωθεί η κλεψιά, πράγμα που έγινε 
μόνο ελάχιστα κυρίως επειδή δεν υπήρχε 
πολύς πλούτος απομείνει και νέος δεν μπο¬ 
ρούσε να παραχθεί, και 2. να μειωθεί η κρα¬ 
τική σπατάλη πράγμα που έγινε με διε¬ 
στραμμένο τρόπο. Δηλαδή έγινε με μείω¬ 
ση των κρατικών επενδύσεων, με μείωση 
της κοινωνικής φροντίδας της φτωχο¬ 
λογιάς, με το να στυφτούν οι μισθοί και η 
κατανάλωση όλων των εργαζομένων, και 
όλων των συνταξιούχων κλπ, και να στυ¬ 
φτεί φορολογικά ό,τι κεφάλαιο είχαν κα¬ 


ταθέσει οι αστοί, και οι μικροαστοί στις 
τράπεζες. Αυτό το τελευταίο συνοδεύτηκε 
με ένα πρωτοφανές για υπερχρεωμένη χώ¬ 
ρα παραγωγικό έγκλημα που αποδεικνύει 
μόνο του ότι έχουμε κυβερνήσεις αλλά και 
αντιπολιτεύσεις πρακτόρων και εθνοπρο¬ 
δοτών, αληθινών σαμποταριστών: Την υ- 
περφορολόγηση, άμεσα ή έμμεσα της βιο¬ 
μηχανίας. Έμμεσα εννοούμε μέσω της πε¬ 
λώριας επιβάρυνσης της τιμής της ενέρ¬ 
γειας, ηλεκτρικής και πετρελαϊκής, ιδιαί¬ 
τερα αυτήν της ενεργοβόρας εξαγωγικής 
βιομηχανίας (χαλυβουργία, τσιμέντο κλπ). 

Την ίδια αυτή περίοδο συνεχίστηκε α¬ 
πτόητο και μάλιστα εντάθηκε το άμεσο πα¬ 
ραγωγικό σαμποτάζ, ιδιαίτερα στη βιομη¬ 
χανία. Σαμποτάζ με διοικητική και δικα¬ 
στική καθυστέρηση ή με απόρριψη αιτή¬ 
σεων για χιλιάδες επενδύσεις (χαρακτηρι¬ 
στική η απόρριψη ταινιοδρόμου της χαλυ¬ 
βουργίας Ασπροπύργου), ή, ακόμα, απόρ¬ 
ριψη από δικαστήρια αιτήσεων για διά¬ 
σωση επιχειρήσεων που ήταν υπερχρεω¬ 
μένες λόγω υπερφορολόγησης και ταυτό¬ 
χρονης κρίσης, ή με άρνηση του δανεισμού 
τους από τράπεζες που είναι σήμερα ου¬ 
σιαστικά υπό κρατικό έλεγχο, ή με κοινο¬ 
βουλευτική απόρριψη ρυθμιστικών σχεδί¬ 
ων, ή με διακοπή μεγάλων έργων υποδο¬ 
μής με κατάλληλα σαμποταριστικά κινή¬ 
ματα της αντιπολίτευσης (τα δεν πληρώ¬ 
νω κατά των εθνικών δρόμων), ή με απερ¬ 
γίες μέχρι να κλείσουν υπερχρεωμένες ε¬ 
πιχειρήσεις με το αίτημα “καμιά απόλυ¬ 
ση” που είναι προβοκατόρικα ανεδαφικό 
όσο δεν υπάρχει δουλειά σε μια επιχείρη¬ 
ση (Ελίτ), μέχρι και με καταδίκη εργοστα- 
σιαρχών και κλείσιμο των εργοστασίων 
τους που τα έκαψαν ψευτοαναρχικά ντου 
του καθεστώτος των σαμποταριστών (Σπρί- 
ντερ). 

Με όλους αυτούς τους τρόπους και άλ¬ 
λους πολλούς ακόμα μειώθηκαν πολύ οι 
εισαγωγές γιατί ούτε οι καταναλωτές εί¬ 
χαν πια εισοδήματα για να πληρώσουν ει- 
σαγόμενα αγαθά, ούτε τα εργοστάσια βου¬ 
λιαγμένα από την υπερφορολόγηση και το 
σαμποτάζ έκαναν νέες επενδύσεις, οπότε 
εισαγωγές μηχανημάτων και πρώτων υ¬ 
λών. Όσο για τις εξαγωγές αυξήθηκαν ε¬ 
κείνες κυρίως των δύο μεγάλων διυλιστη¬ 
ρίων Μοτορόιλ και ΕΛΠΕ που η κατα¬ 
σκευή τους ολοκληρώθηκε μόλις άρχισε η 
κρίση, και λίγο των γεωργικών προϊόντων 
από νέες αγορές που διευκόλυνε το καθε¬ 
στώς με τις ανατολικές χώρες και τις χώρες 
του άξονα. Έτσι όλα αυτά τα χρόνια το 
έλλειμμα του εμπορικού ισοζυγίου μειω¬ 
νόταν, οπότε και οι κυβερνητικοί απατεώ¬ 
νες ιδιαίτερα ο ξεδιάντροπος Μινχάουζεν 
Σαμαράς έλεγε ότι με τη μείωση αυτή κα¬ 
θώς και με την αύξηση του τουρισμού δεν 
θα παράγεται κάποια στιγμή νέο εμπορικό 
έλλειμμα και τελικά θα παύσει να αυξά¬ 
νεται το χρέος. 

Λοιπόν τώρα αυτό το παραμύθι τελειώ¬ 
νει. Το εμπορικό έλλειμμα αυξάνεται τώ¬ 
ρα με ρυθμό 9,6% γιατί τώρα μπαίνουν στο 
λογαριασμό τα χιλιάδες εργοστάσια με¬ 
γάλα και μικρά που κλείνουν, ενώ ακόμα 
δεν έχουν μπει στο λογαριασμό οι βιομη¬ 
χανίες και άλλες παραγωγικές επιχειρή¬ 
σεις που σφίγγουν τα δόντια για να μην 
κλείσουν. Οι ρώσοι και κινέζοι φασίστες 
κρατικοολιγάρχες που τώρα αγοράζουν τα 
πάγια της χώρας, βιομηχανικά και υπο¬ 
δομές, δεν μπορούν να αλλάξουν αυτά τα 
νούμερα δραματικά, γιατί η φύση τους εί¬ 


ναι κυρίως να λεηλατούν και όχι να συσ¬ 
σωρεύουν κεφάλαιο εντός της χώρας. Έ¬ 
τσι η χώρα θα συνεχίσει να παράγει νέο 
χρέος οπότε και το κράτος θα συνεχίσει να 
μπαίνει μέσα ακόμα και αν ο Σαμαράς πε- 
θάνει της πείνας τους φτωχομεσαίους μι¬ 
σθωτούς και συνταξιούχους, και ακόμα και 
αν αύριο ο Τσίπρας σταυρώσει τους ακό¬ 
μα υπάρχοντες εύπορους ή και πλούσιους 
φορολογούμενους, ή ακόμα και αν γίνει 
ξαφνικά πατριώτης και φορολογήσει τους 
ρωσοκινέζους και τα ντόπια τσιράκια τους. 
Οι μόνοι που μπορούν να δώσουν λίγη πο¬ 
λιτική ανάσα σε αυτά τα καθάρματα και 
κυρίως να εξασφαλίσουν λίγη αρχική ά¬ 
νεση στον Τσίπρα, αν ανεβεί στην κυβέρ¬ 
νηση για να χωθεί στο κράτος και να το 
πλημμυρίσει με τις ρώσικες μικροαστικές 
στελεχικές βδέλλες του ΣΥΡΙΖΑ και του 
ψευτοΚΚΕ, είναι οι ευρωπαίοι πιστωτές. 
Αυτό μπορούν να το κάνουν με το να χα¬ 
ρίσουν με κάποιο τρόπο ένα κάπως σημα¬ 
ντικό μέρος του χρέους πχ να μειώσουν 
πολύ τα επιτόκια, και να αυξήσουν πολύ 
το χρόνο αποπληρωμής ή να δώσουν δά¬ 
νεια στις ουσιαστικά χρεωκοπημένες ελ¬ 
ληνικές τράπεζες μέσω της ΕΚΤ. 

Αλλά αυτά όλα είναι ασπιρίνες γιατί η 
μηχανή παραγωγής του χρέους θα δουλεύει 
όσο θα αυξάνεται το εμπορικό έλλειμμα, 
δηλαδή όσο θα μειώνονται οι εξαγωγές, 
δηλαδή όσο θα μειώνεται η παραγωγή ε¬ 
ξαγώγιμων βιομηχανικών προϊόντων στη 
χώρα και ουσιαστικά οι εισαγωγές θα υ- 
ποκαθιστούν τα προϊόντα και των λίγων 
μονάδων που παράγουν για την εσωτερι¬ 
κή αγορά. Αυτός είναι ένας λόγος που α¬ 
νεβαίνουν οι εισαγωγές. 

Όσο γίνονται αυτά θα αυξάνεται και το 
κρατικό χρέος. Ήδη δύο αριθμοί επιτίθε¬ 
νται στην κυβέρνηση και την αντιπολίτευ¬ 
ση των απατεώνων. Ο ένας είναι η αύξηση 
των ελλειμμάτων στα ταμεία ασφάλισης 
γιατί αυξάνονται οι άνεργοι και μειώνο¬ 
νται οι εργαζόμενοι, ο άλλος είναι οι λη¬ 
ξιπρόθεσμες οφειλές των φορολογουμένων 


Όσο περισσότερο ξετυλίγεται η πα¬ 
γκόσμια επιθετική πορεία των νέων 
χίτλερ του Κρεμλίνου, τόσο πιο δύ¬ 
σκολη θα γίνεται γι’ αυτούς η κατά- 
κτηση της παγκόσμιας ηγεμονίας. Τα 
εμπόδια θα μπαίνουν όχι μόνο από 
τα κράτη και τους λαούς που δέχο¬ 
νται άμεσα επίθεση - όπως είναι σή¬ 
μερα ο ουκρανικός λαός - αλλά και α¬ 
πό τους συμμάχους των ρώσων ε- 
πιθετιστών. Ένα τέτοιο ρήγμα στις 
συμμαχίες του Κρεμλίνου εμφανίστη¬ 
κε πρόσφατα γύρω απ’ το ζήτημα του 
εμπάργκο που επέβαλε η ρωσική κυ¬ 
βέρνηση στις εισαγωγές αγροτικών 
και κτηνοτροφικών προϊόντων από 
την Ευρώπη. 

Οι κυβερνήσεις του Καζακστάν και της 
Λευκορωσίας, που αποτελούν τμήμα της 
υπό ρωσική ηγεμονία ευρασιατικής οικο¬ 
νομικής ένωσης (η οποία αναμένεται να 
τεθεί σε ισχύ το Γενάρη του Ί 5), εξέ- 
φρασαν αμέσως τις αντιρρήσεις τους για 
τις ενέργειες των ρώσων “συμμάχων” 
που επηρεάζουν αρνητικά τις εθνικές τους 
οικονομίες. Ο πρόεδρος της Λευκορωσί¬ 
ας, Α. Λουκασένκο, είπε ότι “Αυτό είναι 
εσωτερική μας υπόθεση” προσθέτοντας 
ότι “Χρειαζόμαστε πολωνικά μήλα ... 
Χρειαζόμαστε ορισμένες γερμανικές λι- 


προς το κράτος που αυξηθήκαν με ασύλ¬ 
ληπτους ρυθμούς σύμφωνα με τα στοιχεία 
που δημοσιεύει η Καθημερινή της 31 Αυ- 
γούστου, για τις ληξιπρόθεσμες οφειλές που 
δημιουργήθηκαν το 2014 και έχουν ως ε¬ 
ξής: 

Τον Ιανουάριο οι ληξιπρόθεσμες οφειλές 
ήταν 0,962 δις, το Φεβρουάριο 2,356 δις, το 
Μάρτιο 3,562 δις, τον Απρίλιο 4,325 δις, 
τον Μάιο 5,198 δις, τον Ιούνιο 6,225 δις, 
τον Ιούλιο 7,237 δις, τον Αύγουστο 8,654 
δις. 

Αυτό χοντρικά σημαίνει ότι η κυβέρνη¬ 
ση έχει ξαφρίσει πολλές προσωπικές απο¬ 
ταμιεύσεις και έχει λιώσει πολλές επιχει¬ 
ρήσεις κάθε μεγέθους για να βγάλει τα κρα¬ 
τικά “πρωτογενή πλεονάσματα” του τρό¬ 
μου ώστε να μπορεί να πει στους ευρω- 
παίίους κυρίως πιστωτές: “Κύριοι έλιωσα 
τους πάντες εδώ και πάω καλά. Μην πα¬ 
ραδώσετε την Ελλάδα στον Τσίπρα και 
στους ναζί. Χαρίστε μου λοιπόν μπόλικο 
χρέος αντί να μου δώσετε νέο δάνειο, που 
σημαίνει νέα μνημόνια και πτώση μου α¬ 
πό έναν εξοργισμένο όχλο”. Αυτό ακριβώς 
σκέφτονται τώρα οι δυτικοί μονοπωλιστές, 
όσο μπορούν να σκεφτούν όταν οι καγκε¬ 
λαρίες, οι Κομισιόν τους και τα Ευρω- 
γκρούπ τους είναι γεμάτα παλιούς και νέ¬ 
ους φίλους και υπηρέτες του Πούτιν. Το 
πιθανότερο είναι για μια ακόμα φορά να 
σκεφτούν μοιραία λάθος και να χαρίσουν 
και κρατικά δάνεια. Σε αυτήν την περί¬ 
πτωση, η χώρα μας δεν θα αποφύγει ένα 
μεγαλύτερο κανόνι, η Ευρώπη δεν θα α- 
ποφύγει ένα νέο ρήγμα μέσα της και ο λα¬ 
ός έναν νέο Γολγοθά πείνας και αγωνίας. 
Αν όλη αυτή η διακομματική συμμορία κο¬ 
ρυφής δεν φύγει μέσα από την ανάπτυξη 
ενός πατριωτικού και δημοκρατικού μετώ¬ 
που για την παραγωγή και την βιομηχα¬ 
νία, που θα έχει σαν πυρήνα του μια οργα¬ 
νωμένη αρκετά ισχυρή εργατική πρωτο¬ 
πορία, το εθνικό βασανιστήριο δεν θα έχει 
τέλος. 


χουδιές”. Ο δε πρόεδρος του Καζακστάν, 
Ν. Ναζαρμπάγιεφ, το τράβηξε ακόμα μα- 
κρύτερα λέγοντας σε συνέντευξή του ότι 
“Το Καζακστάν έχει δικαίωμα να εΥκα¬ 
ταλείψει την Ευρασιατική Οικονομική Έ¬ 
νωση” και ότι “δε θα μπει σε έναν οργα¬ 
νισμό που απειλεί την ανεξαρτησία μας” 
(ΡίπαποίαΙ Τίτηβε, 2/9). 

Οι αντιστάσεις των χωρών της ευρασια- 
τικής ένωσης στη Μόσχα δείχνει την α¬ 
στάθεια και την αδυναμία οργανισμών 
που βασίζονται στην κυριαρχία ενός μέ¬ 
λους έναντι των υπολοίπων. Αποκαλύ¬ 
πτουν ακόμα πιο ξεκάθαρα τον αποκρου- 
στικό πολιτικό-ιδεολογικό χαρακτήρα των 
νέων τσάρων του Κρεμλίνου καθώς και 
την πραγματική γνώμη που έχουν αυτοί 
για τους πολύτιμους συμμάχους τους. Έ¬ 
τσι όταν ο Πούτιν ρωτήθηκε για το αν βλέ¬ 
πει για το Καζακστάν ένα “ουκρανικό σε¬ 
νάριο” μετά την αποχώρηση του Ναζαρ¬ 
μπάγιεφ, απάντησε ότι “οι Καζάχοι δεν 
είχαν ποτέ κράτος” πριν το 1991, κι ότι 
δε θα εγκαταλείψουν την ένωση γιατί α¬ 
ναγνωρίζουν ότι είναι “καλό γι’αυτούς να 
παραμείνουν στη σφαίρα του λεγάμενου 
μεγάλου Ρώσικου κόσμου, ο οποίος α¬ 
ποτελεί τμήμα του παγκόσμιου πολιτι¬ 
σμού”. 


ΤΟ ΕΜΠΑΡΓΚΟ ΠΡΟΚΑΛΕΙ ΡΗΓΜΑΤΑ 
ΣΤΗΝ ΕΥΡΑΣΙΑΤΙΚΗ ΕΝΩΣΗ 

ματιές για το σαμποτάζ και την εύνοια στη νέα ψώρα 


Με το νομοσχέδιο για τα δάση 
ΣΑΜΠΟΤΑΡΟΝΤΑΙ ΟΙ ΜΕΓΑΛΕΣ ΚΤΙΡΙΑΚΕΣ 
ΕΠΕΝΔΥΣΕΙΣ 

Το ΥΠΕΚΑ ετοιμάζει νομοσχέδιο για τα δασικά οικοσυστήματα, το οποίο υποτίθεται ότι 
διευκολύνει την ανάπτυξη δραστηριοτήτων σε δάση και δασικές εκτάσεις. 

Λέμε υποτίθεται, γιατί, όπως διαβάζουμε (Το Βήμα, 29-6-2014), ενώ ο αρχικός στόχος 
ήταν η “ενίσχυση της επιχειρηματικότητας”, το υπουργείο στο τελικό στάδιο επεξεργασίας 
του νομοσχεδίου “προχώρησε σε ορισμένες βασικές αλλαγές σε σχέση με το αρχικό 
κείμενο”. Βέβαια, αυτά έγιναν “προκειμένου να κατευνάσει τα κύματα αντιδράσεων από 
περιβαλλοντικές οργανώσεις”! 

Μα αυτό ακριβώς δε λέει τόσα χρόνια η ΟΑΚΚΕ; Ότι στην Ελλάδα σαμποτάρεται η όποια 
οικονομική ανάπτυξη και με οικολογικά προσχήματα; 

Ας δούμε όμως συγκεκριμένα τις νέες ρυθμίσεις των σαμποταριστών. Η πρώτη: “ειδικά για 
τις τουριστικές επενδύσεις (...) οι ρυθμίσεις αλλάζουν επί το αυστηρότερο (...) Στο σχέδιο 
νόμου που επεξεργάζεται το ΥΠΕΚΑ το ποσοστό δόμησης από 10% μειώνεται σε 5% και ο 
συντελεστής δόμησης περιορίζεται στο 0,05 από 0,1 που ισχύει σήμερα”. 

Αυτή η αλλαγή χτυπάει στοχευμένα το δυτικό κεφάλαιο, αφού, όπως έχει πια φανεί στην 
πράξη, το ρώσικο, το κινέζικο και τα συμμαχικά τους κεφάλαια (π.χ. Κατάρ) προτιμούν να 
αγοράζουν κοψοχρονιά έτοιμες υποδομές (π.χ. εργοστάσια, ξενοδοχεία-φιλέτα, βλ. περί¬ 
πτωση Σαββίδη με το Μακεδονία Παλάς) από ιδιοκτήτες που τους έχει οδηγήσει το ελληνι¬ 
κό κράτος με τους απανωτούς φόρους στην υπερχρέωση, παρά να χτίζουν από την αρχή 
μεγάλους οικοδομικούς όγκους. 

Η δεύτερη ρύθμιση τώρα. Ενώ αρχικά το ΥΠΕΚΑ είχε δημιουργήσει μια νέα κατηγορία 
εκτάσεων, τις δημόσιες γαίες, (περιοχές με φρυγανική, ποώδη και δασική βλάστηση), για να 
χωροθετήσει σ' αυτές χρήσεις γης όπως βιομηχανικές, οικιστικές κτλ., στη νέα μορφή του 
νομοσχεδίου η κατηγορία των δημόσιων γαιών εξαφανίζεται! 

Τρίτη και φαρμακερή: “Οι επεμβάσεις στα δάση (...) θα πρέπει να συνοδεύονται με 
περιβαλλοντικά μέτρα προστασίας”. Ένας λογικός άνθρωπος δε θα έβλεπε τίποτε κακό σ' 
αυτό. Ποια είναι όμως αυτά τα “περιβαλλοντικά μέτρα προστασίας”; Για κάθε επέμβαση, 
λένε, σε δάσος ή δασική έκταση “επέρχεται υποχρέωση για αναδάσωση ίσης έκτασης σε 
όμορη ή κοντινή περιοχή (...) Ο επενδυτής θα έχει την υποχρέωση να αποδώσει κατά την 
εκκίνηση της επένδυσης έτοιμο δάσος ηλικίας τριών ετών”. Προτού καν δηλαδή πραγματο¬ 
ποιήσει κανείς την επένδυση, πρέπει να έχει έτοιμο δάσος! 

Αν περιμένουμε μ' αυτά και μ’ αυτά να γίνουν επενδύσεις στη γη, τότε ζήσε μαύρε μου να 
φας τριφύλλι... 


ΔΕ ΘΕΛΟΥΝ ΝΑ ΧΤΥΠΗΣΟΥΝ ΤΗ ΦΟΡΟΔΙΑΦΥΓΗ 


Ένα από τα πιο γνωστά “επιχειρήματα” με τα οποία οι ελληνικές κυβερνήσεις πετσόκοψαν 
μισθούς και συντάξεις και φόρτωσαν λαό και τις πιο παραγωγικές επιχειρήσεις, ιδιαίτερα τις 
βιομηχανικές εξαγωγικές με βαριούς φόρους ήταν ότι το κράτος δεν μπορεί να πληρώσει με 
άλλους τρόπους τα τρέχοντα έξοδδά “δεν έχει πια λεφτά” (η άλλη όψη του “λεφτά υπάρχουν” 
του Γ. Παπανδρέου και της Κατσέλη). 

Ε, λοιπόν, λένε ψέματα συνειδητά. Το κράτος δεν θέλει να εισπράξει αυτά που μπορεί 
άμεσα και αβασάνιστα να εισπράξει από τους χειρότερους και συστηματικότερους φοροκλό- 
πους και μπαταχτζήδες, οι οποίοι αποτελούν μέρος της κοινωνικής βάσης των νέων ανατολι¬ 
κού προσανατολισμού κομπραδόρικων καθεστωτικών δυνάμεων. Πρόσφατα αποκαλύφτηκε, 
για παράδειγμα, ότι η φοροδιαφυγή μόνο από το ΦΠΑ υπολογίζεται σε 10 δις ευρώ ετησίως, 
αφού σε κάθε 10 ευρώ που πληρώνουμε ως καταναλωτές μόνο τα 4 αποδίδονται στο 
Δημόσιο! 

Υπάρχει τρόπος να συλληφθεί αυτή η φοροδιαφυγή και να ανασάνει κάπως η απελπισμένη 
φτωχολογιά και η η παραγωγική οικονομία; Ναι, και είναι εύκολα εφαρμόσιμος λόγω της 
σύγχρονης τεχνολογίας. Η λύση θα ήταν η διασύνδεση των ταμειακών μηχανών όσων 
πωλούν αγαθά και υπηρεσίες με τον κεντρικό υπολογιστή του υπουργείου Οικονομικών, ώστε 
να φαίνεται σε πραγματικό χρόνο το ύψος του προς είσπραξη ΦΠΑ και να εισπράττεται, 
τελικά, από το κράτος άμεσα και χωρίς την περιοδική δήλωση ΦΠΑ. Μόνο ένα ποσό 5,5 δις 
Ευρώ από τα 10 δις που θα πήγαιναν έτσι στα κρατικά ταμεία θα μπορούσαν να πάνε στην 
επιδότηση όλων ανεξαίρετα των ανέργων. Αυτό θα άλλαζε την κατάσταση των ίδιων, την 
κατάσταση των υπερεκμεταλλευόμενων μισθωτών και την κατάσταση της αγοράς καταναλω¬ 
τικών ειδών για την ντόπια βιομηχανία. 


ΚΟΙΝΗ ΠΡΟΚΗΡΥΞΗ ΤΗΣ ΑΝΤΙΝΑΖΙΣΤΙΚΗΣ 
ΠΡΩΤΟΒΟΥΛΙΑΣ ΚΑΙ ΤΗΣ ΟΑΚΚΕ 


συνέχεια από τη σελ. 4 

ενάντια σε στόχους που όχι μόνο δεν εκφρά¬ 
ζουν αλλά βρίσκουν εντελώς εχθρική τη μεγάλη 
πλειοψηφία του λαού και της κοινής γνώμης. 
Ιδιαίτερα το χτύπημα της περιουσίας των με- 
σοστρωμάτων προσφέρει στους ναζιστές το 
πιο πλατύ πολιτικό μέτωπο. Αν δηλαδή κανείς 
αρνείται το αντιναζιστικό μέτωπο στο όνομα 
της όποιας επανάστασης που τάχα την πραγ¬ 
ματοποιούν οι μειοψηφίες ενάντια στη θέληση 
και τις διαθέσεις της μεγάλης πλειοψηφίας, τό¬ 
τε βοηθάει, συνειδητά ή όχι, δεν έχει πολύ 
σημασία τους ναζιστές να δυναμώνουν το δικό 
τους ναζιστικό μέτωπο, που σημαίνει ότι τελι¬ 
κά θα την πληρώσουν με άπειρο πόνο οι δη¬ 
μοκρατικές μάζες. Αυτό το προβοκάρισμα οι 
συνειδητοί δημοκράτες δεν πρέπει να το δέχο¬ 
νται στις δικές τους ειρηνικές διαδηλώσεις είτε 
αυτές είναι με σωστά είτε με λαθεμένα συνθή¬ 
ματα. Κανένας δεν έχει δικαίωμα να επιβάλει σε 


άλλον την επανάσταση. Την επανάσταση είτε τη 
νιώθουν και την κάνουν οι ίδιες οι μάζες ή δεν 
την κάνουν για να μην πέσουν θύματα χειρότε¬ 
ρων δικτατόρων. Άλλωστε από τότε που υπάρ¬ 
χει φασισμός καμιά επανάσταση δεν έγινε χω¬ 
ρίς πρώτα να πολεμήσει το ναζισμό μέσα από 
τα πιο πλατειά δημοκρατικά μέτωπα. Αυτό θα 
γίνει και τώρα. Ο ναζισμός είναι το πιο βρώμι¬ 
κο προϊόν της αποσύνθεσης της αστικής τά¬ 
ξης. Είναι η πιο ωμη δικτατορία των πιο αντι¬ 
δραστικών της, των πιο ιμπεριαλιστικών της 
μερίδων. Είναι η απόλυτη προδοσία των δη¬ 
μοκρατικών αρχών που η ίδια η αστική τάξη 
εξαγγέλλει. Γι’ αυτό θα πάρουν την πολιτική ε¬ 
ξουσία οι λαϊκές τάξεις που θα αναδειχτούν 
πρωταθλήτριες του πολιτικού δημοκρατισμού, 
και του αντιφασιστικού δημοκρατικού μετώ¬ 
που. Έτσι ανατρέπεται η αστική τάξη όταν σα¬ 
πίζει. 

Κερατσίνι, 18/9/2014 


Ο ΜΥΤΙΛΗΝΑΙΟΣ ΩΣ ΔΟΥΡΕΙΟΣ ΙΠΠΟΣ ΤΟΥ ΑΞΟΝΑ 

Στο βήμα την τελευταία βδομάδα του Ιούνη δημοσιεύτηκε στο ένθετο Ανάπτυξη μια οικονομι¬ 
κή ειδησούλα για την εταιρεία ΜΕΤΚΑ (βλέπε Μυτιληναίος). 

Στο άρθρο αναφέρεται ότι η ΜΕΤΚΑ αντιμετωπίζει δυσκολίες “στα έργα εκτός Ελλάδος”, 
όπως π.χ. στο Ιράκ και τη Συρία, που είναι εμπόλεμες ζώνες. Αυτό, λέει το άρθρο, “οδήγησε 
τη διοίκησή της να στραφεί εκ νέου στα εγχώρια έργα υποδομής”. Της έδωσαν, ας πούμε, το 
σιδηροδρομικό έργο Κιάτο-Ροδοδάφνη ύψους 273 εκατ. ευρώ και θα πάρει μέρος και στο 
διαγωνισμό της “Κατασκευής Έργων Διανομής” προϋπολογισμού 600 εκατ. ευρώ. 

Το σημαντικότερο όμως νέο είναι άλλο: “Προσφάτως η ΜΕΤΚΑ εκχώρησε σε κινεζική 
εταιρεία έργο ύψους 1 δις δολαρίων που είχε αναλάβει στο κεντρικό Ιράκ”. Πήρε δηλαδή τη 
δουλειά σαν τάχατες δυτική και ευρωπαϊκή εταιρεία και μετά την εκχώρησε στους Κινέζους! 

Αν αυτό δεν είναι ο ορισμός του Δούρειου Ίππου του νεοναζιστικού άξονα Ρωσίας-Κίνας , 
τότε τι είναι; 


Το σκωτσέζικο “όχι”: Παρατρίχα 
αποφεύχθηκε μια τραγωδία για την Ευρώπη 


Ο αποχωρισμός της Σκωτίας από την Αγ¬ 
γλία είναι ασφαλώς δημοκρατικό δικαίω¬ 
μα του λαού της. Αυτού του είδους το δι¬ 
καίωμα το υποστήριζαν πάντα με σθένος 
οι κλασσικοί του μαρξισμού. Όμως πα¬ 
ράλληλα υποστήριζαν ότι ο λαός και η ερ¬ 
γατική τάξη του πλειοψηφικού πληθυσμού 
μέσα σε μια ευρύτερη κρατική ένωση πρέ¬ 
πει να υπερασπίζουν ότι είναι πολύ καλύ¬ 
τερο να μείνει ενιαίο το μεγάλο πολυεθνι¬ 
κό κράτος, δηλαδή να πειστεί να μην α¬ 
σκήσει αυτό το δικαίωμα η εργατική τάξη 
και ο λαός του μειοψηφικού έθνους. Αυτό 
γιατί για το μαρξισμό η κρατική εθελοντι¬ 
κή και αβίαστη ενοποίηση των εθνών διευ¬ 
κολύνει την ταξική ενότητα των προλετά¬ 
ριων καθώς απογυμνώνει την κυρίαρχη τά¬ 
ξη από τη δυνατότητα να παίζει με την ε¬ 
θνική διάσπασή τους και γιατί η ενότητα 
της οικονομικής ζωής διευκολύνει και την 
ανάπτυξη των παραγωγικών δυνάμεων και 
την ανάπτυξη της επικοινωνίας των προ¬ 
λετάριων, πράγματα που δυναμώνουν τις 
υλικές προϋποθέσεις της σοσιαλιστικής 
εργατικής επανάστασης και εξουσίας. 

Αυτό ισχύει σήμερα πολλαπλάσια στην 
περίπτωση της Σκωτίας γιατί το μειοψη- 
φικό έθνος δεν καταπιέζεται από τα πλειο¬ 
ψηφικά του κοινού κράτους, του Ενωμέ¬ 
νου Βασιλείου στο βαθμό που όλα έχουν 
κάνει τη δημοκρατική τους επανάσταση 
εδώ και 300 χρόνια και έχουν ενοποιηθεί 
βαθιά σε γενικά δημοκρατική βάση στο 
πολιτικό, οικονομικό, στρατιωτικό και δι¬ 
πλωματικό επίπεδο. Το κυριότερο είναι ό¬ 


τι στην προκειμένη περίπτωση η απόσχι¬ 
ση θα ήταν καταστροφική γιατί οι δυνά¬ 
μεις που ηγούνται σε αυτήν από την πλευ¬ 
ρά της Σκωτίας είναι εθνικιστικές, διασπα¬ 
στικές των λαών, με νοοτροπία ραντιέρη 
που θέλει να εκμεταλλευτεί για τον εαυτό 
του μια περιουσία που από κοινού ανα¬ 
κάλυψαν και αξιοποίησαν όλα τα έθνη, 
το πετρέλαιο της Β. Θάλασσας, και που 
παραβλέπει το γεγονός ότι η κεντρική κυ¬ 
βέρνηση του Ενωμένου Βασιλείου μεταφέ¬ 
ρει τεράστιους κοινωνικούς πόρους ιδιαί¬ 
τερα για την περίθαλψη και την κοινωνική 
ασφάλιση προς την πλευρά της Σκωτίας. 
Όμως το που το πάνε οι εθνικιστές της 
Σκωτίας αποκαλύπτεται ανάγλυφα από 
την κεντρική τους θέση ότι πρέπει να φύ¬ 
γουν από τη Σκωτία, δηλαδή να ξηλωθούν, 
οι πανάκριβες βάσεις των πυρηνικών υπο¬ 
βρυχίων του Εν. Βασιλείου που είναι η 
δεύτερη δύναμη πολιτικής αποτροπής της 
Ευρώπης μετά τη γαλλική απέναντι στη 
συντριπτική ρώσικη πυρηνική υπεροπλί¬ 
α. Δηλαδή αν ο δημοκρατικός λαός της 
Σκωτίας είχε κάνει το λάθος να πει “ναι” οι 
νέοι χίτλερ του Κρεμλίνου θα είχαν κατα¬ 
φέρει με τα φασιστοειδή τους μέσα στη 
Σκωτία αυτό που δεν μπόρεσαν να πετύ- 
χουν οι προηγούμενοι χίτλερ: να διαμελί¬ 
σουν και να απομειώσουν, δηλαδή να κά¬ 
νουν ευάλωτη μια μεγάλη χώρα με δημο¬ 
κρατική παράδοση, φυσικό φρούριο της 
δυτικής Ευρώπης απέναντι σε κάθε με¬ 
γάλη φασιστική επίθεση. 


ΤΑ ΨΕΜΑΤΑ ΤΩΝ ΝΕΩΝ ΧΙΤΛΕΡ ΞΕΣΚΕΠΑΖΟΝΤΑΙ 
ΜΕ ΤΗΝ ΑΝΟΙΧΤΗ ΕΙΣΒΟΛΗ ΤΟΥΣ 
ΣΤΗΝ ΟΥΚΡΑΝΙΑ 


συνέχεια από τη σελ. 20 

τους ρώσους χίτλερ. Αυτό από μόνο του 
δείχνει πόσο επιζήμια μπορεί να είναι για 
τους λαούς της Ευρώπης στο άμεσο μέλ¬ 
λον η πάγια κατευναστική πολιτική της 
μονοπωλιακής της αστικής τάξης. Αν αυ¬ 
τή δεν ήταν τέτοια, και δεν ήταν γι αυτό 
το λόγο γεμάτη πράκτορες και φίλους της 
Ρωσίας σε ύπατα αξιώματα, ένα πράγμα 
θα έκανε πρώτα απ όλα: Να απεξαρτηθεί 
άμεσα από τους ρώσικους υδρογονάνθρα¬ 
κες α) φέρνοντας στην επιφάνεια το σχι- 
στολιθικό της αέριο β) μην κλείνοντας, 
αλλά ανοίγοντας και άλλους πυρηνικούς 
σταθμούς, γ) εξορύσσοντας ξανά και χρη¬ 
σιμοποιώντας τον άφθονο λιθάνθρακά της 
μέχρις ότου δυναμώσει την απεξάρτηση 
της αναπτύσσοντας κάθε είδους τεχνο¬ 
λογία και κυρίως στρατηγικές αντινεο- 
ναζιστικές συμμαχίες με τις πετρελαιοπα- 
ραγωγικές χώρες του τρίτου κόσμου. 

Αντίθετα από τη γεμάτη πικρές εμπει¬ 
ρίες και αγωνιούσα ανατολική Ευρώπη έρ¬ 
χεται η πιο θερμή και συγκινητική υπο¬ 
στήριξη στη δίκαιη υπόθεση του ουκρανι¬ 


κού λαού. Σε αντίθεση με την όλο και πιο 
ελεεινή Μέρκελ, η πρόεδρος της Λιθουα¬ 
νίας, Ντάλια Γκριμπαουσκάιτε, κάλεσε 
την Ευρώπη να προσφέρει στρατιωτική βο¬ 
ήθεια στην Ουκρανία αντί να “ακούει τα 
ψέματα που λαμβάνουμε από τον Πούτιν”. 
Η Ρωσία, είπε, βρίσκεται “σε κατάσταση 
πολέμου ενάντια σε χώρες που θέλουν να 
βρίσκονται πλησιέστερα στην Ευρωπαϊκή 
Ένωση και αυτό σημαίνει πρακτικά ότι η 
Ρωσία βρίσκεται σε κατάσταση πολέμου 
με την Ευρώπη. Αυτό σημαίνει ότι πρέπει 
να βοηθήσουμε την Ουκρανία να αντεπι- 
τεθεί, να υπερασπιστεί το έδαφος της και 
το λαό της, να βοηθήσουμε στρατιωτικά” 
(30/8). 

Η στάση των δυτικών μονοπωλιστών ο¬ 
δηγεί με μαθηματική ακρίβεια στην παρά¬ 
δοση της Ουκρανίας στους χίτλερ του 
Κρεμλίνου. Πρωτοστάτης αυτής της πο¬ 
λιτικής είναι η ελληνική ρωσόδουλη η¬ 
γεσία που πάντα μιλάει με μισόλογα αλλά 
πάντα τα μισόλογά του εκφράζουν τα ά¬ 
μεσα και στρατηγικά συμφέροντα των ρώ- 
σικων αφεντικών της. 

ΤΑ ΨΕΜΑΤΑ ΤΩΝ ΝΕΩΝ ΧΙΤΑΕΡ 
ΞΕΣΚΕΠΑΖΟΝΤΑΙ ΜΕ ΤΗΝ ΑΝΟΙΧΤΗ 
ΕΙΣΒΟΛΗ ΤΟΥΣ ΣΤΗΝ ΟΥΚΡΑΝΙΑ 


Τ ην ίδια ώρα που εντείνεται η χιτϋερική επέμβαση των ρώαων 
σοσιαϋιμπεριαϋιστών ατην ανατολική Ουκρανία, τα εηηηνόφω 
να φερέφωνά τους - που έχουν εδώ το μονοπώϋιο της ενημέ¬ 
ρωσης - προσπαθούν μάταια να μας πείοουν πως δεν υπάρχει καμία 
ρωσική ειοβοΗή, ότι τα θύματα είναι αποτέϋεσμα της "απροκάλυπτης 
επέμβασης των ηπα και της ΕΕ στη χώρα αυτή" (βϋ. π.χ. ανακοίνωση 
ψευτοκκΕ, 29/8) και πως για τη συνέχιση της κρίοης φταίει η "εμ¬ 
μονή του Κίεβου να δώσει στρατιωτική "λύση" με την αμέριστη συ¬ 
μπαράσταση και στήριξη της Ουάσιγκτον" Ιδήλωα η κ. Ήσυχου, υπεύ¬ 
θυνου εξωτερικής ποΗιτικής και άμυνας και μέϋους του π.Γ. του ευρι- 
ΖΑ, 28/8). Φυοικά, τα πιο λυσσασμένα φερέφωνα των νέων χίτλερ 
όχι μόνο δε διστάζουν να παραδεχτούν τον επεμβατικό ρόλο της Ρω¬ 
σίας αλλά έχουν και το θράσος να τον "δικαιολογούν" ιοχυριζόμενα 
ότι "η Ουκρανία, μαζί με την Λευκορωσία, αποτελεί ζωτικό χώρο στην 
Ευρώπη για την Ρωσική Συνομοσπονδία" και ότι "χάριν της γενναίας 
στάσης του πούτιν και του ρωσικού λαού της Ουκρανίας" απέτυχαν 
οι προσπάθειες των "Αμερικανοσιωνιστών να εμπλέξουν την Ευρώπη 
σε έναν βρώμικο πόλεμο με στόχο τη Ρωσία" (σύμφωνα με τη ναζιοτι- 
κή - γι' αυτό και άκρως ρωοόδουλη - συμμορία της Χ.Α.). 


Στην πραγματικότητα, όλες αυτές οι φω¬ 
νές επιχειρούν να δικαιολογήσουν στα 
μάτια της κοινής γνώμης την καθημερινή 
κτηνωδία των ένοπλων συμμοριών κου- 
κουλοφόρων που λυμαίνονται το Ντονέ- 
τσκ και το Λουγκάνσκ: τις απαγωγές, τα 
βασανιστήρια και τις δολοφονίες αμάχων 
με χαρακτηριστική την πρόσφατη δολο¬ 
φονία του επίτιμου προξένου της Λιθουα¬ 
νίας στο Λουγκάνσκ, τα πογκρόμ σε βά¬ 
ρος μειονοτήτων, το πλιάτσικο και τους 
εξευτελισμούς των αιχμαλώτων. Στις 28/ 
7, μια ανακοίνωση της Ύπατης Αρμοστεί¬ 
ας του ΟΗΕ για τους Πρόσφυγες διαπί¬ 
στωνε ότι οι στασιαστές συνεχίζουν “να 
απαγάγουν. να κρατούν, να βασανίζουν 
και να εκτελούν ανθρώπους που κρατού¬ 
νται όμηροι προκειμένου να εκφοβίσουν 
και να ασκήσουν την εξουσία τους στον 
πληθυσμό με ωμό και βάναυσο τρόπο”, ε¬ 
νώ υπολόγιζε τον αριθμό των απαγωγών 
που σημειώθηκαν ως τότε από τα μέσα Α¬ 
πρίλη σε 812 με θύματα “τοπικούς πολιτι¬ 
κούς, δημόσιους υπάλληλους και υπαλ¬ 
λήλους της τοπικής βιομηχανίας άνθρα¬ 
κα ” σημειώνοντας ότι “η πλειοψηφία εί¬ 
ναι απλοί πολίτες, συμπεριλαμβανομένων 
δασκάλων, δημοσιογράφων, κληρικών και 
σπουδαστών”. Το γύρο του κόσμου έκα¬ 
ναν δύο περιστατικά που δείχνουν το μέ¬ 
γεθος της εξαχρείωσης στο οποίο έχουν 
βυθίσει τη χώρα τα νεοχιτλερικά καθάρ¬ 
ματα του ρωσικού ευρασιατισμού. Στην ε¬ 
πέτειο της ουκρανικής ανεξαρτησίας οι 
στασιαστές του Ντονέτσκ εξευτέλισαν 
αιχμάλωτους στρατιώτες αναγκάζοντάς 
τους να παρελάσουν κάτω από τις αποδο¬ 
κιμασίες ενός πλήθους φασιστών. “ Στην 
κεφαλή της παρέλασης βρισκόταν μια ελ¬ 
κυστική νεαρή ξανθιά που κρατούσε ένα 
αυτόματο, ακολουθούμενη από πολλές δε¬ 
κάδες αιχμαλωτισμένων Ουκρανών στρα¬ 
τιωτών, βρόμικων, μωλωπισμένων και α¬ 
τημέλητων, με ξυρισμένα κεφάλια, φορώ¬ 
ντας δυσώδεις στολές παραλλαγής και 
κοιτώντας χαμηλά στα πόδια τους. Θεα¬ 
τές φώναζαν ότι οι άντρες αυτοί πρέπει 
να εκτελεστούν και επιτέθηκαν στους αιχ¬ 
μαλώτους με άδεια μπουκάλια μπύρας, αυ¬ 
γά και ντομάτες καθώς κατέβαιναν την 
Οδό Αρτιόνοφσκ, την κεντρική αρτηρία 
του Ντονέτσκ. Ένα μεγάφωνο έπαιζε το 
“Σλαβικό Εμβατήριο ” του Τσαϊκόφσκι, έ¬ 
να γνωστό ρώσικο πατριωτικό κομμάτι. 
Πίσω από τους κρατούμενους ήταν ένα 
βυτιοφόρο που έριχνε σαπουνόνερο, κα¬ 
θαρίζοντας επιδεικτικά το οδόστρωμα απ’ 
όπου είχαν περάσει οι ουκρανοί στρατιώ¬ 
τες” (ΝΥΤ, 24/8). Σε ένα άλλο περιστατι¬ 
κό στην ίδια πόλη, οι φασίστες έπιασαν 


μια γυναίκα που κατηγόρησαν για κατα¬ 
σκοπία. Την τύλιξαν με την ουκρανική 
σημαία βάζοντάς της ένα γελοίο στεφάνι 
με ουκρανικά χρώματα στα μαλλιά, την 
ανάγκασαν να σταθεί μπροστά σε ένα στύ¬ 
λο κρατώντας ένα χαρτόνι που έγραφε 
“αυτή σκοτώνει τα παιδιά μας”, και την 
άφησαν στο έλεος του αφιονισμένου πλή¬ 
θους (25/8). 


Ήταν αυτό το άμεσο ξεδίπλωμα των α¬ 
πάνθρωπων ιδιοτήτων των αποσχιστικών 
αρχών που έκανε τον τοπικό ρωσόφωνο 
πληθυσμό να αποστασιοποιηθεί γρήγορα 
απ’ αυτούς. Το τελευταίο διάστημα ο διε¬ 
θνής τύπος καταγράφει περιστατικά αντί¬ 
στασης στο καθεστώς των αποσχιστών, ό¬ 
πως ήταν π.χ. ένα γκράφιτι που εμφανί¬ 
στηκε στο Ντονέτσκ και δείχνει τον κα- 
γκεμπίτη πρώην “υπουργό άμυνας” της αυ- 
τοαποκαλούμενης “ΛΔ του Ντονέτσκ” 
Στρελκόφ να αυτοπυροβολείται προτρέπο- 
ντάς τον να κάνει το ίδιο. Η αποδιοργά¬ 
νωση και η απειθαρχία σαρώνουν τις 
τάξεις των στασιαστών. Αναφέρονται πε¬ 
ριστατικά ατυχημάτων που προκαλούν με¬ 
θυσμένοι στρατιώτες (βλ. Νε\ν Υοτλ Τίιηβε, 
19/8). “ Μετά τη χθεσινή παρέλαση των αιχ¬ 
μαλώτων πολέμου, η συμπάθεια για το λαό 
του Ντονμπάς είναι χαμηλή σε άλλες πε¬ 
ριοχές της Ουκρανίας” ομολόγησε ο πρώ¬ 
ην Ουκρανός διπλωμάτης Ο. Βολόσιν 
(ΝΥΤ, 25/8). Όσο προέλαυνε ο ουκρανι¬ 
κός στρατός οι ίδιοι οι κάτοικοι της νο¬ 
τιοανατολικής Ουκρανίας που ήρθαν σε 
επαφή μαζί του μπόρεσαν να δουν ακόμα 
καλύτερα τη δημαγωγία που έκρυβε η προ¬ 
παγάνδα των φιλο-Πούτιν “εκπροσώπων” 
τους. Γιατί δεν ήταν οι ίδιες οι μάζες του 
Ντονμπάς που πήραν τα όπλα για την “α¬ 
πελευθέρωσή” τους, αλλά σκοτεινές να¬ 


ζιφασιστικές συμμορίες που είχαν στην η¬ 
γεσία ανθρώπους των μυστικών υπηρε¬ 
σιών, μαζί με “εθελοντές” από την πρώην 
ΕΣΣΔ και άλλες χώρες (κοζάκοι, τσετσέ- 
νοι, οσετοί, αμπχάζιοι, σέρβοι τσέτνικ κτλ) 
που στρατολογούνται και εκπαιδεύονται 
σε στρατιωτικές εγκαταστάσεις της Ρω¬ 
σίας. Ο γενικός συντονισμός του “αγώ¬ 
να” δόθηκε σε φαιο”κόκκινα” καθάρμα¬ 
τα της ΚΟΒ που ήρθαν, φυσικά, όλα από 
τη γειτονική Ρωσία. Η δυσαρέσκεια του 
πληθυσμού ήταν ένας βασικός λόγος που 
οι σοσιαλιμπεριαλιστές ξήλωσαν τελικά 
σχεδόν ολάκερη την προερχόμενη από τη 
Ρωσία ηγεσία του ψευδοκράτους τους α¬ 
ντικαθιστώντας την με Ουκρανούς δοσί- 
λογους. 

Όμως η αποστασιοποίηση του ντόπιου 
πληθυσμού ήταν με τη σειρά του ο κύριος 
λόγος για τον οποίον οι ρώσοι επιθετι- 
στές υπερφαλαγγίστηκαν στρατιωτικά μέ¬ 
χρι τα μέσα Αυγούστου, παρ’ όλες τις προ¬ 
σπάθειες της ρωσικής διπλωματίας και 
των συμμάχων της για να τους βοηθήσει: 
Δηλαδή, παρά τις εκκλήσεις των ανοι¬ 
χτών ή κρυφών φίλων του Κρεμλίνου για 
παύση των εχθροπραξιών και έναρξη συ- 

νομιλιών 
την ώρα που 
η επέμβαση 
συντριβόταν 
αποφασιστι¬ 
κά, παρά τη 
συνεχιζόμε¬ 
νη υλική και 
έμψυχη “υ¬ 
ποστήριξη” 
των απο- 
σχιστών από 
το Κρεμλίνο 
(βλ. ρώσους 
ένοπλους 
“εθελοντές”, 
τεθωρακι- 
σ μ έ ν α , 
πύραυλοι 
Γ κ ρ α ν τ 
κτλ.), παρά την άρνηση των ΗΠΑ και της 
ΕΕ να ενισχύσουν το Κίεβο με οπλισμό 
και να απομονώσουν διπλωματικά τη Μό¬ 
σχα προτιμώντας την ουσιαστικά ανώδυ¬ 
νη για την τελευταία “λύση” του οικονο¬ 
μικού εμπάργκο, παρά τους προβοκατόρι- 
κους βομβαρδισμούς των πόλεων που κα¬ 
τέχουν οι αποσχιστές από την ηγεσία του 
Κιέβου. Να λοιπόν γιατί η ρώσικη αντε¬ 
πίθεση που ακολούθησε και κατέληξε στην 
επαίσχυντη για την Ουκρανία συμφωνία 
κατάπαυσης πυρός του Αυγούστου δε θα 
μπορούσε παρά να είναι το αποτέλεσμα 
καθαρής εισβολής του ρωσικού τακτικού 
στρατού μέσα στην Ουκρανία. 

Η εισβολή όχι μόνο διέσωσε τους θύ¬ 
λακες του Ντονέτσκ και του Λουγκάν¬ 
σκ αλλά και άνοιξε διάδρομο νότια προς 
την Αζοφική Θάλασσα με στόχο να ενώ¬ 
σει την Κριμαία με την υπόλοιπη κατέχο¬ 
με νη περιοχή. Ήδη από τα μέσα Αυγού¬ 
στου ο ρωσικός στρατός βομβάρδιζε θέ¬ 
σεις του ουκρανικού στρατού κατά μή¬ 
κος των συνόρων, ενώ στρατιωτικά κομ¬ 
βόι περνούσαν τα σύνορα για να ενισχύ- 
σουν με οπλισμό τους στασιαστές. Στις 21/ 
8 ο νέος υπουργός άμυνας του Κιέβου, Β. 
Χελέτεϊ, αποκάλυψε ότι ο αντίπαλος χρη¬ 
σιμοποιούσε όπλα που δε διέθεταν ποτέ 
οι ουκρανικές ένοπλες δυνάμεις 
(ΙηΙβΓίαχ-ΙΛΓώηε, 22/8), ενώ λίγο νωρί¬ 


τερα, ο ρώσος ομόλογός του τιμούσε το 
σύνταγμα αλεξιπτωτιστών του Πσκώφ, 
που σύμφωνα με ρωσικά ΜΜΕ είχε ση¬ 
μειώσει μεγάλες απώλειες τις προηγού¬ 
μενες μέρες στο ουκρανικό θέρετρο, με το 
μετάλλιο Σουβόροφ. Στις 25/8 συνελήφθη- 
σαν 10 ρώσοι αλεξιπτωτιστές που είχαν 
εισχωρήσει βαθιά μέσα στο έδαφος της 
Ουκρανίας (20 χλμ. από τα σύνορα). Η Μό¬ 
σχα αρνιόταν ότι είχε στείλει στρατεύμα¬ 
τα εκεί. Ατράνταχτη όμως απόδειξη της 
παρουσίας τους στην ανατολική Ουκρα¬ 
νία ήταν το βίντεο που δημοσίευσε ένα 
τοπικό τμήμα της ρωσικής μη κυβερνητι¬ 
κής οργάνωσης “Μητέρες των Στρατιω¬ 
τών” με το οποίο μανάδες και σύζυγοι των 
αιχμαλωτισμένων από τους Ουκρανούς 
ρώσων στρατιωτών καλούσαν το ρώσο 
πρόεδρο και τον υπουργό άμυνας να επι¬ 
σπεύσουν την απελευθέρωσή τους. Το ά¬ 
μεσο αποτέλεσμα ήταν να προστεθεί η 
ΜΚΟ στη λίστα των “ξένων πρακτορι¬ 
κών” οργανώσεων από το ρωσικό υπουρ¬ 
γείο δικαιοσύνης. Η εκπρόσωπος του το¬ 
πικού τμήματος Αγ. Πετρούπολης της ορ¬ 
γάνωσης, Έλλα Πολιακόβα, αποκάλυψε 
επίσης ότι οι τραυματίες στρατιώτες που 
έχουν εισαχθεί στο νοσοκομείο της πό¬ 
λης τελευταία ξεπερνούν τους 100 (29/8). 
Άρα λοιπόν και εισβολή έγινε και απρο¬ 
κάλυπτη ήταν. Πολλές ουκρανικές πόλεις, 
όπως η μικρή πόλη Ιλοβάισκ, έγιναν μάρ¬ 
τυρες της ρωσικής χιτλερικής κτηνωδίας. 
Στο Ιλοβάισκ, οι ρώσοι είχαν υποσχεθεί 
ότι θα άφηναν ένα διάδρομο εξόδου για 
τους Ουκρανούς στρατιώτες που την υπε¬ 
ράσπιζαν. Την ώρα όμως αυτοί που έ¬ 
βγαιναν κρατώντας τη λευκή σημαία, τους 
επιτέθηκαν με πυρά (βλ. Αδδοοώΐθά Ρτβδδ, 
30/8). 

Ενώ η εισβολή είναι ανοιχτή και ξεδιά¬ 
ντροπη οι δυτικές καγκελαρίες διστάζουν 
να την αποκαλέσουν με το όνομά τους. 
Ουάσιγκτον, Βερολίνο και Παρίσι αποφεύ¬ 
γουν επιμελώς να χρησιμοποιήσουν τη λέ¬ 
ξη “εισβολή” όταν αναφέρονται στο ου¬ 
κρανικό και δεν κάνουν τίποτα ουσιαστι¬ 
κό για να βοηθήσουν την πάλη του ου¬ 
κρανικού λαού για εθνική ανεξαρτησία, 
κρατική κυριαρχία και εδαφική ακεραιό¬ 
τητα: καλούν τις δύο πλευρές σε συνομι¬ 
λίες χωρίς να δίνουν την παραμικρή ο¬ 
πλική βοήθεια σ’ αυτόν που δέχεται την 
επίθεση. Η Μέρκελ δήλωνε στη σύνοδο 
της ΕΕ στις Βρυξέλλες στις 30/8 ότι “Δε 
θα πρέπει ούτε καν να δώσουμε την εντύ¬ 
πωση ότι με αποστολές οπλισμού και την 
ενίσχυση του ουκρανικού στρατού θα μπο¬ 
ρούσαμε να δημιουργήσουμε μια λύση”. Ό¬ 
μως τέτοιου είδους λύσεις που προτείνουν 
αυτοί είναι εγκληματικές για τον ουκρα¬ 
νικό λαό, και αν η πολιτική ηγεσία του 
Κιέβου ήταν γνήσια αντιρώσικη και πα¬ 
τριωτική και δεν είχε επικεφαλής της 
κρυφοφασίστες και φιλοναζιστές θα έπρε¬ 
πε να τις καταγγείλει με έμφαση. Το οι¬ 
κονομικό εμπάργκο που επέβαλε η ΕΕ ή¬ 
ταν μάλλον μια “γρατζουνιά” για τη Ρω¬ 
σία, που δε χρειάστηκε πολύ για να απα¬ 
γκιστρωθεί προσεγγίζοντας άλλες αγορές 
όπου στην εξουσία έχουν ανεβεί φίλοι της 
(Αργεντινή, Αίγυπτος κλπ,). Την ίδια 
στιγμή η Ευρώπη, και κυρίως η ανατολι¬ 
κή, που εξαρτάται περισσότερο ενεργεια¬ 
κά από το Κρεμλίνο, ζει υπό τη διαρκή 
απειλή μιας θανάσιμης αντίπραξης από 

συνέχεια πίσω στη σελ. 19 






